
Icoana Maicii Domnului „Prodromiţa” (Înaintemergătoarea) este o icoană cu totul 
aparte, cu o mare putere făcătoare de minuni, fiind considerată între cele mai 
valoroase icoane, ea nefiind pictată de mână omenească, ci prin dumnezeiască 
rânduială. Prăznuirea icoanei Maicii Domnului “Prodromiţa”, care se găseşte la 
Schitul românesc Prodromu din Sfântul Munte Athos se face la 12 iulie. Această 
icoană pune în evidenţă şi o altă trăsătură a Maicii Domnului, aceea de călăuză 
pentru noi - prin faptul că Maica Domnului ni se oferă călăuzitoare pe calea vieţii 
la vreme de încercare. 

38. Şi pe când mergeau ei, El a intrat într-un sat, iar o femeie, cu numele Marta, 
L-a primit în casa ei. 

39. Și ea avea o soră ce se numea Maria, care, aşezându-se la picioarele 
Domnului, asculta cuvântul Lui. 

40. lar Marta se silea cu multă slujire şi apropiindu-se, a zis: Doamne, au nu 
socoteşti că sora mea m-a lăsat singură să slujesc? Spune-i deci să-mi ajute. 

41. Și, răspunzând, Domnul i-a zis: Marto, Marto, te îngrijeşti şi pentru multe te 
sileşti; 

42. Dar un lucru trebuie: căci Maria partea bună şi-a ales, care nu se va lua de 
la ea. 

27. Şi când zicea El acestea, o femeie din mulțime, ridicând glasul, I-a zis: 
Fericit este pântecele care Te-a purtat şi fericiţi sunt sânii pe care i-ai supt! 

28. Iar EI a zis: Aşa este, dar fericiţi sunt cei ce ascultă cuvântul lui Dumnezeu 
şi-l păzesc. 


Apostol 


Fraţilor, 

1. De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne Stă înainte. 

2. Cu ochii aţintiți asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu. 


3. Luaţi aminte, dar, la Cel ce a răbdat de la păcătoşi, asupra Sa, o atât de mare 
împotrivire, ca să nu vă lăsaţi osteniţi, slăbind în sufletele voastre. 

4. În lupta voastră cu păcatul, nu v-aţi împotrivit încă până la sânge. 

5. Și aţi uitat îndemnul care vă grăieşte ca unor fii: "Fiul meu, nu disprețui 
certarea Domnului, nici nu te descuraja, când eşti mustrat de El. 

6. Căci pe cine îl iubeşte Domnul îl ceartă şi biciuieşte pe tot fiul pe care îl 
primeşte”. 

7. Răbdaţi spre înţelepţire, Dumnezeu se poartă cu voi ca faţă de fii. Căci care 
este fiul pe care tatăl său nu-l pedepseşte? 

8. Iar dacă Sunteţi fără de certare, de care toţi au parte, atunci Sunteţi fii 
nelegitimi şi nu fii adevăraţi. 

9. Apoi dacă am avut pe părinţii noştri după trup, care să ne certe şi ne Sfiam de 
ei, oare nu ne vom Supune cu atât mai vârtos Tatălui duhurilor, ca să avem 
viaţă? 

10. Pentru că ei, precum găseau cu cale, ne pedepseau pentru puţine zile, iar 
Acesta, spre folosul nostru, ca să ne împărtăşim de sfinţenia Lui. 


Intru această zi (12 iulie) - Prăznuirea pomenirii sfintei icoane a Maicii lui 
Hristos Dumnezeu, celei cu dumnezeiască minune zugrăvită, numită 
Prodromiţa (Minei) 


La Vecernia cea mică 
Punem stihirile pe 4, glasul |: 
Podobie: Ceea ce eşti bucuria cetelor cereşti şi pe pământ oamenilor tare folo- 


sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Veniţi toţi cu inimă curată şi veselă, să lăudăm întru cântări, pe prea curata Fe- 
cioară Maria, Maica lui Hristos Dumnezeu păzitoarea noastră şi să o cinstim întru 
prea sfântul şi prea minunatul ei chip, şi al prea iubitului său Fiu, cu laude dumne- 
zeieşti, umplându-ne de dar dumnezeiesc. 


O, prea minunate lucrurile tale! Preasfântă Fecioară Maica lui Hristos Dumnezeu, 
căci chipul feţei tale şi al Fiului tău în icoană, cu raze strălucitoare, fiind împo- 
dobit, l-ai dăruit turmei tale bun păzitor, şi tuturor bogat împărţitor de tămăduiri. 


Mulţimile cuvioşilor, şi cetele drepteredincioşilor, veniţi cu dragoste să ne închi- 
năm prea sfintei şi de minuni făcătoarei icoane, cu evlavie sărutându-o, ca pe ceea 
ce pururea ne apără, izbăvindu-ne din tot felul de ispite şi de primejdii. 


Bucură-te, Împărăteasa tuturor de Dumnezeu dăruită întru icoana ta, întru care 
chipul tău cel cu dumnezeiască minune zugrăvit, l-ai dăruit nouă nevrednicilor, 
grabnică scăpare, slobozind pururea raze de tămăduiri, celor ce cu dragoste şi cu 
credinţă se apropie, şi de la dânsa primesc dar şi mare milă. 


Slavă..., Şi acum... glasul 1. 


Astăzi prea curata Fecioară, Născătoarea de Dumnezeu Maria, de sus privind ne-a 
dat nouă, spre închinăciune şi sfinţenie pe al său prea cinstit şi dumnezeiesc chip 
strălucitor, vărsând izvor de minuni celor ce cu dragoste se apropie, şi cu credinţă 
se închină ei, dăruindu-le tămăduiri sufleteşti şi trupeşti. Căreia şi noi cu umilinţă 
strigăm: Sfântă icoană cea în chip de soare! Mângâierea şi ajutorul nostru, izbă- 
veşte-ne pe toţi din primejdii, cei ce căutăm al tău ajutor, Stăpână. 


La Stihoavnă 
Stilurile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Icoană prea slăvită, a Maicu Stăpânului mântuieşte din toate nevoile, pe cei ce cu 
credinţă şi cu dragoste se închină ţie. 


Stih: Pomeni-voi numele tău întru tot neamul. 


Nădejdea creştinilor, împărăteasa tuturor Marie, cu darul chipului tău şi al Fiului, 
mântuieşte pe cei ce cu credinţă şi cu dragoste te cinstesc. 


Stih: Feţei tale se vor ruga, bogaţii poporului. 


Cu cântări după datorie, norodul cel bine credincios, să cinstim icoana Preacuratei, 
cea prea lăudată, slăvindu-o pe dânsa. 


Slavă..., Și acum..., asemenea 


Maica lui Hristos Dumnezeu, împărăteasa tuturor, mântuieşte pe cei ce sărută cu 
dragoste icoana ta, cea cu chipul prin dumnezeiască minune închipuită. 


Tropar, glasul 1: Născătoare de Dumnezeu pururea Fecioară, sfintei şi dumneze- 
ieştii icoanei tale, cu dragoste şi cu credinţă închinându-ne o sărutăm mulțumind; 


căci printr-însa celor credincioşi le dăruieşti cu adevărat tămăduiri sufletelor şi 
trupurilor. Pentru aceasta strigăm către tine: Slavă fecioriei tale, slavă milostivirii 
tale, slavă purtării tale de grijă, ceea ce eşti una binecuvântată. 


Apoi Ectenia şi Otpustul. 
La Vecernia cea mare 


După obişnuitul psalm citim; Fericit bărbatul..., Slava cea dintâi, iar de se va 
întâmpla spre Duminică, citim Catisma deplin. 


La Doamne strigat-am... punem stihirile pe, glasul 1: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare nulă. 


O, prea slăvită minune a prea curatei şi dumnezeieştii fiice Mariei, Maicii lui Hri- 
stos Dumnezeu, ceea ce numai singură una, a născut, fără de sămânță negrăit, pe 
Dumnezeu Ziditorul nostru. Astăzi ne-a adunat cu darul său, pe toţi din toate la- 
turile, la dumnezeiasca prăznuire, a prea sfântului său chip, celui cu dumnezeiască 
minune zugrăvit. 


O, prea minunate lucrurile tale prea curată Fecioară, căci s-a arătat izvor de minuni 
curgător, prea cinstita şi dumnezeiasca ta icoană, către care să alergăm dar cre- 
dincioşii, şi cu bucurie să o sărutăm luând după vrednicie marele şi minunatul har, 
al prea curatei Fecioare, zicând către dânsa: Bucură-te, cea plină de dar Domnul 
este cu tine, cel ce dă lumii prin tine mare milă. 


Pe icoana ta cea cu chip dumnezeiesc Născătoare de Dumnezeu, o cinstim cu multă 
evlavie, şi ne închinăm ei noi nevrednicii. Pe care o ai dăruit nouă zid şi acope- 
rământ, şi nepreţuită comoară credincioşilor cu frică dar şi cu bucurie, pe acest 
praznic nou, şi de minuni izvorâtor, al prea slăvitei pomenirii tale săvârşind, cu 
dragoste, cinstim sfântă icoana ta. 


Bucură-te, lauda drepteredincioşilor Preasfântă Fecioară, ceea ce eşti tuturor scă- 
pare, nădejde, ajutor şi acoperământ despre toţi vrăjmaşii. Pentru aceasta cinstim 
Stăpână, prea sfântul chip al icoanei tale, cel de fulgere purtător, care săgetând pâl- 


curile drăceşti, departe le izgoneşti de la cei ce cu credinţă, şi cu dragoste se în- 
chină, şi sărută prea sfântă icoana ta. 


Alte, Stihiri glasul al 4-lea: 
Podobie: Ca pe un viteaz... 


Veniţi acum, o iubitorilor de prăznuire, veniţi toată adunarea dreptslăvitorilor, să 
înălțăm cântări de laude. Veniţi să sărutăm cu frică şi cu bucurie, pe cinstita şi 
dumnezeiasca icoană a Fecioarei şi Maicii Stăpânului Hristos, şi cinstind lucrurile 
ei cele mari, cu un glas către dânsa, să strigăm: Izbăveşte-ne pe noi, prea milostivă, 
din toate nevoile. 


Veniţi acum, o iubitorilor de praznic, să cinstim toţi cu credință şi cu evlavie, 
înfricoşatele minuni, şi cele mai presus de fire lucruri, ale prea slăvitei Maicii lui 
Dumnezeu; şi cu cântări dumnezeieşti lăudându-o pe dânsa, cu sârguinţă să ne în- 
chinăm prea cinstitei icoanei sale, celei cu chip strălucitor şi prea slăvit. 


Mulţimile monahilor, şi ale tuturor credincioşilor, acum cu frică şi cu dragoste te 
fericim, mărindu-te pe tine Preasfântă Fecioară, Mireasă dumnezeiască, şi slăvim 
lucrurile tale; căci dai dumnezeieşti daruri, celor ce cu credinţă fierbinte aleargă la 
tine. Apără şi acoperă cu milostivire ca o bună pe cei ce cinstesc bine înfrumu- 
seţatul praznic, al icoanei tale, celei prea slăvite şi de minuni făcătoare. 


Dat-ai robilor tăi chipul feţei tale cel prea cinstit, prea curată păzindu-ne şi acope- 
rindu-ne pe noi de toate relele întâmplări, de scârbe şi de nevoi, şi de tot felul de 
vrăjmaşi. Pentru aceasta pe acesta, astăzi dobândindu-l, mulţumind ne închinăm 
darului tău, Născătoare de Dumnezeu prea lăudată. 


Slavă..., Și acum..., glasul al 6-lea 


Să strigăm astăzi cu dulce cântare, propovăduind înfricoşatele minuni, ale prea cu- 
ratei Maicii lui Hristos Dumnezeului nostru, şi lucrurile ei cele mai presus de fire. 
Căci prea strălucitorul şi prea cinstitul ei chip, cel cu dumnezeiască minune să- 
vârşit, s-a dat spre ajutorul şi apărarea noastră. Pentru aceasta şi noi pomenirea ei 
prăznuim, şi neîncetat rugându-ne strigăm: Păzeşte-ne pe noi cu puterea ta cea ma- 
re Stăpână, şi izbăveşte de primejdii şi de necazuri, pe cei ce cu credinţă şi cu dra- 
goste te cinstesc pe tine, Fecioară prea binecuvântată. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 


Prochimenul zilei, şi citirile. 


De la Facere citire: 
Cap. 28 „Stih. 10. 


leşit-a lacov de la fântâna jurământului, şi a mers în Haran, şi a aflat un loc, şi a 
dormit acolo, căci apusese soarele. Şi a luat din pietrele locului aceluia şi şi-a pus 
lin şi căpătâi. Şi a dormit întru același loc, şi a văzut vis. 


Şi iată o scară era întărită pe pământ, al căreia cap ajungea la Cer, îngerii lui Dum- 
nezeu se suiau şi se pogorau pe dânsa, şi Domnul era întărit într-însa, şi a zis: Eu 
sunt Dumnezeul tatălui tău Avraam şi Dumnezeul lui Isaac. Nu te terne, pământul 
unde tu dormi pe dânsul, ţie îl voi da şi seminţiei tale, şi va fi sămânţa ta ca nisipul 
mării, şi se va lăți spre mare şi spre apus, şi spre miazănoapte, şi spre răsărit. ŞI se 
vor binecuvânta întru tine şi întru sămânţa ta, toate seminţiile pământului. ŞI iată 
Eu voi fi cu tine păzindu-te în toată calea ori încotro vei merge, şi te voi întoarce la 
pământul acesta; că nu te voi lăsa pe tine, până când nu voi face Eu toate câte am 
grăit ție. 


Și s-a sculat Iacov din somnul său şi a zis: Că este Domnul în locul acesta şi cu nu 
am ştiut. Şi s-a temut şi a zis: Că înfricoşat este locul acesta, nu este acesta alt, ci 
casa lui Dumnezeu, şi aceasta este poarta Cerului. 


Din proorocia lui lezechiel citire: 
Cap. 43, stih. 26. 


Aşa grăieşte Domnul: Fi-va din ziua a opta şi mai-nainte, face-vor preoţii pe altar 
arderile cele de tot ale voastre, şi cele ce sunt de mântuirea voastră. Şi m-a întors 
pe mine la calea uşii sfintelor cea mai din afară care caută spre răsărituri. Şi aceasta 
era încuiată. 


Și a zis Domnul către mine: Uşa aceasta încuiată va fi, şi nu se va deschide, şi 
nimeni nu va trece printr-însa. Că Domnul Dumnezeul lui Israil va intra printr-însa, 


şi va fi încuiată. Că povăţuitorul acesta va şedea într-însa să mănânce pâine 
înaintea Domnului; pe calea uşii pridvorului va intra, şi pe calea lui va ieşi. 


Și m-a dus pe mine pe calea uşii sfintelor cea despre miazănoapte, în preajma 
casei, şi am văzut şi iată era plină de slavă casa Domnului. 


De la Pilde citire: 
Cap. 9, Stih 1. 


Înţelepciunea şi-a zidit eişi casă, şi a întărit şapte stâlpi; junghiat-a jertfele sale, şi a 
dres în paharul său vin, şi a gătit masa sa. Trimis-a slugile sale să cheme cu înaltă 
strigare la pahar grăind: Cel ce este neînţelept, să se abată la tine şi celor ce le 
trebuiesc înțelepciune le-a zis: Veniţi de mâncaţi pâinea mea beţi vinul care am 
dres vouă. Lăsaţi neînţelepția şi veţi fi vii. Şi căutaţi înţelepciunea ca sa trăiţi, şi vă 
îndreptați mintea întru cunoştinţă. 

Cela ce învaţă pe cei răi îşi ia luişi ocară, şi cela ce ceartă pe cel necredincios se 
ocărăşte pe sine. Că certările necredinciosului sunt răni lui. 


Nu mustra pe cei răi ca să nu te urască. Învață pe cel înţelept şi te va iubi pe tine. 
Dă pricină înţeleptului, şi mai înţelept va fi. Arată dreptului, şi va adăuga a primii. 


Inceperea înţelepciunii este frica Domnului şi sfatul sfinţilor priceperea, iar a cu- 
noaşte legea, este a gândului bun. Că întru acest chip multă vreme vei trăi, şi se va 
adăuga ţie anii vieţii. 


La Litie 
Stihirile, glasul 1: 


Astăzi împreună ne cheamă pe toată adunarea credincioşilor, prea veselitoarea şi 
prea minunata prăznuire a sfintei icoane, a prea lăudatei Maicii lui Hristos Dumne- 
zeu. Veniţi dar iubitorilor de praznic, şi iubiților robi ai Stăpânei, să prăznuim cu 
cântări prea sfântă lucrarea aceasta a ei. Căci cei ce aleargă cu credinţă şi cu dra- 
goste către dânsa, se umplu de dar dumnezeiesc, şi dă orice cerere, celor ce cu cre- 
dință cer de la dânsa. Pentru aceasta toţi către dânsa să strigăm: Născătoare de 
Dumnezeu Fecioară, păzeşte-ne pe noi prea curată de toată vătămarea, văzuţilor şi 
nevăzuţilor vrăjmaşi, pe cei ce ne închinăm prea sfintei icoanei tale. 


Glasul al 2-lea: Mare şi prea slăvită minune, tuturor deodată a strălucit, chipul 
Preasfintei Născătoarei de Dumnezeu cel prea frumos şi cu totul luminos, în- 


semnându-se cu dumnezeiască minune, pe cinstita ei icoană. Şi cei ce fără îndoială 
aleargă la dânsa, primesc cererile cele de folos, fiindcă s-a sălăşluit întru dânsa, 
darul Preasfintei Fecioare. Pentru aceasta toți să zicem: Stăpână prea curată, pe cei 
ce te cinstesc pe tine izbăveşte-i de toate primejdiile. 


Asemenea. 


Cine nu se va minuna? Cine nu va slavoslovi, Născătoare de Dumnezeu pururea 
Fecioară, multele şi mai presus de fire minuni ale tale, că tuturor celor ce cu 
fierbinţeală cer de la tine, le dai cu îndestulare, prea curată Mireasă dumnezeiască. 
Deci cu dragoste te cinstim pe tine, cea mai înaltă decât Heruvimii, şi mai curată 
decât Serafimii, şi cu căldură ne rugăm: Ajutorul tău dăruieşte-l nouă căci întru 
tine nădăjduind ne vom mântui. 


Glasul al 4-lea: lată acum neaşteptat a răsărit ca un soare luminos, praznicul cel 
strălucit, al prea cinstitei şi de raze purtătoare, sfintei icoane de Dumnezeu Născă- 
toarei. Norul patimilor depărtând, şi durerile bolilor tămăduind, la care scăpând 
slugile tale, din primejdii ne izbăvim dobândind sufletească şi trupească rourare 
mântuitoare. Că tu eşti scăparea şi acoperământul nostru, şi prin tine nădăjduim să 
aflăm milă de Dumnezeu Născătoare. Deci cu frică şi cu dragoste căzând, ne închi- 
năm prea cinstitei icoanei tale. 


Slavă..., Şi acum..., glasul al 4-lea 


Minunea minunilor prea slăvită, şi lucru înfricoşat al firii, tu eşti Mireasă dumne- 
zeiască Stăpână, umplând de tămăduiri şi de daruri, pe cei ce te cinstesc pe tine. 
Lumină de raze strălucitoare ne trimite icoana ta. Răsplăteşte nouă cu darul tău, 
celor ce ne rugăm slavei tale, ceea ce ai născut luminat, pe Soarele Hristos, 
neamului omenesc. Nu lipsi de a ne acoperi pe noi, şi în grabă a ne întâmpina întru 
necazuri, pe cei ce săvârşim cu dragoste sfântă pomenirea prea cinstitei icoanei 
tale, celei cu dumnezeiască minune zugrăvită. 


La Stihoavnă 
Glasul al 5-lea: 


Podobie: Bucură-te, cămara... 


Bucură-te, Maică Fecioară prea curată şi prea luminoasă, de rouă izvorâtoare, şi de 
foc purtătoare, nor de ploaie purtător, ceea ce ai plouat lumii pe Hristos ploaia cea 


dumnezeiască. Scară cerească de la pământ înălțată. Punte dumnezeiască, ceea ce 
duci către raiul desfătării. Masă dumnezeiască, ceea ce cu mana cea cerească hră- 
neşti pe robii tăi, acoperământul care pe toţi îi umbreşte, cei ce cu nădejde aleargă 
către tine. 


Stih: Sfințit-a lăcaşul său Cel Preaînalt. 


Minune nouă cu adevărat, chipul icoanei tale s-a arătat. O, faţă prea cinstită a prea 
curatei Fecioare! Pe care văzându-o, toţi se spăimântează, pe noi sfinţindu-ne şi 
împărțind tuturor daruri cu îmbelşugare. Fiind ca un nor de viaţă dătător, pe cei 
bine credincioşi rourându-i. Deci minunându-ne, strigăm: Preacurată acoperă şi 
păzeşte pe toţi cei ce se închină sfintei icoanei tale. 


Stih: Feţei tale se vor ruga, bogaţii poporului. 

Icoană a Maicii lui Dumnezeu Cuvântului, de fulgere purtătoare, pe cei bine cre- 
dincioşi acoperindu-i, şi norii păcatului gonindu-i de la noi, păzeşte şi acoperă pe 
cei ce te cinstesc, de toată reaua lucrare a cumplitului vrăjmaş, de năvălirile şi 
stricăciunile lui. Şi ne izbăveşte de lumeasca tulburare, ca cu al tău ajutor mân- 
tuindu-ne, cu cântări să te lăudăm; cu dragoste şi cu mulţumire cinstindu-te, pe tine 
te slăvim. 


Slavă..., Și acum..., glasul al 5-lea 


Pe norul cel purtător de lumină, pe crinul cel pururea vecuitor, pe Născătoarea de 
Dumnezeu Mania, să o lăudăm zicând: Bucură-te, împlinirea proorocilor şi a mai- 
nainte vederilor. Bucură-te, adeverirea propovăduirilor apostolilor. Bucură-te, sla- 
va arhiereilor, podoaba preoţilor, strălucirea mucenicilor, înfrumusețarea cuvio- 
şilor, întărirea monahilor, şi tăria tuturor credincioşilor, bolnavilor tămăduitoare, 
sărmanilor îngrijitoare, şi a săracilor bogăţia cea nedeşertată, râul vieţii cel nemu- 
ritor, tuturor pricinuind străine minuni. Mântuieşte rugămu-ne, pe cei ce cu dra- 
goste prăznuiesc prea slăvită pomenire a minunatei închipuiri a slăvitei tale icoane, 
celei de minuni făcătoare. 


La Binecuvântarea pâinilor 


Tropar, glasul 1: Născătoare de Dumnezeu pururea Fecioară, sfintei şi dumne- 
zeieşti icoanei tale, cu dragoste şi cu credinţă închinându-ne o sărutăm mulţumind; 
căci printr-însa celor credincioşi le dăruieşti cu adevărat tămăduiri sufletelor şi tru- 
purilor. Pentru aceasta strigăm către tine: Slavă, fecioriei tale. Slavă, milostivirii 
tale. Slavă, purtării tale de grijă, ceea ce eşti una binecuvântată. (de două ori) 


Apoi aceasta: 


Născătoare de Dumnezeu Fecioară, bucură-te ceea ce eşti plină de dar, Marie 
Domnul este cu tine. Binecuvântată eşti tu între femei, şi binecuvântat este rodul 
pântecelui tău; că ai născut pe Mântuitorul sufletelor noastre. (o dată) 


La Utrenie 


La Dumnezeu este Domnul..., Troparul praznicului, de trei ori, vezi la Bine- 
cuvântarea pâinilor. 


Sedealna, glasul 1: 


Podobie: Mormântul Tău, Mântuitorule, ostaşi străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Şi citirea Cuvântului praznicului. 


Tablă de Dumnezeu scrisă te cunoaştem Preacurată, şi scaun cu adevărat al Stă- 
pânului Hristos; pentru aceasta sfintei icoanei tale, celei ce poartă adevărat chipul 
tău, cu evlavie şi cu dragoste ne închinăm, primind dar şi tămăduire bolilor sufle- 
teşti şi trupeşti. 


Slavă..., Și acum... iar aceasta. 
După a doua Catismă, Sedealna glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 


Neispitită de nuntă Preacurată, cum zămisleşti în pântece pe Ziditorul tuturor şi 
Dumnezeu? Tâlcuieşte nouă cuvântul tainei tale. Prea adevărat este aceasta şi ne- 
tâlcuit, îngerilor şi oamenilor neînțeles, înălțimea şi adâncimea, mărimea şi lățimea 
necuprinsei tale naşteri. Pentru aceasta lăudăm, cinstită zugrăvirea sfintei icoanei 
tale cea de minuni făcătoare. 


Slavă.., Şi acum... iar aceasta. 


Și cântăm Polieleul, şi Cuvânt bun, apoi aceste mărimuri. 


Mărimu-te pe tine Preasfântă Născătoare de Dumnezeu, Mireasă nenuntită, şi cin- 
stim toţi dumnezeiască icoana ta. 


Altă pripeală: Bucură-te, ceea ce eşti plină de dar, Marie, Domnul este cu tine, 
zicând; şi prin tine cu noi. 


Cu stihirile acestea: 


1. Adu-ţi aminte Doamne de David şi de toate blândeţile lui. 
2. Prea slăvite s-a grăit pentru tine, cetatea lui Dumnezeu. 


1. Din rodul pântecelui tău voi pune pe scaunul tău. 
2. Sfinţit-au lăcaşul său cel prea înalt, Dumnezeu este în mijlocul ei şi nu se va 


clinti. 


1. lată o am auzit pe ea în Eufrata, aflatu-o-am pe ea în câmpii Dumbrăvii. 
2. Că a ales Domnul Sionul, osebitu-l-au pe el spre lăcaş luişi. 


1. Sfântă este Biserica ta, minunată întru dreptate. 
2. Casei tale se cuvine sfinţenie. Doamne, întru lungime de zile. 


1. Pomeni-voi numele tău întru tot neamul şi neamul. 
2. Bine este cuvântat Dumnezeu în veac şi în veacul veacului. 


Slavă Tatălui şi Fiului şi Sfântului Duh. 


Slavă ţie Treime Sfântă: Părinte Cuvinte şi Duhule Sfinte zicând: Slavă ţie, 
Dumnezeule. 


Şi acum şi pururea şi în vecii vecilor amin. 


Bucură-te, ceea ce eşti plină de dar, Marie, Domnul este cu tine, zicând: şi prin 
tine cu noi. 


Aliluia, Aliluia, Aliluia, Slavă ie Dumnezeule. (de trei ori) 


După Poleleu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe sfântă icoana ta cea cu chip strălucitor, şi mai presus de cinste, de Dumnezeu 
dăruită, curată Fecioară, credincioşii cu multă evlavie o cinstim, şi cu cununi de 
laudă o împodobim. Dar cine poate după cuviinţă să spună minunile tale, care prin 
darul chipului tău, tuturor pricinuieşti? Prea slăvite cu adevărat sunt lucrurile tale, 
Mireasă dumnezeiască. 

Slavă..., Și acum.... lar aceasta. 

Apoi Antifoanele: Din tinereţele mele..., Glasul al 4-lea. 

Prochimen, glasul al 4-lea: Pomeni-voi numele tău întru tot neamul şi neamul. 
Stih: Răspuns-a inima mea cuvânt bun. 


Toată suflarea să laude pe Domnul. (de trei ori) 


Evanghelia de la Luca 


39. Şi în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui luda. 

40. Şi a intrat în casa lui Zaharia şi a salutat pe Elisabeta. 

41. lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42. Şi cu glas mare a strigat şi a zis: Binecuvântată eşti tu între femei şi bine- 
cuvântat este rodul pântecelui tău. 

43. Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 


45. Şi fericită este aceea care a crezut că se vor împlini cele spuse ei de la 
Domnul. 

46. Şi a zis Maria: Măreşte sufletul meu pe Domnul. 

47. Și s-a bucurat duhul meu de Dumnezeu, Mântuitorul meu, 

46. Că a căutat spre smerenia roabei Sale. Că, iată, de acum mă vor ferici toate 
neamurile. 

49. Că mi-a făcut mie mărire Cel Puternic şi sfânt este numele Lui. 

56. Și a rămas Maria împreună cu ea ca la trei luni; şi s-a înapoiat la casa sa. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea. 


Pentru rugăciunile Născătoarei de Dumnezeu Milostive, curăţeşte mulțimea gre- 
şelilor noastre. 


Și acum... iar aceasta. 

Miluieşte-mă Dumnezeule după mare mila ta, curăţeşte fărădelegile noastre. 

Şi stihira glasul al 2-lea: 

Chipul sfintei icoanei tale, prea lăudată Născătoare de Dumnezeu, izbăveşte de 
toată vătămarea, pe cei ce se apropie cu dragoste, şi la dânsul aleargă. Deci ne ru- 
găm, mântuieşte pe cei ce se nădăjduiesc spre ajutorul tău, cinstind prea sfântă 
icoana ta, cea cu dumnezeiască minune zugrăvită. 


Canoanele 


Canoanele două - Irmoasele amânduror canoanelor de câte două ori şi Troparele pe 
1/2: 


Cânt Maicii Domnului cântare nouă. 
Canonul 1 
Cântarea 1-a, glasul al 4-lea: 
Irmos: Pe voievozii cei tari, pe cele trei părți ale sufletului, Cela ce te-ai născut din 
Fecioară, întru adâncul nepătimirii îneacă-i rogu-mă. Ca ie ca într-o alăută întru 


omorârea trupului, să cântăm cântare de biruinţă. (de două ori) 


Dă-mi dar cuvântului Fecioară, ca să încep a lăuda slăvitele minuni ale prea stră- 
lucitei icoanei tale, cu luminată cunoştinţă, Stăpână de Dumnezeu dăruită. 


Veniţi împreună cu mine mulţimea monahilor, şi în grabă alergaţi, ca cerbul cel în- 
setat spre izvoarele apelor, ca să aducem laudă şi împreună să cântăm dumne- 
zeieştii icoane cântare de biruinţă. 


A lăuda cu cuviinţă, şi cu cântări de laudă a încununa prea cinstită icoana ta, nu 
este cu putinţă prea nevinovată. Deci, în loc de cuvinte mari, primeşte credinţă 
mică, şi iartă pe robii tăi. 


Având pe Vistierul înţelepciunii, supunându-se rugăciunilor tale, ca Maicii celei 
iubite, un fiu prea înțelept, pică o picătură de dar dumnezeiesc, Fecioară prea 
curată în inimile noastre, ca să putem lăuda sfântă icoana ta. 


Slava pământenilor prea încuviinţată Fecioară, ceea ce ai născut mai presus de fire 
pe Cuvântul Tatălui. Invredniceşte dumnezeieştii măriri, pe cei ce după cuviință 
cinstesc sfântă icoana ta. 


Împărații pământului, boierii şi judecătorii norodului, patriarhii, arhiereii şi toate 
noroadele, văzând Preacurată sfânt lăcaşul acesta, şi minunată icoana ta, pe tine te 
prea slăvesc, minunea ta o vestesc, şi pe acest lăcaş îl fericesc. 

Canonul al 2-lea 


Cântarea 1-a, glasul al 8-lea: 


Irmos: Să cântăm Domnului, celui ce a povăţuit pe norodul Său prin Marea Roşie 
cântare de biruinţă că S-a proslăvit. (de două ori) 


Cine poate Stăpână a înţelege sau ce cuvânt Fecioară va arăta, cum chipul sfintei 
icoanei tale s-a zugrăvit, deşi noi nu ne pricepem, însă acum ne închinăm ei cu 


bună credinţă. 


Prea slăvite sunt de Dumnezeu Născătoare, toate minunile tale, câte ai făcut prin 
sfântă icoana ta, prea curată Mireasă nenuntită. 


Slavă... 


A înţelege milostivirea ta, nu poate mintea omenească, căci tu Preasfântă Fecioară 
eşti apărătoarea obştei acesteia, cine dar nu se va minuna. 


Și acum... 


Nu dormitezi, neadormita noastră păzitoare, Fiică dumnezeiască, ci păzind turma 
aceasta cu multă trezvire, toată primejdia departe de la dânsa o goneşti. 


Catavasie: Deschide-voi gura mea, şi se va umplea de Duhul, şi cuvânt voi 
răspunde Impărătesei Maicii, şi mă voi arătă luminat prăznuind, şi voi cânta mi- 
nunile ei bucurându-mă. 


Canonul 1 
Cântarea a 3-a 


Irmos: Cela ce eşti mai presus decât toată începătoria, de voie Te-ai pogorât dintru 
înălțime pe pământ, şi firea omenească cea smerită o ai înălţat, din iadul cel mai de 
Jos, că nu este sfânt afară de Tine, lubitorule de oameni. (de două ori) 


Icoana ta cea prea slăvită, văzându-o Preacurată, norodul cel bine credincios al 
Țări Româneşti, strălucind ca un nor fulgerat, se întreba zicând: Ce minune înfri- 
coşată ! Ce taină neaşteptată este aceasta fraților. 


Vestea minunilor sfintei icoanei tale, în tot pământul s-a împrăştiat, pentru aceasta 
Fecioară, toţi împreună aleargă, noroadele şi seminţiile, şi căzând se închină ei, cu 
multă evlavie. 


Ca şi cu un nor luminos şi strălucitor, se acoperă acest, sfânt lăcaş prin sfântă 
icoana ta şi luminezi ochii sufletelor noastre, cei ce sunt întunecaţi cu întuneric de 
păcate. 


Uşă a milostivirii fiind tu Marie, a acestui sfânt lăcaş bună păzitoare, uşa mântuirii 
deschide-o nouă, şi ne dă ca în viitor să vieţuim întru fapte cuvioase şi petrecere 
curată. 


Precum sunt ochii în mâinile stăpânei sale, aşa şi ochii noştri în mâinile tale, o 
sfântă icoană cu minune dumnezeiască zugrăvită. 


Ca un fulger prea luminat, prea cinstită icoana ta, în mijlocul norodului fără înce- 
tare strălucind, a îndemnat pe privitori, a striga ţie binecuvântată Fecioară: mari 
sunt minunile tale. 


Canonul al 2-lea 


Cântarea a 3-a 


Irmos: Tu eşti tăria celor ce aleargă la Tine Doamne, Tu eşti lumina celor întu- 
necaţi, şi pe Tine Te laudă duhul meu. (de două ori) 


Puternicul tău ajutor dăruieşte-l nouă cea fără prihană, celor ce de-a pururea stând 
înaintea sfintei icoanei tale, cu dragoste şi cu credinţă ei ne închinăm. 


Milostiv să ne faci nouă Curată pe Fiul tău, şi uşa Edenului deschide-ne tuturor, 
celor ce cu curat cuget, din suflet ne închinăm sfintei icoanei tale. 


Slavă... 


O, Preasfântă Fecioară, cum vom lăuda darurile sfintei icoanei tale, că ne izbăveşti 
de multe primejdii, pe noi robii tăi, păzind nevătămat lăcaşul acesta. 


Și acum... 


Lăcaşul tău Stăpână ca un Cer îl socotesc, iar chipul tău ca o lună strălucită şi 
minunile icoanei tale pe stele le închipuiesc; iar soare strălucitor pe Fiul tău II 
numesc. 


Catavasie: Pe ai tăi cântăreţi Născătoare de Dumnezeu, ceea ce eşti izvor viu şi 
îndestulat, care s-au adunat ceata duhovnicească întăreşte-i şi întru dumnezeiască 
slava ta, cununilor măririi învredniceşte-l. 


Sedealna, glasul al 8-lea: 


Podobie: Porunca cea cu taină luându-o întru cunoştinţă, cel fără de trup în casa lui 
Iosif degrab a stătut înainte, zicând celeia ce nu ştie de nuntă: Cel ce a plecat ceru- 
rile cu pogorârea, încape fără de schimbare tot întru tine. Pe care şi văzându-l în 
pântecele tău luând chip de rob, mă spăimântez a striga ţie: Bucură-te, Mireasă 
care nu ştii de mire. 


Să se bucure Cerul, şi pământul să se veselească; căci cea mai presus decât îngerii, 
astăzi pe pământ Fecioara, cheamă pe tot neamul omenesc şi îngeresc, la dumne- 
zeiasca prăznuire a cinstitului ei chip, şi al Fiului său, care dăruieşte nouă toate 
cele de folos, şi tot felul de tămăduiri. Pentru aceasta Născătoare de Dumnezeu cu 
bucurie cântăm ţie aşa: Slavă venirii tale în chipul tău curată, ceea ce cu adevărat ai 
lucrat minune prea slăvită. 


Slavă..., Și acum..., iar aceasta. 


Canonul 1 
Cântarea a 4-a 


Irmos: Sfatul cel neurmat şi dumnezeiesc al întrupării Tale celei de sus, celei din 
Fecioară, proorocul Avvacum socotindu-l a strigat: Slavă puterii Tale, Doamne. 
(de două ori) 


Ca o scară ce duce la ceruri, având noi prea curată, cinstită icoana ta, în acest sfinţit 
lăcaş astăzi, toţi ne-am adunat nevrednicii robii tăi, împreună a prăznui arătarea ei 
în lume, pe care mântuieşte-ne prea milostivă, Doamnă. 


Precum ai dat biruinţă drepteredincioşilor mai-nainte, asupra vrăjmaşilor şi lup- 
tători de icoane, aşa şi pe noi robii tăi, dumnezeiască Mireasă, într-armează-ne cu 
putere asupra a trei vrăjmaşi: a trupului, a lumii şi a diavolului. 


Fiu cu noi robii tăi, fii totdeauna, o prea strălucită icoană, şi nu te depărta de turma 
ta nici odinioară, căci pe tine te avem lumină, viaţă şi apărătoare. 


Mântuieşte mântuitoarea lumii, mântuieşte sfânt lăcaşul acesta, de cutremur, şi de 
orice necaz ce ar veni asupră-ne, pentru nenumărate păcatele noastre, că tu eşti pă- 
zitoarea noastră, Stăpână. 


Fiind tu dumnezeiescul cleşte focului Celui nematerialnic, ca un foc scânteietor se 
arată icoana ta, arzând cu totul materia patimilor noastre, izbăveşte-ne dar Stăpână 
de focul cel veşnic. 


Blândă şi veselă la faţă învredniceşte-mă Stăpână a vedea sfântă icoana ta, în cea- 
sul morţii mele dându-mi dezlegare greşelilor, şi sufletului mântuire. 


Canonul al 2-lea 
Cântarea a 4-a 
Irmos: Pe a ta înomenire, pe care mai-nainte de veci, mai-nainte o ai hotărât, şi 


mai pe urmă ai binevoit a o săvârşi Doamne, o am auzit şi cu frică o am lăudat. (de 
două ori) 


Pe cei ce cinstesc Preacurată, şi se închină cu credință sfintei icoanei tale celei cu 
dumnezeiască minune zugrăvită, de toată nevoia păzeşte-i ceea ce eşti cu lucrul şi 
cu numele dulceaţa a toată lumea. 


O, ceea ce eşti pricina tuturor bunătăţilor, Marie, împărăteasa tuturor, şi atoate- 
stăpânitoare. O, prea slăvită icoană ! Lauda chinoviului nostru, învredniceşte-ne pe 
noi a fi locuitori lăcaşurilor tale celor de sus. 


Slavă... 


Nimenea să nu se îndoiască, şi să fie necredincios minunii dumnezeieştii icoane, ca 
să nu cadă în dumnezeiasca urgie; ci să creadă toate cu inimă curată, ca să primea- 
scă cu îmbelşugare darul dumnezeieştii Fiice. 


Și acum... 


Curăţeşte prea nevinovată Fiică, toată necurăţia sufletului nostru celui plin de 
multe patimi, ca totdeauna să sărutăm în mintea noastră cinstită icoana ta, şi să te 
mărim pe tine prea slăvită dumnezeiască Mireasă. 


Catavasie: Cela ce şade întru slavă pe scaunul Dumnezeirii, pe nor uşor a venit 
lisus cel mai presus de Dumnezeire, prin palmă curată, şi a mântuit pe cei ce strigă: 
Slavă Hristoase puterii Tale. 


Canonul 1 
Cântarea a 5-a 
Irmos: Acum Mă voi scula după proorocie, a zis Dumnezeu, acum Mă voi pro- 
slăvi, acum Mă voi înălța, luând din Fecioară pe cel căzut, şi la lumina cea minu- 
nată a Dumnezeirii Mele înălțându-l. (de două ori) 
O, cât de înfrumuseţată! O, cât de strălucită! Şi ca un soare se vede prea sfântă 


icoana ta, strălucind pe toţi prin bogatul ei dar cel de raze purtător, pe cei ce se în- 
chină ei întru umilinţa sufletului. 


Toată această frățime de tine adunată a românilor de pretutindenea, cu fierbinte 
dragoste a primit, slăvită şi minunată icoana ta Fecioară; asemenea dar şi noi şi toți 
următorii noştri cu credinţă neclintită, cu inimi învăpăiate, o primim şi îi slujim. 


Ca o Maică milostivă eşti acestui smerit lăcaş, veselindu-ne pe toţi prin sfântă 
icoana ta cu minune zugrăvită, deci milostivă arată-te spre noi, şi ne învredniceşte 
a face voia Fiului tău, lisus Mântuitorul nostru. 


Cum vom lăuda fapta minunatei femei celei cuvioase, căreia arătându-te în vis 
fiind la moşia sa, i-ai poruncit ca în grabă să alerge, unde dumnezeiescul tău chip 
cu minune s-a zugrăvit, şi căzând ei, să i se închine, care n-a întârziat a împlini po- 
runca ta. 


Pe toţi cei ce aleargă la sfântă Biserica aceasta Stăpână, drepteredincioşi creştini, 
aducând daruri ţie prea curată, şi ne miluiesc pe noi, miluieşte-i şi tu Stăpână cu 
bogate dăruiri. 


Pe tot bine credinciosul tău popor, care cu evlavie din locuri depărtate, aleargă 
către sfântă icoana ta, binecuvântează-l Stăpână, şi pe toată casa lor fereşte-o de 
toate relele întâmplări. 

Canonul al 2-lea 
Cântarea a 5-a 


Irmos: Din negura patimilor ca dintr-o noapte prea adâncă mântuindu-mă, învre- 
dniceşte-mă, să mânece duhul meu rogu-mă, la lumina zilei poruncilor Tale Hris- 
toase . (de două ori) 


Pe tine păzitoarea noastră toţi te rugăm, ca să binecuvântezi toate intrările şi ieşirile 
noastre din lăcaşul acesta ca să strigăm ţie: Bine eşti cuvântată tu, Preacurată. 


Puternicul tău ajutor am dobândit dumnezeiască icoană, izbăvindu-ne de toată 
reaua întâmplare noi robii tăi, deci precum în viaţa noastră aşa şi în vremea morţii, 
de moartea cea amară pe noi ne mântuieşte. 


Slavă... 

De toate bolile trupeşti tămăduieşte prea îndurată, şi de patimi sufleteşti vindecă 
prea lăudată, prin puternicele tale soliri cele către Fiul tău, pe toți cei ce cu credinţă 
aleargă la sfântă icoana ta, şi închinându-se ei te cheamă întru ajutor. 


Și acum... 


Izbăvitoare arată-te Născătoare de Dumnezeu, turmei tale acesteia, izbăvindu-o de 
toată asuprirea şi cumplita năvălire a celor ce în veci nu se închină icoanei tale. Iar 


pe clerosul tău şi credinciosul norod, cei ce se închină chipului tău cu credinţă, 
păzeşte-l de orice stricăciune. 


Catavasie: Spăimântatu-s-au toate de dumnezeiască slava ta, că tu Fecioară neispi- 
tită de nuntă, ai avut în pântece pe Dumnezeu cel peste toate, şi ai născut Fiu pe 
Cel fără de ani, tuturor celor ce te laudă pe tine pace dăruindu-le. 

Canonul 1 
Cântarea a 6-a 
Irmos: Venit-am întru adâncurile mării şi m-a înecat viforul păcatelor mele celor 
multe, ci ca un Dumnezeu, scoate din stricăciune viaţa mea, Multmilostive. (de 


două ori) 


Arhanghelii şi Îngerii, Heruvimii şi Serafimii, Începătoriile şi Domniile, Stăpăniile 
şi Scaunele, şi toate celelalte puteri, laudă Fecioară sfântă icoana ta. 


Caută Doamnă din Cer spre turma ta aceasta, care pururea te cinstește, şi linişteşte 
furtuna cea pornită asupra noastră, a ispitelor şi a necazurilor, prin darul sfintei 


icoanei tale. 


Rănindu-mă cu săgețile răutăţilor, şi plin fiind de cumplite răni, tămăduieşte-mă 
prea nevinovată, cu darul sfintei icoanei tale, căreia cu evlavie mă închin şi o sărut. 


Uşa pocăinţei deschide-o mie de Dumnezeu Născătoare, ca prin mijlocirea ta să 
deschid uşile Raiului; căci tu eşti uşa celor ce se mântuiesc, şi păzitoarea şi întă- 
rirea turmei tale acesteia. 


Nedepărtându-se de sânurile părinteşti Dumnezeul tuturor, s-a ţinut în fecioreştile 
tale braţe, Maică prea fără prihană, gătind tuturor odihnă şi toate bunătăţile, celor 
ce se închină prea sfintei icoanei tale. 


Tănie eşti şi sprijineală şi păzitoare robilor tăi tu Fecioară ceea ce nu ştii de nuntă, 
zid nesurpat de către faţa vrăjmaşului, izbăvindu-ne de necazuri şi de primejdii, 
pornind spre fugă taberele vrăjmaşului, prin razele cele de foc purtătoare ale cin- 
stitei icoanei tale. 


Canonul al 2-lea 


Cântarea a 6-a 


Irmos: Rugăciunea mea voi înălța către Domnul, şi Lui voi spune scârbele mele; 
că sufletul meu s-a umplut de răutăţi, şi viaţa mea s-a apropiat de iad, ci ca lona mă 
rog: Dumnezeule din stricăciune scoate-mă. (de două ori) 


Marie ceea ce nu ştii de nuntă, numele cel prea dulce, şi decât aurul şi decât pie- 
trele cele de mult preţ mai scump, comoară nepreţuită şi neîmpuţinată, izbăveşte de 
toată răutatea pe robii tăi, care neîncetat slavoslovesc chipul tău cel cu prea slăvită 
minune zugrăvit. 


O, ceea ce eşti desfătarea cea prea mare a îngerilor! Bucură-te, Stăpână, trandafirul 
cel tainic al Raiului, ajută celor ce se închină cinstitei icoanei tale. 


Slavă... 

Liman de scăpare şi zid nebiruit, dumnezeiască apărare şi ancoră a nădejdii, toți 
dobândind sfântă icoana ta, strigăm neîncetat: Izbăveşte-ne de scârbe, de focul cel 
veşnic, şi de viermele cel neadormit. 


Și acum... 


Nu va putea limba stricăcioasă să povestească noianul minunilor tale, care faci 
neîncetat turmei tale, prin sfântă icoana ta curată Mireasă dumnezeiască. 


Catavasie: Inţelepţii lui Dumnezeu, care săvârşiți acest praznic dumnezeiesc, şi cu 
totul cinstit al Maicii lui Dumnezeu; veniți să plesnim cu mâinile, slăvind pe 
Dumnezeu, cel ce s-a născut dintru dânsa. 


Condac, glasul al 8-lea: 


Podobie: Apărătoarei Doamne, pentru biruinţă, mulţumiri, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire nebi- 
ruită, slobozeşte-ne din toate nevoile, ca să strigăm ţie: Bucură-te, mireasă pururea 
Fecioară! 


Chipului tău prea curată Născătoare de Dumnezeu Fecioară, ne închinăm credin- 
cioşii, cinstindu-l după vrednicie; căci ne păzeşti şi ne izbăveşti din toate ispitele şi 
de relele întâmplări; deci mulţumind strigăm ţie: Bucură-te, Fecioară nădejdea şi 
slava creştinilor. 


Icos: Îngerii din Cer şi mulţimea oamenilor de pe pământ, în douăsprezece zile să 
ne adunăm într-un glas, şi să lăudăm toţi pe prea cinstita icoană a prea curatei 
Maicii lui Dumnezeu, al căreia prea strălucit chip nouă nevrednicilor l-a dăruit, şi 
s-a arătat de multe şi mari minuni făcătoare. Pentru aceasta cu mulțumire strigăm 
către dânsa: 

Bucură-te, icoană a Maicii lui Dumnezeu; 

Bucură-te, de strălucirea cea sfântă a chipului tău; 

Bucură-te, ceea ce pe cei bine credincioşi îi păzeşti; 

Bucură-te, ceea ce pe vrăjmaşi îi izgoneşti; 

Bucură-te, podul cel ce duci de la pământ la Cer; 

Bucură-te, ceea ce ai sugrumat pe balaurul cel stricător; 

Bucură-te, că pe cei ce aleargă la tine îndată îi izbăveşti; 

Bucură-te, că pe cei ce te cheamă văzut îi tămăduiești,; 

Bucură-te, icoana Fecioarei, mântuirea credincioşilor; 

Bucură-te, Maica Stăpânului, apărătoarea monahilor; 

Bucură-te, prin care bucuria a strălucit; 

Bucură-te, prin care întristarea a pierit; 

Bucură-te, Fecioară, nădejdea şi slava creştinilor. 


Sinaxar 


Întru această zi prăznuim pomenirea minunii Sfintei icoane celei cu dumne- 
zeiască minune zugrăvită, numai Singure dumnezeieştile Feţe, adică: a 
Preasfintei Stăpânei noastre Născătoarei de Dumnezeu şi pururea Fecioarei 
Maria şi a dumnezeiescului său Fiu lisus Hristos, ce prin dumnezeiască ico- 
nomie, cu minune S-a închipuit în capitala Moldovei laşi, în anul de la 
întruparea lui Dumnezeu Cuvântului, 1863, luna iunie 28 de zile. Căreia pentru 
praznicul Sfinţilor apostoli, ce cade a doua zi, i s-a aşezat prăznuirea în 12 zile 
ale lui iulie; care făcătoare de minuni icoană, întru același an s-a adus în 
Sfântul Munte Athos; şi se află în Chinoviul Român în sfânta biserică Catedrală 
ce are hramul Botezul Domnului nostru lisus Hristos, întru slava lui Dumnezeu, 
şi a prea curatei Maicii sale pururea Fecioarei Maria, cu ale căreia sfinte şi prea 
puternice rugăciuni Hristoase Dumnezeule miluieşte-ne, şi cu judecăţile care 
Ştii, mântuieşte-ne pe noi, ca un bun şi de oameni iubitor, Amin. 


Stih: Icoană a Maicii lui Dumnezeu de minuni izvorâtoare. 
A Miresei celei prea curate, cu chipuri dumnezeieşti. 

Celor ce te roagă sa le fii acoperământ şi păzitoare. 

De toate ispitele şi de nevoi să-i mântuieşti. 

Dându-le dar şi vindecare de toate bolile. 


ŞI a dobândi prin tine toate cererile. 
Povestire 


Pentru făcătoarea de minuni icoană a Preasfintei Stăpânei noastre, de Dumnezeu 
Născătoarei, şi pururea Fecioarei Maria, cea cu dumnezeiască minune săvârşită, 
numită Prodromiţa, binecuvântează Părinte. 


3 5 e 


Plină de bucurie, plină de duhovnicească veselie, şi de toată lauda, este prăznuirea 
noastră care o săvârşim astăzi, fraților creştini, întru pomenirea minunii ce s-a făcut 
cu această prea slăvită icoană a Maicii lui Dumnezeu, a cărei istorie se începe întru 
acest fel, după cum urmează cuvântul. 


Iubiţii mei creştini! Ştim că întru cele mari şi fără de număr milostiviri, ce cu 
neîncetare se revarsă de la Părintele îndurărilor, asupra prea iubitei fiicei, sfintei şi 
dreptslăvitoarei Biserici, este un bogat dar al bunătăţii lui Dumnezeu, şi proslăvirea 
sfintelor icoane pe pământ, prin o mai presus de fire şi prin minunata putere 
dumnezeiască a facerii de minuni, ce săvârşeşte prin ele minunatul întru sfinții săi 
Dumnezeu. 


Care şi prin sfintele icoane proslăveşte, pe cei ce îl proslăvesc prin credinţă vie, şi 
viaţă plăcută lui, prin acest mare dar, a celor mari dăruiri dumnezeieşti, cu primirea 
dreptei şi adevăratei credințe s-a luminat şi străluceşte şi a noastră patrie, şi 
bisericile ce sunt în România, s-au făcut pomi de viaţă, şi slobozind din sine adânci 
rădăcini ale credinţei celei drept-slăvitoare. În toate părţile ei au adus roduri de 
drepte slăviri şi îmbelşugate, pe cât cu întâietatea la locurile sădirii lor, aşa şi pe 
toată faţa pământului României o au împodobit, cu roditoarele sale mlădiţe prin 
ceata cea cu mult număr a sfintelor şi de minuni făcătoarei icoane, şi nu numai în 
fericitele zile ale dreptslăvitorilor noştri strămoşi, care ardeau cu duhul pentru 
dreapta credinţă, a înmulțit Domnul minunile sale, prin arătarea şi descoperirea 
sfintelor icoane, atât a prea curatei Maicii lui Dumnezeu; precum şi a plăcuților lui, 
spre facerea de bine a sufletelor şi a trupurilor, celor ce cu credinţă aleargă spre 
închinăciunea sfintelor icoane - cel ce pe cei drepți iubeşte, şi pe păcătoşi miluieşte 
- ci ŞI în timpurile noastre aceste sărace de credinţă a revărsat asupra noastră un 
îmbelşugat râu de aceeaşi nepomenită a sa milostivire, ca să adape inimile cele 
cuprinse de uscăciunea puţinei credinţe, spre a răsări într-însele fapte bune creş- 
tineşti, şi în privirea ochilor noştri s-a săvârşit o lucrare dumnezeiască, şi cu voinţa 
Domnului a răsărit pe tăria gânditorului nostru Cer a dreptslăvitoarei noastre Bise- 
rici, această icoană neisprăvită de mână omenească; care împodobindu-se cu 


strălucitoarele raze a facerilor ci de minuni, şi tuturor cinstitorilor celor fără de 
număr, care de la marginile lumii aleargă către strălucirea sa, viaţă şi bucurie le 
izvorăşte. 


În anul 1863, părinţii 1eroschimonahi Nifon şi Nectarie, fondatorii schitului 
Prodromul din Sfântul Munte Athos, plecând să vină în Țara Românească pentru 
trebuinţele acelui schit, aveau în inima lor o mare dorinţă şi evlavie, pentru o sfântă 
icoană mai însemnată şi de minuni făcătoare a Maicii lui Dumnezeu, ca să fie întru 
această sfântă nouă biserică, spre mângâierea celor ce se vor afla întru acest sfânt 
lăcaş, după cum mai toate mânăstirile Sfântului Munte, au câte o icoană făcătoare 
de minuni. 


Deci aflându-se părinții Nifon şi Nectarie, în oraşul Iaşi, capitală a Moldovei, au 
început a cerceta acolo, pentru un zugrav mai iscusit şi cu viaţă plăcută lui 
Dumnezeu, care să le zugrăvească o icoană a Maicii lui Dumnezeu. 


Şi din pronia dumnezeiască, au găsit pe un zugrav bătrân, cu numele Iordache 
Nicolau, cu care s-au şi învoit să le facă această sfântă icoană după modelul ce i-au 
dat părinţii; însă i-au pus şi îndatorire ca să lucreze cu post, adică: De dimineaţă 
până când va flămânzi neluând nimica în gură; iar după masă să nu mai lucreze la 


această sfântă icoană, ci alt lucru să facă până a doua zi; şi într-acest fel să urmeze 
cu lucrul icoanei până la săvârşirea ei. 


ŞI a primit numitul zugrav învoiala aceasta cu toată mulțumirea şi evlavia, decât 
numai zicând că el nu poate lucra acum ca mai-nainte, că a îmbătrânit şi-i tremură 
mâinile; iar părinţii Nifon şi Nectarie l-au mai îmbărbătat zicându-i, să se silească 
şi să aibă credinţă că îi va ajuta Maica lui Dumnezeu. 


Și aşa bunul bătrân zugrav a început lucrul cu multă evlavie, şi lucră bine şi cu 
bună sporire câmpul şi hainele, iar feţele le-a lăsat la urmă după obiceiul zugră- 
vesc. Deci după ce a isprăvit veşmintele după ştiinţa meşteşugului său, a început a 
lucra la chipul Maicii Domnului şi al Domnului nostru lisus Hristos, dând mâna 
întâi şi a doua, au mai rămas puţin ca desăvârşit să le îndrepteze şi să le 
săvârşească. A doua zi de dimineaţă s-a sculat şi a început a lucra iarăşi la fețe, 
ostenindu-se cu mare stăruință mai toată ziua, ca doară ar putea să le îndrepteze şi 
să le săvârşească; însă lucrul ieşea cu totul dimpotrivă, că nu numai nu a putut să le 
îndrepteze, ci mai ales desăvârşit le-a stricat, încât au rămas cu totul fără de chip, 
strâmbe, urâte, şi nepotrivite. 


Acestea văzând blagoslovitul bătrân zugrav, foarte s-a mâhnit şi s-a scârbit, nepri- 
cepându-se ce va să fie lucrul acesta, şi a încetat de a mai lucra zicând: “Păcat de 
osteneala şi postul ce am suferit atâtea zile, lucrând la această icoană în zadar; 
Dumnezeu să mă ierte, nu ştiu ce să mai zic. Că de astă-noapte cu toată silința mă 
chinuiesc, şi nu pot să le îndreptez; ba încă, acum chiar desăvârşit le-am stricat, 
făcându-mă ca un ieşit din minte, ca şi cum mi-aşi fi uitat meşteşugul.“ 


Din întâmplare s-au dus în ziua aceia pe la dânsul părinții Nifon şi Nectarie, ca să 
vadă cum urmează cu zugrăvirea sfintei icoane; şi când au văzut-o şi ei întru acea 
stare nepotrivită, foarte s-au mâhnit şi s-au scârbit până la suflet, socotindu-se 
nevrednici darului şi voinţei Maicii lui Dumnezeu, după care a început şi tristul 
zugrav a le povesti întâmplarea ce a pătimut. 


Acestea auzind părinții mai mult s-au mâhnit şi s-au amărât, zicând: Că nu voieşte 
Maica Domnului la dorinţa şi evlavia lor, însă părinţii nu s-au împuţinat cu totul, ci 
au lăsat lucrul la buna voinţă a Maicii lui Dumnezeu, şi mângâind încă cât au putut 
şi pe tristul zugrav, i-au zis să nu se împuţineze, ci să se apuce şi să isprăvească 
icoana pe cât îi va fi cu putinţă, fiindcă ei tot o vor lua, orişicum va fi, şi plata 
ostenelii lui îi vor da-o deplin, după cum s-au tocmit cu dânşii. 


În acea vreme s-a întâmplat de era acolo cu părinţii şi Părintele ieromonahul grecul 
Grigorie Esfigmenitul, în sinodia Părintelui arhiereu Nil Pentapoleos, care şi el 
văzând icoana într-acest fel, a zis părinţilor Nifon şi Nectarie: Păcat de cheltuielile 
ce faceţi sfinția voastră, vă rog nu mai duceţi astfel de icoană în Sfântul Munte, că 
acolo sunt destui zugravi cu mult mai buni, care pot cu adevărat să vă facă o icoană 
cum se cade, după dorinţa sfinţilor voastre. 


Părinţii i-au răspuns: Că poate vor dărui-o acolo în ţară la vreo biserică mai săracă. 
Apoi părinții au plecat şi s-au dus la metohul lor, iar bătrânul zugrav a acoperit 
icoana cu o pânză curată, şi încuind cu cheia uşa odăii unde lucra icoana a rămas 
foarte scârbit nemâncând nimic în ziua aceia, ci numai tot se ruga şi se închina 
până la obosire, şi aşa s-a culcat fiind acum seara. 


A doua zi sculându-se mai de dimineaţă, şi luând cheia, a deschis uşa odăii unde 
lucra, şi a început a-şi găti cele trebuincioase pentru zugrăvit, având multă dorință 
şi evlavie ca să se apuce de lucru; şi făcând câteva metanii, se închina şi se ruga 
Maicii lui Dumnezeu, ca să-i lumineze mintea şi să-i ajute ca să nu pătimească ca 
ieri. Şi aşa mergând la icoană ca să se apuce de lucru, a ridicat pânza de pe faţa 
icoanei; atunci, O! Minunile Maicii lui Dumnezeu vede cu adevărat că sfintele feţe 
sunt cu dumnezeiască minune îndreptate, încuviinţate şi de sineşi săvârşite, şi pline 


de dumnezeiesc dar şi har după cum se vede chiar şi acum, sfânta aceasta de faţă 
icoană a prea curatei Maicii lui Dumnezeu. 


Această prea slăvită minune, văzându-o bătrânul zugrav, împreună cu ucenicii săi, 
foarte se minunau şi proslăveau pe Maica lui Dumnezeu, că ea singură cu minune 
dumnezeiască şi-a proslăvit sfânta sa faţă, şi a Fiului său, pe care minune spre mai 
bună adeverire, cu înscris şi punerea peceţii şi a iscăliturii lui, a dat părinţilor Nifon 
şi Nectarie, care mărturie s-a pus să se păstreze în arhiva acelui schit. 


Iar cuprinderea ei este într-acest fel: “Eu, Iordache Nicolau, zugrav din oraşul Iaşi, 
am zugrăvit această sfântă icoană a Maicii lui Dumnezeu, cu însuşi mâna mea, la 
care a urmat o minune prea slăvită în modul următor: După ce am isprăvit veşt- 
mintele, după meşteşugul zugrăviei mele, m-am apucat să lucrez feţele Maicii 
Domnului şi a Domnului nostru lisus Hristos; după ce am dat mâna întâia şi a 
doua, de noapte apucându-mă ca să o zugrăvesc desăvârşit, privind eu la chipuri cu 
totul au ieşit dimpotrivă, pentru care foarte mult m-am mâhnit, socotind că mi-am 
uitat meşteşugul; şi aşa fiind, seara m-am culcat scârbit nemâncând nimic în ziua 
aceia, socotind că a doua zi sculându-mă să mă apuc mai cu dinadinsul. După ce 
m-am sculat a doua zi, mai întâi am făcut trei metanii Maicii lui Dumnezeu, 
rugându-mă ca să-mi lumineze mintea, să pot isprăvi sfânta ei icoană; şi când m- 
am dus să mă apuc de lucru, o prea slăvite minunile Maicii lui Dumnezeu! S-au 
aflat chipurile drese desăvârşit precum se vede, şi eu văzând această minune n-am 
mai adaos a-mi pune condeiul, fără numai am dat lustrul cuviincios, deşi cu 
greşeală am făcut aceasta ca să dau lustru la o asemenea minune. Aceasta este po- 
vestirea acestei sfinte icoane.” 


Minunea aceasta s-a întâmplat noaptea spre 28 iunie şi pentru viitoarea prăznuire a 
sfinților apostoli, s-a mutat slujba icoanei astăzi la 12 iulie; care minune după cum 
am zis văzându-o zugravul de mai sus numit, s-a minunat şi cu spaimă privind nu 
se pricepe cum s-a făcut aceasta. 


Asemenea şi ucenicii lui văzând s-au spăimântat, şi au început a chema prietenii şi 
vecinii de primprejur ca să vadă, şi îndată s-a umplut casa zugravului de norod, 
care se minuna de proslăvirea acestei sfinte icoane, şi toţi se închinau aprinzând 
lumânări, îndulcindu-se duhovniceşte de privirea dumnezeieştilor feţe, aşa de bine 
încuviinţate şi minunate. 


Părinţii Nifon şi Nectarie, fiind la metohul schitului, dintru acel oraş laşi, îngrijaţi 
şi întristaţi, neștiind nimica de această minune, văd de năprasnă că vine unul din 
ucenicii zugravului foarte repede şi obosit, spunând în gura mare: Să trimiteţi 


curând să ia sfânta icoană, fiindcă, în noaptea aceasta singură s-a zugrăvit, şi acum 
poporul nu mai încape privind aceea minune. 


Deocamdată părinţii nu credeau cele grăite de ucenic, şi cu ideea aceasta au trimis 
pe Părintele Dosiftei schimonahul care avea ascultarea de mitocariu în laşi; şi 
ajungând Părintele Dosiftei la casa zugravului, nu putea intra sa vadă sfânta icoană, 
de îmbulzeala poporului; deci îndată luând o trăsură, şi învelind sfânta icoană cu o 
pânză curată, a adus-o la metoh urmând şi poporul. 


Iar în metoh venind, au închis porțile şi n-au mai lăsat pe nimeni sa intre, până se 
vor sfătui ca ce este de făcut. 


Grabnic părinţii au făcut cunoscut sfintei Mitropolii de această minune. Şi venind 
însuşi Prea Sfinţitul mitropolit Calinic Miclescu, cu tot clerosul său, au văzut 
sfânta icoană, şi crezând i s-au închinat cu toată evlavia, minunându-se şi zicând: 
Cu adevărat mare dar ne-a dăruit Maica lui Dumnezeu prin această minunată şi 
prea slăvită icoană a sa. Apoi dând binecuvântare de sfinţirea apei, a năvălit 
poporul la metoh spre închinarea sfintei icoane, şi cerând a le citi paraclise, şi a 
face aghiazmă, cu care stropindu-se a început darul Maicii lui Dumnezeu a lucra 
prin această sfântă icoană, şi a face minuni, pe care din cele multe, puţine vom 
spune aici, spre slava lui Dumnezeu şi a Prea Curatei Maicii Sale; şi pentru ca să 
nu mâniem pe Dumnezeu tăcând adevărul, că pe unele le-au văzut cu ochii lor 
părinţii Nifon şi Nectarie, împreună cu alți fraţi care erau la metoh; iar altele s-au 
văzut când s-a adus această sfântă icoană: 

Un om avea albeaţă pe amândoi ochii încât se şedeau luminile ochilor lui ca laptele 
de albe, şi aducându-l cei ce-l purtau s-a închinat la sfânta icoană, stropindu-se şi 
spălându-şi ochii cu aghiazmă, dându-i de a şi băut, luând şi acasă ca să bea şi să se 
mai spele, spunându-i să aibă credinţă la Maica Domnului; şi aşa făcând, peste trei 
zile, a venit ca să mulţumească Maicii lui Dumnezeu, arătându-şi ochii că s-au 
curăţit şi văd luminat. 

Se 2 aie 


Altul avea lepră, peste tot trupul lui erau numai bube; care închinându-se cu 
credinţă şi stropindu-se cu aghiazmă, a căzut lepra de pe trupul său ca nişte solzi şi 
s-a curăţit. 


Se ae 2 
Un boier a venit şi a spus, că un fiu al lui acum de trei zile, numai pentru că suflă 
se mai cunoaşte cum că este viu; iar altminterea este cu totul mort; şi rugându-se la 
această sfântă icoană a Maicii Domnului, a luat aghiazmă şi s-a dus de l-a stropit, 


dându-i şi în gură puţină ca să bea. Şi îndată s-a trezit copilul cu totul sănătos, pe 
care l-a adus tatăl său de s-a închinat la sfânta icoană, şi a mulţumit Maicii lui 
Dumnezeu. 
&&& 

Acestea şi altele multe: Bolnavi de friguri, surzi, cu dureri de cap şi de măsele, de 
ochi, de vătămături. Şi alte feluri de boli, sfânta această icoană a tămăduit, pe care 
părinţii de la metoh nu le-au însemnat, fiind obosiţi de îmbulzeala poporului, care 
cerea neîncetat a le citi paraclise şi aghiezme, încât nu puteau să ţină socoteală de 
cine cu ce se foloseşte, şi mai ales că erau ameninţaţi de orăşeni de a le opri icoana 
acolo, zicând că a lor este, fiindcă în Iaşi s-a făcut minunea, cu zugrăvirea dumne- 
zeieştilor ei feţe. 


Acestea înțelegând părinții Nifon şi Nectarie, şi văzând că se înmulţeşte poporul 
neîncetat, au ridicat cu grăbire sfânta icoană, şi au plecat spre Sfântul Munte. 


Deci plecând din laşi, au venit cu sfânta icoană în oraşul Huşi. Dar şi aici, mult s- 
au mirat, cum a simţit poporul, fiindcă seara târziu au sosit la Episcopie, şi a doua 
zi când s-a luminat, tot oraşul a simţit ca şi cum le-ar fi vestit cineva, şi îndată s-a 
umplut Episcopia de popor. 


Insă părinţu îndată au plecat, temându-se nu cumva să-i urmărească de la Mitro- 
police, că acum se înştiințase şi Vodă Cuza şi zicea: Să se oprească sfânta icoană, 
fiindcă s-a făcut minunea în ţară. 


Ducând sfânta icoană, la casa doamnei Ecaterina Şuţu, care cu multă dragoste şi 
cucernicie a primit venirea sfintei icoane, cu părinţii. Unde aflând protoiereul din 
Bârlad, a poftit pe părinți, să aducă sfânta icoană în Catedrala oraşului, ca să se 
închine tot poporul de acolo. 


Și începând a se închina mulțimea din acel oraş, iarăşi sfânta icoană a săvârşit şi 
acolo multe minuni, dintre care vom spune pe una mai însemnată: 

În oraşul Bârlad era un dascăl foarte pricopsit la învățături şi înţelept, care avea la 
şcoala lui pe fiii celor mai însemnate persoane de acolo, şi spunea pentru dânsul 
bârlădenii, că este foarte de treabă şi cinstit, decât numai la biserică nu merge, fără 
numai la sfintele Paşti. Acela auzind de venirea sfintei icoane, a trimis trăsura sa, 
rugând pe părinţi să facă osteneala să meargă cu sfânta icoană la casa lui; dar 
părinţii nu au voit, trimiţându-i răspuns: Că mai cuviincios este să vină el la sfânta 


icoană, şi astfel el a trimis trăsura în trei rânduri, ca să meargă părinţii cu icoana la 
el. 


Apoi s-au rugat mulți oameni, şi au îndemnat pe părinți a merge cu icoana la 
dânsul, pentru folosul sufletului lui. Deci părinţii când au voit să ia sfânta icoană şi 
să o pună în trăsură, aşa de grea s-a făcut, încât abia patru inşi cu mare greutate o 
au dus până la trăsură, şi când au voit să o pună în trăsură a trosnit aşa de tare 
sfânta icoană, încât toţi s-au spăimântat. Şi caii de la trăsură au tresărit, iar tocul 
icoanei s-a desfăcut din toate încheieturile lui. 


Atunci au cunoscut toți că nu voieşte Maica lui Dumnezeu să meargă acolo; iar 
înapoi întorcându-o doi oameni, o au adus foarte uşor. 

Asemenea o doamnă evlavioasă, foarte mult bolnavă, fiind afară la moşie, se temea 
să se suie în trăsură, ca să nu moară pe drum până în oraş, i s-a arătat această sfântă 
icoană în vedenia visului, poruncindu-i să se scoale curând şi să vină la Bârlad ca 
să se binecuvânteze de la sfânta icoană; şi cum s-a suit în trăsură, îndată s-a 
cunoscut desăvârşit sănătoasă; şi venind la părinți, a mărturisit, zicând: Cu 
adevărat, pe această sfântă icoană, o am văzut astă-noapte în vis, care mi-a zis, să 


vin cât mai în grabă la Bârlad, să apuc închinarea ei, și acum iată sunt sănătoasă. 


2% aie 2 

Din Bârlad, au venit părinții cu sfânta icoană la Galaţi, şi au pus-o în biserica 
Sfinţilor împărați. La această biserică un zugrav lucra meşteşugul său; şi văzând 
îmbulzeala poporului la sfânta icoană, s-a mirat foarte, şi a început a ocărt pe 
oameni făcându-i înşelaţi şi proşti, care nu cunosc nimica, au doară credeţi voi, 
basmelor călugăreşti. Nu vă amăgiţi, că greşiţi; şi altele mai multe zicea. Acestea 
bârfind şi însuşi se uita cu obrăznicie în faţa sfintei icoane, ocărând pe popor în 
gura mare; atunci deodată Maica lui Dumnezeu, prin schimbarea feții sale, atât l-a 
îngrozit, încât s-a înfricoşat cu totul, şi apoi el singur s-a făcut propovăduitor 
poporului, zicând: Să creadă că cu adevărat sfânta icoană, cu minune dumnezeiască 
este zugrăvită. 

După plecarea sfintei icoane din Iaşi, în urmă au urmat o prea slăvită minune, şi de 
mare mirare în acel ţinut. Într-un han la drum, era un evreu cu soţia sa şi cu copii; 
acel evreu ducându-se după negoţul său, a lăsat în han pe soţia sa cu copiii şi o 
slugă. S-a întâmplat însă şi a murit unde s-a dus, şi un alt prieten al lui, evreu 


asemenea, îngropându-l a luat marfa şi paralele rămase, aducându-le evreicei, 
soţiei mortului, spunându-i de întâmplarea morții bărbatului ei. 


lar după ce s-a dus evreul acela străin, vrăjmaşul a pus în mintea slugii, ca să 
omoare pe evreică şi luându-i averea să se ducă de acolo. Deci pândindu-o noaptea 
când era singură numai evreica cu copiii, a intrat la dânsa pe când dormea, şi a 
început a o ameninţa că o va omori de nu-i va da banii. 


lar ea văzând primejdia, şi după toate rugăminţile nefolosind nimica, a scos tot ce a 
avut, şi 1-a dat, numai să-şi scape viaţa. 


Şi luând sluga aceea banii şi lucrurile date, a intrat în altă grije socotind, că evreica 
avea să spună ori la cine va veni în han, şi va fi vădit. Deci ca să fie fără de grijă, s- 
a plecat în gândul său, să o spânzure; şi gătind spânzurătoarea, evreica plângând se 
ruga către dânsul, ca să o lase cu viaţă, dar el îşi căuta de planul său. 


Între acestea şi-a adus aminte evreica de zugrăvirea cu dumnezeiască minune a 
sfintei icoane, fiindcă străbătuse această veste pretutindenea; şi la acea nevoie a 
început cu lacrimi a se ruga ca o creştină, zicând: Maica Domnului! Dacă cu 
adevărat chipul tău s-a zugrăvit cu dumnezeiască minune; precum am auzit, 
izbăveşte-mă de această primejdie, că atunci voi crede, şi mă voi boteza eu, şi toată 
casa mea. 


Acestea şi alte mai multe zicând evreica cu mare plângere, sluga s-a apropiat la 
evreică să o pună în laţ; dar socotind el că este prea sus şi nu o va putea ridica, a 
pus un scaun sub el, şi laţul în gât, să vadă dacă este potrivit; şi cum a călcat el nu 
se ştie, că a sărit scaunul de sub picioarele lui, şi a rămas singur spânzurat. 


lar evreica văzând această minune, a crezut cu toată casa sa, şi s-a botezat după 
cum se făgăduise. 


&&& 
La plecarea părinților Nifon şi Nectarie din Galaţi cu sfânta icoană aproape de 
pornire fiind, s-a făcut faţa sfintei icoane, ca ghermesit adică valuri de a curmezişul 
obrazului ca asudată, apoi intrând în vaporul austriac, Loid, se mirau toţi de acest 
chip minunat al sfintei icoane, câți se aflau în vapor, nu numai călătorii creştini 
ortodocşi, dar şi austriecii matrozi, cinstindu-l şi închinându-i-se, după care 
ajungând părinţii cu sfânta icoană în Sfântul Munte, la sarsanaua schitului, au 
trimis veste sus la schit, ca să se pogoare preoţii îmbrăcaţi în sfintele veşminte, cu 
cântări, şi tămâieri, spre întâmpinarea sfintei icoane, şi aşa dusă fiind sfânta icoană, 


cu mare pompă, în sunetul clopotelor, s-a aşezat în sfânta aceasta biserică, unde se 
vede de toţi, şi i se face astăzi această obştească prăznuire. 

In acest schit, se afla atunci un frate topit de boală cu numele Inochentie, care 
numai pe suflare se cunoştea că este viu, de trei săptămâni nemâncat, şi nu mai 
vorbea nicidecum. 


Și cum a intrat sfânta icoană în schit, ca dintr-un somn s-a trezit şi a cunoscut că a 
venit Maica lui Dumnezeu închipuită pe icoană; deci a cerut să-l ducă ca să se 
închine şi el, şi închinându-se, acesta a grăit către Sfânta Icoană: Maica lui Dum- 
nezeu! De-mi este de folos să mai trăiesc însănătoşeşte-mă, căci cred că poţi; iar 
dacă trăind, mai rău mă voi strica, mai bine să mor acuma, decât să mă chinuiesc 
aşa; fie voia ta, cum voieşti Stăpâna mea şi cum cunoşti că îmi este de folos. 


Acestea el zicând s-a întors la chilia sa, vesel şi plin de duhovnicească bucurie; dar 
însă nu ne-a spus nimica, ci îndată a cerut cămaşă curată ca să se schimbe, apoi a 
cerut să se îmbrace şi în toată rânduiala monahicească, că era schimnic. Și cerând 
împărtăşirea prea curatelor Taine: Trupul şi sângele lui Hristos Mântuitorul nostru, 
după ce s-a îmbrăcat şi s-a împărtăşit, n-a trecut un ceas de când se închinase la 
sfânta icoană şi şi-a dat duhul. 

Incă şi alt frate anume Serghie, crezându-şi minţii sale, a fugit din schit nespunând 
nimănui, şi s-a dus de s-a băgat într-o peşteră pustie, cu socoteală ca să se apuce de 
o nevoinţă mai mare. 


Odată rugându-se el după obicei, s-a pogorât deasupra capului său un luceafăr lu- 
Minos, şi sta aşa în vederea ochilor lui; însă el îşi făcea canonul său. Apoi acel 
luceafăr, atât de tare a trăsnit, încât a căzut la pământ, şi desăvârşit a ameţit, şi a 
surzit, şi după trei zile s-a deşteptat, însă desăvârşit surd şi de tot slăbit; cu toate 
acestea, cum a putut a venit la schit, şi a mărturisit întâmplarea, dar altă ispită: Că 
toţi cei ce-i vedeau îi auzeau şi înțelegeau ce spunea el. Iar ceea ce i se spunea, el 
nimica nu auzea, fără numai prin scrisoare se înțelegeau cu dânsul. 


Şi făcându-li-se milă l-au dus la sfânta icoană, înălţând cu dinadinsul rugăciuni 
pentru el. Şi aşa Maica lui Dumnezeu l-a vindecat că 1-a venit auzul ca şi întâi. 


2 5 e 


Altă dată un meşter dintre cei ce lucra în schit, din neştiute judecăţile lui 
Dumnezeu, l-a apucat un duh necurat, care foarte rău îl muncea, şi aducându-l 
dinaintea sfintei icoane, citindu-i acatiste şi paraclise, s-a izbăvit de acea neputinţă. 


&&& 
Și aceste spuse sunt numai care s-au văzut cu ochii, de unii din părinţi, şi altele ni 
le-au spus cei care s-au folosit, de la această sfântă icoană. 


Pricina însă care ne-a îndemnat să însemn şi aceste puţine, este pentru slava Maicii 
lui Dumnezeu, şi spre folosul celor care nu cunosc minunea zugrăvirii acestei 
sfinte icoane. lar dacă cineva nu crede, noi nu păgubim nimica, fiindcă ne-am făcut 
datoria cuvenită, a scrie aceste minuni. 


Noi însă credem şi mărturisim, că Maica lui Dumnezeu, pururea a săvârşit, şi să- 
vârşeşte minuni, până la sfârşitul veacurilor, din bunătatea sa, spre folosul color ce 
cred şi se închină ei, cu credinţă şi cu dragoste. 


2 o e 


Intr-un an, iulie în zece, părinţii din Chinovii, rânduiţi a pescui, s-au pogorât 


noaptea la mare la Arsana, ca să arunce toate mrejele spre pescuire, deşi în timpul 
acesta nimeni, nici mânăstirile, nici oricare alt pescar, nu aruncă mreje, fiindcă apa 
este caldă, şi peştele umblă în fața apei pe deasupra, şi de aceea nu se prinde 
peştele în mreje. 


Insă părinţii, fiind trei la număr, au zis: Noi să cercăm şi să aruncăm mrejele, şi 
Maica lui Dumnezeu, de va voi, puternică este. 


lar unul dintre aceşti trei monahi; fiind cam cu îndoială, a îndrăznit a zice întru 
sineşi: Să văd acum dacă icoana aceasta a Maicii Domnului s-a zugrăvit cu 
minune, după cum spun părinţii; - să facă să se prindă peşte în timpul acesta de 
vară, şi atunci voi crede fără îndoială. 


Și aşa au aruncat în mare cinci bucăţi de mreje, optzeci de stânjeni bucata, şi le-au 
lăsat în mare, nu trei ceasuri după obicei, ci cinci ca să se pescuiască bine; apoi 
începură a le scoate, și nu găseau întru o bucată de mreajă decât 4 sau 5 peştişori 
mici, aşa au urmat la toate bucăţile de mreje; iar când au scos bucata cea mai de pe 
urmă, au început aceşti părinţi a cârti, că Maica Domnului nu a voit şi păcat, ziceau 
de osteneala care o au făcut dânşii; şi acum scoseseră mreaja mai mult de jumătate. 


Când iată că fără de nădejde fiind, Maica lui Dumnezeu nu i-au lăsat împuţinaţi, 
arătându-le minune. - Că dintr-un capăt de mreajă au scos 30 oca de peşte. 


&&& 


Mărimea acestei sfinte icoane, este în lungime de 41, palme, fără latul după 
analoghie. Nu este făcută după nici una din icoanele făcătoare de minuni, ci este 
făcută după un nou plan al zugravului. 


Faţa ei este ca vopseaua grâului; nasul, gura, bărbia sunt foarte potrivite la măsuri, 
iar ochii, atâta dar au, ca şi cum ar soarbe inima privitorilor; cu toate acestea, 
căutătura este cu stăpânire; şi privind cineva cu înțelepciune şi cu luare aminte, în 
faţa acestei sfinte icoane, va vedea caracter de mare neam, amestecat cu o blândeţe, 
cu care arată că este însăşi Maica lui Dumnezeu închipuită pe icoană, şi plină de 
dar dumnezeiesc şi nu poate nimeni să o privească fără să nu simtă în inima sa 
dulceaţă duhovnicească, bucurie şi umilinţă, fără numai de va fi vreun om prea 
cerbicos şi întunecat la minte, ca să nu simtă nimica dintru acestea, că numai din 
privirea ei se încredințează fiecare cum că nu este săvârşită de mână de om, 
precum mărturisesc şi străinii care vin de o văd, că nu stă numai într-un chip sfânta 
ei faţă, ci uneori se cam smoleşte, alteori se îngălbeneşte, iar la privegherile cele de 
toată noaptea, la praznice împărăteşti, şi mai ales la această prăznuire de acum, atât 
este de veselă şi voioasă cum este un trandafir, încât privitorilor nu li se pare că 
văd chip, ci ca şi cum ar privi chiar pe adevărata Maica lui Dumnezeu, şi stă în 
strana în mijlocul bisericii, cu podoabe încuviinţată, ochii tuturor atrăgând, şi nesă- 
țioase priviri având. 


Şi precum odinioară a văzut-o Sfântul Dionisie Areopagitul, în Sfântul Sion, 
asemenea şi în Sfântul Munte, au văzut-o deştept fiind în dumnezeiască vedenie, 
cuviosul Marcu, ucenicul Sfântului Grigorie Sinaitul, şezând pe scaun, ca o 
împărăteasă, înconjurată de îngeri şi de arhangheli, şi de toți cuvioşii Sfântului 
Munte, slăvindu-o şi închinându-i-se ei, care avea palate de aur înalte, către partea 
ce se zice Vigla; în care loc acum cu ajutorul ei, s-a făcut această nouă biserică, 
întru slava Fiului ei, spre mântuirea monahilor români şi; tuturor credincioşilor 
ortodocşi. 


Mulțumită dar fraților, toți să dăm lui Dumnezeu, pentru această prea slăvită şi 
nouă minune, că la Dumnezeu toate sunt cu putinţă, precum vedem prin Sfintele 
Scripturi. 


Drept aceea noi toți câți ne-am adunat la aceasta sfântă şi veselitoare prăznuire a 
Maicii lui Dumnezeu, căzând înaintea acestei sfinte icoane a ei, ce îşi are închi- 
puite feţele cu minune, să strigăm credincioşii: Preasfântă Stăpână de Dumnezeu 
Născătoare, pururea Fecioară Marie, sprijinitoarea şi apărătoarea noastră, cerem a 
ta nebiruită apărare; Împărăteasa Cerului şi a pământului, ceea ce ai cu dreptate 
numele Prodromiţa, adică înainte mergătoare, întăreşte-ne întru lucrarea faptelor 
bune, şi ne du întru împărăția cerească; povăţuieşte-ne pe noi şi pe toţi 
drepteredincioşii creştini, spre a vedea şi veşnic a ne îndulci, de slava Fiului tău şi 
Dumnezeului nostru, că binecuvântată şi prea proslăvită eşti, în vecii vecilor, 
Amin. 


Canonul 1 
Cântarea a 7-a 
Irmos: Chipului celui de aur neînchinându-se tinerii lui Avraam, lămuritu-s-au ca 
aurul în topitoare, că în cuptorul cel de foc, ca într-o cămară luminată dănţuiau 
strigând: Bine eşti cuvântat, Dumnezeul părinților noştri. 
Arată-ne nouă acum păcătoşilor milele tale cele de demult Stăpână, câte noi le ştim 


după psalmistul; iar părinți noştri cu adevărat le-au şi văzut, ca să putem a povesti 
şi noi altora slăvirile sfintei icoanei tale. 


Lăcaşul tău Fecioară, Rai se vede astăzi având lemn de viaţă pe icoana frumuseţii 
tale, cu dumnezeiască minune zugrăvită, căreia toţi cu bucurie, cu dragoste şi cu 
bună cucernicie o sărutăm, printr-însa mântuindu-ne. 


Lăudăm cu multă cucernicie sfântă icoana ta Preacurată, şi intrând în sfânt lăcașul 
tău, dumnezeiască veselie şi sănătate primim toţi, Mireasă a lui Dumnezeu. 


Icoana ta Fecioară cu minune zugrăvită, ai dăruit-o turmei tale, mângâiere sufle- 
tească întru necazuri, şi întru primejdii păzitoare, tuturor celor ce locuiesc întru 
acest sfinţit lăcaş. 


Seara şi dimineaţa şi în miezul zilei, în noapte şi în miezul nopții, în toată vremea 
ŞI în tot ceasul, ne rugăm ţie cu lacrimi şi cu suspinuri, şi cinstind icoana ta cu frică 
o sărutăm. Pentru aceasta nu ne lăsa pe noi, Stăpână. 


Turma ta strigă către tine, dacă tu nu vei păzi cetatea noastră, după cum cântă 
David, în zadar ar priveghea cel ce o păzeşte. Pentru aceasta păzeşte-ne Stăpână 
sub acoperământul aripilor icoanei tale Fecioară. 


Canonul al 2-lea 
Cântarea a 7-a 


Irmos: Tinerii cei de Dumnezeu cinstitori, în Babilon chipului celui de aur, nu s-au 
închinat; ci în mijlocul cuptorului celui cu foc fiind rouraţi, cântare au cântat 


grăind: Bine este cuvântat, Dumnezeul părinților noştri. 


Rugători fierbinţi la sfântă icoana ta, toți ne apropiem cu cucernicie, nu ne lăsa 
prea curată, să pierim noi robii tăi; ci ne mântuieşte Stăpână şi nevrând noi. 


Apărătoare şi hrănitoare vieţii noastre pe tine te cunoaştem noi robii dumnezeiască 
Maică, căci nimic având prin tine toate le avem, slavă multei milostivirii tale. 


Slavă... 

Tu eşti Fecioară, porumbiţa cea una aleasă a lui Dumnezeu, şi prin înălțimea cea 
mai presus de slavă zburătoare; iar lăcaşul tău prea curată este grădină cu tot felul 
de izvoare vii şi răcoroase, şi rai cu tot felul de pomi în veci înfloritori şi roditori. 
Și acum... 

Vezi sfânt lăcaşul acesta şi prea slăvit al Stăpânei, vezi şi priveşte tu, o închi- 
nătorule şi închină-te dumnezeieştii ei icoane, cu dragoste şi cu evlavie strigând: 
Slavă ţie. 

Catavasie: N-au slujit făpturii înțelepţii lui Dumnezeu, fără numai Făcătorului. Ci 
groaza focului bărbăteşte călcându-o s-au bucurat cântând: Prea lăudate Doamne al 
părinților, şi Dumnezeule bine eşti cuvântat. 


Canonul 1 


Cântarea a 8-a 


Irmos: In văpaie de foc stau ție înainte Heruvimii şi Serafimii Doamne, şi toată 
zidirea, cântare frumoasă cântă ție: Lăudaţi, binecuvântaţi, şi-L prea înălțaţi întru 
toţi vecii. 


Când a sosit Stăpână prea sfântă icoana ta, toată mulţimea turmei tale a alergat, cu 
nespusă bucurie spre întâmpinarea ei, pe care cu dulci cântări în biserică o au adus. 


Ipostatnică viaţă ai născut Fecioară pe Fiul şi Cuvântul lui Dumnezeu, pe Acela ca 
pe un bun prea curată roagă-L ca să ne scrie în cartea vieţii, pe noi cei ce cu dra- 
goste cinstim sfântă icoana ta. 


Rupe zapisul fărădelegilor mele dumnezeiască Mireasă, ceea ce ai născut bucuria 
lumii, şi umple de dar sufletul meu, ca să strig ţie bucurându-mă: Bucură-te, 
scăparea neamului nostru. 


Icoana ta Stăpână celor ce în Sfântul Athon locuiesc, s-a arătat liman de mântuire, 
şi tămăduire de tot felul de boli, pentru aceasta pururea slăvim mila şi puterea ta. 


Lăcaşul tău Stăpână se curăţeşte prin strălucirile tale, şi se împodobeşte prin dum- 
nezeieşti cântări, învistierindu-se cu dumnezeiască icoana ta, iar dumnezeiescul tău 
staul prin darul tău cel mare se arată cer gândit. 


Lăudămu-te pe tine frumuseţea lui Iacov, de Dumnezeu dăruită. Bucură-te, slava 
îngerilor; bucură-te, mântuirea celor muritori; bucură-te, scularea lui Adam; bu- 
cură-te, izbăvirea Evei. Bucură-te, prin care această Chinovie românească se pă- 
zeşte de vrăjmaşii cei văzuţi şi nevăzuțţi. 

Canonul al 2-lea 


Cântarea a 8-a 


Irmos: Tinerii cei grăitori de Dumnezeu în cuptor împreună cu focul şi văpaia căl- 
când, au cântat: Binecuvântaţi toate lucrurile Domnului pe Domnul. 


Impărați pământului, boierii şi judecătorii norodului, patriarhii, arhiereii şi toate 
neamurile văzând Preacurată sfânt lăcaşul acesta, şi sfântă icoana ta, pe tine te prea 
slăvesc, minunea propovăduiesc, şi pe acest lăcaş îl fericesc. 


De la marginile pământului vin lhmbile, ca să vadă sfânta şi dumnezeiască icoana 
ta, cea cu dumnezeiască minune zugrăvită, şi din suflet strigă către tine cu fier- 
binţeală: Cu adevărat prea curată Mireasă dumnezeiască, frumuseţea icoanei tale 
mai dulce decât luna, şi decât soarele mai strălucitoare este. 


Binecuvântăm pe Tatăl, şi pe Fiul şi pe Sfântul Duh, Domnul. 


Tu numai una Stăpână eşti toată frumuseţea a marelui Dumnezeu, lună nouă şi 
aleasă, venind în această lume luminezi pe cei dintru întunericul vieţii prea curată, 
şi mai ales pe această Chinovie, căreia te-ai dat spre păzire, şi mângâiere robilor 
tăi, Maica lui Hristos Dumnezeu. 


Și acum... 


Sfeşnic prea strălucit al Luminii celei cu trei sori, luminează-ne pe noi cântăreții 
tăi, de sus privind Fecioară, şi ne învaţă a cânta: Preoţi binecuvântaţi, popoare prea 
înălțaţi pe Maica lui Dumnezeu în veci. 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Catavasie: Pe tinerii cei bine credincioşi în cuptor, naşterea Născătoarei de Dum- 
nezeu 1-a mântuit, atunci fiind închipuită iar acum lucrată, pe toată lumea ridică să- 
ți cânte ție: Pe Domnul lucrurile lăudaţi-L, şi-L prea înălţaţi întru toţi vecii. 


Canonul 1 


La Cântarea a 9-a: Ceea ce eşti mai cinstită... nu cântăm, fără numai de se va 
întâmpla Duminica, şi mai-nainte de Irmos şi de tropare cântăm pripelile acestea. 


Măreşte suflete al meu pe prea curata Fecioară Maria, una de Dumnezeu Năs- 
cătoare. 


Irmos: Eva adică prin păcatul neascultării blestem înlăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit, pentru aceasta toţi te slăvim. (de două ori) 


Măreşte suflete al meu pe icoana Preasfintei Fecioare, cea de lumină purtă- 
toare. 


Nectar de milostivire Stăpână ne-ai izvorât nouă, prin ivirea sfintei icoanei tale, de 
unde curg râuri dulci şi prea veselitoare, fântâni prea curate, şi pâraie de viaţă 
purtătoare, din care Fecioară de Dumnezeu Născătoare, pe mine cel ce mă închin ei 
cu credinţă, adapă-mă prea curată. 


Măreşte suflete al meu pe sfânta icoană a prea binecuvântatei Stăpânei cea de 
minuni făcătoare. 


Icoana ta Preasfântă Născătoare de Dumnezeu, este ca un noian de bunătăţi, şi a 
toată desfătarea, sufletelor îndulcire, trupurilor alinare, şi străină privire a darurilor 
tale, întru-tot binecuvântată, Marie prea lăudată. 


Măreşte suflete al meu pe sfânta icoană cea în chip de soare a pururea Fe- 
cioarei. 


Frumos acoperământ te-am dobândit pe tine Fecioară multmilostivă, cei ce locuim 
în acest sfinţit lăcaş; deci deschide-ne nouă prin cheile bunătăţii tale, uşa milos- 
tivirui Fiului tău şi Dumnezeului nostru, deschide-ne Stăpână şi uşa Impărăției celei 
de sus. 


Măreşte suflete al meu pe dumnezeieştile Feţe, a Maicii şi a Fiului singure în- 
chipuite. 


O, frumuseţe nespusă! O, dulceaţă îmbătătoare, a icoanei tale prea curată Fecioară! 
De care cer să mă satur, şi să mă fac al acestora adevărat doritor, ca să strig ţie: 
mântuieşte-mă, mântuieşte-mă Stăpână, că tu eşti mântuirea tuturor. 


Măreşte suflete al meu pe sfânta icoană cea de toate vindecătoare, şi de ispite 
izbăvitoare. 


N-a pierit nimenea curată Stăpână, Maica lui Dumnezeu, din cei ce aveau spre tine 
nădejdea bunei credinţe, fără numai cei ce din zavistie s-au lepădat ca să nu se 


închine vederii chipului tău. 


Măreşte suflete al meu pe Fecioara Maica, slava îngerilor, şi acoperământul 
oamenilor. 


Imparte Fecioară bogăția darului tău, celor ce cu bună cucernicie slăvesc sfântă 
icoana ta, dăruindu-le pace în toată viaţa lor, îmbelşugare bunătăţilor, mântuire su- 
fletelor şi Impărăția Cerurilor, Marie, Maica lui Hristos Dumnezeu. 


Canonul al 2-lea 


Alte pripeli, glasul al 8-lea: 


Ingerii şi oamenii prea sfântă icoana ta cea prea curată o cinstim după vred- 
nicie. 


Irmos: Străin lucru este maicilor fecioria, străină este şi fecioarelor naşterea de fu, 
iar întru tine Născătoare de Dumnezeu amândouă s-au rânduit. Pentru aceasta toate 
seminţiile pământului, pe tine neîncetat te fericesc. (de două or1) 


Ingerii şi oamenii întrunindu-ne, într-un glas să lăudăm pe Maica pururea Fe- 
cioară. 


Avându-te pe tine măririi şi de obşte fericire de Dumnezeu Născătoare, toţi cei ce 
te cinstim pe tine, şi cu credință apropiindu-ne la sfânta icoana ta, cu evlavie ne 
închinăm, şi cu frică o sărutăm, izbăveşte-ne pe toţi de necinstea cea viitoare, şi 
învredniceşte-ne slavei şi desfătării celei veşnice, întru lăcaşurile drepţilor. 


Toţi să alergăm către icoana uneia dumnezeieştii Maici, şi căzând înaintea ei cu 
frică să cerem milă. 


Râu de dulceţuri şi izvor de desfătări, Maică cerească, şi miere din piatră izvorâtă, 
îmbelşugare de veşnice daruri dobândind sfântă icoana ta Fecioară, cei ce locuim 
în sfânt locaşul acesta, cu mulțumire închinându-i-ne, slăvim pe Fiul tău, te lăudăm 
pe tine, şi cinstim icoana ta cea de minuni făcătoare. 


Mireasă cea mai frumoasă între femei, acoperă-ne cu darul tău de sus, pe noi 
cântăreții tăi. 


Lumină eşti celor întunecaţi, şi liman neînviforat Fecioară, celor ce se învăluiesc în 
viforul acestei vieţi, şi sunt înconjurați de năvălirile ispitelor, că prea cinstita ta 
icoană, o ai dăruit spre scăparea tuturor, celor cu dreaptă credinţă, şi cu cucernicie 
închinându-se o sărută. 


Maica lui Dumnezeu Fecioară fără prihană învredniceşte-ne, acoperă-ne, şi ne 
apără de toate ispitele. 


Ție, prea curată Fecioară cu evlavie îți strigăm: Bucură-te, Fiica Părintelui celui 
veşnic, Maica Fiului întrupat, şi Mireasa Preasfântului Duh; căci tu eşti lauda 
îngerilor, ţie îți cântă adunarea oamenilor, Cerul şi pământul, marea şi văzduhul, 
adâncurile şi toate tările; binecuvântează cu cuviinţă prea cinstit numele tău. 


În loc de Slavă.... 


Preasfintei Treimi: Tatălui, Cuvântului, şi Duhului ne închinăm, Ceea ce din 
neființă toate le-a făcut. 


Treime fără de început: Părinte, Fiule şi Preasfinte Duhule, pe cei ce dumnezeieşte 
Te laudă, acoperă-i şi-i păzeşte, cu solirile prea curatei Fecioarei de Dumnezeu 
Născătoare, de toată nevoia şi întâmplarea păzeşte-i, pe cei ce cinstesc şi se închină 
sfintei icoanei sale cu credinţă. 


În loc de, Şi acum... 


Împărăteasa tuturor de Dumnezeu Născătoare, Maică prea înălțată, pe cei ce cu 
cununi de laudă împodobesc sfântă icoana ta, izbăveşte-i de toată vătămarea. 


O prea lăudată Maică, ceea ce ai născut izvorul mântuirii şi al faptelor celor îmbu- 
nătățite, pe Hristos Dumnezeu, ceea ce te-ai arătat râu cu adevărat de bunătăți, pe 
cei ce din tot sufletul cinstesc şi se închină prea sfintei icoanei tale în tot locul, 
izbăveşte-i de gheenă, şi a dobândi mântuire învredniceşte-i. 


Catavasie: Tot neamul pământesc să sălteze cu Duhul fund luminat, şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să strige: Bucură-te, prea fericită, Născătoare de Dumnezeu curată 
pururea Fecioară. 

Luminânda 
Podobie: Femei auziți glas de bucurie... 
Bucură-se astăzi marginile lumii întru prea slăvită pomenirea cinstitei şi de minuni 
făcătoare icoanei tale, pe care ai dăruit-o nouă robilor tăi, de Dumnezeu Născătoare 
Fecioară, tămăduindu-ne de bolile cele cumplite, numai cu atingerea ta, ceea ce ai 
născut pe Hristos vindecătorul omenirii. 
Slavă..., Și acum..., asemenea. 
Veseleşti o Preasfântă Fecioară, pe tot omul care cu credinţă te cheamă, şi cu drag- 
oste cinsteşte chipul tău, dăruind daruri minunate, şi veşnice bucurii, ceea ce toate 
le poţi, ca o Maică a lui Dumnezeu atotputernică. 


La Laude 


Punem Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Bucură-te şi te veseleşte adunarea drepteredincioşilor, înalţă glas de bucurie, întru 
cântări dumnezeieşti, lăudând pe Stăpâna şi Doamna noastră, în chipul său şi al 
Fiului, împodobite pe icoană. Care neîncetat ne revarsă nouă nori de minuni, 
întărire sufletelor, şi sănătate trupului. 


O, Fecioară ceea ce eşti dumnezeiască înflorire a fecioriei, şi podoaba tuturor fe- 
cioarelor, şi celor ce doresc de feciorie; prea slăvite şi minunate lucruri, Dum- 
nezeu a săvârşit întru tine din început. Muntele cel sfânt, lăcaş dumnezeiesc, astăzi 
ne-ai dăruit nouă icoana ta cea minunată, spre neîncetata bucurie. 


Veniţi acum să dănţuim întru duhovniceşti cântări, o iubitorilor de praznic! Şi cu 
credință să prăznuim cinstind pomenirea înfricoşatei şi prea slăvitei minuni, a 
Maicii lui Hristos Dumnezeu, care cu negrăit chip, şi-a închipuit dumnezeieştile 
feţe pe sfânta sa icoană, de la care primim tot felul de tămăduiri. 


Aceasta este ziua Maicii Domnului, bucuraţi-vă popoare; că iată prea curata Fe- 


cioară, pe prea sfânta sa icoană, o au dăruit nouă nevrednicilor, zid nesurpat către 
potrivnici, acoperământ şi apărare către stricăciunea bolilor, şi chezaşi de mântuire 
pentru noi, către Fiul său şi Dumnezeul nostru. 


Slavă... Și acum... 


Să trâmbiţăm cu trâmbiţă de cântări duhovniceşti, veselindu-ne, că privind de sus 
împărăteasa a toate Maica şi Fecioara, cu binecuvântări încununează, pe cei ce o 
laudă pe ea. Împărații şi domnii să alerge împreună, şi pe împărăteasa să o laude 
întru cântări; pe ceea ce a născut pe Împăratul, cel ce pe cei ţinuţi de moarte mai 
întâi, a-i slobozi cu iubirile de oameni bine ai voit. Păstorii şi învățătorii, pe prea 
curata Maica Păstorului Celui bun, adunându-ne să o lăudăm. Pe sfeşnicul cel cu 
raze de aur, norul cel purtător de lumină, pe cea mai desfătată decât cerurile. 
Sicriul cel însuflețit, scaunul Stăpânului cel în chipul focului, năstrapa cea de aur 
de mană primitoare, uşa Cuvântului cea încuiată, a tuturor creştinilor scăpare. Cu 
cântări de Dumnezeu cuvântătoare, lăudându-o aşa să zicem: Palatule al Cu- 
vântului, învredniceşte-ne pe noi cei smeriţi, Împărăției cerurilor, că nimica nu este 
cu neputinţă, mijlocirii tale. 


Canon de rugăciune către Născătoarea de Dumnezeu şi pururea Fecioara 
Maria la pomenirea cinstitei sale icoane, cea numită „Prodromiţa”, de la 
Muntele Athos (1) 


Troparul Născătoarei de Dumnezeu şi pururea Fecioarei Maria la pomenirea cin- 
stitei sale icoane, cea numită „Prodromiţa”, de la Muntele Athos, glasul 1: 
Născătoare de Dumnezeu, pururea Fecioară, sfintei şi dumnezeieştii icoanei tale cu 
dragoste şi cu credinţă închinându-ne, o sărutăm mulţumind; căci prin ea celor 
credincioşi dăruieşti cu adevărat tămăduiri sufletelor şi trupurilor pentru aceasta, 
grăim către tine: Slavă fecioriei tale, slavă milostivirii tale, slavă purtării tale de 
grijă, ceea ce eşti una binecuvântată. 


Troparul Născătoarei de Dumnezeu şi pururea Fecioarei Maria, glasul 1: Născă- 
toare de Dumnezeu Fecioară, bucură-te, ceea ce eşti plină de har, Marie, Domnul 
este cu tine. Binecuvântată eşti tu între femei şi Binecuvântat este Rodul pântecelui 
tău, că ai născut pe Mântuitorul sufletelor noastre. 


Cântarea 1 


Irmos: Pe voievozii cei tari, pe cele trei părți ale sufletului, Cel ce Te-ai născut din 
Fecioară, îneacă-i în adâncul nepătimirii, Te rog. Pentru ca să cântăm Ție cântare 
de biruinţă, ca într-o alăută întru omorârea trupului. 


Stih: S/avă Ție Doamne, Slavă Ţie. 

Pe voievozii cei tari, pe cele trei părți ale sufletului, Cel ce Te-ai născut din 
Fecioară, îneacă-i în adâncul nepătimirii, Te rog. Pentru ca să cântăm Ție cântare 
de biruinţă, ca într-o alăută întru omorârea trupului. 


Stih: Preasfântă Născătoare de Dumnezeu, miluieşte-ne pe noi. 


Dă-mi dar cuvântului, Fecioară, ca să încep a lăuda slăvitele minuni ale prea 
strălucitei tale icoane cu luminată cunoştinţă, Stăpână, de Dumnezeu dăruită. 


Stih: Preasfântă Născătoare de Dumnezeu, miluieşte-ne pe noi. 

Veniţi împreună cu mine, mulțimea monahilor şi degrab alergaţi, ca cerbul cel 
însetat spre izvoarele apelor, ca să aducem laudă şi împreună să cântăm dumne- 
zeieştii icoane cântare de biruinţă. 

Stih: Preasfântă Născătoare de Dumnezeu, miluieşte-ne pe noi. 

A lăuda cu dreaptă cuviinţă şi cu cântări de laudă a încununa prea cinstită icoana 
ta, nu este cu putință, Prea nevinovată pentru aceea, în loc de cuvinte mari, 
primeşte credinţa noastră mică şi iartă pe robii tăi. 

Stih: Preasfântă Născătoare de Dumnezeu, miluieşte-ne pe noi. 

Având pe Vistierul înţelepciunii, care Se supune ca un Fiu prea înţelept rugă- 
ciunilor tale, ca Maicii celei iubite, picură o picătură de dar dumnezeiesc, Fecioară 
prea curată, în inimile noastre, ca să putem lăuda sfântă icoana ta. 

Stih: Preasfântă Născătoare de Dumnezeu, miluieşte-ne pe noi. 

Slava pământenilor, prea încuviinţată Fecioară, ceea ce ai născut mai presus de fi- 
re pe Cuvântul Tatălui, învredniceşte de dumnezeiasca mărire pe cei ce după 


cuviinţă cinstesc sfântă icoana ta. 


Stih: Preasfântă Născătoare de Dumnezeu, miluieşte-ne pe noi. 


Impărați pământului, mai marii şi judecătorii poporului, patriarhii, arhierei şi 
toate popoarele văzând, Preacurată, sfânt locaşul acesta şi minunată icoana ta, pe 
tine te prea slăvesc, minunea ta o vestesc şi acest locaş îl fericesc. 


Cântarea a 3-a 

Irmos: Cel ce eşti mai presus decât toată începătoria, de voie Te-ai pogorât din 
înălțime pe pământ şi firea omenească cea smerită ai înălţat-o din iadul cel mai de 
jos, că nu este sfânt afară de Tine, lubitorule de oameni. 

Stih: Slavă Ţie Doamne, Slavă ie. 

Cel ce eşti mai presus decât toată începătoria, de voie Te-ai pogorât din înălțime pe 
pământ şi firea omenească cea smerită ai înălţat-o din iadul cel mai de jos, că nu 
este sfânt afară de Tine, lubitorule de oameni. 

Stih: Preasfântă Născătoare de Dumnezeu, miluieşte-ne pe noi. 

Icoana ta cea prea slăvită văzând-o, Preacurată, poporul cel binecredincios al pă- 
mântului românesc, strălucind ca un nor înfulgerat, se întreba, zicând: ce minune 
înfricoşătoare, ce taină neaşteptată este aceasta, fraților? 

Stih: Preasfântă Născătoare de Dumnezeu, miluieşte-ne pe noi. 

Vestea minunilor sfintei tale icoane s-a împrăştiat în tot pământul, pentru aceasta, 
Fecioară, toți împreună, popoarele şi seminţuile aleargă şi căzând, se închină ei cu 
multă evlavie. 


Stih: Preasfântă Născătoare de Dumnezeu, miluieşte-ne pe noi. 


Ca şi un nor luminos şi strălucitor se acoperă acest sfânt locaş prin sfântă icoana ta 
şi tu luminezi ochii sufletelor noastre, cei ce sunt întunecaţi cu întuneric de păcate. 


Stih: Preasfântă Născătoare de Dumnezeu, miluieşte-ne pe noi. 
Uşă a milostivirui fiind tu, Marie şi bună păzitoare a acestui sfânt locaş, uşa mân- 


tuirii deschide-o nouă şi ne dă ca în viitor să vieţuim în fapte cuvioase şi în 
petrecere curată. 


Stih: Preasfântă Născătoare de Dumnezeu, miluieşte-ne pe noi. 


Precum sunt ochii în mâinile stăpânei sale, aşa şi ochii noştri în mâinile tale, o, 
sfântă icoană, minune dumnezeiască zugrăvită. 


Stih: Preasfântă Născătoare de Dumnezeu, miluieşte-ne pe noi. 

Ca un fulger prea luminat, prea cinstită icoana ta, în mijlocul poporului fără 
încetare strălucind, a îndemnat pe cei ce priveau să strige ție, binecuvântată Fe- 
cioară: mari sunt minunile tale. 

Cântarea a 4-a 

Irmos: Sfatul cel neurmat şi dumnezeiesc al Intrupării Tale celei de sus, celei din 


Fecioară, proorocul Avacum avându-l în minte a strigat: Slavă puterii Tale, Doa- 
mne. 


Stih: Slavă Ţie Doamne, Slavă ie. 


Sfatul cel neurmat şi dumnezeiesc al Întrupării Tale celei de sus, celei din Fecioară, 
proorocul Avacum avându-l în minte a strigat: Slavă puterii Tale, Doamne. 


Stih: Preasfântă Născătoare de Dumnezeu, miluieşte-ne pe noi. 

Ca o scară ce duce la ceruri, având noi, prea curată, cinstită icoana ta, în acest sfin- 
țit locaş astăzi ne-am adunat noi toţi, nevrednicii robii tăi, ca să prăznuim împreună 
arătarea ei în lume, pe noi, aceştia, mântuieşte-ne, prea milostivă Doamnă. 

Stih: Preasfântă Născătoare de Dumnezeu, miluieşte-ne pe noi. 

Precum ai dat biruinţă drepteredincioşilor mai înainte asupra vrăjmaşilor şi luptă- 
torilor împotriva icoanelor, aşa şi pe noi robii tăi, dumnezeiască Mireasă, într- 
armează-ne cu putere asupra a trei vrăjmaşi: împotriva trupului, a lumii şi a dia- 


volului. 


Stih: Preasfântă Născătoare de Dumnezeu, miluieşte-ne pe noi. 


Fii cu noi robii tăi totdeauna, o, prea strălucită icoană şi nu te depărta de turma ta 
niciodată; căci pe tine te avem lumină, viaţă şi apărătoare. 


Stih: Preasfântă Născătoare de Dumnezeu, miluieşte-ne pe noi. 


Miluieşte, miluitoarea lumii, miluieşte sfânt locaşul acesta de cutremur şi de orice 
necaz ce ar veni asupră-ne, din pricina nenumăratelor noastre păcate, că tu eşti pă- 
zitoarea noastră, Stăpână. 


Stih: Preasfântă Născătoare de Dumnezeu, miluieşte-ne pe noi. 

Fiind tu dumnezeiescul cleşte al Focului celui nematerialnic, ca un foc scânteietor 
se arată icoana ta, arzând cu totul materia patimilor noastre, izbăveşte-ne, dar, 
Stăpână, de focul cel veşnic. 


Stih: Preasfântă Născătoare de Dumnezeu, miluieşte-ne pe noi. 


Învredniceşte-mă, Stăpână, a vedea sfântă icoana ta, blândă şi veselă la faţă, în cea- 
sul morții mele, dându-mi dezlegare de greşeli şi sufletului mântuire. 


Cântarea a 5-a 

Irmos: Acum Mă voi scula după proorocie, a zis Dumnezeu; acum Mă voi prea 
slăvi;, acum Mă voi înălța, luând din Fecioară pe cel căzut şi la lumina cea minu- 
nată a Dumnezeirii Mele îl voi înălța. 

Stih: S/avă Ție Doamne, Slavă Ţie. 

Acum Mă voi scula după proorocie, a zis Dumnezeu; acum Mă voi prea slăvi; 
acum Mă voi înălța, luând din Fecioară pe cel căzut şi la lumina cea minunată a 
Dumnezeirii Mele îl voi înălța. 

Stih: Preasfântă Născătoare de Dumnezeu, miluieşte-ne pe noi. 

O, cât de înfrumuseţată, cât de strălucită şi ca un soare se vede prea sfântă icoana 
ta, strălucind, prin bogatul ei dar cel de raze purtător, peste toţi care se închină ei 
cu umilinţa sufletului. 

Stih: Preasfântă Născătoare de Dumnezeu, miluieşte-ne pe noi. 

Toată această frățime de tine adunată a românilor de pretutindenea, cu fierbinte 


dragoste a primit slăvita şi minunata icoana ta, Fecioară. Asemenea şi noi şi toți 
urmaşii noştri, cu credinţă neclintită, cu inimi învăpărate, o primim şi îi slujim. 


Stih: Preasfântă Născătoare de Dumnezeu, miluieşte-ne pe noi. 


Ca o Maică milostivă eşti pentru acest smerit locaş, veselindu-ne pe toţi prin sfântă 
icoana ta cea cu minune zugrăvită, pentru aceea, arată-te milostivă spre noi şi ne 
învredniceşte a face voia Fiului tău, lisus Mântuitorul nostru. 


Stih: Preasfântă Născătoare de Dumnezeu, miluieşte-ne pe noi. 

Cum vom lăuda fapta minunată a acestei femei cuvioase, căreia, arătându-te în vis, 
i-ai poruncit ca degrab să alerge acolo unde s-a zugrăvit dumnezeiescul tău chip cu 
minune şi căzând înaintea ei, să 1 se închine, ceea ce n-a întârziat a împlini. 


Stih: Preasfântă Născătoare de Dumnezeu, miluieşte-ne pe noi. 


Pe toţi drepteredincioşii creştini, care aleargă la sfântă biserica aceasta, Stăpână, 
aducând daruri ţie, prea curată, miluieşte-i, Stăpână, cu bogate daruri. 


Stih: Preasfântă Născătoare de Dumnezeu, miluieşte-ne pe noi. 

Pe întreg bine credinciosul tău popor, care cu evlavie din locuri depărtate aleargă 
către sfântă icoana ta, binecuvântează-l, Stăpână şi toată casa lor fereşte-o de toate 
relele întâmplări. 


Cântarea a 6-a 


Irmos: Venit-am în adâncurile măririi şi m-a înecat viforul păcatelor mele celor 
multe, dar Tu, ca un Dumnezeu, scoate din stricăciune viaţa mea, Mult Milostive. 


Stih: Slavă Ţie Doamne, Slavă ie. 


Venit-am în adâncurile măririi şi m-a înecat viforul păcatelor mele celor multe, dar 
Tu, ca un Dumnezeu, scoate din stricăciune viaţa mea, Mult Milostive. 


Stih: Preasfântă Născătoare de Dumnezeu, miluieşte-ne pe noi. 


Arhanghelii şi Îngerii, Heruvimii şi Serafimii, Începătoriile şi Domniile, Stăpâniile 
şi Scaunele şi toate celelalte puteri laudă, Fecioară, sfântă icoana ta. 


Stih: Preasfântă Născătoare de Dumnezeu, miluieşte-ne pe noi. 
Caută, Doamnă, din cer spre turma ta aceasta, care pururea te cinsteşte şi liniş- 
teşte furtuna cea pornită asupra noastră, a ispitelor şi a necazurilor, prin darul 


sfintei tale icoane. 


Stih: Preasfântă Născătoare de Dumnezeu, miluieşte-ne pe noi. 


Rănindu-mă cu săgețile răutăţilor şi plin fiind de cumplite răni, tămăduieşte-mă, 
Prea nevinovată, cu darul sfintei tale icoane, căreia cu evlavie mă închin şi o sărut. 


Stih: Preasfântă Născătoare de Dumnezeu, miluieşte-ne pe noi. 


Uşa pocăinţei deschide-o mie, de Dumnezeu Născătoare, ca prin mijlocirea ta să 
deschid uşile Raiului. Căci tu eşti uşa celor ce se mântuiesc şi păzitoarea şi întă- 
rirea turmei tale acesteia. 


Stih: Preasfântă Născătoare de Dumnezeu, miluieşte-ne pe noi. 


Nedepărtându-Se de Sânurile părinteşti, Dumnezeul tuturor a fost ţinut în fecio- 
reştile tale braţe, Maică fără de prihană, gătind odihnă şi toate bunătăţile tuturor 
celor ce se închină prea sfintei tale icoane. 


Stih: Preasfântă Născătoare de Dumnezeu, miluieşte-ne pe noi. 


Tărie eşti şi sprijin şi păzitoare robilor tăi tu, Fecioară, ceea ce nu ştii de nuntă. Zid 
nesurpat în faţa vrăjmaşului, care ne izbăveşti de necazuri şi de primejdii şi por- 
neşti spre fugă taberele vrăjmaşului, prin razele cele de foc purtătoare ale cinstitei 
tale icoane. 


Condac, glasul al 8-lea. Podobie: Apărătoarei Doamnă, mulţumiri pentru biruinţă, 
izbăvindu-ne din nevoi aducem ţie, Născătoare de Dumnezeu, noi robii tăi. Ci ca 
ceea ce ai stăpânire nebiruită, slobozeşte-ne pe noi dintru toate nevoile, ca să 
strigăm ţie: Bucură-te Mireasă, pururea Fecioară! 


Chipului tău, prea curată Născătoare de Dumnezeu Fecioară, ne închinăm credin- 
cioşii, cinstindu-l după vrednicie; căci ne păzeşti şi ne izbăveşti din ispite şi din 
toate relele întâmplări pentru aceea, mulțumind, grăim ție: Bucură-te, Fecioară, 
nădejdea şi slava creştinilor. 


Cântarea a 7-a 
Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca întru o cămară luminată, dănțuiau, 


cântând: Binecuvântat eşti, Dumnezeul părinților noştri. 


Stih: Slavă Ţie Doamne, Slavă ie. 


Chipului celui de aur neînchinându-se tinerii lui Avraam, s-au lămurit ca aurul în 
topitoare; că, în cuptorul cel de foc, ca întru o cămară luminată, dănţuiau, cântând: 
Binecuvântat eşti, Dumnezeul părinților noştri. 


Stih: Preasfântă Născătoare de Dumnezeu, miluieşte-ne pe noi. 

Arată-ne acum nouă, păcătoşilor, milele tale cele de demult, Stăpână, pe care noi le 
ştim după psalmist; iar părinții noştri cu adevărat le-au văzut, ca să putem povesti 
şi noi altora slăvirile sfintei tale icoane. 

Stih: Preasfântă Născătoare de Dumnezeu, miluieşte-ne pe noi. 

Locaşul tău, Fecioară, Rai se vede astăzi având lemn de viaţă pe icoana frumuseţii 
tale, cu dumnezeiască minune zugrăvită, pe care toţi cu bucurie, cu dragoste şi cu 
bună cucernicie o sărutăm, printr-însa mântuindu-ne. 


Stih: Preasfântă Născătoare de Dumnezeu, miluieşte-ne pe noi. 


Lăudăm cu multă cucernicie sfântă icoana ta, prea curată şi intrând în sfânt locaşul 
tău dumnezeiască veselie şi sănătate primim toţi, Mireasă a lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 

Icoana ta, Fecioară, cu minune zugrăvită, ai dăruit-o turmei tale, mângâiere sufle- 
tească întru necazuri şi întru primejdii păzitoare, tuturor celor ce locuiesc în acest 
sfințit locaş. 

Stih: Preasfântă Născătoare de Dumnezeu, miluieşte-ne pe noi. 

Seara şi dimineaţa şi în miezul zilei, în noapte şi în miezul nopţii, în toată vremea 


şi în tot ceasul, ne rugăm ţie cu lacrimi şi cu suspinuri, cinstind icoana ta şi cu frică 
o sărutăm pentru aceasta, nu ne lăsa pe noi, Stăpână. 


Stih: Preasfântă Născătoare de Dumnezeu, miluieşte-ne pe noi. 


Turma ta strigă către tine, dacă tu nu vei păzi cetatea noastră, după cum cântă 
David, în zadar ar priveghea cel ce o păzeşte pentru aceasta, păzeşte-ne, Stă- 
până, sub acoperământul aripilor icoanei tale, Fecioară. 


Cântarea a 8-a 


Irmos: În văpaie de foc stau ie înainte Heruvimii şi Serafimii, Doamne şi toată 
zidirea cântare frumoasă cântă Ție: lăudaţi-L, binecuvântaţi-L şi-L prea înălțaţi 
întru toţi vecii. 

Stih: S/avă Ție Doamne, Slavă Ţie. 

În văpaie de foc stau Ție înainte Heruvimii şi Serafimii, Doamne şi toată zidirea 
cântare frumoasă cântă Ție: lăudaţi-L, binecuvântaţi-L şi-L prea înălţaţi întru toți 
Vecil. 

Stih: Preasfântă Născătoare de Dumnezeu, miluieşte-ne pe noi. 


Când a sosit, Stăpână, prea sfântă icoana ta, toată mulţimea turmei tale a alergat cu 
nespusă bucurie spre întâmpinarea ei, pe care cu dulci cântări în biserică au adus-o. 


Stih: Preasfântă Născătoare de Dumnezeu, miluieşte-ne pe noi. 

Ipostatică viaţă ai născut, Fecioară, pe Fiul şi Cuvântul lui Dumnezeu. Pe Acela 
ca pe un Bun, prea curată, roagă-L ca să ne scrie în cartea vieţii pe noi cei care 
cu dragoste cinstim Sfântă icoana ta. 

Stih: Preasfântă Născătoare de Dumnezeu, miluieşte-ne pe noi. 

Rupe zapisul fărădelegilor mele, dumnezeiască Mireasă, ceea ce ai născut Bu- 
curia lumii şi umple de dar sufletul meu, ca să cânt ţie bucurându-mă: Bucură- 
te, scăparea neamului nostru. 

Stih: Preasfântă Născătoare de Dumnezeu, miluieşte-ne pe noi. 

Icoana ta, Stăpână, celor ce în Sfântul Munte Athos locuiesc, s-a arătat liman de 
mântuire şi tămăduire de tot felul de boli pentru aceasta, pururea slăvim mila şi 


puterea ta. 


Stih: Preasfântă Născătoare de Dumnezeu, miluieşte-ne pe noi. 


Locaşul tău, Stăpână, se curăţeşte prin strălucirile tale şi se împodobeşte prin dum- 
nezeieşti cântări, învistierindu-se cu dumnezeiasca ta icoană; iar dumne-zeiescul 
tău staul prin darul tău cel mare se arată cer gândit. 


Stih: Preasfântă Născătoare de Dumnezeu, miluieşte-ne pe noi. 


Lăudămu-te pe tine, frumuseţea lui Iacov, de Dumnezeu dăruită. Bucură-te, slava 
îngerilor; Bucură-te, mântuirea celor muritori. Bucură-te, scularea lui Adam; Bu- 
cură-te, izbăvirea Evei. Bucură-te, prin care această chinovie românească este 
păzită de vrăjmaşii cei văzuţi şi nevăzuţi. 


La Cântarea a 9-a 


Stih: Măreşte, suflete al meu, pe prea curata Fecioara Maria, una de Dumnezeu 
Născătoare. 


Irmos: Eva adică, prin păcatul neascultării, blestem înăuntru a adus, iar tu Fe- 
cioară de Dumnezeu Născătoare, prin Odrasla purtării în pântece, lumii binecu- 
vântare ai înflorit pentru aceasta toţi te slăvim. 


Stih: Slavă Ţie Doamne, Slavă ie. 


Eva adică, prin păcatul neascultării, blestem înăuntru a adus, iar tu Fecioară de 
Dumnezeu Născătoare, prin Odrasla purtării în pântece, lumii binecuvântare ai în- 
florit pentru aceasta toți te slăvim. 


Stih: Măreşte, suflete al meu, icoana Preafintei Fecioare, cea de lumină pur- 
tătoare. 


Nectar de milostivire, Stăpână, ne-ai izvorât nouă, prin ivirea sfintei tale icoane, de 
unde curg râuri dulci şi veselitoare, fântâni prea curate şi pâraie de viaţă purtătoare, 
din care, Fecioară de Dumnezeu Născătoare, pe mine, cel ce mă închin ei cu cre- 
dință, adapă-mă, prea curată. 


Stih: Măreşte, suflete al meu, Sfânta icoană, cea de minuni făcătoare a Prea 
binecuvântatei Stăpâne. 


Icoana ta, Preasfântă Născătoare de Dumnezeu, este ca un noian de bunătăţi şi a 
toată desfătarea, sufletelor îndulcire, trupurilor alinare şi străină privire a darurilor 
tale, întru tot Binecuvântată, Marie prea lăudată. 


Stih: Măreşte, suflete al meu, Sfânta icoană, cea în chip de soare a pururea Fe- 
cioarei. 


Frumos acoperământ te-am dobândit pe tine, Fecioară mult milostivă, cei ce 
locuim în acest sfințit locaş; deci, deschide-ne nouă, prin cheile bunătăţii tale, uşa 


milostivirii Fiului tău şi Dumnezeului nostru, deschide-ne, Stăpână şi uşa Impă- 
răţiei celei de sus. 


Stih: Măreşte, suflete al meu, pe dumnezeieştile feţe, a Maicii şi a Fiului, Sin- 
gure Inchipuite. 


O, frumuseţe nespusă! O, dulceaţă îmbătătoare a icoanei tale, prea curată Fecioară! 
De acestea vreau să mă satur şi să mă fac propovăduitor adevărat al acestora, ca să 
grăiesc ție: miluieşte-mă! Miluieşte-mă, Stăpână, că tu eşti mântuirea tuturor. 


Stih: Măreşte, suflete al meu, Sfânta icoană cea de boli vindecătoare şi de ispite 
izbăvitoare. 


N-a pierit nimeni, curată Stăpână, Maica lui Dumnezeu, din cei ce aveau spre tine 
nădejdea bunei credinţe, decât numai cei ce din zavistie s-au lepădat ca să nu se 
închine vederii chipului tău. 


Stih: Măreşte, suflete al meu, pe Fecioara Maică, slava îngerilor şi acope- 
rământul oamenilor. 


Imparte, Fecioară, bogăţia darului tău celor ce cu bună cucernicie slăvesc Sfântă 
icoana ta, dăruindu-le pace în toată viaţa lor, îmbelşugare de bunătăţi, mântuire 


sufletelor şi Impărăţia Cerurilor, Marie, Maica lui Hristos Dumnezeu. 


Alte stihuri, glasul al 8-lea: 


Stih: Ingerii şi oameni cinstim, după vrednicie, Sfântă icoana ta cea prea curată. 


Irmosul: Străin lucru este mamelor fecioria; străină este şi fecioarelor naşterea de 
fii. lar în tine, Născătoare de Dumnezeu, amândouă s-au rânduit pentru aceasta, 
toate seminţiile pământului pe tine neîncetat te fericesc. 


Stih: Slavă Ţie Doamne, Slavă ie. 
Străin lucru este mamelor fecioria; străină este şi fecioarelor naşterea de fii. Iar în 
tine, Născătoare de Dumnezeu, amândouă s-au rânduit pentru aceasta, toate 


seminţiile pământului pe tine neîncetat te fericesc. 


Stih: Ingerii şi oamenii unindu-ne, într-un glas să lăudăm pe Maica pururea 
Fecioară. 


Avându-te pe tine mărire şi de obşte fericire, de Dumnezeu Născătoare, toţi, cei ce 
te cinstim pe tine şi cu credinţă apropiindu-ne de Sfântă icoana ta, cu evlavie ne 
închinăm şi cu frică o sărutăm. Izbăveşte-ne pe toţi de necinstea cea viitoare şi 
învredniceşte-ne de slava şi desfătarea cea veşnică, în locaşurile drepţilor. 


Stih: Toţi să alergăm către icoana uneia dumnezeieştii Maice şi căzând înaintea 
ei, cu frică să cerem milă. 


Râu de dulceţuri şi izvor de desfătări, Maică Cerească şi miere din piatră izvorâtă, 
îmbelşugare de veşnice daruri dobândind Sfântă icoana ta, Fecioară, cei ce locuim 
în sfânt locaşul acesta, cu mulțumire închinându-i-ne, slăvim pe Fiul tău, te lăudăm 
pe tine şi cinstim icoana ta cea de minuni făcătoare. 


Stih: Mireasă cea mai frumoasă între femei, acoperă-ne cu harul tău de sus pe 
n0i, cântăreții tăi. 


Lumină eşti celor întunecaţi şi liman neînviforat, Fecioară, celor ce se învăluiesc în 
viforul acestei vieţi şi sunt înconjurați de năvălirile ispitelor, că prea cinstita ta 
icoană ai dăruit-o spre scăpare tuturor celor ce, cu dreaptă credinţă şi cu cucernicie 
închinându-se, o sărută. 


Stih: Maica lui Dumnezeu, Fecioară fără prihană ocroteşte-ne, acoperă-ne şi ne 
apără de toate ispitele. 


Ție, prea curată Fecioară, cu evlavie îţi grăim: Bucură-te, Fiica Părintelui celui 
Veşnic, Maica Fiului Întrupat şi Mireasa Preasfântului Duh; căci tu eşti lauda 
îngerilor, ţie îţi cântă adunarea oamenilor, cerul şi pământul, marea şi văzduhul, 
adâncurile şi toate tările binecuvântează cu cuviinţă prea cinstit numele tău. 


În loc de Slavă Tatălui şi Fiului şi Sfântului Duh. 


Stih: Preasfintei Treimi, Tatălui şi Cuvântului şi Duhului ne închinăm, ceea ce 
din neființă toate le-a făcut. 


Treime fără de început, Părinte şi Fiule şi Duhule Preasfinte, pe cei ce dumne- 
zeieşte Te laudă, acoperă-i şi-i păzeşte, cu solirile prea curatei Fecioarei de 
Dumnezeu Născătoare. De toată nevoia şi reaua întâmplare păzeşte pe cei ce 
cinstesc şi se închină Sfintei icoanei sale cu credinţă. 


In loc de Și acum şi pururea şi în vecii vecilor. Amin. 


Stih: Impărăteasa tuturor, de Dumnezeu Născătoare, Maică prea înălțată, pe cei 
ce cu cununi de laudă împodobesc Sfântă icoana ta, izbăveşte-i de toată vătă- 
marea. 


O, prea lăudată Maică, ceea ce ai născut Izvorul Mântuirii şi al faptelor celor îmbu- 
nătățite, pe Hristos Dumnezeu, ceea ce te-ai arătat râu cu adevărat de bunătăți, pe 
cei ce din tot sufletul cinstesc şi se închină prea sfintei icoanei tale în tot locul, 
izbăveşte-i de gheenă şi să dobândească mântuire învredniceşte-i. 


Catavasie: Tot neamul pământesc să salte, cu Duhul fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să cânte: Bucură-te, prea fericită Născătoare de Dumnezeu, curată, 
pururea Fecioară. 


Sedelna, glasul al 8-lea. Podobie: Porunca cea cu taină luând-o întru cunoştinţă, 
cel fără de trup, în casa lui losif degrab a stătut înainte, zicând celei ce nu ştia de 
nuntă: Cel ce a plecat cu pogorârea cerurile încape, fără schimbare, tot întru tine. 
Pe care şi văzându-L în pântecele Tău, luând chip de rob, mă spăimântez a striga 
către tine: Bucură-te, Mireasă, pururea Fecioară. 


Să se bucure cerul şi pământul să se veselească;, căci cea mai presus decât îngerii, 
Fecioara astăzi, pe pământ, cheamă tot neamul omenesc şi îngeresc la dumne- 
zeiasca prăznuire a cinstitului chip al ei şi al Fiului său. Acest chip ne dăruieşte 
nouă toate cele de folos şi tot felul de tămăduiri. Pentru aceasta, Născătoare de 
Dumnezeu, cu bucurie cântăm ție: Slavă venirii tale în chipul tău, curată, ceea ce 
cu adevărat ai lucrat minune prea slăvită. 


Canon de rugăciune către Născătoarea de Dumnezeu şi pururea Fecioara 
Maria la pomenirea cinstitei sale icoane, cea numită „Prodromiţa”, de la 
Muntele Athos (2) 


Troparul Născătoarei de Dumnezeu şi pururea Fecioarei Maria la pomenirea 
cinstitei sale icoane, cea numită „Prodromiţa”, de la Muntele Athos, glasul 1: 
Născătoare de Dumnezeu, pururea Fecioară, sfintei şi dumnezeieştii icoanei tale cu 
dragoste şi cu credinţă închinându-ne, o sărutăm mulţumind; căci prin ea celor 
credincioşi dăruieşti cu adevărat tămăduiri sufletelor şi trupurilor pentru aceasta, 
grăim către tine: Slavă fecioriei tale, slavă milostivirii tale, slavă purtării tale de 
grijă, Ceea ce eşti una binecuvântată. 


Troparul Născătoarei de Dumnezeu şi pururea Fecioarei Maria, glasul 1: Născă- 
toare de Dumnezeu Fecioară, bucură-te, Ceea ce eşti plină de har, Marie, Domnul 
este cu tine. Binecuvântată eşti tu între femei şi Binecuvântat este Rodul pântecelui 
tău, că ai născut pe Mântuitorul sufletelor noastre. 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, căci cu slavă S-a prea slăvit. 


Stih: S/avă Ție Doamne, Slavă Ţie. 


Să cântăm Domnului, celui ce a povăţuit pe poporul Său prin Marea Roşie, cântare 
de biruinţă, căci cu slavă S-a prea slăvit. 


Stih: Preasfântă Născătoare de Dumnezeu, miluieşte-ne pe noi. 

Cine poate, Stăpână, a înţelege sau ce cuvânt, Fecioară, va arăta cum s-a zugrăvit 
chipul sfintei tale icoane? Deşi noi nu ne pricepem, însă acum ne închinăm ei cu 
dreaptă credinţă. 


Stih: Preasfântă Născătoare de Dumnezeu, miluieşte-ne pe noi. 


Prea slăvite sunt, de Dumnezeu Născătoare, toate minunile tale, câte ai făcut prin 
sfântă icoana ta, prea curată Mireasă nenuntită. 


Slavă Tatălui şi Fiului şi Sfântului Duh. 


Mintea omenească nu poate să înţeleagă milostivirea ta, căci tu, Preasfântă Feci- 
oară, eşti apărătoarea obştii acesteia. Cine, dar, nu se va minuna? 


Şi acum şi pururea şi în vecii vecilor. Amin. 


Tu nu dormitezi, neadormita noastră păzitoare, Fiică dumnezeiască; ci, păzind 
turma aceasta cu multă trezvie, toată primejdia departe de la dânsa o goneşti. 


Catavasie: Deschide-voi gura mea şi se va umplea de Duhul şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei, 
bucurându-mă. 


Cântarea a 3-a 


Irmos: Tu eşti Tăria celor ce aleargă la Tine, Doamne; Tu eşti Lumina celor 
întunecaţi şi pe Tine Te laudă duhul meu. 


Stih: Slavă Ţie Doamne, Slavă ie. 


Tu eşti Tăria celor ce aleargă la Tine, Doamne; Tu eşti Lumina celor întunecaţi şi 
pe Tine Te laudă duhul meu. 


Stih: Preasfântă Născătoare de Dumnezeu, miluieşte-ne pe noi. 

Puternicul tău ajutor dăruieşte-l nouă, Ceea ce eşti fără de prihană, celor ce de-a 
pururea, stând înaintea sfintei tale icoane, cu dragoste şi cu credinţă ne închinăm 
el. 


Stih: Preasfântă Născătoare de Dumnezeu, miluieşte-ne pe noi. 


Milostiv să faci nouă, Curată, pe Fiul tău şi uşa Edenului deschide-o tuturor celor 
ce cu cuget curat, din suflet ne închinăm sfintei tale icoane. 


Slavă Tatălui şi Fiului şi Sfântului Duh. 


O, Preasfântă Fecioară! Cum vom lăuda darurile sfintei tale icoane, că ne izbăveşti 
de multe primejdii pe noi, robii tăi, păzind nevătămat locaşul acesta? 


Şi acum şi pururea şi în vecii vecilor. Amin. 


Locaşul tău, Stăpână, ca un cer îl socotesc; chipul tău, ca o lună strălucită; 
minunile icoanei tale închipuiesc stelele; iar Soare strălucitor pe Fiul tău Il numesc. 


Catavasie: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au adunat, ceată duhovnicească, întăreşte-i în dumnezeiască 
mărirea ta, cununilor măririi învrednicindu-i. 


Cântarea a 4-a 


Irmos: Am auzit şi cu frică am lăudat, Doamne, Inomenirea Ta, pe care mai 
înainte de veci ai hotărât-o şi mai pe urmă ai binevoit a o săvârşi. 


Stih: Slavă Ţie Doamne, Slavă ie. 


Am auzit şi cu frică am lăudat, Doamne, Inomenirea Ta, pe care mai înainte de 
veci ai hotărât-o şi mai pe urmă ai binevoit a o săvârşi. 


Stih: Preasfântă Născătoare de Dumnezeu, miluieşte-ne pe noi. 


Pe cei ce cinstesc, prea curată şi se închină cu credinţă sfintei tale icoane, care cu 
dumnezeiască minune a fost zugrăvită, de toată nevoia păzeşte-i, Ceea ce eşti cu 
lucrul şi cu numele dulceaţa a toată lumea. 


Stih: Preasfântă Născătoare de Dumnezeu, miluieşte-ne pe noi. 


O, ceea ce eşti pricina tuturor bunătăţilor, Marie, Impărăteasa tuturor şi a toate stă- 
pânitoare! O, prea slăvită icoană, lauda obştirii noastre, învredniceşte-ne pe noi a fi 
locuitori locaşurilor tale celor de sus. 


Slavă Tatălui şi Fiului şi Sfântului Duh. 

Nimeni să nu se îndoiască şi să nu fie necredincios minunii dumnezeieştii icoane, 
ca să nu cadă în dumnezeiasca urgie; ci să creadă toate cu inimă curată, ca să pri- 
mească cu îmbelşugare darul dumnezeieştiu Fiice. 

Şi acum şi pururea şi în vecii vecilor. Amin. 

Curăţeşte, prea nevinovată Fiică, toată necurăţia sufletului nostru cel plin de multe 
patimi, ca totdeauna să sărutăm în mintea noastră cinstită icoana ta şi să te mărim 
pe tine, prea mărită dumnezeiască Mireasă. 

Catavasie: Cel ce şade în slavă pe Scaunul Dumnezeirii, pe nor uşor a venit lisus, 
Cel Unul din Dumnezeire prin palmă curată şi a mântuit pe cei ce cântă: Slavă, 
Hristoase, puterii 'Tale. 


Cântarea a 5-a 


Irmos: Din negura patimilor ca dintr-o noapte prea adâncă mântuindu-mă, Te rog 
învredniceşte-mă să mânece duhul meu la lumina zilei poruncilor Tale, Hristoase. 


Stih: Slavă Ţie Doamne, Slavă ie. 


Din negura patimilor ca dintr-o noapte prea adâncă mântuindu-mă, Te rog învred- 
niceşte-mă să mânece duhul meu la lumina zilei poruncilor Tale, Hristoase. 


Stih: Preasfântă Născătoare de Dumnezeu, miluieşte-ne pe noi. 
Pe tine, Păzitoarea noastră, toți te rugăm ca să binecuvântezi toate intrările şi 
ieşirile noastre din locaşul acesta, ca să cântăm ţie: Binecuvântată eşti tu, prea 


curată. 


Stih: Preasfântă Născătoare de Dumnezeu, miluieşte-ne pe noi. 


Puternicul tău ajutor l-am dobândit prin dumnezeiască icoana ta, izbăvindu-ne de 
toată reaua întâmplare noi, robii tăi pentru aceasta, precum în viaţa noastră aşa şi în 
vremea morţii de moartea cea amară mântuieşte-ne pe noi. 


Slavă Tatălui şi Fiului şi Sfântului Duh. 


De toate bolile trupeşti tămăduieşte, prea îndurată şi de patimi sufleteşti vindecă, 
Prea lăudată, prin puternicele tale soliri către Fiul tău, pe toți cei ce cu credinţă 
aleargă la sfântă icoana ta şi închinându-se ei, te cheamă în ajutor. 


Şi acum şi pururea şi în vecii vecilor. Amin. 


Izbăvitoare arată-te, Născătoare de Dumnezeu, turmei tale acesteia, izbăvind-o de 
toată asuprirea şi de cumplita năvălire a celor ce nu se închină icoanei tale. Iar pe 
preoţii şi credincioşii care se închină chipului tău cu credinţă, păzeşte-i de orice 
stricăciune. 


Catavasie: Spăimântatu-s-au toate de dumnezeiască mărirea ta, că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut Fiu 
pe Cel fără de ani, cel ce dăruieşte pace tuturor celor ce te laudă pe tine. 


Cântarea a 6-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Preasfântă Născătoare de Dumnezeu, miluieşte-ne pe noi. 

Marie, ceea ce nu ştii de nuntă, numele cel prea dulce şi mai scump decât aurul şi 
decât pietrele cele de mult preţ, comoară nepreţuită şi neîmpuţinată, izbăveşte de 
toată răutatea pe robii tăi, care neîncetat se închină chipului tău cel cu prea slăvită 


minune zugrăvit. 


Stih: Preasfântă Născătoare de Dumnezeu, miluieşte-ne pe noi. 


O, ceea ce eşti desfătarea cea mare a îngerilor! Bucură-te, Stăpână, trandafirul cel 
tainic al Raiului şi ajută celor ce se închină cinstitei tale icoane. 


Slavă Tatălui şi Fiului şi Sfântului Duh. 


Liman de scăpare şi zid nebiruit, dumnezeiască apărare şi ancoră a nădejdii, toți, 
dobândim prin sfântă icoana ta, grăim neîncetat: izbăveşte-ne de nevoi de focul cel 
veşnic şi de viermele cel neadormit. 


Şi acum şi pururea şi în vecii vecilor. Amin. 


Nu va putea limba stricăcioasă să povestească noianul minunilor tale, pe care le 
faci neîncetat turmei tale prin sfântă icoana ta, curată Mireasă dumnezeiască. 


Catavasie: Inţelepţii lui Dumnezeu, care săvârşiţi acest praznic dumnezeiesc şi cu 
totul cinstit al Maicii Domnului, veniţi să batem din palme, slăvind pe Dumnezeu, 
cel ce S-a născut dintr-însa. 


Condac, glasul al 8-lea. Podobie: Apărătoare Doamnă, mulţumiri pentru biruinţă, 
izbăvindu-ne din nevoi aducem ţie, Născătoare de Dumnezeu, noi robii tăi. Ci ca 
ceea ce ai stăpânire nebiruită, slobozeşte-ne pe noi dintru toate nevoile, ca să 
strigăm ție: Bucură-te Mireasă, purururea Fecioară!“ 


Chipului tău, prea curată Născătoare de Dumnezeu Fecioară, ne închinăm credin- 
cioşii, cinstindu-l după vrednicie; căci ne păzeşti şi ne izbăveşti din ispite şi din 


toate relele întâmplări pentru aceea, mulțumind, grăim ție: Bucură-te, Fecioară, 
nădejdea şi slava creştinilor. 


Cântarea a 7-a 

Irmos: Tinerii cei de Dumnezeu cinstitori, în Babilon chipului celui de aur nu s-au 
închinat; ci, în mijlocul cuptorului celui de foc fiind rouraţi, cântare au cântat, 
grăind: Binecuvântat este Dumnezeul părinţilor noştri. 

Stih: Slavă Ţie Doamne, Slavă ie. 

Tinerii cei de Dumnezeu cinstitori, în Babilon chipului celui de aur nu s-au închi- 
nat; ci, în mijlocul cuptorului celui de foc fiind rouraţi, cântare au cântat, grăind: 
Binecuvântat este Dumnezeul părinţilor noştri. 


Stih: Preasfântă Născătoare de Dumnezeu, miluieşte-ne pe noi. 


Rugători fierbinți la sfântă icoana ta, toţi ne apopiem cu cucernicie; nu ne lăsa, 
prea curată, să pierim noi, robii tăi; ci ne izbăveşte pe noi, Stăpână. 


Stih: Preasfântă Născătoare de Dumnezeu, miluieşte-ne pe noi. 

Apărătoare şi hrănitoare vieţii noastre pe tine te cunoaştem noi, robii tăi, dumne- 
zeiască Maică, pentru că nimic având, prin tine toate le avem. Slavă multei tale 
milostiviri. 

Slavă Tatălui şi Fiului şi Sfântului Duh. 

Tu eşti, Fecioară, porumbiţa cea una aleasă a lui Dumnezeu şi prin înălțimea cea 
mai presus de slavă zburătoare; iar locaşul tău, prea curată, este grădină cu tot felul 
de izvoare vii şi răcoroase şi Rai cu tot felul de pomi în veci înfloritori şi roditori. 
Şi acum şi pururea şi în vecii vecilor. Amin. 

Vezi sfânt locaşul acesta şi prea slăvit al Stăpânei? Vezi şi priveşte tu, o, închi- 
nătorule şi închină-te dumnezeieştii ei icoane, cu dragoste şi cu evlavie grăind: 
Slavă ţie. 

Catavasie: N-au slujit făpturii înţelepţii lui Dumnezeu, fără numai Făcătorului, ci, 
groaza focului bărbăteşte călcând-o, s-au bucurat cântând: Prea lăudate Doamne al 
părinților şi Dumnezeule, bine eşti cuvântat. 


Cântarea a 8-a 


Irmos: Tinerii cei grăitori de Dumnezeu în cuptor împreună cu focul şi văpaia căl- 
când, au cântat: Binecuvântaţi, toate lucrurile Domnului, pe Domnul. 


Stih: Slavă Ţie Doamne, Slavă ie. 


Tinerii cei grăitori de Dumnezeu în cuptor împreună cu focul şi văpaia călcând, au 
cântat: Binecuvântaţi, toate lucrurile Domnului, pe Domnul. 


Stih: Preasfântă Născătoare de Dumnezeu, miluieşte-ne pe noi. 


Impărați pământului, mai marii şi judecătorii poporului, patriarhii, arhiereii şi 
toate neamurile văzând, Preacurată, sfânt locaşul acesta şi sfântă icoana ta, pe tine 
te prea slăvesc, minunea propovăduiesc şi acest locaş îl fericesc. 


Stih: Preasfântă Născătoare de Dumnezeu, miluieşte-ne pe noi. 


De la marginile pământului vin neamurile ca să vadă sfânta şi dumnezeiasca ta 
icoană, cea cu dumnezeiască minune zugrăvită şi din suflet grăiesc către tine: cu 
adevărat prea curată Mireasă dumnezeiască, frumuseţea icoanei tale mai dulce 
decât luna şi decât soarele mai strălucitoare este. 


Binecuvântăm pe Tatăl şi pe Fiul şi pe Sfântul Duh, Dumnezeu. 

Tu numai una, Stăpână, eşti toată frumuseţea Marelui Dumnezeu. Lună nouă şi 
aleasă care veneai în această lume luminezi pe cei dintru întunericul vieții, 
Preacurată şi mai ales pe această chinovie, căreia te-ai încredinţat spre păzire şi 
mângâiere robilor tăi, Maica lui Hristos Dumnezeu. 

Şi acum şi pururea şi în vecii vecilor. Amin. 

Sfeşnic prea strălucit al Luminii celei cu trei Sori, luminează-ne pe noi cântăreții 
tăi, de sus privind, Fecioară şi ne învaţă a cânta: preoţi, binecuvântaţi, popoare, 
prea înălţaţi pe Maica lui Dumnezeu în veci. 


Catavasie: 


Să lăudăm să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei binecredincioşi în cuptor, naşterea Născătoarei de Dumnezeu i-a mân- 
tuit. Atunci fund închipuită, iar acum lucrată; pe toată lumea ridică să-ţi cânte ţie: 
pe Domnul, lucrurile, lăudaţi-L şi-L prea înălțaţi întru toți vecii. 


La Cântarea a 9-a 


Stih: Măreşte, suflete al meu, pe prea curata Fecioară Maria, una de Dumnezeu 
Născătoare. 


Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin Odrasla purtării în pântece, lumii binecuvântare ai 
înflorit; pentru aceasta toţi te slăvim. 


Stih: Măreşte, suflete al meu, icoana Preafintei Fecioare, cea de lumină pur- 
tătoare. 


Nectar de milostivire, Stăpână, ne-ai izvorât nouă, prin ivirea sfintei tale icoane, de 
unde curg râuri dulci şi veselitoare, fântâni prea curate şi pâraie de viaţă purtătoare, 
din care, Fecioară de Dumnezeu Născătoare, pe mine, cel ce mă închin ei cu cre- 
dință, adapă-mă, prea curată. 


Stih: Măreşte, suflete al meu, Sfânta icoană, cea de minuni făcătoare a 
Preabinecuvântatei Stăpâne. 


Icoana ta, Preasfântă Născătoare de Dumnezeu, este ca un noian de bunătăţi şi a 
toată desfătarea, sufletelor îndulcire, trupurilor alinare şi străină privire a darurilor 
tale, întru tot Binecuvântată, Marie prea lăudată. 


Stih: Măreşte, suflete al meu, Sfânta icoană, cea în chip de soare a pururea 
Fecioarei. 


Frumos Acoperământ te-am dobândit pe tine, Fecioară mult milostivă, cei ce 
locuim în acest Sfinţit locaş; deci, deschide-ne nouă, prin cheile bunătăţii tale, 
uşa milostivirii Fiului tău şi Dumnezeului nostru, deschide-ne, Stăpână şi uşa 
Împărăției celei de sus. 


Stih: Măreşte, suflete al meu, pe dumnezeieştile feţe, a Maicii şi a Fiului, 
singure Inchipuite. 


O, frumuseţe nespusă! O, dulceaţă îmbătătoare a icoanei tale, prea curată Fecioară! 
De acestea vreau să mă satur şi să mă fac propovăduitor adevărat al acestora, ca să 
grăiesc ţie: miluieşte-mă! Miluieşte-mă, Stăpână, că tu eşti mântuirea tuturor. 


Stih: Măreşte, suflete al meu, Sfânta icoană cea de boli vindecătoare şi de ispite 
izbăvitoare. 


N-a pierit nimeni, curată Stăpână, Maica lui Dumnezeu, din cei ce aveau spre tine 
nădejdea bunei credinţe, decât numai cei ce din zavistie s-au lepădat ca să nu se 
închine vederii chipului tău. 


Stih:Măreşte, suflete al meu, pe Fecioara Maică, Slava îngerilor şi acope- 
rământul oamenilor. 


Imparte, Fecioară, bogăţia darului tău celor ce cu bună cucernicie sSlăvesc 
Sfântă icoana ta, dăruindu-le pace în toată viaţa lor, îmbelşugare de bunătăţi, 
mântuire sufletelor şi Impărăţia Cerurilor, Marie, Maica lui Hristos Dumnezeu. 


Alte stihuri, glasul al 8-lea: 


Stih: Ingerii şi oamenii cinstim, după vrednicie, Sfântă icoana ta cea preacurată. 


Irmos: Străin lucru este mamelor fecioria; străină este şi fecioarelor naşterea de fii. 
Iar în tine, Născătoare de Dumnezeu, amândouă s-au rânduit pentru aceasta, toate 
seminţiile pământului pe tine neîncetat te fericesc. 


Stih: Slavă Ţie Doamne, Slavă ie. 


Străin lucru este mamelor fecioria; străină este şi fecioarelor naşterea de fii. Iar în 
tine, Născătoare de Dumnezeu, amândouă s-au rânduit pentru aceasta, toate semin- 
țule pământului pe tine neîncetat te fericesc. 


Stih: Ingerii şi oamenii unindu-ne, într-un glas să lăudăm pe Maica pururea 
Fecioară. 


Avându-te pe tine mărire şi de obşte fericire, de Dumnezeu Născătoare, toţi, cei ce 
te cinstim pe tine şi cu credinţă apropiindu-ne de Sfântă icoana ta, cu evlavie ne 
închinăm şi cu frică o sărutăm. Izbăveşte-ne pe toţi de necinstea cea viitoare şi 
învredniceşte-ne de slava şi desfătarea cea veşnică, în locaşurile drepţilor. 


Stih: 7oţi să alergăm către icoana uneia dumnezeieştii Maice şi căzând înaintea 
ei, cu frică să cerem milă. 


Râu de dulceţuri şi izvor de desfătări, Maică Cerească şi miere din piatră izvorâtă, 
îmbelşugare de veşnice daruri dobândind Sfântă icoana ta, Fecioară, cei ce locuim 
în sfânt locaşul acesta, cu mulțumire închinându-i-ne, slăvim pe Fiul tău, te lăudăm 
pe tine şi cinstim icoana ta cea de minuni făcătoare. 


Stih: Mireasă cea mai frumoasă între femei, acoperă-ne cu harul tău de sus pe 
nOi, cântăreții tăi. 


Lumină eşti celor întunecaţi şi liman neînviforat, Fecioară, celor ce se învăluiesc în 
viforul acestei vieţi şi sunt înconjurați de năvălirile ispitelor, că prea cinstita ta 
icoană ai dăruit-o spre scăpare tuturor celor ce, cu dreaptă credinţă şi cu cucernicie 
închinându-se, o sărută. 


Stih: Maica lui Dumnezeu, Fecioară fără prihană ocroteşte-ne, acoperă-ne şi ne 
apără de toate ispitele. 


Ție, prea curată Fecioară, cu evlavie îţi grăim: Bucură-te, Fiica Părintelui celui 
Veşnic, Maica Fiului Întrupat şi Mireasa Preasfântului Duh; căci tu eşti Lauda 
îngerilor, ţie îţi cântă adunarea oamenilor, cerul şi pământul, marea şi văzduhul, 
adâncurile şi toate tările binecuvântează cu cuviinţă prea cinstit numele tău. 


În loc de Slavă Tatălui şi Fiului şi Sfântului Duh. 


Stih: Preasfintei Treimi, Tatălui şi Cuvântului şi Duhului ne închinăm, ceea ce 
din neființă toate le-a făcut. 


Treime fără de început, Părinte şi Fiule şi Duhule Preasfinte, pe cei ce dumne- 
zeieşte Te laudă, acoperă-i şi-i păzeşte, cu solirile prea curatei Fecioarei de 
Dumnezeu Născătoare. De toată nevoia şi reaua întâmplare păzeşte pe cei ce 
cinstesc şi se închină Sfintei icoanei sale cu credinţă. 


In loc de Și acum şi pururea şi în vecii vecilor. Amin. 


Stih: Impărăteasa tuturor, de Dumnezeu Născătoare, Maică Preaînălţată, pe cei 
ce cu cununi de laudă împodobesc Sfântă icoana ta, izbăveşte-i de toată 
vătămarea. 


O, Prea lăudată Maică, ceea ce ai născut Izvorul mântuirii şi al faptelor celor îmbu- 
nătățite, pe Hristos Dumnezeu, ceea ce te-ai arătat Râu cu adevărat de bunătăţi, pe 
cei ce din tot sufletul cinstesc şi se închină preasfintei icoanei tale în tot locul, 
izbăveşte-i de gheenă şi să dobândească mântuire învredniceşte-. 


Catavasie: Tot neamul pământesc să salte, cu Duhul fund luminat şi să 
prăznuiască firea minţilor celor fără de trup, cinstind sfânta prăznuire a Maicii lui 
Dumnezeu şi să cânte: Bucură-te, prea fericită Născătoare de Dumnezeu, curată, 
pururea Fecioară. 


Sedelna, glasul al 8-lea. Podobie: Porunca cea cu taină luând-o întru cunoştinţă, 
cel fără de trup, în casa lui losif degrab a stătut înainte, zicând celei ce nu ştia de 
nuntă: Cel ce a plecat cu pogorârea cerurile încape, fără schimbare, tot întru tine. 
Pe care şi văzându-L în pântecele Tău, luând chip de rob, mă spăimântez a striga 
către tine: Bucură-te, Mireasă, pururea Fecioară. 


Să se bucure cerul şi pământul să se veselească;, căci cea mai presus decât îngerii, 
Fecioara astăzi, pe pământ, cheamă tot neamul omenesc şi îngeresc la dumne- 
zeiasca prăznuire a cinstitului chip al ei şi al Fiului său. Acest chip ne dăruieşte 


nouă toate cele de folos şi tot felul de tămăduiri. Pentru aceasta, Născătoare de 
Dumnezeu, cu bucurie cântăm ţie: Slavă venirii tale în chipul tău, curată, ceea ce 
cu adevărat ai lucrat minune prea slăvită. 


Acatistul Maicii Domnului la icoana “Prodromiţa” 


Preotul dă obişnuita binecuvântare, zicând: Binecuvântat este Dumnezeu nostru 
totdeauna, acum şi pururea şi în vecii vecilor. 


lar dacă nu eşti preot să zici: Doamne, lisuse Hristoase, Fiul lui Dumnezeu, pentru 
rugăciunile prea curatei Maicii Tale şi ale tuturor sfinţilor, miluieşte-ne pe noi. 
Amin. 

Şi să zici iarăşi: 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 


facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Apoi: 
Condacele şi Icoasele 


Condacul 1 

Apărătoare Doamnă, pentru biruință mulţumiri, izbăvindu-ne din nevoi, aducem 
ție, Născătoare de Dumnezeu, noi, robii tăi. Ci, ca ceea ce ne-ai dăruit nouă icoana 
în care chipul tău şi al Fiului tău s-au zugrăvit prin minune dumnezeiască, slobo- 
zeşte-ne din toate nevoile, ca să-ţi cântăm ţie: Bucură-te, PreaSfântă Născătoare 
de Dumnezeu, ocrotitoare a schitului Prodromu! 


Icosul 1 

Îngerii şi arhanghelii şi soborul cuvioşilor athoniţi cu mare cinste te-au lăudat, 
Născătoare de Dumnezeu. Pe aceştia prooroceşte i-a văzut cuviosul Marcu, uce- 
nicul Sfântului Grigorie Sinaitul. Căci palatele tale de aur, pe care le văzuse în 
părțile Viglei, au închipuit schitul Prodromului, care mai apoi în acel loc s-a ridi- 
cat. Şi prin venirea icoanei tale făcătoare de minuni, Prodromiţa, adică Înainte- 


mergătoarea, l-ai arătat grădină a binecuvântărilor tale, pentru care îți cântăm cu 
mare glas: 

Bucură-te, că Prodromiţă eşti cu dreptate numită; 

Bucură-te, a schitului înaintemergătoare smerită; 

Bucură-te, roadă pe care Sfântul Munte o a cules; 

Bucură-te, al schitului Prodromu chivot ales; 

Bucură-te, egumenă care sufletele în obştea ta cu grijă le aduni; 

Bucură-te, trâmbiţă care spre trezirea din patimi suni; 

Bucură-te, că în icoană te schimbi la față, pe privitori uimind; 

Bucură-te, că uneori chipul ţi se întunecă, mustrător devenind; 

Bucură-te, că icoana la praznicele tale strălucitoare devine; 

Bucură-te, că închinătorii credincioşi vie în icoană te văd pe tine; 

Bucură-te, că faţa ta cea prea frumoasă ni s-a descoperit; 

Bucură-te, că şi chipul Pruncului tău prin minune a fost zugrăvit; 

Bucură-te, PreaSfântă Născătoare de Dumnezeu, ocrotitoare a schitului Pro- 
dromu! 


Condacul al 2-lea 
Vrând stareţul Nifon să dobândească o icoană făcătoare de minuni pentru schitul 
românesc Prodromu, a căutat un iconar care să vrea să păzească o rânduială aspră 


de nevoinţă şi rugăciune când va picta şi, bucurându-se că a aflat un zugrav râv- 
nitor, l-a cântat lui Dumnezeu: Aliluia! 


Icosul al 2-lea 

Întristându-se părinţii Nifon şi Nectarie că iconarul nu reuşea să isprăvească de 
zugrăvit icoana ta, pe neaşteptate au fost chemaţi: „Să trimiteţi degrabă să ia sfânta 
icoană, care singură s-a zugrăvit, căci lume multă s-a adunat, privind la minunea 
sfintei icoane”. Şi pentru aceasta îți cântăm: 

Bucură-te, că iconarul sfintele feţe să le picteze nu a reuşit; 

Bucură-te, că osteneala 1-ai primit şi nevoinţa 1-ai răsplătit; 

Bucură-te, că, neterminând să picteze icoana, a aflat-o desăvârşită; 

Bucură-te, că de lucrarea ta mintea noastră este covârşită; 

Bucură-te, ceea ce n-ai învăţat pe nimeni în ce chip a fost; 

Bucură-te, că tainelor tale inimile noastre le faci adăpost; 

Bucură-te, că iconarul a scris minunea care s-a întâmplat; 

Bucură-te, că mărturia lui până astăzi ni s-a păstrat; 

Bucură-te, că de cuvintele sale credincioşii nu s-au îndoit; 

Bucură-te, că în casa lui lume multă să ţi se închine a venit; 

Bucură-te, lumină, a părintelui Nifon sfântă dorire; 

Bucură-te, a nădejdii sale neclintită răsplătire; 


Bucură-te, PreaSfântă Născătoare de Dumnezeu, ocrotitoare a schitului Pro- 
dromu! 


Condacul al 3-lea 

Precum s-a mirat Sfântul Alpie de la Pecerska atunci când în chilia sa a venit 
îngerul şi a pictat în chip minunat icoana Adormirii Maicii Domnului, aşa s-a mirat 
şi iconarul Iordache văzând cum chipul PreaSfintei Fecioare şi cel al Fiului ei, pe 
care nu le terminase, fuseseră plinite nu de mână omenească şi uimindu-se I-a cân- 
tat lui Dumnezeu: Aliluia? 


Icosul al 3-lea 

Auzind mitropolitul marea minune care se făcuse în Iaşi, a venit cu preoţii să ţi se 
închine cu evlavie şi a mărturisit: „Cu adevărat, de mare dar ne-a învrednicit Maica 
Domnului prin această minunată şi slăvită icoană a sa” şi pentru aceasta cu mul- 
țumire cântăm ţie: 

Bucură-te, că apa cea vie şi fără de moarte o ai revărsat; 

Bucură-te, că boierul pentru fiul său care zăcea ţi s-a rugat; 

Bucură-te, că bolnavul luând agheasmă s-a vindecat; 

Bucură-te, că fiul împreună cu tatăl său ţi s-au închinat; 

Bucură-te, că pe lepros l-ai tămăduit când agheasmă a băut; 

Bucură-te, că îndată lepra de pe el ca nişte solzi a căzut; 

Bucură-te, că omul care avea albeaţă pe ochi vedere a dobândit; 

Bucură-te, că şirul tămăduirilor tale nici până astăzi nu s-a oprit; 

Bucură-te, că pe cei părăsiţi de doctori din patul suferinţei îi ridici; 

Bucură-te, că neputinţele noastre cu prisos de har le vindeci; 

Bucură-te, luminarea preoților şi cinstea ierarhilor; 

Bucură-te, că îi înţelepţeşti pe urmaşii apostolilor; 

Bucură-te, PreaSfântă Născătoare de Dumnezeu, ocrotitoare a schitului Pro- 
dromu! 


Condacul al 4-lea 

Neputând părinţii să scrie minunile pe care le auziseră, pentru că erau covârşiţi de 
mulțimea credincioşilor care le cereau să se roage pentru ei, au mărturisit însă 
noianul minunilor cu glas de bucurie şi pregătindu-se de călătoria spre Sfântul 
Munte, l-au cântat lui Dumnezeu: Aliluia! 


Icosul al 4-lea 

Mult au avut de mers părinţii prodromiţi, dar multe au fost şi minunile tale, 
Născătoare de Dumnezeu, că în fiecare oraş în care a ajuns icoana ta cea cu dumne- 
zeiască minune zugrăvită poporul a venit să ţi se închine cu credinţă şi cei care au 


primit ajutor în nevoile lor au devenit apostoli ai harului tău, vestind minunile tale 
şi cântându-ţi: 

Bucură-te, bucuria noastră, nădejde neînfruntată; 

Bucură-te, că celor ce te cinstesc le găteşti răsplată; 

Bucură-te, că împreună cu icoana ta ai călătorit; 

Bucură-te, că la fiecare popas minunile tale au strălucit; 

Bucură-te, că după plecarea icoanei ele nu se împuţinau; 

Bucură-te, că în minţile oamenilor minunile vii rămâneau; 

Bucură-te, că celor trudiţi şi împovăraţi le eşti apărătoare; 

Bucură-te, că de duşmanii văzuţi şi nevăzuţi le eşti îngrăditoare; 

Bucură-te, că ai surpat jugul minciunii şi năvălirea diavolilor; 

Bucură-te, roabă aleasă a Domnului şi stăpână a tuturor; 

Bucură-te, Fecioară, a Împărăției Cerurilor mireasmă; 

Bucură-te, pecete pusă pe a inimilor noastre mahramă; 

Bucură-te, PreaSfântă Născătoare de Dumnezeu, ocrotitoare a schitului Pro- 
dromu! 


Condacul al 5-lea 
S-a mâhnit femeia cea bolnavă că nu putea să meargă să se închine sfintei tale 
icoane care izvora tămăduiri, dar tu, Fecioară prea slăvită, i te-ai arătat în vis, 


poruncindu-i să se scoale degrabă şi să meargă să ia binecuvântarea mult dorită. ŞI, 
pornind ea la drum, îndată s-a arătat desăvârşit sănătoasă, pentru care I-a cântat lui 
Dumnezeu: Aliluia! 


Icosul al 5-lea 

Tămăduindu-se femeia cea bolnavă, nu s-a lenevit să meargă să se închine sfintei 
tale icoane, vrând să mărturisească tuturor că se vindecase. Și ajungând la icoana 
ta, a dat mărturie că o văzuse de mai înainte în vis şi a vestit mulțimii cum a do- 
bândit tămăduire, iar preoţii şi credincioşii ţi-au cântat: 

Bucură-te, ceea ce credinţa femeii bolnave o ai răsplătit; 

Bucură-te, ceea ce de visele înșelătoare ne-ai ferit; 

Bucură-te, că prin icoana ta multe şi felurite minuni ai săvârşit; 

Bucură-te, că în casa învățătorului puţin credincios să fie dusă nu ai primit; 
Bucură-te, că el de două ori a trimis trăsura să ia odorul, dar părinţii s-au împo- 
trivit; 

Bucură-te, că ei au socotit că să vină închinătorul la icoană e mai potrivit; 
Bucură-te, că a treia oară trimițând acela trăsura s-a arătat minunea ta; 

Bucură-te, că oricât s-au străduit părinţii nu au reuşit să ia icoana; 

Bucură-te, că până la trăsură patru oameni să o ducă cu greu au putut; 

Bucură-te, că împotrivirea ta s-a cunoscut când tocul icoanei s-a desfăcut; 


Bucură-te, că de la zgomotul mare oamenii şi caii s-au spăimântat; 

Bucură-te, că l-ai smerit pe învățătorul care avea cugetul de necredinţă întunecat; 
Bucură-te, PreaSfântă Născătoare de Dumnezeu, ocrotitoare a schitului Pro- 
dromu! 


Condacul al 6-lea 

În biserica Sfinţilor Împărați din Galaţi, zugravul care nu credea că icoana a fost 
pictată prin minune dumnezeiască a început a-i batjocori pe creştinii care nu se 
îndoiau de aceasta, dar s-a îngrozit când te-a văzut, pe tine, Maica Domnului, 
privindu-l cu asprime din icoană şi pocăindu-se, I-a cântat lui Dumnezeu: Aliluia! 


Icosul al 6-lea 

Nimeni să nu se îndoiască, nimeni să nu fie necredincios minunii dumnezeieşti, ca 
să nu îşi agonisească osândă, ci toți să îi cânte cu veselie Maicii lui Dumnezeu, 
nădăjduind că vor primi luminarea minţii şi întărire în credinţă, strigând aşa: 
Bucură-te, că risipind tu cursele diavoleşti agonisim folos; 

Bucură-te, că nu ai răbdat hulele zugravului necredincios; 

Bucură-te, că prin schimbarea feţei tale din icoană l-ai mustrat; 

Bucură-te, că pricepându-şi greşeala, minunile tale le-a trâmbiţat; 

Bucură-te, că nu i-ai îngăduit să semene îndoiala în popor; 

Bucură-te, că ai venit în apărarea credincioşilor; 

Bucură-te, că din îndreptarea sa şi alţii s-au folosit; 

Bucură-te, că nu pierderea, ci înţelepțirea lui ai dorit; 

Bucură-te, a hulitorilor chemare la pocăință; 

Bucură-te, a binecredincioşilor slăvită biruinţă; 

Bucură-te, că celor ispitiţi de necredinţă le ajuţi; 

Bucură-te, că cei ce vestesc minunile tale îţi sunt bineplăcuţi; 

Bucură-te, PreaSfântă Născătoare de Dumnezeu, ocrotitoare a schitului Pro- 
dromu! 


Condacul al 7-lea 

Pentru a lua averea hangiului răposat, sluga cea vicleană a încercat să o omoare pe 
văduva evreică şi i-a pregătit spânzurătoarea, dar femeia şi-a adus aminte de ves- 
tea minunilor săvârşite de tine prin sfântă icoana ta cea cu minune dumnezeiască 
zugrăvită şi rugându-se a făgăduit că, dacă va rămâne în viaţă, se va boteza 
împreună cu toţi cei din casa ei şi Îi va cânta lui Dumnezeu cu mulţumire: Aliluia! 


Icosul al 7-lea 
Pregătind laţul pentru femeie, sluga cea netrebnică s-a spânzurat pe sine, fără să 
vrea, iar evreica a văzut lucrarea Maicii lui Dumnezeu şi a crezut cu toţi cei din 


casa ei, făcându-se pildă pentru cei din neamul evreiesc, pentru păgâni şi pentru 
necredincioşi. Și prin Sfântul Botez a intrat în Biserica lui Hristos, iar pentru 
aceasta noi te lăudăm pe tine, care eşti nădejdea celor deznădăjduiți: 

Bucură-te, că vestea minunilor tale şi printre evrei s-a răspândit; 

Bucură-te, că la necaz văduva hangiului de ele şi-a amintit, 

Bucură-te, că ai primit rugăciunea ei deznădăjduită; 

Bucură-te, că ai vrut să lepede credinţa ei cea greşită; 

Bucură-te, că i-ai salvat viaţa în ceasul de pe urmă; 

Bucură-te, că prin tine a intrat în a Bunului Păstor turmă; 

Bucură-te, că împreună cu copiii ei a primit botezul; 

Bucură-te, că datorită ţie peste casa ei a strălucit harul; 

Bucură-te, că dreapta credinţă prin tine se întăreşte; 

Bucură-te, că gura păgânilor care nu se închină icoanei tale amuţeşte; 

Bucură-te, spre Biserica lui Hristos far călăuzitor; 

Bucură-te, ceea ce calci şerpii rătăcirilor şi eresurilor; 

Bucură-te, PreaSfântă Născătoare de Dumnezeu, ocrotitoare a schitului Pro- 
dromu! 


Condacul al 8-lea 
Din rânduială dumnezeiască a venit icoana ta la Schitul românesc Prodromu, 


pentru că domnitorul vroia să o păstreze în ţară, unde se făcuse minunea. Dar, tu, 
Maica lui Dumnezeu, ai adus-o în grădina ta cea duhovnicească, ferindu-i pe părin- 
ți de ispitele drumului. Pentru aceea, cu bucurie şi mulțumire, au cântat: Aliluia! 


Icosul al 8-lea 

Ai binecuvântat Schitul athonit Prodromu prin venirea sfintei tale icoane, că 
aşezată fiind nu departe de icoana făcătoare de minuni a Sfântului loan Bote- 
zătorul, 1-ai acoperit cu sfântul tău acoperământ pe toţi cei ce au venit să se închine 
ție, monahi, preoți, ierarhi şi mireni de toate neamurile, pentru care îți cântăm: 
Bucură-te, că schitul românesc l-ai umplut de binecuvântare; 

Bucură-te, că obştile athonite cinstesc icoanele tale de minuni făcătoare; 

Bucură-te, că din numele date icoanelor tale cunoaştem lucrarea lor; 

Bucură-te, că prin icoana Portăriţa eşti Poartă a mănăstirii ivirilor; 

Bucură-te, că icoana Dulcea sărutare e cununa Filotheiului; 

Bucură-te, că eşti Călăuzitoarea obştii Xenofontului; 

Bucură-te, Împărăteasa tuturor, lauda Vatopedului; 

Bucură-te, grabnică ajutătoare a închinătorilor Dochiarului; 

Bucură-te, că în icoana de la Hilandar semnul milostivirii tale este vădit; 

Bucură-te, a Marii Lavre podoabă, că Sfântul loan Cucuzel glasul ţi l-a auzit; 
Bucură-te, că în faţa icoanei ţi-au cerut ajutor stareții Pantocratorului; 


Bucură-te, Născătoare de Dumnezeu, comoară a Prodromului; 
Bucură-te, PreaSfântă Născătoare de Dumnezeu, ocrotitoare a Schitului Pro- 
dromu! 


Condacul al 9-lea 

Zăcând de trei săptămâni topit de boală şi nemâncat, ca dintr-un somn s-a trezit 
schimonahul Inochentie când icoana Maicii Domnului a fost adusă în schit şi 
cerând să fie dus în faţa ei, s-a rugat cu zdrobire de inimă, cântându-l lui Dumne- 
zeu: Aliluia! 


Icosul al 9-lea 

„Maica lui Dumnezeu, dacă îmi este de folos să mai trăiesc, fă-mă sănătos, iar dacă 
nu, fie voia ta”, s-a rugat părintele Inochentie şi întorcându-se cu bucurie la chilia 
sa, după un ceas a trecut la cele veşnice. Şi noi, învăţându-ne de la el să ne punem 
toată nădejdea în Dumnezeu şi în puterea rugăciunilor tale pentru noi, îţi cântăm cu 
umilință aşa: 

Bucură-te, că schimnicului i-ai ascultat rugăciunile; 

Bucură-te, că degrabă i-au încetat suferinţele; 

Bucură-te, că plin de bucurie Sfintele Taine a primit; 

Bucură-te, că având sufletul împăcat s-a săvârşit; 

Bucură-te, că voia noastră să o lepădăm ne-ai învăţat; 

Bucură-te, că evlavioşii tăi robi au sfârşit binecuvântat; 

Bucură-te, că prin tine de moartea năprasnică suntem feriţi; 

Bucură-te, că pe tine te-au cinstit părinţii întru Domnul adormiţi; 

Bucură-te, că dascăl al cugetării la moarte pe tine te dobândim; 

Bucură-te, că, pregătindu-ne de moarte, în Domnul Hristos trăim; 

Bucură-te, a cărților cuvioşilor Părinţi tainică tâlcuire; 

Bucură-te, pe treptele căii împărăteşti povăţuire; 

Bucură-te, PreaSfântă Născătoare de Dumnezeu, ocrotitoare a Schitului Pro- 
dromu! 


Condacul al 10-lea 

Crezând minţii sale şi lepădând ascultarea, monahul Serghie a căzut în înşelare, iar 
prin arătarea diavolească s-a îmbolnăvit, zăcând ca mort şi abia după trei zile s-a 
sculat, slăbit fiind şi rămânând fără auz. Dar, aducându-l părinţii la icoana făcă- 
toare de minuni a Maicii lui Dumnezeu, îndată s-a tămăduit de surzenie şi atunci 
toată obştea I-a cântat Domnului într-un glas: Aliluia! 


Icosul al 10-lea 


Povăţuitoare la ascultarea de Fiul tău ai fost, Născătoare de Dumnezeu şi pe calea 
smereniei 1-a1 călăuzit pe monahi, cerându-le ascultare de povăţuitorii lor duhov- 
niceşti. Izbăveşte-i de înşelări şi de ispite şi pe monahii şi pe mirenii iubitori de ne- 
voinţă care îți cântă aşa: 

Bucură-te, că părinţii au nădăjduit că monahul Serghie va fi tămăduit,; 

Bucură-te, că de surzenie l-ai scăpat şi de mândrie l-ai izbăvit; 

Bucură-te, că, pătimind el pentru mândria sa nu l-ai lepădat de la faţa ta; 

Bucură-te, că, ridicându-se din iadul înşelării, şi-a înţeles greşeala; 

Bucură-te, că din suferinţe a înţeles osânda neascultării; 

Bucură-te, învăţătoare a ascultării şi Maică a îndurăru; 

Bucură-te, a celor apăsaţi de ispitele pierzătorului de suflete alinare; 

Bucură-te, a celor legaţi de lanţurile diavolului dezlegare; 

Bucură-te, că meşterul care se îndrăcise a fost izbăvit de duhul care îl muncea; 
Bucură-te, că în faţa icoanei tale 1 s-au citit rugăciuni şi el a simțit mângâlierea ta; 
Bucură-te, că pe cuviosul Nectarie protopsaltul din ghearele diavolului l-ai scăpat; 
Bucură-te, că, văzându-te, cel numit privighetoarea Muntelui Athos ţi s-a închinat; 
Bucură-te, PreaSfântă Născătoare de Dumnezeu, ocrotitoare a Schitului Pro- 
dromu! 


Condacul al 11-lea 


Mergând părinţii schitului să prindă peşte pentru praznicul icoanei Maicu lui 
Dumnezeu, unul din ei a zis cu îndrăzneală: „Dacă icoana aceasta s-a zugrăvit prin 
minune, apoi să facă să se prindă peşte pentru sărbătoarea er”, dar văzând mulțimea 
peştilor prinşi în mreje, s-a spăimântat şi lepădând îndoiala I-a cântat lui Dumne- 
zeu: Aliluia! 


Icosul al 11-lea 

Credem mijlocirii tale, Maică Sfântă, că aşa cum ai purtat grijă de îndestularea 
praznicului sfintei tale icoane, aşa porţi de grijă totdeauna, dând cele de trebuință 
nu numai monahilor, ci şi mirenilor care se roagă ţie cu credinţă: 

Bucură-te, că peştii de la praznic milostivirea ta o au vădit; 

Bucură-te, că mulţimea darurilor tale o au închipuit; 

Bucură-te, a flămânzilor îndestulătoare; 

Bucură-te, a lipsurilor noastre curmare; 

Bucură-te, mângâiere a celor aflaţi în nevoi; 

Bucură-te, îmbrăcăminte şi acoperământ celor goi; 

Bucură-te, cunună a celor care duc crucea necazurilor; 

Bucură-te, încurajare a celor aflați la capătul puterilor; 

Bucură-te, că ne înveţi să rânduim toate cu chibzuinţă; 

Bucură-te, că sărmanilor le dai cele de trebuinţă; 


Bucură-te, iconoamă a schiturilor şi a mănăstirilor; 

Bucură-te, chivernisitoare a caselor creştinilor; 

Bucură-te, PreaSfântă Născătoare de Dumnezeu, ocrotitoare a Schitului Pro- 
dromu! 


Condacul al 12-lea 

Pictându-se în schitul Prodromu o icoană după izvodul celei prin minune dumne- 
zeiască zugrăvite, a fost aşezată cu mare cinste într-o biserică de lemn. Dar, când 
focul a cuprins biserica, icoana nu a ars. Şi după ce focul mistuise totul, creştinii au 
găsit-o nestricată sub un morman de jeratic, de care minune uimindu-se I-au cântat 
lui Dumnezeu: Aliluia! 


Icosul al 12-lea 

Nu numai icoana Maicii Domnului numită Prodromiţa a primit dumnezeiescul dar, 
ci şi cele făcute după izvodul ei, spre bucuria credincioşilor. Şi vestea despre ele s- 
a răspândit în lumea întreagă şi chiar în casele credincioşilor au fost aşezate cu 
evlavie icoanele Maicii Domnului, căreia mulțimile îi aduc laude ca acestea: 
Bucură-te, binecuvântată Maică a drept-credincioşilor; 

Bucură-te, că minunile le însemnezi pe tablele inimilor; 

Bucură-te, predanie scumpă a rugăciunii şi nevoinţei; 

Bucură-te, praznic neîncetat, candelă nestinsă a credinţei; 

Bucură-te, a celor ce aleargă la tine nădejde neruşinată; 

Bucură-te, ceresc omofor şi milostivire neîmpuţinată; 

Bucură-te, frumuseţe de nespus şi a sufletului dulceaţă; 

Bucură-te, rug aprins care încălzeşti inimile de gheaţă; 

Bucură-te, pridvor al Împărăției Cereşti; 

Bucură-te, scară a darurilor dumnezeieşti; 

Bucură-te, pregustare a bucuriilor mult râvnite; 

Bucură-te, Împărăteasă a bisericilor athonite; 

Bucură-te, PreaSfântă Născătoare de Dumnezeu, ocrotitoare a Schitului Pro- 
dromu! 


Condacul al 13-lea (de trei ori) 

O, Maică prea curată, ocroteşte-i pe toţi cei care cu cântări de laudă cinstesc icoana 
ta cea cu dumnezeiască minune zugrăvită. Celor ce se nevoiesc în schitul Pro- 
dromu arată-le calea mântuirii, pe închinători acoperă-i cu harul tău, pe cei care din 
locuri îndepărtate aleargă spre sfântă icoana ta ajută-i şi casa lor fereşte-o de relele 
întâmplări, ca să-l cânte împreună cu tine Dumnezeului celui Viu: Aliluia! 


Apoi se zice: 


Icosul 1 

Îngerii şi arhanghelii şi soborul cuvioşilor athoniţi cu mare cinste te-au lăudat, 
Născătoare de Dumnezeu. Pe aceştia prooroceşte 1-a văzut cuviosul Marcu, uce- 
nicul Sfântului Grigorie Sinaitul. Căci palatele tale de aur, pe care le văzuse în 
părțile Viglei, au închipuit schitul Prodromului, care mai apoi în acel loc s-a ridi- 
cat. Şi prin venirea icoanei tale făcătoare de minuni, Prodromiţa, adică Înainte- 
mergătoarea, l-ai arătat grădină a binecuvântărilor tale, pentru care îți cântăm cu 
mare glas: 

Bucură-te, că Prodromiţă eşti cu dreptate numită; 

Bucură-te, a schitului înaintemergătoare smerită; 

Bucură-te, roadă pe care Sfântul Munte o a cules; 

Bucură-te, al schitului Prodromu chivot ales; 

Bucură-te, egumenă care sufletele în obştea ta cu grijă le aduni; 

Bucură-te, trâmbiţă care spre trezirea din patimi suni; 

Bucură-te, că în icoană te schimbi la faţă, pe privitori uimind; 

Bucură-te, că uneori chipul ţi se întunecă, mustrător devenind; 

Bucură-te, că icoana la praznicele tale strălucitoare devine; 

Bucură-te, că închinătorii credincioşi vie în icoană te văd pe tine; 

Bucură-te, că faţa ta cea prea frumoasă ni s-a descoperit; 

Bucură-te, că şi chipul Pruncului tău prin minune a fost zugrăvit; 

Bucură-te, PreaSfântă Născătoare de Dumnezeu, ocrotitoare a Schitului Pro- 
dromu! 


Condacul 1 

Apărătoare Doamnă, pentru biruinţă mulţumiri, izbăvindu-ne din nevoi, aducem 
ție, Născătoare de Dumnezeu, noi, robii tăi. Ci, ca ceea ce ne-ai dăruit nouă icoana 
în care chipul tău şi al Fiului tău s-au zugrăvit prin minune dumnezeiască, slobo- 
zeşte-ne din toate nevoile, ca să-ţi cântăm ţie: Bucură-te, PreaSfântă Născătoare 
de Dumnezeu, ocrotitoare a schitului Prodromu! 


Apoi se zice această: 


Rugăciune 


AR pn Di e SĂ 


O, PreaSfântă Născătoare de Dumnezeu, Fecioară, care ai binevoit să ne dăruieşti 
icoana ta cea cu minune dumnezeiască zugrăvită ca pe un liman la care, alergând 
noi cei înviforaţi, să dobândim ocrotirea şi sprijinul tău. 


Tu i-ai vestit Sfântului Petru, athonitul că Muntele Athosului l-ai ales din toate 
părțile pământului şi ai hotărât să-l afieroseşti spre a fi îndestulată locuinţă mona- 
hilor şi pustnicilor. 


În acest munte, la Schitul românesc Prodromu, ai voit a aduce icoana ta cea cu mi- 
nune zugrăvită, care a şi primit numele Prodromiţa. Tu ne-ai dăruit acest mare 
praznic, de minuni izvorâtor, al icoanei tale celei sfinte şi nimeni din cei ce au spre 
tine nădejde neclintită nu rămâne neajutat. Căci tu dăruieşti cererile tuturor celor ce 
te cinstesc după cuviinţă şi ne scoţi din negura patimilor, curăţind necurăţia noa- 
stră. 


Ceea ce ne eşti păzitoare neadormită şi care degrabă îi întâmpini pe cei ce te chea- 
mă, ne-ai dat nouă, robilor tăi, chipul feţei tale cel prea cinstit şi cu totul luminos, 
pe care-l sărutăm cu mulţumire şi cu dragoste şi cu credinţă i ne închinăm. 


Arată-ţi totdeauna milele tale, Maică a lui Dumnezeu, plinind cererile de folos ale 
robilor tăi. Depărtează de la noi norul patimilor şi al ispitelor, izbăveşte-ne de toată 
vătămarea sufletească şi trupească şi fii mijlocitoarea mântuirii noastre. 


Ajută-i pe cei ce cu dragoste se închină chipului tău cel nefăcut de mână ome- 
nească şi fu pavăză tare tuturor sfințiților slujitori şi sprijin celor ce se nevoiesc în 
viaţa călugărească, miluieşte şi mântuieşte cu rugăciunile tale pe tot poporul drept- 
credincios. 


Ocroteşte obştea părinților şi fraților din Schitul Prodromu şi pe toţi închinătorii 
care aleargă la sfântă icoana ta cea făcătoare de minuni. 


Caută spre noi toți cu milostivirea ta şi cu rugăciunile tale învredniceşte-i pe toți 
ortodocşii creştini să vieţuiască cu Hristos şi în locaşurile cereşti să se desfăteze. 


Cercetează-ne, Maică iubitoare de fii, pe noi, robii tăi, cu darul tău şi dăruieşte ce- 
lor neputincioşi tămăduire şi deplină însănătoşire, linişte celor înviforaţi şi mân- 
tuire tuturor, ca să vestim cu bucurie minunile pe care le faci prin sfântă icoana ta 
Prodromiţa şi să slăvim pe Tatăl, pe Fiul şi pe Sfântul Duh în vecu vecilor. 


Amin. 


Paraclisul icoanei Maicii Domnului Prodromiţa (sau Inaintemergătoarea) 


ST .MITROPOLITIAL 
MEI.PRIMAT 


+ 


EPA NUL 1903LUNAIUNIE 


[Preotul: Binecuvântat este, Dumnezeul nostru, totdeauna, acum şi pururea şi în 
vecii vecilor. ] 


De nu este preot se zice: Doamne, lisuse Hristoase, Fiul lui Dumnezeu, pentru 
rugăciunile prea curatei Maicii Tale şi ale tuturor sfinţilor, miluieşte-ne pe noi. 


Strana: Amin! 
Slavă Ție, Dumnezeul nostru, slavă Ție (de 3 ori) 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţțeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


După aceasta Preotul (citeţul) rosteşte: Ecfonisul: Că a Ta este Împărăţia şi 
puterea şi slava, a Tatălui şi a Fiului şi a Sfântului Duh, acum şi pururea şi în 
vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 

Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Şi iarăşi: 
Auzi-mă Doamne, întru dreptatea Ta, să nu intri la judecată cu robul Tău (de 2 


ori). 


Duhul Tău cel bun să mă povăţuiască la pământul dreptăţii. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, Aliluia, Aliluia, slavă Ție Dumnezeule. 
Aliluia, Aliluia, Aliluia, slavă Ţie Dumnezeule. 
Aliluia, Aliluia, Aliluia, slavă Ţie Dumnezeul nostru, slavă Ţic! 


Apoi se rosteşte Cântarea aceasta pe glasul al 4-lea: 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 2 ori), apoi: 


Stihul întâi: Mărturisiţi-vă Domnului şi chemaţi numele cel sfânt al Lui. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. 


Stihul al doilea: Toate neamurile m-au înconjurat şi în numele Domnului i-am 
înfrânt pe ei. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. 


Stihul al treilea: De la Domnul s-a făcut aceasta şi este minunat întru ochii noştri. 


Troparele, glasul al 4-lea: 


Prodobie: Cel ce Te-ai înălțat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Către Născătoarea de Dumnezeu acum cu osârdie să alergăm noi, păcătoşii şi sme- 
riții, şi să cădem cu pocăință, strigând din adâncul sufletului: Stăpână, ajută-ne, 
milostivindu-te spre noi; sârguieşte că pierim de mulţimea păcatelor; nu-i întoarce 
neajutoraţi pe robii tăi, că pe tine singură nădejde te-am câştigat (de două ori). 


Slavă Tatălui şi Fiului şi Sfântului Duh. (al icoanei) 


Veniţi, dreptceredincioşilor, cu dragoste, să ne închinăm prea sfintei şi de minuni 
făcătoarei Icoanei „Înaintemergătoarea” şi cu evlavie să o sărutăm ca pe Născă- 
toarea de Dumnezeu, care pururea ne apără, izbăvindu-ne din necazuri şi primejdii 
pe toţi care cerem ajutorul şi mijlocirea Sa. 


Şi acum şi pururea şi în vecii vecilor. Amin. (a Născătoarei de Dumnezeu) 


Nu vom tăcea, Născătoare de Dumnezeu, pururea a spune puterile tale, noi nevre- 
dnicii. Că de nu ai fi stat tu înainte rugându-te, cine ne-ar fi izbăvit din atâtea 
nevoi? Sau cine ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 


Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ţi-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Canonul 
Cântarea 1-a 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Preasfântă Născătoare de Dumnezeu, mântuieşte-ne pe noi. 

Cine poate Stăpână a înţelege sau ce cuvânt poate arăta, cum chipul icoanei tale s-a 
zugrăvit şi fără să ştim cum s-a întâmplat aceeasta, ne închinăm ei cu dreaptă cre- 
dinţă. 

Stih: Preasfântă Născătoare de Dumnezeu, mântuieşte-ne pe noi. 


Prea slăvite sunt, de Dumnezeu Născătoare, toate minunile tale, câte le-ai făcut 
prin sfântă icoana ta Prodromiţa, prea curată Mireasă nenuntită. 


Slavă Tatălui şi Fiului şi Sfântului Duh. 
A lăuda cu cântări după cuviinţă, prea cinstită icoana ta „Inaintemergătoarea” nu 
ne este cu putinţă, Preacurată. Deci în loc de cuvinte multe, primeşte credinţa noa- 


stră şi iartă-ne pe noi robu tăi. 


Şi acum şi pururea şi în vecii vecilor. Amin! 


Având pe vistierul Inţelepciunii, supunându-se rugăciunilor tale, ca Maicii celei 
iubite, un Fiu prea înţelept, pogoară o picătură din darul dumnezeiesc în inimile 
noastre ca să putem lăuda sfântă icoana ta. 


Cântarea a 3-a 


Irmos: Cel ce ai făcut cele de deasupra Crugului ceresc şi ai zidit Biserica Ta, Tu 
pe mine mă întăreşte, Unule Iubitorule de oameni. 


Stih: Preasfântă Născătoare de Dumnezeu, mântuieşte-ne pe noi. 
Icoana ta cea prea slăvită, văzându-o poporul român cel binecredincios, Preacurată, 
strălucind ca un nor luminat de fulger, cu mirare a rostit: „Ce minune înfricoşată şi 


ce taină neaşteptată este aceasta fraților?” 


Stih: Preasfântă Născătoare de Dumnezeu, mântuieşte-ne pe noi. 


Vestea minunilor sfintei icoanei tale, „Inaintemergătoarea” s-a răspândit pe întreg 
pământul. lar ceata credincioşilor, cu sufletele pline de dragoste şi evlavie vine şi 
se închină înaintea ei cu multă smerenie şi încredere neclintită. 

Slavă Tatălui şi Fiului şi Sfântului Duh. 

Ca un fulger luminos, prea slăvită icoana ta, în mijlocul poporului strălucind neîn- 
cetat, a îndemnat pe privitori să strige ţie, binecuvântată Fecioară: „Mani sunt 
minunile tale!” 

Şi acum şi pururea şi în vecii vecilor. Amin! 

Milostiv să ne faci nouă, Curată, pe Fiul tău şi poarta Raiului deschide-ne-o tuturor 
celor care cu gând curat şi inimă iertătoare, ne închinăm sfintei icoanei tale 
„Inaintemergătoarea”. 


Catavasiile cântării a 3-a: 


Izbăveşte-ne din nevoi, Născătoare de Dumnezeu, că noi toţi după Dumnezeu la 
tine scăpăm, ca şi către un zid nestricat şi folositor. 


Caută cu milostivire, cu totul lăudată Născătoare de Dumnezeu spre necazul cel 
cumplit al trupului meu şi vindecă durerea sufletului meu. 


Ectenia pomenirii 
Preotul (citeţul) rosteşte Ectenia pomenirii: 


Miluieşte-ne, pe noi Dumnezeule, după mare mila Ta, rugămu-ne Ție auzi-ne şi ne 
miluieşte. 


Strana: Doamne miluieşte (de trei ori). 


Preotul: Încă ne rugăm pentru prea fericitul părintele nostru Daniel, patriarhul 
Bisericii Ortodoxe Române şi pentru toţi întru Hristos frați ai noştri. 


Strana: Doamne miluieşte (de trei ori). 


Preotul (citeţul): Încă ne rugăm pentru mila, viaţa, pacea, sănătatea, mântuirea, cer- 
cetarea, lăsarea şi iertarea păcatelor robilor lui Dumnezeu N (numele de botez ale 
celor pentru care se oficiază paraclisul) şi ale celor prezenţi la sfântul paraclis. 


Strana: Doamne miluieşte (de douăsprezece ori). 

Preotul (citeţul): rosteşte ecfonisul: Că milostiv şi iubitor de oameni eşti, Doamne 
Dumnezeule şi Ție slavă înălțăm, Tatălui şi Fiului şi Sfântului Duh, acum şi pu- 
rurea şi în vecii vecilor. 

Strana: (creştinii prezenţi la paraclis): Amin! 

Sedealna (pe glasul întâi): 

Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Invierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 

Tablă de Dumnezeu scrisă te cunoaştem Preacurată şi tronul adevărat al Domnului 
Hristos. Pentru aceasta ne închinăm cu evlavie şi cu dragoste sfintei tale icoane, 
Inaintemergătoarea, cea care poartă adevărat chipul tău şi de la care primim toate 
cele de folos şi tămăduire de boli. 


Cântarea a 4-a 


Irmos: Auzit-am Doamne taina rânduielii Tale, înţeles-am lucrurile Tale şi am 
prea slăvit Dumnezeirea Ta. 


Stih: Preasfântă Născătoare de Dumnezeu, mântuieşte-ne pe noi. 
Nimeni să nu se îndoiască de minunea dumnezeieştii icoane ca să nu cadă în 
dumnezeiască urgie, ci să creadă toate cu inima curată, ca să primească cu îmbel- 


şugare darul dumnezeieştii Fecioare Maria. 


Stih: Preasfântă Născătoare de Dumnezeu, mântuieşte-ne pe noi. 


Curăţeşte prea nevinovată Fecioară, toată necurăția sufletului nostru cel plin de 
patimi, ca totdeauna să sărutăm în mintea noastră slăvita icoana ta şi să te cinstim 
pe tine prea curată dumnezeiască Mireasă. 


Slavă Tatălui şi Fiului şi Sfântului Duh. 

Pe cei care slăvesc sfântă icoana ta, Prodromiţa, cea cu dumnezeiască minune zu- 
grăvită şi se închină cu credință acesteia, păzeşte-i de toată nevoia şi necazul, 
Maică prea curată. 


Şi acum şi pururea şi în vecii vecilor. Amin! 


Fi pururea cu noi robii tăi, multmilostivă, Fecioară şi păzeşte-ne cu sfântul tău 
acoperământ, căci pe tine te avem lumină, viaţă şi grabnică apărătoare. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt, 
pacea Ta dă-ne-o nouă, Unule lubitorule de oameni. 


Stih: Preasfântă Născătoare de Dumnezeu, mântuieşte-ne pe noi. 
Multe minuni s-au săvârşit de la icoana ta Prodromiţa, prea curată, încă înainte de a 
ajunge la Sfântul Munte căci aflându-se aceasta în schitul de la Iaşi, a tămăduit 


oamenii de boli ale trupului şi sufletului şi a alungat demonii din cei posedaţi. 


Stih: Preasfântă Născătoare de Dumnezeu, mântuieşte-ne pe noi. 


Pe binecredinciosul tău popor, care cu evlavie aleargă din locuri îndepărtate către 
sfânta ta icoană, Inaintemergătoarea, binecuvântează-i Stăpână şi casa lor fereşte-o 
de toate relele întâmplări. 


Slavă Tatălui şi Fiului şi Sfântului Duh. 


Puternic ajutor dobândim Preacurată de la dumnezeiască icoana ta, noi robii tăi, ce 
suntem izbăviţi de toată reaua întâmplare şi te rugăm ca şi în clipa morţii să ne 
mântuieşti de moartea cea năpraznică. 


Şi acum şi pururea şi în vecii vecilor. Amin! 


De toate bolile trupeşti tămăduieşte prea îndurată şi de patimi sufleteşti vindecă 
Prealăudată prin puternicile tale soliri către Fiul tău, pe toți cei care cu credinţă 
aleargă la sfântă icoana ta, Inaintemergătoarea şi închinându-se ei, te cheamă în 
ajutor. 


Cântarea a 6-a 

Irmos: Rugăciunea mea voi înălța către Domnul şi Lui li voi spune toate neca- 
zurile mele, că s-a umplut sufletul meu de răutăţi şi viaţa mea s-a apropiat de iad şi 
ca lona mă rog: Dumnezeule, din stricăciune, scoate-mă! 

Stih: Preasfântă Născătoare de Dumnezeu, mântuieşte-ne pe noi. 

Caută Stăpână din Ceruri spre noi credincioşii ortodocşi, cei care pururea te slăvim 
şi linişteşte prin darul sfintei tale icoane Prodromiţa furtuna ispitelor şi necazurilor 
pornite împotriva noastră. 


Stih: Preasfântă Născătoare de Dumnezeu, mântuieşte-ne pe noi. 


Rănit fiind de săgețile răutăților, tămăduieşte-mă prea nevinovată, cu darul sfintei 
icoanei tale Inaintemergătoarea, căreia mă închin şi o sărut. 


Slavă Tatălui şi Fiului şi Sfântului Duh. 


Fecioară nenuntită, zid nesurpat în faţa vrăjmaşilor, izbăveşte-ne de necazuri şi pri- 


mejdii, punând pe fugă taberele iadului prin puterea razelor de har purtătoare ale 
slăvitei icoane tale Inaintemergătoarea. 


Şi acum şi pururea şi în vecii vecilor. Amin! 

Nu va putea limba cea stricăcioasă, prea curată Mireasă dumnezeiască, să poves- 
tească noianul minunilor tale, ce le pogori neîncetat prin sfântă icoana ta asupra 
cinului călugăresc din Schitul Prodromul şi a tuturor credincioşilor ortodocşi ce se 
roagă cu credinţă şi cu dragoste slăvitului tău Chip. 


Catavasiile Cântării a 3-a: 


Izbăveşte-ne din nevoi, Născătoare de Dumnezeu Inaintemergătoare, că toți după 
Dumnezeu la tine scăpăm ca şi către un zid nestricat şi folositor. 


Caută cu milostivire, cu totul lăudată Născătoare de Dumnezeu spre necazul cel 
cumplit al trupului meu şi vindecă durerea sufletului meu. 


Ectenia pomenirii 


Preotul: Miluieşte-ne pe noi Dumnezeule după mare mila Ta, rugămu-ne Ție, auzi- 
ne şi ne miluieşte. 


Strana: Doamne miluieşte! (de 3 ori). 


Preotul: Încă ne rugăm pentru prea fericitul părintele nostru Daniel, patriarhul 
Bisericii Ortodoxe Române şi pentru toţi întru Hristos frați ai noştri. 


Strana: Doamne miluieşte (de 3 ori). 


Preotul: Incă ne rugăm pentru mila, viaţa, pacea, sănătatea, mântuirea, cercetarea, 
lăsarea şi iertarea păcatelor robilor lui Dumnezeu N (numele de botez al celor 
pentru care se oficiază paraclisul) şi a celor prezenţi la sfântul paraclis. 


Strana: Doamne miluieşte (de 12 ori). 


Preotul: rosteşte Ecfonisul: Că tu eşti Împăratul Păcii şi Mântuitorul sufletelor 
noastre şi Ţie Slavă îți înălțăm Tatălui şi Fiului şi Sfântului Duh, acum şi pururea 
ŞI în vecii vecilor. 


Strana: Amin. 
Iar după ecfonis se cântă: 
Condacul pe glasul al 8 lea: 


Podobie: Apărătoare Doamnă, mulțumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, pururea Fecioară! 


Chipului tău prea curată Născătoare de Dumnezeu Fecioară, ne închinăm cre- 
dincioşii, cinstindu-l după vrednicie, căci ne păzeşti şi ne izbăveşti de toate 
ispitele şi de relele întâmplări. Deci mulțumind strizăm Ţie: Bucură-te, Fecioară 
nădejdea şi slava creştinilor. 


Preotul: Înţelepciune. 


Prochimenul pe glasul al 4 lea: Pomeni-voi numele tău întru tot neamul şi neamul. 


Stih: Ascultă fiică şi vezi şi pleacă urechea ta şi uită poporul tău şi casa părintelui 
tău şi va dori Împăratul frumuseţea ta. 


[Preotul: şi pentru ca să ne învrednicim noi a asculta Sfânta Evanghelie, pe 
Domnul Dumnezeul nostru să-l rugăm. 

Strana: Doamne miluieşte (de 3 ori). 

Preotul: Înţelepciune drepți să ascultăm Sfânta Evanghelie. Pace tuturor. 

Strana: şi duhului tău. 

Preotul: din Sfânta Evanghelie de la Luca citire (cap1 de la 39-49;56) 

Strana: Slavă Ţie Doamne, slavă ie. 

Preotul: să luăm aminte: ] 


Din Sfânta Evanghelie de la Sfântul Luca 


39. Și în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui luda. 

40. Şi a intrat în casa lui Zaharia şi a salutat pe Elisabeta. 

41. lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42. Şi cu glas mare a strigat şi a zis: Binecuvântată eşti tu între femei şi bine- 
cuvântat este rodul pântecelui tău. 

43. Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45. Şi fericită este aceea care a crezut că se vor împlini cele spuse ei de la 
Domnul. 

46. Şi a zis Maria: Măreşte sufletul meu pe Domnul. 

47. Și s-a bucurat duhul meu de Dumnezeu, Mântuitorul meu, 

46. Că a căutat spre smerenia roabei Sale. Că, iată, de acum mă vor ferici toate 
neamurile. 

49. Că mi-a făcut mie mărire Cel Puternic şi sfânt este numele Lui. 

56. Și a rămas Maria împreună cu ea ca la trei luni; şi s-a înapoiat la casa sa. 


Slavă Tatălui şi Fiului şi Sfântului Duh, glasul al 2 -lea. 


Părinte, Cuvinte şi Duhule, Treime Sfântă, curăţeşte mulțimea greşelilor noa- 
stre. 


Şi acum şi pururea şi în vecii vecilor. Amin! 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stihira, glasul al 2-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale şterge fărădelegea mea. 


Chipul sfintei tale icoane, prea lăudată Născătoare de Dumnezeu, izbăveşte de 
toată vătămarea, pe cei ce se apropie cu dragoste de ea. Mântuieşte, prea curată, pe 
cei care nădăjduiesc întru ajutorul tău, cinstind prea sfântă icoana ta Prodromiţa, 
cea cu dumnezeiască minune zugrăvită. 


Mântuieşte, Dumnezeule, poporul Tău şi binecuvântează moştenirea Ta, cerce- 
tează lumea Ta cu milă şi cu îndurări, înalţă fruntea creştinilor ortodocşi şi trimite 
peste noi milele Tale cele bogate; pentru rugăciunile prea curatei Stăpânei noastre 
Născătoarei de Dumnezeu şi pururea Fecioarei Maria; cu puterea cinstitei şi de 
viaţă făcătoarei Cruci; cu ocrotirile cinstitelor, cereştilor netrupeşti Puteri; pentru 
rugăciunile cinstitului, măritului prooroc, Înaintemersătorului şi Botezătorului 
Ioan; ale Sfinţilor, măriţilor şi întru tot lăudaţilor apostoli; ale tuturor sfinților 
sfinţitilor ierarhi; ale sfinţilor, măriților şi bunilor biruitori mucenici, ale prea 
cuvioşilor şi de Dumnezeu purtătorilor părinţilor noştri, ale Sfinţilor (numele) a 
căror pomenire o săvârşim, ale Sfântului ierarh Nicolae, arhiepiscopul Mirelor 
Lichiei, făcătorul de minuni, ale sfinţilor şi drepţilor dumnezeieşti părinţi loachim 
şi Ana şi pentru ale tuturor sfinţilor; rugămu-ne, Mult-milostive Doamne, auzi-ne 
pe noi păcătoşii, care ne rugăm Ţie, şi ne miluieşte pe noi. 


Strana: Doamne, miluieşte (de 12 ori). 

Cu mila şi cu îndurările şi cu iubirea de oameni ale Unuia-Născut Fiului Tău, cu 
Care eşti binecuvântat, împreună cu PreaSfântul şi bunul şi de viaţă făcătorul Tău 
Duh, acum şi pururea şi în vecii vecilor. 


Strana: Amin! 


Cântarea a 7-a 


Irmos: Tinerii cei ce au mers din ludeca în Babilon oarecând, cu credinţa Treimi 
văpaia cuptorului au călcat-o, cântând: „Dumnezeul părinților noştri, bine eşti 
cuvântat”. 


Stih: Preasfântă Născătoare de Dumnezeu, mântuieşte-ne pe noi. 

Arată-ne acum nouă păcătoşilor milele tale cele de demult Stăpână, câte le-am aflat 
din scrierile psalmistului, căci strămoşii noştrii cu adevărat le-au şi văzut, iar noi te 
rugăm să ne ajuţi să putem povesti şi altora măririle sfintei tale icoane Inainte-mer- 
gătoarea. 


Stih: Preasfântă Născătoare de Dumnezeu, mântuieşte-ne pe noi. 


Lăudăm cu multă cucernicie sfântă icoana ta, Preacurată şi rugându-ne înaintea ei 
cu evlavie, primim toţi dumnezeiască veselie şi sănătate. 


Slavă Tatălui şi Fiului şi Sfântului Duh. 

Icoana ta cea cu minune zugrăvită ai dăruit-o, Fecioară, monahilor schitului Pro- 
dromu de la Muntele Athos, spre a fi mângâiere sufletească în necazuri şi întru pri- 
mejdii păzitoare, tuturor celor ce locuiesc în acest sfânt locaş. 

Şi acum şi pururea şi în vecii vecilor. Amin! 

Tu eşti Preasfântă Fecioară porumbiţa cea aleasă a lui Dumnezeu şi prin înălțimea 
cea mai presus de slavă zburătoare, iar locaşul tău ceresc prea curată este grădina 
cu tot felul de izvoare de apă vie şi răcoroasă şi Raiul cu pomi veşnic înfloriți şi 


roditori. 


Cântarea a 8-a 


Irmos: Pe Împăratul Ceresc pe care... 


Stih: Preasfântă Născătoare de Dumnezeu, mântuieşte-ne pe noi. 


Când a sosit Stăpână, prea sfântă icoana ta, la Schitul Prodromu ceata călugărilor a 
alergat cu mare bucurie în întâmpinarea ei şi cu dulci cântări în biserică au adus-o. 


Stih: Preasfântă Născătoare de Dumnezeu, mântuieşte-ne pe noi. 


Icoana ta, Preacurată s-a arătat liman de mântuire celor ce locuiesc în Sfântul 
Munte Athos, iar de la sfântul tău chip dăruieşti tuturor credincioşilor tămăduire de 
boli, pentru aceasta slăvim pururea mila şi ocrotirea ta. 

Binecuvântăm pe Tatăl, pe Fiul şi pe Sfântul Duh, Domnul. 

Locaşul tău Stăpână, din schitul românesc Prodromu se purifică prin strălucirea ta 
ŞI se împodobeşte cu dumnezeieşti cântări, îmbogăţit fiind cu dumnezeiască icoana 
ta. 

Și acum şi pururea şi în vecii vecilor. Amin! 

Ipostatnică viaţă ai născut Fecioară pe Fiul şi Cuvântul lui Dumnezeu, pe Acela 
prea curată, ca pe un bun şi iubitor de oameni, roagă-l ca să ne scrie în Cartea 


Vieţii, pe noi cei ce cu dragoste cinstim sfânta icoană, Podromiţa. 


Stih: Să lăudăm, bine să cuvântăm şi să ne închinăm Domnului, cântându-l şi prea 
înălţându-l întru toţi vecii. 


Irmos: Pe Împăratul Ceresc pe care îl laudă Oştile Îngereşti, lăudaţi-L şi-L prea 
înălţațţi întru toţi vecii. 


Cântarea a 9-a 


Irmos: Cu adevărat Născâtoare de Dumnezeu, te mărturisim pe tine Fecioară 
curată, noi cei izbăviţi prin tine, slăvindu-te cu Cetele celor fără de trup. 


Stih: Preasfântă Născătoare de Dumnezeu, mântuieşte-ne pe noi. 


Nectar de milostivire, Stăpână, ne-ai izvorât nouă de la sfântă icoana ta Inainte- 
mergătoarea din care se revarsă râuri de viaţă purtătoare spre izbăvirea sufletelor şi 
trupurilor noastre. 


Stih: Preasfântă Născătoare de Dumnezeu, mântuieşte-ne pe noi. 
Imparte Fecioară bogăția darului tău, celor ce cu bună cucernicie slăvesc sfântă 
icoana ta, dăruindu-le viaţă paşnică, îmbelşugare bunătăţilor, mântuire sufletelor şi 


Impărăția Cerurilor, Maica Domnului Hristos. 


Slavă Tatălui şi Fiului şi Sfântului Duh. 


Împărăteasa tuturor, Maică prea slăvită, pe cei care binecuvântează prea cinstit 
numele tău şi se roagă cu evlavie sfintei tale icoane Înaintemergătoarea, fereşte-i 
de primejdii şi necazuri. Ocroteşte poporul român de toată reaua întâmplare şi ne- 
voia, acum şi în vremea ce va să vie. 


Şi acum şi pururea şi în vecii vecilor. Amin! 


Veseleşte-i, o, Preasfântă Fecioară pe toţi creştinii ortodocşi care cu credinţă te 
cheamă şi cu dragoste cinstesc chipul tău şi primesc de la tine daruri minunate şi 
veşnice bucurii, căci toate le poţi, Maica lui Dumnezeu. 


Apoi rostim făcând 3 metanii mari: Cuvine-se cu adevărat să te fericim pe tine 
Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai Slăvita fără 
de asemănare decât Serafimii, care fără stricăciune pe Dumnezeu Cuvântul ai 
născut, pe tine, cea cu adevărat Născătoare de Dumnezeu, te mărim. 


Preotul tămâiază în biserică altarul şi pe credincioşi sau camera în care se oficiază 
paraclisul, în cazul în care la locuinţa unui creştin paraclisul nu este oficiat de preot 
fiind rostit de credinciosul respectiv, acesta va tămâia singur camera. 


Apoi se rostesc mărimurile (laudele): 


1. Lăudaţi drepteredincioşilor pe Stăpâna noastră şi pe Fiul Său Dumnezeu închi- 
puiţi pe sfânta icoană care neîncetat revarsă asupra noastră râuri de binefaceri, 
întărire sufletească şi sănătate trupească. 


2. O, Fecioară Maria, prea slăvite şi minunate lucruri a săvârşit Dumnezeu prin tine 
dintru început. Mărire ţie, prea curată, muntele cel sfânt şi netăiat ce ne-ai dăruit 
icoana ta minunată Inaintemergătoarea, spre neîncetată bucurie. 


3. Veniţi creştinilor cu bucurie şi cu credinţă să cinstim pomenirea prea slăvitei mi- 
nuni a Maicii lui Hristos Dumnezeu, care în chip negrăit a închipuit dumneze- 
ieştile feţe pe sfânta sa icoană de la care primim neîncetat milele tale cele bogate. 


4. Bucuraţi-vă dreptmăritorilor creştini, că Fecioara prea curată, ne-a dăruit tuturor 
prea sfânta sa icoană Prodromiţa ca pe un zid neclintit de apărare împotriva duş- 
manilor văzuţi şi nevăzuţi, a bolilor ştiute şi neştiute şi ca o chezăşie a mântuirii 
noastre. 


Priveşte cu milostivire, prea curată Fecioară Inaintemergătoare, pe cei ce se roagă 
cu smerenie la icoana ta, chemând într-ajutor prea sfânt numele tău şi împlineşte 
precum binevoieşti rugăminţile acestora. 


Cu toate Oştile Îngereşti, cu Înaintemersătorul şi Botezătorul Ioan, cu slăviţii 
apostoli şi cu toţi sfinţii, roagă-te Preasfântă Fecioară Maria Fiului tău Dumne- 
zeu, să ne mântuiască pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


După aceasta Preotul (citeţul) rosteşte: Ecfonisul: Că a Ta este Împărăţia şi 
puterea şi slava, a Tatălui şi a Fiului şi a Sfântului Duh, acum şi pururea şi în 
vecii vecilor. Amin. 


Apoi în timp ce se cântă (rosteşte) troparul icoanei, preotul tămâiază icoana 
Prodromiţa şi pe credincioşi la biserică sau acasă la cei care au solicitat oficierea 
paraclisului, atunci când la locuinţa credincioşilor, paraclisul nu se oficiază de 
către preot, citețul tămâiază singur icoana Maicii Domnului Înaintemergătoarea. 


Troparul icoanei, pe glasul întâi: Născătoare de Dumnezeu, pururea Fecioară, 
sfintei şi dumnezeieştei icoanei tale, cu dragoste şi cu credinţă închinându-ne, o 
sărutăm mulțumind. Căci printr-nsa celor credincioşi le dăruieşti cu adevărat tămă- 
duiri sufletelor şi trupurilor. Pentru aceasta strigăm către tine: Slavă fecioriei tale! 
Slavă milostivirii tale! Slavă purtării tale de grijă, ceea ce eşti una binecuvântată! 


Ectenia întreită 
Preotul (citeţul) rosteşte Ectenia întreită: 


1. Miluieşte-ne Dumnezeule după mare mila ta, rugămu-ne ţie, auzi-ne şi ne mi- 
luieşte. Strana: Doamne miluieşte (de 3 ori). 


2. Încă ne rugăm pentru mila, viaţa, pacea, sănătatea, mântuirea, cercetarea, ierta- 
rea, buna sporire şi chivernisire a robilor lui Dumnezeu (numele de botez) şi pentru 
ca să i se ierte lor toată greşeala cea de voie şi cea fără de voie. Strana: Doamne 
miluieşte (de 3 ori). 


3. Încă ne rugăm ca să fie păzit sfânt locaşul acesta, ţara aceasta, oraşul acesta şi 
toate oraşele şi satele, de boală, de foamete, de cutremur, de potop, de foc, de sa- 
bie, de venirea altor neamuri asupra noastră şi de războiul cel dintre noi, pentru ca 
milostiv, blând şi lesne iertător să ne fie nouă bunul şi iubitorul de oameni Dumne- 
zeul nostru şi să-şi întoarcă toată mânia care se porneşte asupra noastră, să ne 
izbăvească pe noi de îngrozirea Lui cea dreaptă, care este asupra noastră, şi să ne 
miluiască pe noi. Strana: Doamne miluieşte (de 40 ori). 


4. Incă ne rugăm şi pentru ca Domnul Dumnezeul nostru să audă glasul rugăciunii 
noastre, a păcătoşilor şi să ne miluiască pe noi. Strana: Doamne miluieşte (de 3 
Ori). 


5. Auzi-ne pe noi Dumnezeule, Mântuitorul nostru, nădejdea tuturor marginilor 
pământului şi a celor ce sunt pe mare, departe şi Milostive, milostiv fii nouă, Stă- 
pâne, pentru păcatele noastre şi ne miluieşte pe noi. Strana: Doamne miluieşte (de 
3 orl). 


După aceasta Preotul zice ecfonisul: Că milostiv şi iubitor de oameni eşti, Doamne 
Dumnezeule şi Ţie slavă înălțăm, Tatălui şi Fiului şi Sfântului Duh, acum şi 
pururea şi în vecii vecilor. Strana: Amin! 


Preotul: Înţelepciune! 


Strana: Ceea ce eşti mai cinstită decât Heruvimii şi mai slăvita fără de asemănare 
decât Serafimii, care fără stricăciune pe Dumnezeu Cuvântul ai născut, pe tine, cea 
cu adevărat Născătoare de Dumnezeu, te mărim. 


Preotul: Slavă Ţie Hristoase, Dumnezeul nostru, Slavă Ţic. 


Strana: Slavă Tatălui şi Fiului şi Sfântului Duh.Şi acum şi pururea şi în vecii 
vecilor. Amin! Doamne miluieşte Doamne miluieşte Doamne miluieşte, întru nu- 
mele Domnului, părinte, binecuvântează. 


Preotul rosteşte Otpusul: Hristos, Adevăratul Dumnezeul nostru, pentru rugăciunile 
prea curatei Maicii Sale, ale sfinților, măriților şi întru tot lăudaţilor apostoli, ale 
sfântului N (al hramului bisericii sau ocrotitorul ceresc al locuitei), ale sfântului N 
(din calendarul ortodox al zilei când se oficiază paraclisul), a cărui pomenire o să- 
vârşim, ale sfinților şi drepţilor dumnezeieşti părinţi, loachim şi Ana, şi ale tuturor 
sfinților să ne miluiască şi să ne mântuiască pe noi ca un bun şi de oameni iubitor. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul tău. 


Preotul: Pentru rugăciunile Sfinților Părinților noştri, Doamne lisuse Hristoase, 
Dumnezeul nostru, miluieşte-ne şi ne mântuieşte pe noi. Amin! 


Imnografie 


Tropar: Născătoare de Dumnezeu pururea Fecioară, sfintei şi dumnezeieştii icoa- 


nei tale cu dragoste şi cu credinţă închinându-ne, o sărutăm mulţumind; căci prin 
ea celor credincioşi dăruieşti cu adevărat tămăduiri sufletelor şi trupurilor pentru 
aceasta grăim către tine: Slavă fecioriei tale, slavă milostivirii tale, slavă purtării 
tale de grijă, ceea ce eşti una binecuvântată! 


Condac: Chipului tău, prea curată Născătoare de Dumnezeu Fecioară, ne închinăm 
credincioşii, cinstindu-l după vrednicie; căci ne păzeşti şi ne izbăveşti din ispite şi 
din toate relele întâmplări pentru aceasta mulțumind grăim ţie: Bucură-te, Fecioară, 
nădejdea şi slava creştinilor! 


Canoane de rugăciune la icoana Născătoarei de Dumnezeu Prodromiţa (note): 


https://www.edocr.com/v/3w6earbn/steaemy/Canoane-de-rugaciune-la-icoana-Nascatoarei- 
de-Dumn 


https://www.academia.edu/43942936/Canoane_de_rug % C4%83ciune_la_icoana_N% C4% 
83sc% C4% 83toarei de Dumnezeu Prodromi% C5%A3a note 


Sinaxarul zilei - Istoria icoanei Maicii Domnului Prodromiţa 


Istoria icoanei Maicii Domnului Prodromiţa o aflăm din Sinaxarul zilei de 12 iulie 
desprins din Mineiul din anul 1910. Redăm textul mai jos aşa cum este prezentat în 
această ediţie a Mineiului fără a ştirbi nimic din farmecul arhaic al limbii române 
de la începutul sec. XX: 


Sinaxar 


Stih: Icoană a Maicii lui Dumnezeu de minuni izvorâtoare. 
A Miresei celei prea curate, cu chipuri dumnezeeşti. 

Celor ce te roagă să le fii acoperemânt şi păzitoare. 

De toate ispitele şi de nevoi să-i mântueşti. 

Dându-le dar şi vindecare de toate boalele. 

Şi a dobândi prin tine toate cererile. 


În 12 zile ale lunii iulie prăznuim pomenirea minunii sfintei Icoane celei cu 
dumnezeească minune zugrăvită - numai singure dumnezeeştile Feţe, adică: a prea 
Sfintei Stăpânei noastre Născătoarei de Dumnezeu şi pururea Fecioarei Mariei şi a 
dumnezeescului său Fiu lisus Hristos, ce prin dumnezeească iconomie, cu minune 
s-a închipuit în capitala Moldovei laşi, în anul de la întruparea lui Dumnezeu 
Cuvântului, 1863, luna iunie 28 de zile. Căreia pentru praznicul Sfinţilor Apostoli, 


ce cade a doua zi, i s-a aşezat prăznuirea în 12 zile ale lui iulie; care făcătoare de 
minuni Icoană, întru acelaş an s-a adus în Sfântul Munte Athos şi se află în 
Chinoviul Român în sfânta biserică Catedrală ce are hramul Botezul Domnului 
nostru lisus Hristos, întru slava lui Dumnezeu şi a prea curatei Maicei sale pururea 
Fecioarei Mariei. Cu ale căreia sfinte şi prea puternice rugăciuni Hristoase 
Dumnezeule milueşte-ne şi cu judecăţile care ştii, mântueşte-ne pre noi, ca un bun 
şi de oameni iubitor, Amin. 


Povestire 


Pentru-făcătoarea de minuni Icoană a Prea Sfintei Stăpânei noastre, de Dumnezeu 
Născătoarei şi pururea Fecioarei Maria, cea cu dumnezeească minune săvârşită, 
numită Prodromiţa. 


Plină de bucurie, plină de duhovnicească veselie şi de toată lauda, este prăznuirea 
noastră care o săvârşim astăzi, fraților creştini, întru pomenirea minunei ce s-a 
făcut cu această prea slăvită Icoană a Maicii lui Dumnezeu, a căreia istorie se 
începe întru acest fel, după cum urmează, cuvântul. 

Iubiţii mei creştini! Ştim că întru cele mari şi fără de număr milostiviri, ce cu 
neîncetare se revarsă de la Părintele îndurărilor, asupra prea iubitei fiicei sfintei şi 
drept slăvitoarei Biserici, este un bogat dar al bunătăţii lui Dumnezeu şi proslăvirea 
sfintelor icoane pe pământ, prin o mai presus de fire şi prin minunata putere 
dumnezeească a facerii de minuni, ce săvârşeşte prin ele minunatul întru Sfinţi săi 
Dumnezeu. Carele şi prin sfintele icoane proslăveşte, pe cei ce îl proslăvesc prin 
credință vie şi vieaţă plăcută lui, prin acest mare dar, a celor mari dăruiri 
dumnezeeşti, cu primirea dreptei şi adevăratei credinţe s-a luminat şi străluceşte şi 
a noastră patrie şi bisericile ce sunt în România, s-au făcut pomi de vieaţă şi 
slobozind din sine adânci rădăcini ale credinţei celei dreptslăvitoare. 


În toate părţile ei au adus roduri de drepte slăviri şi îmbelşugate, pe cât cu 
întâietatea la locurile sădirii lor, aşa şi pe toată faţa pământului României o au 
împodobit, cu roditoarele sale mlădiţe prin ceata cea cu mult număr a sfintelor şi de 
minuni făcătoare icoane şi nu numai în fericitele zile a dreptslăvitorilor noştri 
strămoşi, cari ardeau cu duhul pentru dreapta credinţă, au înmulțit Domnul 
minunile sale, prin arătarea şi descoperirea sfintelor icoane, atât a prea curatei 
Maicii lui Dumnezeu; precum şi a plăcuţilor lui, spre facerea de bine a sufletelor şi 
a trupurilor, celor ce cu credinţă aleargă spre închinăciunea sfintelor icoane - cel ce 
pe cei drepţi iubeşte şi pe păcătoşi milueşte - ci şi în timpurile noastre aceste sărace 
de credinţă, au revărsat asupra noastră un îmbelşugat rîu de aceeaşi nepomenită a 
sa milostivire, ca să adape inimile cele cuprinse de uscăciunea puţinei credinţe, 


spre a răsări întrînsele fapte bune creştineşti şi în privirea ochilor noştri s-a săvârşit 
o lucrare dumnezeească şi cu voinţa Domnului a răsărit pe tăria gânditorului nostru 
Cer a dreptslăvitoarei noastre Biserici, această icoană neisprăvită de mână 
omenească; care împodobindu-se cu strălucitoarele raze a facerilor ei de minuni şi 
tuturor cinstitorilor celor fără de număr, cari de la marginile lumii aleargă către 
strălucirea sa, vieaţă şi bucurie le izvorăşte. 


În anul 1863, părinţii ieroshimonahi Nifon şi Nectarie, fondatorii schitului 
Prodromul din Sfântul Munte Atos, plecând să vie în Țara Românească pentru 
trebuinţele acelui schit, aveau în inima lor o mare dorinţă şi evlavie, pentru o sfântă 
icoană mai însemnată şi de minuni făcătoare a Maicii lui Dumnezeu, ca să fie întru 
această sfântă nouă biserică, spre mângâerea celor ce se vor afla întru acest sfânt 
lăcaş, dupre cum mai toate mânăstirile Sfântului Munte, au câte o icoană făcătoare 
de minuni. 


Deci aflându-se părinții Nifon şi Nectarie, în oraşul Iaşi, capitală a Moldovei, au 
început a cerceta acolo, pentru un zugrav mai iscusit şi cu vieaţă plăcută lui 
Dumnezeu, care să le zugrăvească o icoană a Maicii lui Dumnezeu. Şi din pronia 
Dumnezeească, au găsit pe un zugrav bătrân, cu numele Iordache Nicolau, cu 
carele s-au şi învoit să le facă această sfântă icoană după modelul ce i-au dat 
părinţii; însă i-au pus şi îndatorire ca să lucreze cu postul adică: De dimineaţă până 
când va flămânzi neluând nimica în gură; iară după masă să nu mai lucreze la 
această sfântă Icoană, ci alt lucru să facă până a două zi; şi într-acest fel să urmeze 
cu lucrul Icoanei până la săvârşirea ei. 


ŞI a primit numitul zugrav învoiala aceasta cu toată mulțumirea şi evlavia, decât 
numai zicând că el nu poate lucra acum ca mai 'nainte, că a îmbătrânit şi-i tremură 
mâinile; iar părinţii Nifon şi Nectarie l-au mai îmbărbătat zicându-i, să se silească 
şi să aibă credinţă, că îi va ajuta Maica lui Dumnezeu. Şi aşa bunul bătrân zugrav a 
început lucrul cu multă evlavie şi lucra bine şi cu bună sporire câmpul şi hainele, 
iar feţele le-au lăsat la urmă după obiceiul zugrăvesc. 


Deci după ce au isprăvit veşmintele după ştiinţa meşteşugului său, a început a lucra 
la chipul Maicii Domnului şi al Domnului nostru lisus Hristos, dând mâna întâiu şi 
a doua, au mai rămas puţin ca desăvârşit să le îndrepteze şi să le săvârşească; a 
doua zi de dimineaţă s-a sculat şi a început a lucra iarăşi la feţe, ostenindu-se cu 
mare stăruință mai toată ziua, ca doară ar putea, să le îndrepteze şi să le 
săvârşească; însă lucrul ieşia cu totul dinprotivă, că nu numai nu a putut să le 
îndrepteze, ci mai ales desăvârşit le-a stricat, încât au rămas cu totul fără de chip, 
strâmbe, urîte şi nepotrivite. Acestea văzând blagoslovitul bătrân zugrav, foarte s-a 


mâhnit şi s-a scârbit, nepricepându-se ce va să fie lucrul acesta şi a încetat de a mai 
lucră, zicând: Păcat de osteneala şi postul ce am suferit atâtea zile, lucrând la 
această Icoană în zadar; Dumnezeu să mă ierte, nu ştiu ce să mai zic, că de astă 
noapte cu toată silința mă chinuesc şi nu pot să le îndreptez; ba încă, acum chiar 
desăvârşit le-am stricat, făcându-mă ca un ieşit din minte, ca şi cum mi-aşi fi uitat 
meşteşugul. 


Din întâmplare s-au dus în ziua aceia pe la dânsul părinții Nifon şi Nectarie, ca să 
vază cum urmează cu zugrăvirea sfintei Icoane şi când au văzut-o şi ei întru acea 
stare nepotrivită, foarte s-au mâhnit şi s-au scârbit până la suflet, socotindu-se 
nevrednici darului şi voinţei Maicii lui Dumnezeu, după care a început şi tristul 
zugrav a le povesti întâmplarea ce a pătimit. Acestea auzind părinţii mai mult s-au 
mâhnit şi s-au amărît, zicând: Că nu voieşte Maica Domnului la dorinţa şi evlavia 
lor, însă părinţi nu s-au împuţinat cu totul, ci au lăsat lucrul la buna voinţa Maicii 
lui Dumnezeu şi mângâind încă cât au putut şi pe tristul zugrav, i-au zis să nu se 
împuţineze, ci să se apuce şi să isprăvească icoana pe cât îi va fi cu putinţă, fuindcă 
ei tot o vor lua, orişicum va fi şi plata ostenelei lui îi vor da-o deplin, după cum s- 
au tocmit cu dânşii. 

Întru acea vreme s-a întâmplat de era acolo cu părinţii şi părintele ieromonahul 
grecul Grigorie Esfigmenitul, în sinodiea părintelui Arhiereu Nill Pentapoleos, 
carele şi el văzând Icoana într-acest fel, a zis părinților Nifon şi Nectarie: Păcat de 
cheltuoelile ce faceți sfinția voastră, vă rog nu mai duceţi astfel de icoană în 
Sfântul Munte, că acolo sunt destui zugravi cu mult mai buni, carii pot cu adevărat 
să vă facă o icoană cum se cade, după dorinţa sfinţiilor voastre. 


Părinţii i-au răspuns: Că poate vor dărui-o acolo în ţară la vreo biserică mai săracă. 


Apoi părinţii au plecat şi s-au dus la metohul lor, iar bătrânul zugrav a acoperit 
Icoana, cu o pânză curată şi încuind cu cheia uşa odăii unde lucra Icoana, a rămas 
foarte scârbit nemâncând nimica în ziua aceia, ci numai tot se ruga şi se închina 
până la obosire şi aşa s-a culcat fiind acum seară. A doua zi sculându-se mai de 
dimineaţă şi luând cheia, a deschis uşa odăii unde lucra şi a început a-şi găti cele 
trebuincioase pentru zugrăvit, având multă dorinţă şi evlavie ca să se apuce de 
lucru şi făcând câteva metanii, se închină şi se rugă Maicii lui Dumnezeu, ca să-i 
lumineze mintea şi să-i ajute ca să nu pătimească ca 1erl. 


Și aşa mergând la Icoană ca să se apuce de lucru, a ridicat pânza de pe faţa Icoanei; 
atunci O,Minunile Maicii lui Dumnezeu! Vede cu adevărat că Sfintele feţe sunt cu 
dumnezeească minune îndreptate, încuviinţate şi de sineşi săvârşite şi pline de 


dumnezeesc Dar şi Har după cum se vede chiar şi acum, sfânta aceasta de faţă 
Icoană a prea curatei Maicii lui Dumnezeu. 


Această prea slăvită minune, văzându-o bătrânul zugrav, împreună cu ucenicii săi, 
foarte se minunau şi proslăveau pe Maica lui Dumnezeu, că ea singură cu minune 
dumnezeească şi-a proslăvit sfânta sa faţă şi a Fiului său, pe care minune spre mai 
bună adeverire, cu înscris şi punerea pecețţii şi a iscăliturii lui, a dat părinților Nifon 
şi Nectarie, care mărturie s-a pus să se păstreze în archiva acelui schit. 


Iar coprinderea ei este într-acest fel: “Eu Iordache Nicolau, zugrav din oraşul 
Iaşi, am zugrăvit această sfântă Icoană a Maicii lui Dumnezeu, cu însuşi mâna 
mea, la care a urmat o minune prea Slăvită în modul următor: După ce am 
isprăvit veşmintele, după meşteşugul zugrăviei mele, m-am apucat Să lucrez 
fețele Maicii Domnului şi a Domnului nostru lisus Hristos; după ce am dat 
mâna întâia şi a doua, de noapte apucându-mă ca Să o zugrăvesc desăvârşit, 
privind eu la chipuri cu totul au ieşit di,potrivă, pentru care foarte mult m-am 
mâhnit, socotind că mi-am uitat meştejugul şi aşa fiind, seara m-am culcat 
scârbit nemâncând nimic în ziua aceia, socotind că a doua zi sculându-mă să mă 
apuc mai cu de-adinsul. După ce m-am sculat a doua zi, mai întâiu am făcut trei 
metanii Maicii lui Dumnezeu, rugându-mă ca să-mi lumineze mintea, să pot 
isprăvi Sfânta ei Icoană şi când m-am dus să mă apuc de lucru, o! prea Slăvite 
minunile Maicii lui Dumnezeu! S-au aflat chipurile drese desăvârşit precum se 
vede şi eu văzând această minune n-am mai adaos a-mi pune condeiul, fără 
numai am dat lustrul cuviincios, deşi cu greşală am făcut aceasta ca să dau 
lustru la o asemenea minune. ” 


Aceasta este povestirea acestei sfinte «Icoane». 


Minunea aceasta s-a întâmplat noaptea spre 28 iunie şi pentru viitoarea prăz- 
nuire a Sfinţilor Apostoli, s-a mutat Slujba Icoanei astăzi la 12 iulie; care minune 
dupre cum am zis vâzându-o zugravul de mai sus numit, s-a minunat şi cu spaimă 
privind nu se pricepea cum s-a făcut aceasta. Asemenea şi ucenicii lui văzând s-au 
spăimântat şi au început a chema prietenii şi vecinii de prin prejur ca să vază şi 
îndată s-a umplut casa zugravului de norod, care se minuna de proslăvirea acestei 
sfinte Icoane şi toţi se închinau aprinzând lumânări, îndulcindu-se duhovniceşte de 
privirea dumnezeeştilor feţe aşa de bine încuviinţate şi minunate. 


Părinţii Nifon şi Nectarie, fiind la metohul schitului, dintru acel oraş laşi, îngrijați 
şi întristaţi, neștiind nimica de această minune, văd de năprasnă că vine unul din 
ucenicii zugravului foarte repede şi obosit, spuind în gura mare: Să trimeteţi curând 


să ia sfânta Icoană, fiindcă, în noaptea aceasta singură s-a zugrăvit şi acum poporul 
nu mai încape privind acea minune. 


Deocamdată părinţii nu credeau cele grăite de ucenic şi cu ideia aceasta au trimis 
pe părintele Dosifteiu shimonahul carele avea ascultarea de mitocariu în laşi şi 
ajungând părintele Dosifteiu la casa zugravului, nu putea intra să vază sfânta 
Icoană, de îmbulzeala poporului; deci îndată luând o trăsură şi învelind sfânta 
Icoană cu o pânză curată, a adus-o la metoh urmând şi poporul. lară în metoh 
venind, au închis porțile şi n-au mai lăsat pe nimeni să intre, până se vor sfătui că 
ce este de făcut. 


Grabnic părinţii au făcut cunoscut sfintei Mitropolii de această minune. ŞI venind 
însuşi Prea Sfinţitul Mitropolit Calinic Miclescu, cu tot clirosul său, au văzut sfânta 
Icoană şi crezând 1 s-au închinat cu toată evlavia, minunându-se şi zicând: « Cu 
adevărat mare Dar ne-a dăruit Maica lui Dumnezeu prin această minunată şi 
proslăvită Icoană a sa». 


Apoi dând binecuvântare de sfinuirea apei, au năvălit poporul la metoh spre 
închinarea sfintei Icoane şi cerând a le citi paraclise şi a face aghiasmă, cu care 
stropindu-se a început Darul Maicii lui Dumnezeu a lucra prin această sfântă 
Icoană şi a face minuni, pe care din cele multe, puţine vom spune aicea, spre slava 
lui Dumnezeu şi a Prea Curatei Maicii Sale şi pentru ca să nu mâniem pe 
Dumnezeu tăcând adevărul, că pe unele le-au văzut cu ochii lor părinţii Nifon şi 
Nectarie, împreună cu alţi fraţi cari erau la metoh; iar altele s-au văzut când s-a 
adus această sfântă Icoană: 

«Un om avea albeaţă pe amândoi ochi, încât se vedeau luminile ochilor lui ca 
laptele de albe şi aducându-l cei ce-l purtau, s-a închinat la sfânta Icoană, 
stropindu-se şi spălându-şi ochii cu aghiasmă, dându-i de a şi băut, luând şi acasă 
ca să bea şi să se mai spele, spuindu-i să aibă credinţă la Maica Domnului şi aşa 
făcând, peste trei zile, a venit ca să mulțumească Maicii lui Dumnezeu, arătându-şi 
ochii că s-au curăţit şi văd luminat. 

Altul avea lepră, peste tot trupul lui erau numai bube; carele închinându-se cu 
credinţă şi stropindu-se cu aghiasmă, a căzut lepra de pe trupul său ca nişte solzi şi 
s-a curăţit. 


Un boer a venit şi a spus, că un fiu al lui acum de trei zile, numai pentru că suflă se 
mai cunoaşte cum că este viu; iar altmintrelea este cu totul mort şi rugându-se la 
această sfântă Icoană a Maicii Domnului, a luat aghiasmă şi s-a dus de l-a stropit, 
dându-i şi în gură puţină ca să bea. Şi îndată s-a trezit copilul cu totul sănătos, pre 
carele l-a adus tatăl său de s-a închinat la sfânta Icoană şi a mulţumit Maicii lui 
Dumnezeu. 


Acestea şi altele multe: Bolnavi de friguri, surzi, cu dureri de cap şi de măsele, de 
ochi, de vătămături şi alte feluri de boale, sfânta această Icoană a tămăduit, pe care 
părinţii de la metoh nu le-au însemnat, fiind obosiţi de îmbulzeala poporului, care 
cerea neîncetat a le ceti paraclise şi aghiesme, încât nu puteau să ţie socoteală de 
cine cu ce se foloseşte şi mai ales că erau ameninţaţi de orăşeni de a le opri Icoana 
acolo, zicând că a lor este, fiindcă în laşi s-a făcut minunea, cu zugrăvirea 
dumnezeeştilor ei feţe. Acestea înțelegând părinţii Nifon şi Nectarie şi văzând că se 
înmulţeşte poporul neîncetat, au ridicat cu grăbire sfânta Icoană şi au plecat spre 
Sfântul Munte. 


Deci plecând din laşi, au venit cu sfânta Icoană în oraşul Huşi. Dar şi aici, mult s- 
au mirat, cum a simţit poporul, fiindcă seara târziu au sosit la Episcopie şi a doua 
zi când s-a luminat, tot oraşul a simţit ca şi cum le-ar fi vestit cineva şi îndată s-a 
umplut Episcopia de popor. Însă părinţii îndată au plecat, temându-se nu cumva să- 
i urmărească de la Mitropolie, că acum se înştiinţase şi Vodă Cuza şi zicea: să se 
oprească sfânta Icoană, fiindcă s-a făcut minunea în Ţară. 


Din Huşi au mers în oraşul Bârlad şi ducând sfânta Icoană, la casa doamnei 
Ecaterina Şuţu, care cu multă dragoste şi cucernicie a primit venirea sfintei Icoane, 
cu părinţii. Unde aflând protoereul din Bârlad, a poftit pe părinţi, să aducă sfânta 
Icoană în Catedrala oraşului, ca să se închine tot poporul de acolo. Şi începând a se 
închina mulţimea din acel oraş, iarăşi sfânta Icoană a săvârşit şi acolo multe 
minuni, dintre cari vom spune pe una mai însemnată: 

În oraşul Bârlad era un dascăl foarte procopsit la învăţătură şi înţelept, carele avea 
la şcoala lui pe fiii celor mai însemnate persoane de acolo şi spunea pentru dânsul 
bârlădenii, că este foarte de treabă şi cinstit, decât numai la biserică nu merge, fără 
numai la Sfintele Paşti. Acela auzind de venirea sfintei Icoane, a trimis trăsura sa, 
rugând pe părinţi să facă osteneală să meargă cu sfânta Icoană la casa lui; dar 
părinţii nu au voit, trimiţându-i răspuns: Că mai cuviincios este să vie el la sfânta 
Icoană şi astfel el a trimis trăsura în trei rânduri, ca să meargă părinţii cu Icoana la 
el. Apoi s'au rugat mulți oameni şi au îndemnat pe părinți a merge cu Icoana la 


dânsul, pentru folosul sufletului lui. Deci părinţii când au voit să ia sfânta Icoană şi 
să o pue în trăsură, aşa de grea s-a făcut, încât abia patru inşi cu mare greutate o au 
dus până la trăsură şi când au voit să o pue în trăsură a trosnit aşa de tare sfânta 
Icoană, încât toţi s-au spăimântat şi caii dela trăsură au tresărit, iar tocul Icoanei s-a 
desfăcut din toate încheeturile lui. Atunci au cunoscut toţi că nu voeşte Maica lui 
Dumnezeu să meargă acolo; iar înapoi întorcându-o doi oameni, o au adus foarte 
Uşor. 

Asemenea o doamnă evlavioasă, foarte mult bolnavă, fiind afară la moşie, se temea 
să se sue în trăsură, ca să nu moară pe drum până în oraş; i s-a arătat această sfântă 
Icoană în vedenia visului, poruncindu-i să se scoale curând şi să vie la Bârlad ca să 
se binecuvânteze de la sfânta Icoană şi cum s-a suit în trăsură, îndată s-a cunoscut 
desăvârşit sănătoasă şi venind la părinţi, a mărturisit, zicând: Cu adevărat, pe 
această sfântă Icoană, o am văzut astă noapte în vis, care mi-a zis, să viu cât mai în 
grabă la Bârlad, să apuc închinarea ei şi acum iată sunt sănătoasă. 

Din Bârlad, au venit părinții cu sfânta Icoană la Galaţi şi o au pus în biserica 
Sfinţilor Împărați. 

La această biserică un zugrav lucra meşteşugul său şi văzând îmbulzeala poporului 
la sfânta Icoană, s-a mirat foarte şi a început a ocări pe oameni făcându-i înşelaţi şi 
proşti, cari nu cunosc nimica, au doară credeți voi, basmelor călugăreşti? Nu vă 
amăgiţi, că greşiţi şi altele mai multe zicea. Acestea bârfind şi însuşi se uită cu 
obrăznicie în faţa sfintei Icoane, ocărând pe popor în gura mare; atuncea deodată 
Maica lui Dumnezeu, prin schimbarea feţii sale, atât l-a îngrozit, încât s-a 
înfricoşat cu totul şi apoi el singur s-a făcut propoveduitor poporului, zicând: Să 
crează că cu adevărat sfânta Icoană, cu minune dumnezeească este zugrăvită. 


După plecarea sfintei Icoane din Iaşi, în urmă au urmat o prea slăvită minune şi de 
mare mirare în acel ţinut. 

Într-un han la drum, era un evreu cu soţia sa şi cu copii; acel evreu ducându-se 
după negoţul său, a lăsat în han pe soţia sa cu copiii şi o slugă. S-a întâmplat însă şi 
a murit unde s-a dus şi un alt prieten al lui, evreu asemenea, îngropându-l a luat 
marfa şi paralele rămase, aducându-le evreicii, soției mortului, spuindu-i de 
întâmplarea morţii bărbatului ei. 


Iară după ce s-a dus evreul acela strein, vrăjmaşul a pus în mintea slugii, ca să 
omoare pe evreică şi luându-i averea să se ducă de acolo; deci pândind o noapte 
când era singură numai evreica cu copiii, a intrat la dânsa pe când dormea şi a 
început a o ameninţa că o va omori de nu-i va da banii. lar ea văzând primejdia şi 
după toate rugămintele nefolosind nimica, a scos tot ce a avut şi i-a dat, numai să-şi 
scape vieaţa. 


Şi luând sluga aceea banii şi lucrurile date, a intrat în altă grije socotind, că evreica 
are să spue ori la cine va veni în han şi va fi vădit. Deci ca să fie fără de grije, s-a 
plecat în gândul său, să o spânzure şi gătind spânzurătoarea, evreica plângând se 
rugă către dânsul, ca să o lase cu vieaţă, dar el îşi căută de planul său. 


Intre acestea şi-a adus aminte evreica de zugrăvirea cu dumnezeească minune a 
sfintei Icoane, fiindcă străbătuse această veste pretutindenea şi la acea nevoie a 
început cu lacrămi a se rugă ca o creştină, zicând: Maica Domnului! dacă cu 
adevărat chipul tău s-a zugrăvit cu dumnezeească minune precum am auzit, 
izbăveşte-mă de această primejdie, că atunci voiu crede şi mă voiu boteza eu şi 
toată casa mea. Acestea şi alte mai multe zicând evreica cu mare plângere, sluga s- 
a apropiat la evreică să o pue în laţ; dar socotind el că este prea sus şi nu o va putea 
ridica, a pus un scaun subt el şi laţul în gât, să vadă de este potrivit şi cum a călcat 
el nu se ştie, că a sărit scaunul de subt picioarele lui şi a rămas singur spânzurat. 
Iară evreica văzând această minune, a crezut cu toată casa sa şi s-a botezat dupre 
cum se făgăduise. 


La plecarea părinților Nifon şi Nectarie din Galaţi cu sfânta Icoană aproape de 
pornire fiind, s-a făcut faţa sfintei Icoane, «ca ghermesit» adică valuri de-a 
curmezişul obrazului ca asudată, apoi intrând în vaporul austriac, Loid, se mirau 
toți de acest chip minunat al sfintei Icoane, câţi se aflau în vapor, nu numai 
călătorii creştini ortodocşi, dar şi austriacii matrozi, cinstindu-l şi închinându-i-se, 
după care ajungând părinții cu sfânta Icoană în Sfântul Munte, la arsanaoa 
schitului, au trimis veste sus la schit, ca să se pogoare preoţii îmbrăcaţi în sfintele 
veşminte, cu cântări şi tămâeri, spre întâmpinarea sfintei Icoane şi aşa dusă fiind 
sfânta Icoană, cu mare pompă, în sunetul clopotelor, s-a aşezat în sfânta această 
biserică, unde se vede de toţi şi 1 se face astăzi această obştească prăznuire. 

În acest schit, se afla atunci un frate topit de boală cu numele Inochentie, carele 
numai pe suflare se cunoştea că este viu, de trei săptămâni nemâncat şi nu mai 
vorbia nicidecum. Şi cum a intrat sfânta Icoană în schit, ca dintr-un somn s-a trezit 
şi a cunoscut că a venit Maica lui Dumnezeu închipuită pe Icoană; deci a cerut să-l 


ducă ca să se închine şi el şi închinându-se, acestea a grăit către Sfânta Icoană: 
«Maica lui Dumnezeu, de-mi este de folos să mai trăesc însânătoşază-mă, căci cred 
că poţi; iar dacă trăind, mai rău mă voiu strica, mai bine să mor acuma, decât să mă 
chinuesc aşa; fie voia ta, cum voeşti Stăpâna mea şi cum cunoşti că îmi este de 
folos»; Acestea el zicând s-a întors la chilia sa, vesel şi plin de duhovnicească 
bucurie; dar însă nu ne-a spus nimica, ci îndată a cerut cămaşe curată ca să se 
schimbe, apoi a cerut să se îmbrace şi în toată rânduiala monahicească, că era 
schimnic. ŞI cerând împărtăşirea prea curatelor Taine: Trupul şi sângele lui Hristos 
Mântuitorului nostru, după ce s-a îmbrăcat şi s-a împărtăşit, n-a trecut un ceas de 
când se închinase la sfânta Icoană şi şi-a dat duhul. 


2 5 e 


Încă şi alt frate anume Serghie, crezându-şi minţii sale, a fugit din schit nespuind 
nimănui ŞI s-a dus de s-a băgat într'o peşteră pustie, cu socoteală ca să se apuce de 
o nevoință mai mare. Odată rugându-se el după obiceiu, s-a pogorit deasupra 
capului său un luceafăr luminos şi sta aşa în vederea ochilor lui; însă el îşi făcea 
canonul său. Apoi acel luceafăr, atât de tare a trăsnit, încât a căzut la pământ şi 
desăvârşit a amețţit şi a surzit şi după trei zile s-a deşteptat, însă desăvârşit surd şi 
de tot slăbit; cu toate acestea, cum a putut a venit la schit şi a mărturisit 
întâmplarea, dar altă ispită: Că toți cel ce-l vedeau îl auzeau şi înțelegeau ce 


spunea el, iară ceea ce i se spunea, el nimica nu auzea, fără numai prin scrisoare se 
înțelegeau cu dânsul. Şi făcându-li-se milă l-au dus la sfânta Icoană, înălțând cu 
dinadinsul rugăciuni pentru el. Şi aşa Maica lui Dumnezeu l-a vindecat că 1-a venit 
auzul ca şi întâiu. 

Altă dată un meşter dintre cei ce lucra în schit, din neştiute judecățile lui 
Dumnezeu, l-a apucat un duh necurat, care foarte rău îl muncea şi aducându-l 
dinaintea sfintei Icoane, cetindu-i acatiste şi paraclise, s-a izbăvit de acea 
neputinţă. 


Și aceste spuse sunt numai care s-au văzut cu ochii, de unii din părinți şi altele ni 
le-au spus cei cari s-au folosit de la această sfântă icoană. 


Pricina însă, care ne-a îndemnat să scrim şi aceste puţine, este pentru slava 
Maicei lui Dumnezeu şi spre folosul celor care nu cunosc minunea zugrăvirei 
acestei Sfinte Icoane. lar dacă cineva nu crede, noi nu păgubim nimica, fiindcă 
ne-am făcut datoria cuvenită, a scrie aceste minuni. Noi însă credem şi 
mărturisim, că Maica lui Dumnezeu, pururea a săvârşit şi săvârşeşte minuni, 


până la sfârşitul veacurilor, din bunătatea sa, spre folosul celor ce cred şi se 
închină ei, cu credinţă şi cu dragoste. 

Într-un an, iulie în zece, părinţii din Chinoviu rânduiţi a pescui, s-au pogorît 
noaptea la mare la Arsana, ca să arunce toate mrejile spre pescuire, deşi în timpul 
acesta nimeni, nici mănăstirile, nici ori care alt pescar, nu aruncă mreji, fiindcă apa 
este caldă şi peştele umblă în faţa apei pe deasupra şi de aceia nu se prinde peştele 
în mreji. Însă părinţii, fiind trei la număr, au zis: Noi să cercăm şi să aruncăm 
mrejile şi Maica lui Dumnezeu, de va vroi, puternică este. 


Iar unul dintre aceşti trei monahi, fiind cam cu îndoială, a îndrăznit a zice întru 
sineşi: Să văz acum dacă Icoana aceasta a Maicei Domnului s-a zugrăvit cu 
minune, după cum spun părinţii - să facă să se prinză peşte în timpul acesta de vară 
şi atunci voiu crede fără îndoială. 


Și aşa au aruncat în mare cinci bucăţi de mreji, optzeci de stânjeni bucata şi le-au 
lăsat în mare, nu trei ceasuri după obiceiu, ci cinci ca să se pescuiască bine; apoi 
începură a le scoate şi nu găseau întru o bucată de mreajă decât 4 sau 5 peştişori 
mici, aşa au urmat la toate bucăţile de mreji, iar când au scos bucata cea mai de pre 
urmă, au început aceşti părinți a cârti; că Maica Domnului nu a voit şi păcat - 
ziceau - de osteneala care o au făcut dânşii şi acum scoseseră mreaja mai mult de 
jumătate. Când iată că fără de nădejde fiind, Maica lui Dumnezeu nu i-au lăsat 
împuţinaţi, arătându-le minune - că dintr-un capăt de mreajă au scos 30 oca de 
peşte. 


Mărimea acestei sfinte Icoane, este în lungime de 4/2 palme, iar latul după 
analoghie. Nu este făcută după nici una din icoanele făcătoare de minuni, ci este 
făcută după un nou plan al zugravului. Faţa ei este ca văpseala grâului; nasul, 
gura, bărbia Sunt foarte potrivite la măsuri, iar ochii, atâta dar au, ca şi cum ar 
soarbe inima privitorilor; cu toate acestea, căutătura este cu stăpânire şi privind 
cineva cu înţelepciune şi cu luare aminte, în faţa acestei sfinte Icoane, va vedea 
caracter de mare neam, amestecat cu o blândeţe, cu care arată că este însăşi 
Maica lui Dumnezeu închipuită pe Icoană şi plină de Dar dumnezeesc şi nu 
poate nimeni Să o privească fără să nu Simtă în inima Sa dulceaţă 
duhovnicească, bucurie şi umilinţă, fără numai de va fi vreun om prea cerbicos 
şi întunecat la minte, ca să nu simtă nimica dintru acestea, că numai din privirea 
ei se încredinţează fiecare cum că nu este săvârşită de mână de om, precum 
mărturisesc şi străinii cari vin de o văd, că nu stă numai într-un chip sfânta ei 
faţă, ci uneori se cam smoleşte, alteori se îngălbineşte, iar la pri-vigherile cele de 


toată noaptea, la praznice împărăteşti şi mai ales la această prăznuire de acum, 
atât este de veselă şi voioasă cum este un triandafi, încât privitorilor nu li se pare 
că văd chip, ci ca şi cum ar privi chiar pre adevărata Maica lui Dumnezeu şi Stă 
în strană în mijlocul bisericii, cu podoabe încuviinţată, ochii tuturor atrăgând şi 
nesăţioase priviri având. 


Și precum odinioară a văzut-o Sfântul Dionisie Areopaghitul, în sfântul Sion, 
asemenea şi în Sfântul Munte, au văzut-o deştept fiind în dumnezeească vedenie, 
cuviosul Marcu, ucenicul Sfântului Grigorie Sinaitul, şezând pe scaun, ca o 
împărăteasă, încunjurată de îngeri şi de arhangheli şi de toți cuvioşii Sfântului 
Munte, slăvindu-o şi închinându-i-se ei, care avea palaturi de aur înalte, către 
partea ce se zice Vigla, în care loc acum cu ajutorul ei, s-a făcut această nouă 
biserică, întru slava Fiului ei spre mântuirea monahilor români şi a tuturor 
credincioşilor ortodocşi. 


Mulţămită dar fraţilor, toți să dăm lui Dumnezeu, pentru această prea slăvită şi 
nouă minune, că la Dumnezeu toate sunt cu putinţă, precum vedem prin Sfintele 
Scripturi. 

Drept aceea noi toţi câţi ne-am adunat la această sfântă şi veselitoare prăznuire 
a Maicei lui Dumnezeu, căzând înaintea acestei sfinte Icoane a ei, ce îşi are 


închipuite feţele cu minune, Să Strigăm credincioşii: 


Arhid. Ştefan Sfarghie - Sinaxar - Cinstirea Sfintei icoane a Maicii Domnului 
Prodromiţa de la Muntele Athos; Sfinţii Proclu şi Ilarie 


In vremea zidirii schitului românesc Prodromu de la Muntele Athos, primul stareţ, 
Nifon, se gândea în ce chip ar putea dobândi o sfântă icoană a Maicii Domnului 
făcătoare de minuni. 


Pentru aceasta, în anul 1863, stareţul Nifon, însoţit de ieroschimonahul Nectarie, a 
venit în România, la laşi, căutând un bun zugrav care ar fi primit să picteze icoana 
Maicii Domnului cu Pruncul lisus în braţe. 


L-au aflat pe un bun zugrav bătrân, lordache Nicolau, care a primit cu bucurie pro- 
punerea celor doi monahi, începând cu multă evlavie a lucra cu bună sporire la 
veşminte şi celelalte părți ale icoanei, lăsând ca Sfintele Feţe să le facă pe urmă, 
după cum era obiceiul său. După ce a terminat de zugrăvit veşmintele a început a 
lucra la Sfintele Feţe, însă după multe încercări şi osteneli chipurile erau schi- 
monosite, având o înfăţişare neplăcută. Pentru aceasta era foarte mâhnit, dar într-o 
zi, mergând să înceapă lucrul, văzu înspăimântat că Sfintele Feţe erau cu desă- 
vârşire îndreptate, pline de dumnezeiesc har şi veselie. 


O copie a acestei icoane minunate se află în Bucureşti, la Paraclisul Catedralei 
Mântuirii Neamului. 


Astăzi, Biserica Ortodoxă îi pomeneşte şi pe Sfinţii Proclu şi Ilarie (ţ100). Ei au 
trăit în satul Calipos, aproape de Ancira, pe vremea împăratului Traian şi au fost 
daţi la chinuri pentru Hristos de Maxim dregătorul. 


Mai întâi a fost prins Sfântul Proclu şi după ce l-au chinuit cumplit, l-au împuns cu 
săgeți şi aşa şi-a dat sufletul. 


Sfântul Ilarie a fost şi el bătut, târât pe pământ şi în cele din urmă păgânii i-au tăiat 
capul. 


Sinaxar - Cinstirea Sfintei icoane a Maicii Domnului Prodromiţa de la 
Muntele Athos - 12 iulie 


E Tamrasrv 


ÎN TIMPUL NOPȚII, 
MAICA DOMNULUI A SĂVÂRȘIT 
MINUNEA DE A TERMINA 
DE PICTAT ICOANA 


ic JULIE 


https://www.trinitas.tv/cinstirea-sfintei-icoane-a-maicii-domnului-prodromita-de-la- 
muntele-athos-12-iulie/ 

Astăzi Biserica noastră pomeneşte o minune a Maicii Domnului săvârşită cu o 
icoană a sa. Icoana este cunoscută sub numele de „Prodromiţa”, numele acesta pro- 
venind din faptul că icoana se află la Schitul românesc din Sfântul Munte numit 
Prodromu, adică al înaintemergătorului şi botezătorului loan. 


Minunea a constat în faptul că chipul Maicii Domnului şi al pruncului lisus s-au 
pictat în mod minunat. Nu a fost pentru prima dată în istorie când s-a săvârşit acest 
fel de minune. În istoria Bisericii noastre sunt mai multe cazurile aşa-numitelor 
icoane acheiropoieta adică nefăcute de mână omenească. 


Minunea s-a întâmplat în laşi pe 28 iunie 1863. 


Părinții ieroschimonahi Nifon şi Nectarie, fondatorii Schitului românesc Prodromu 
din Sfântul Munte Athos se aflau în ţară dorind să găsească un iconar iscusit să le 
facă o icoană a Maicii Domnului pentru Schit. 


La lași l-au găsit pe iconarul Iordache Nicolau, înaintat în vârstă și cu viaţă duhov- 
nicească sporită. Acesta a primit cu bucurie dorinţa părinților prodromiţi şi a înce- 
put să picteze. După obiceiul iconografiei au pictat mai întâi hainele lăsând chi- 
purile sfinte pentru sfârșitul lucrării. În timp ce lucra la această sfântă icoană 
Iordache Nicolau postea şi se ruga neîncetat. 


Când a ajuns să picteze sfintele chipuri nu izbândea feţele ieşind nereuşite. S-a 
mâhnit profund, la fel cum s-au mâhnit şi părinţii Nifon şi Nectarie venind să vadă 


ce se întâmplă. Au spus dezamăgiţi iconarului să o termine aşa cum poate pentru că 
se vor ţine de cuvânt şi o vor cumpăra de la el. Iordache Nicolau era dezamăgit și 
trist simțindu-se „ca şi când şi-ar fi uitat meşteşugul” cum avea să mărturisească 
mai târziu. 


A părăsit atelierul în acea seară acoperind icoana cu o pânză curată albă şi a plecat 
spre odihnă încuind ușile. A doua zi urma să mai încerce pentru ultima dată. 


In noaptea aceea Maica Domnului a săvârşit minunea de a termina icoana într-un 
mod atât de frumos încât încântă ochiu și mişcă inimile credincioşilor celor ce o 
privesc până astăzi. 


A doua zi s-a făcut cunoscută minunea iar mulțime de popor în frunte cu mitro- 
politul de atunci al Iașilor, ÎPS Calinic Miclescu au venit și s-au închinat sfintei 
icoane a Maicii Domnului. După ce s-au oprit cu ea în mai multe cetăţi ale 
Moldovei părinţii Prodromiţi au dus-o la Sfântul Munte unde se află până astăzi. 


Credincioşii, în semn de mulțumire pentru harul şi binecuvântările revărsate de 
Maica Domnului în viețile credincioşilor din toate timpurile, îşi aduc aminte an de 
an prin această sărbătoare specială şi de minunea săvârşită la pictarea icoanei Pro- 
dromiţa. 


Icoana Maicii Domnului "'Prodromiţa" - Schitul Prodromu 


Icoana Maicii Domnului Prodromiţa se află în Schitul Prodromu, în Sfântul Munte 
Athos. 


Intre icoanele nefăcute de mâini omeneşti se numără şi această icoană a Maicii 
Domnului ce se cheamă "Prodromiţa", zugrăvită în chip minunat în anul 1863, în 
Ţara Românească. 


În acel an, Părinţii Nifon şi Nectarie, ctitorii Schitului Prodromu, din Sfântul 
Munte Athos, mergând în ţară pentru trebuinţele schitului, aveau în inima lor o 
mare dorinţă pentru o icoană făcătoare de minuni a Maicii Domnului, care să fie 
aşezată în biserica cea nouă, după cum mai toate mănăstirile Sfântului Munte au 
câte o icoană făcătoare de minuni. 


Deci aflându-se Părinţii Nifon şi Nectarie în laşi, au început a cerceta acolo pentru 
a afla un zugrav mai iscusit şi cu viaţă plăcută lui Dumnezeu, care să le 
zugrăvească o icoană a Născătoarei de Dumnezeu. Şi au găsit un zugrav bătrân, 
Iordache Nicolau, cu care s-au învoit să le facă această icoană, după modelul primit 


de la părinţi. Însă s-au tocmit ca să lucreze numai cu post, adică: de dimineaţă până 
când va flămânzi să nu ia nimic în gură, iar după-masă să nu mai picteze, ci alt 
lucru să facă până a doua zi, urmând această rânduială până la terminarea ei. 
Bătrânul zugrav primi învoiala cu toată evlavia şi mulţumirea. 


Iată ce scria el, în 29 mai 1863, despre zugrăvirea icoanei cea cu dumnezeiască 
minune săvârşită, într-o scrisoare păstrată în arhiva Schitului Prodromu: "Eu, 
Iordache Nicolau, zugrav din oraşul laşi, am zugrăvit această Sfântă Icoană a 
Maicii lui Dumnezeu, cu însăşi mâna mea şi în vremea lucrului a urmat o 
minune prea Slăvită, în modul următor: După ce am terminat veşmintele, după 
mesteşugul zugrăvirii mele, m-am apucat să lucrez faţa Maicii Domnului şi a 
Domnului nostru lisus Hristos; iar după ce am dat gata mâna întâia şi a doua, 
apucându-mă de noapte ca să termin de zugrăvit, privind eu la chipuri am văzut 
că totul a ieşit dimpotrivă, pentru care foarte m-am mâhnit, socotind că mi-am 
uitat meşteşugul. Şi aşa, făcându-se seara, m-am culcat mâhnit, nemâncând 
nimic în ziua aceea, dar socotind că a doua zi sculându-mă, Să mă apuc mai cu 
dinadinsul de lucru. După ce m-am sculat a doua zi, mai întâi am făcut trei 
metanii Maicii lui Dumnezeu, rugându-mă Să-mi lumineze mintea, ca Să pot 
isprăvi Sfânta Icoană şi când m-am dus să mă apuc de lucru, o! prea sSlăvite 
minunile Maicii lui Dumnezeu! S-au aflat chipurile terminate desăvârşit, 
precum se vede. Eu văzând această minune, n-am mai îndrăznit a-mi pune 
condeiul pe ea, fără numai am dat lustrul cuviincios, deşi greşeala am facut 
aceasta, ca să mai dau lustru la o asemenea icoană. Aceasta este povestirea 
acestei Sfinte Icoane." 


Rugăciunea pe care preoţii o rostesc înaintea acestei icoane este următoarea: 


Dimensiunile icoanei sunt de | metru pe 0.7 metri. O caracteristică a acesteia este 
faptul că icoana, cercetată la microscop, nu prezintă urme de pensulă, acest lucru 
întărind credința cum că Sfintele Feţe au fost pictate miraculos de mână 
nepământească. 


Prăznuirea acestei icoane are loc în fiecare an, pe data de 12 iulie, cu priveghere de 
întreaga noapte. 


Calendar orthodox - Cinstirea Sfintei icoane a Maicii Domnului Prodromița 
de la Muntele Athos; Sfinţii mucenici Proclu şi Ilarie; Sfânta Veronica; 
Sfântul cuvios Paisie Aghioritul 


za 


Cinstirea Sfintei icoane a Maicii Domnului Prodromiţa de la Muntele Athos 


În vremea zidirii Schitului românesc Prodromu, în Sfântul Munte Athos, primul 
stareţ, ieroschimonahul Nifon, plin de râvnă duhovnicească şi dragoste către Maica 
Domnului, se gândea în ce chip ar putea dobândi o sfântă icoană a Maicii Domnu- 
lui făcătoare de minuni, care să fie spre mângâiere frățimii şi a închinătorilor, şi 
totodată ocrotitoare acestei noi obşti monahale, precum se află şi la celelalte sfinte 
mari locaşuri din Sfântul Munte. 


Și fiindcă alt mijloc nu era, a alergat cu fierbinţi lacrimi către însăşi Maica Domnu- 
lui şi prea iubitul ei Fiu, dulcele lisus Hristos, adevăratul Dumnezeul nostru, ce- 
rând mila şi ajutorul Său, ca zugrăvind o icoană nouă a Maicii Domnului, să o 
proslăvească prin faceri de minuni. 


În anul 1863, pentru neapăratele trebuinţe ale Sfintei Mănăstiri, mergând în 
România, părintele Nifon, însoțit de părintele Nectarie ieroschimonahul, şi ajun- 
gând în laşi, unde a stat mai mult timp, nu înceta cercetând vreun bun zugrav, care 
ar fi primit să zugrăvească icoana Maicii Domnului, în condiţiile pe care le dorea: 
cu post şi rugăciune. 


În sfârşit, din pronia lui Dumnezeu, care hotărâse ca sfântul nou locaş românesc să 
fie înzestrat cu un nepreţuit odor sfânt, cu această sfântă, prea strălucită şi ne- 
asemănată icoană a Maicii Domnului, făcătoare de minuni, plină de har şi de toată 
frumuseţea, protectoarea şi de grijă purtătoarea noastră, a aflat de un bătrân şi bun 
zugrav român, anume lordache Nicolau din oraşul laşi. 


Cu acesta intră în vorbă pentru zugrăvirea icoanei Maicii Domnului, arătându-i şi 
condiţiile următoare: să zugrăvească icoana Maicii Domnului, cu Domnul lisus 
Hristos prunc în braţe pe stânga, cât va putea mai bine şi mai frumos, în mărime de 
1 m şi 10 cm, pe scândură de lemn de tei; şi în tot timpul cât va lucra, să facă rugă- 
ciune către Maica Domnului, citind Acatistul sau Paraclisul în toate zilele, şi să nu 
mănânce, nici să bea mai înainte de lucru, iar după mâncare să nu mai lucreze, şi să 
se păzească în curăţenie trupească până la terminare, să fie mărturisit la duhovnic 
şi să nu aibă ceartă şi vrajbă cu nimeni. 


Evlaviosul zugrav primi cu bucurie zisele condiţii, dar se umilea, zicând că-i tre- 
mură mâinile de bătrâneţe şi că nu mai poate zugrăvi aşa bine şi curat ca altădată; 
Părinţii îl încurajau însă să aibă credinţă şi să se silească, pentru că-i va ajuta Mai- 
ca Domnului. Şi aşa, bunul şi cucernicul bătrân zugrav a început cu multă evlavie a 
lucra frumos şi cu bună sporire, astfel că, în câtva timp, a terminat veşmintele şi 


celelalte părți ale icoanei, lăsând ca Sfintele Feţe să le facă pe urmă, după cum era 
obiceiul lui. 


După ce a terminat de zugrăvit, cum s-a priceput mai bine, veşmintele şi câmpul, a 
început a lucra la Sfintele Feţe a Maicii Domnului şi a lui Dumnezeu Pruncul, 
Domnul lisus Hristos, silindu-se cu toată dăruirea ca să le facă pe cât va putea mai 
bine; însă în ziua aceea, după multă osteneală, îl apucă seara fără vreo izbândă, şi 
astfel lăsă lucrul mâhnit. 


A doua zi, plin de zel, se apucă de dimineaţă a lucra cu toată silinţa, că doar ar 
putea reuşi să îndrepte Sfintele Feţe şi să le termine; căci ardea cu sufletul de 
dragostea duhovnicească pe care avea să vadă Sfânta icoană făcută aşa precum 
doreau şi părinţii. Dar, cu toată osteneala lui şi cu tot zelul ce avea, lucrul ieşea 
dimpotrivă; că nu numai că n-a putut să le îndrepte, ci şi mai rău le-a schimonosit, 
încât au rămas cu totul fără de chip, strâmbe şi urâte, ieşite din cuviincioasele mă- 
suri, având o înfăţişare întru totul neplăcută. 


Văzând bietul zugrav că după atâta osteneală, trecându-i mai toată ziua, n-a putut 
face nimic, se mâhni din adâncul inimii şi, nepricepându-se ce să mai facă, încetă 
de a mai lucra, văitându-se în sine şi zicând: „Păcat de osteneala mea şi de postul 


pe care l-am suferit atâtea zile, în zadar lu-crând fără nici un folos duhovnicesc la 
această icoană! Dumnezeu să mă ierte, nu ştiu, poate nu este voința Maicii 
Domnului să fac eu icoana aceasta, pe care cu atâta evlavie o cere părintele 
Nifon; nu ştiu ce să zic! Că eu cu rugăciuni şi post, cu toată osteneala şi 
dragostea, de atâta timp mă muncesc şi nu pot face nimic! De atâta vreme mă 
ostenesc să îndrept Sfintele Feţe, şi parcă mi-am ieşit din minte, căci mai rău le- 
am mâzgălit; ori că mi-am uitat meşteşugul... ” 


Pe de altă parte, părintele Nifon, arzând cu dorul să vadă Sfânta icoană terminată, 
se duse în ziua aceea, împreună cu părintele Nectarie, să vadă cum lucrează zugra- 
vul la icoană, dacă o face bine şi frumoasă, şi găsi pe zugrav mâhnit, că nu putea 
isprăvi nimic; şi văzând icoana, rămaseră întristaţi şi în mirare, socotind în sine, ca 
nişte oameni, că nu este voia lui Dumnezeu şi a Maicii Domnului ca Sfântul nou 
locaş românesc Prodromu să se întărească prin această Sfântă icoană şi să aibă un 
dar şi mângâiere duhovnicească şi ocrotire pentru cei ce cu frica lui Dumnezeu şi 
cu dragoste se vor nevoi într-însul, precum şi ajutor şi răsplătire binefăcătorilor şi 
miluitorilor lui. Însă Maica Domnului pregătea un mai mare dar şi mângâiere decât 
socoteau ei; căci cerea cu umilinţă mila lui Dumnezeu. 


Apoi le povesti şi bătrânul zugrav ce a suferit şi câtă osteneală şi-a dat, ca să poată 


face o lucrare bună şi plăcută, şi cum n-a putut reuşi întru nimic. Părinţii îl mai 
încurajară însă cu cuvinte duhovniceşti, ca să nu-şi piardă evlavia, ci să mai încerce 
o dată a îndrepta şi săvârşi Sfintele Feţe; şi de nu va putea face nimic, să o lase aşa 
precum va 1eşi, că „noi, zice, îți vom plăti osteneala şi o vom lua; mai roagă-te şi 
dumneata cu fierbinţeală, ca să-ţi ajute Maica Domnului să isprăveşti bine şi 
frumos”. 


Se întâmplase să vină acolo şi părintele Grigorie ieromonahul, ucenicul prea 
sfințitului arhiereu Nil Pentapoleos din Sfântul Munte, şi, văzând icoana în aşa 
stare, zise: „Păcat de osteneala şi cheltuiala ce faceți cu această icoană. Ce, voiţi 
să o duceţi la Sfântul Munte? Dar nu găsiţi acolo zugravi mai buni, să faceţi o 
icoană frumoasă, cum se cuvine şi după cum doriți?!” 


Părinţii îi răspunseră că nu pot lăsa pe zugrav în pagubă, ci că, plătindu-i acestuia 
ce se înţeleseseră, o vor dărui la vreo biserică săracă din laşi. 


După aceea, părinţii au plecat la Metoc, iar zugravul a acoperit icoana cu o pânză 
curată şi, încuind cu cheia uşa camerei unde lucra, s-a retras foarte mâhnit, nemân- 
când nimic în ziua aceea, ci tot închinându-se să-i lumineze Dumnezeu mintea şi 
rugându-se să-i ajute a termina frumos Feţele Sfintei icoane. 


A doua zi, sculându-se mai de dimineaţă şi luând cheia, a deschis uşa camerei unde 
lucra Sfânta icoană şi a început a pregăti cele trebuincioase pentru zugrăvit, având 
multă dorinţă şi râvnă să se apuce de lucru; şi, făcând câteva metanii, se închină şi 
se rugă Maicii Domnului să-i ajute. 


Și aşa, mergând să înceapă lucrul, a ridicat pânza de pe Sfânta ocoană; şi - o, 
minunile Maicii lui Dumnezeu! - văzu, înspăimântat, că Sfintele Feţe sunt cu desă- 
vârşire îndreptate şi bine încuviinţate, pline de dumnezeiesc har şi veselie, după 
cum se vede şi până acum la această Sfântă icoană a prea curatei Maici a lui 
Dumnezeu, care nu altfel, ci în adevăr cu dumnezeiască minune sunt săvârşite! 


Această minune, spre mai bună încredințare, a întărit-o zugravul prin act sigilat şi 
iscălit cu propria sa mână, pe care l-a dat părinților şi care se păstrează în arhiva 
Schitului Prodromu din Sfântul Munte, unde se află şi Sfânta icoană; iar cuprinsul 
lui este acesta: Eu, Iordache Nicolau, zugrav din oraşul laşi, am zugrăvit această 
Sfântă icoană a Maicii lui Dumnezeu, cu însăşi mâna mea, la care a urmat o 
minune prea Slăvită, în modul următor: după ce am isprăvit veşmintele, după 
meşteşugul zugrăvirei mele, m-am apucat să lucrez Feţele Maicii Domnului şi a 
Domnului nostru lisus Christos; după ce am dat mâna întâia şi a doua, de noapte 
apucându-mă ca să o zugrăvesc desăvârşit, privind eu la chipuri, cu totul au ieşit 
dimpotrivă, pentru care foarte mult m-am mâhnit, socotind că mi-am uitat meş- 
teşugul, şi aşa, fiind seară, m-am culcat scârbit, nemâncând nimic în ziua aceea, 
socotind că a doua zi, sculându-mă, să mă apuc mai cu dinadinsul. 


După ce m-am sculat a doua zi, mai întâi am făcut trei metanii Maicii lui Dumne- 
zeu, rugându-mă ca să-mi lumineze mintea, să pot isprăvi Sfânta ei icoană, şi când 
m-am dus să mă apuc de lucru - o, prea slăvite minunile Maicii lui Dumnezeu! - s- 
au aflat chipurile drese desăvârşit precum se vede, şi eu văzând această minune, 
n-am mai adaos a-mi mai pune condeiul, fără numai am dat lustrul cuviincios, deşi 
cu greşeală am făcut aceasta, ca să dau lustru la o asemenea minune. Aceasta este 
povestirea acestei Sfinte icoane. 


Iordache Nicolau, 1863, iunie 29, laşi 


Minunea aceasta s-a întâmplat noaptea, spre 28 iunie; iar pomenirea minunatei 
zugrăviri a acestei Sfinte icoane s-a pus la 12 iulie, fiindcă la 13 avem Soborul 
Arhanghelului Gavriil, care, ca unul ce întotdeauna este slujitor de aproape al 
Maicii Domnului, credem că tot prin el s-a săvârşit şi această minune. 


Pe lângă aceasta, era cu greu să se pună două praznice cu privegheri de toată 
noaptea unul după altul, adică la 28 şi 29 iunie, când se prăznuiesc şi Sfinţii 
apostol Petru şi Pavel. Şi s-a aşezat să se facă praznic mare, cu privegheri de toată 
noaptea, care se numeşte şi cel de-al doilea hram al Schitului românesc Prodromu, 
adică al Sfintei icoane a Maicii Domnului Prodromiţa. 


Minunea aceasta, după cum am zis, văzând-o zugravul, nu se pricepea cum s-a 
făcut aceasta. Asemenea şi ucenicii lui, văzând, i-a cuprins mirarea şi au început a 
chema prietenii şi vecinii de prin preajmă ca să vadă, şi îndată s-a umplut casa 
zugravului de lume multă, care se minuna de proslăvirea Sfintei icoane, şi toţi se 
închinau, aprinzând lumânări, îndulcindu-se duhovniceşte de privirea Sfintelor 
Feţe, aşa de bine încuviinţate şi minunate, pline de har şi o frumuseţe neasemănată, 
care deodată aduc la evlavie şi respect pe oricare privitor. 


Părinţii Nifon şi Nectarie cu ceilalți, fiind la Metocul din oraşul Iaşi, îngrijoraţi şi 
întristaţi, neştiind nimic de această minune, fără de veste văd că vine unul din 
ucenicii zugravului foarte repede, zicând în gura mare:,„,Să trimiteţi curând să ia 
Sfânta icoană, fiindcă în noaptea aceasta singură s-a zugrăvit, şi s-a adunat lume 
multă, încât nu mai încape, privind la minunea Sfintei icoane!” 


Deocamdată părinţii nu credeau cele zise de vestitor, şi cu gândul acesta au trimis 
pe părintele Dositei schimonahul, îngrijitorul Metocului şi, ajungând ei la casa 
zugravului, nu puteau intra să vadă Sfânta icoană de îmbulzeala poporului; deci 
îndată, luând o trăsură şi învelind Sfânta icoană cu o pânză curată, au adus-o la 
Metoc, urmând şi poporul. lar în Metoc venind, au închis porţile curții şi n-au mai 
lăsat pe nimeni să intre, până se vor sfătui ce este de făcut. 


Apoi grabnic au făcut cunoscut Sfintei Mitropolii de această minune; şi venind 
însuşi prea sfințitul mitropolit Calinic Miclescu, cu câţiva clerici, fund aproape 
Metocul de Sfânta Mitropolie, au văzut cu toții Sfânta icoană şi, crezând, s-au 
închinat cu toată evlavia, minunându-se şi zicând: „Cu adevărat mare dar ne-a 
dăruit Maica Domnului prin această minunată şi proslăvită icoană a sa!” Apoi 
mitropolitul a dat binecuvântare ca să se sfințească apa; şi îndată a năvălit lume 
multă la Metoc, spre închinarea Sfintei icoane, cerând a se citi acatiste şi a se face 
aghiasmă. 


ŞI îndată a început darul Maicii lui Dumnezeu a lucra prin Sfânta icoană şi a face 
minuni pe care, din cele multe, puţine le vom spune aici, câte s-au putut ţine minte 
cu de-amănuntul, spre slava lui Dumnezeu şi a prea curatei Sale Maici, şi pentru ca 
să nu mâniem pe Dumnezeu, tăcând adevărul; că pe unele le-au văzut cu ochii lor 


părinţii Nifon şi Nectarie, împreună cu alți preoţi şi monahi, cât timp au stat cu 
Sfânta icoană în ţară, iar altele s-au văzut de toți părinții, când s-a dus Sfânta 
icoană la Schit, în Sfântul Munte, şi s-a pus în biserica mare. 

Un om avea albeaţă pe amândoi ochii, încât se vedeau luminile ochilor lui ca 
laptele de albe; şi aducându-l, s-a închinat la Sfânta icoană; şi stropindu-l şi 
spălându-i ochiu cu aghiasmă, i-au dat de a şi băut, luând şi acasă ca să bea şi să se 
mai spele, spunându-i să aibă credinţă la Maica Domnului; şi aşa făcând, peste trei 
zile a venit ca să mulţumească Maicii lui Dumnezeu, arătându-şi ochii că s-au 
curățit şi vedeau luminat. 

Un alt om avea lepră peste tot trupul, încât era numai răni; şi închinându-se cu 
credinţă, bând şi stropindu-se cu aghiasmă, a căzut lepra de pe trupul său ca nişte 
solzi şi s-a curăţit. 

Un boier a venit şi a spus că fiul său, acum de trei zile, numai pentru că suflă se 
mai cunoaşte cum că este viu, şi zace în pat cu totul mort. Deci, rugându-se Maicii 
Domnului la Sfânta icoană, cu credinţă, cu lacrimi şi cu evlavie, a luat aghiasmă şi, 
stropind copilul, dându-i şi în gură puţină ca să bea, îndată s-a deşteptat şi s-a 
sculat cu totul sănătos. Apoi, de bucurie, l-a adus tatăl său de s-a închinat la Sfânta 
icoană şi a mulţumit Maicii lui Dumnezeu cu lacrimi şi cu daruri. 

Acestea şi altele multe: bolnavi de friguri, surzi, cu dureri de cap şi de măsele, de 
ochi, de vătămături, îndrăciţi, care suferă de epilepsie şi alte multe feluri de boli s- 
au tămăduit prin această Sfântă icoană, pe care minuni părinţii de la Metoc nu le-au 
mai însemnat, fiind covârşiți de îmbulzeala poporului, care cerea neîncetat a le citi 
paraclise, acatiste şi aghiasme, încât nu puteau să ţină cont de cine cu ce se 
foloseşte, şi mai ales că erau ameninţaţi de orăşeni a le opri icoana acolo, zicând că 
lor li se cuvine, fiindcă în laşi s-a făcut minunea cu zugrăvirea dumnezeieştilor 
Feţe. Acestea înțelegând părinţii Nifon şi Nectarie, şi văzând că se înmulţeşte po- 
porul, venind neîncetat, s-au temut să nu le oprească Sfânta icoană, astfel că, 
luând-o cu grăbire, au plecat spre Sfântul Munte. 


Plecând din laşi, au venit cu Sfânta icoană în oraşul Huşi. Dar şi acolo, mare mi- 
nune! Cum a simţit poporul? Căci seara târziu au sosit la Episcopie, şi a doua zi, 
când s-a luminat, tot oraşul a prins de veste, ca şi cum le-ar fi vestit cineva, şi 


îndată s-a umplut Episcopia de popor. Însă părinţii şi de aici îndată au plecat, 
temându-se ca nu cumva să-i urmărească de la Mitropolie, că acum se înştiințase şi 
domnitorul Alexandru loan Cuza şi zicea: „Să se oprească Sfânta icoană, fiindcă 
s-a făcut minunea în ţară!” 


De acolo au mers în oraşul Bârlad, şi au dus Sfânta icoană în casa Doamnei Eca- 
terina Şuţu, care cu multă dragoste şi cucernicie a primit-o. Aci, aflând protoiereul, 
a poftit pre părinți să aducă Sfânta icoană în catedrala oraşului, ca să se închine 
lumea mai cu înlesnire. Mergând cu Sfânta icoană în biserică, şi începând a se 
închina mulțimea din acel oraş, iarăşi a săvârşit şi acolo multe minuni, dintre care 
vom spune pe una mai însemnată. 


Se ae 2 

Era în oraş un învăţător şi înţelept bine pregătit în ştiinţele profane, care avea la 
şcoala lui pe fiii celor mai însemnate persoane de acolo, şi spuneau despre dânsul 
bârlădenii că este foarte de treabă şi cinstit, însă nu are evlavie la cele sfinte, şi la 
biserică nu merge, fără numai la Sfintele Paşti. Acela, auzind de venirea Sfintei 
icoane, a trimis trăsura sa, rugând pe părinţi să facă osteneală să meargă cu Sfânta 
pcoană la casa lui; dar părinţii nu au voit, trimiţându-i răspuns că mai cuviincios 
este să vie el la Sfânta icoană. 


Astfel, a trimis trăsura în trei rânduri, ca să meargă părinţii cu icoana la el; şi mai 
rugându-i pe părinţi şi alte persoane de vază, s-au îndemnat aceştia a merge cu 
icoana la dânsul, pentru folosul sufletului lui. Deci, când au voit să ia părinții 
Sfânta icoană şi să o pună în trăsură, aşa de grea s-a făcut încât abia patru oameni 
cu mare greutate au dus-o până la trăsură, iar când au voit să o pună în trăsură, a 
trosnit aşa de tare tocul în care era Sfânta icoană încât toţi s-au spăimântat, şi caii 
de la trăsură au tresărit, iar tocul icoanei s-a desfăcut din toate încheieturile lui. 


Atunci au cunoscut toţi că nu voieşte Maica lui Dumnezeu să meargă acolo unde 
nu era evlavie şi credinţă, ci numai o iscodire şi defăimare; iară înapoi întorcând-o, 
doi oameni au adus-o prea uşor. 

Asemenea, o femeie de neam mare, evlavioasă dar greu bolnavă, fiind afară la 
moşie, auzind de Sfânta icoană şi de minunile pe care le face, voia să meargă în 
oraş ca să i se închine şi să ceară sănătate la Maica Domnului, dar se temea să se 
suie în trăsură, ca să nu moară pe drum, până în oraş. 1 s-a arătat Maica Domnului 
în chipul acestei Sfinte icoane în vis, poruncindu-i să se scoale curând şi să vie la 
Bârlad, ca să se închine Maicii Domnului şi să se binecuvânteze de la Sfânta 


icoană; şi cum s-a suit în trăsură, îndată s-a simţit sănătoasă, şi venind la părinți, a 
mărturisit, zicând: „Cu adevărat, pe această Sfântă icoană o am văzut astă-noapte 
în vis, care mi-a zis să viu cât mai degrabă la Bârlad, să apuc închinarea ei, şi acum 
iată-mă cât sunt de sănătoasă!” Şi ea dădu slavă Maicii Domnului. 

De acolo au venit părinții cu Sfânta icoană la Galaţi şi au pus-o în Biserica Sfinţilor 
Impărați. 

La această biserică, un zugrav lucra meşteşugul său şi, văzând el îmbulzeala popo- 
rului care se închina şi admira Sfânta icoană, 1 s-a părut ceva străin şi a început a-i 
ocări pe oameni. „Nu vă amăgiţi, că greşiţi; un bun pictor poate să zugrăvească o 
icoană mult mai frumoasă ca aceasta”- şi altele mai multe zicea. 


Acestea bârfind, însuşi se uita cu obrăznicie la faţa Sfintei icoane, ocărând poporul 
în gura mare. Şi iată că, deodată, Maica lui Dumnezeu, prin schimbarea feţei sale 
atât l-a îngrozit, încât s-a înfricoşat cu totul, şi apoi el singur s-a făcut propo- 
văduitor poporului, zicându-le să creadă că într-adevăr Sfânta icoană cu minune 
dumnezeiască este zugrăvită, că face semne mai presus de fire şi este făcătoare de 
minuni. 


&&& 


După plecarea Sfintei icoane din laşi, a urmat o prea slăvită minune, de mare 
mirare în acel ţinut. 

Un evreu cu soţia şi copiii ţinea un han la drum; acel evreu, ducându-se după ne- 
goţul său, a lăsat în han pe soţia sa cu copiii şi o slugă. S-a întâmplat însă şi a murit 
evreul acolo unde s-a dus, şi un alt prieten al lui, asemenea evreu, îngropându-l, a 
luat marfa şi banii rămaşi, aducându-le evreicei, soției mortului, spunându-i de 
întâmplarea morţii bărbatului ei. 


Iară după ce s-a dus acel evreu străin, vrăjmaşul a pus în mintea slugii ca să omoa- 
re pe evreică şi, luându-i averea, să se ducă de acolo. Deci pândind o noapte când 
evreica era singură numai cu copiii, a intrat la dânsa pe când dormea şi a început a 
o ameninţa că o va omori de nu-i va da banii pe care-i are; ea, văzând primejdia, şi 


după toate rugăminţile nefolosind nimica, a scos tot ce avea şi i-a dat, numai să-şi 
scape viaţa. 


Luând sluga aceea banii şi lucrurile date, a intrat în altă grijă, socotind că evreica 
are să spună oricui va veni în han, şi va fi vădit. Deci, ca să fie fără de grijă, a 
socotit în gândul său să o spânzure; şi, gătind acela spânzurătoarea, evreica se ruga 
către dânsul ca să o lase cu viaţă; el însă îşi căuta de planul său. 


Între acestea şi-a adus aminte evreica de această Sfântă icoană şi de minunile ei, 
precum auzise de pe la trecători, fiindcă străbătuse această veste pretutindeni, şi la 
acea nevoie a început cu lacrimi a se ruga ca o creştină, zicând: „Maica Domnului, 
dacă Chipul tău cu adevărat s-a zugrăvit cu dumnezeiască minune, precum am 
auzit, şi tu eşti adevărată Născătoare de Dumnezeu, izbăveşte-mă de această pri- 
mejdie, şi atunci voi crede şi mă voi boteza cu toată casa mea!” 


Acestea şi alte mai multe zicându-le femeia, cu mare plângere, sluga s-a apropiat 
de ea, gata să-i pună laţul de gât, dar, socotind el că este prea sus şi nu o va putea 
ridica, l-a lăsat puţin mai Jos şi apoi, suindu-se pe scaun, a pus laţul în gâtul său, să 
vadă de este potrivit; şi, cu îngăduinţa lui Dumnezeu, a călcat strâmb pe scaun şi 
îndată a sărit scaunul de sub picioarele lui, rămânând singur spânzurat. 


Văzând evreica această minune, a rămas încremenită de frică şi, socotind minunea, 
a crezut cu toată casa ei şi s-a botezat după cum făgăduise. 


&&& 


La plecarea părinţilor Nifon şi Nectarie din Galaţi cu Sfânta icoană, aproape de 
pornire fiind, s-a făcut chipul Sfintei icoane numai valuri de-a lungul obrazului, ca 
asudată; apoi, intrând într-un vapor austriac, Loid, se mirau toți cei de acolo de 
chipul cel minunat al Maicii Domnului, nu numai pasagerii creştini ortodocşi, dar 
şi ceilalţi, cinstindu-l şi închinându-i-se. 


Ajungând părinți cu Sfânta icoană în Sfântul Munte, la arsanaua Mănăstirii 
româneşti, au trimis veste sus, la Monastire, ca să se pogoare preoţii îmbrăcaţi în 
sfintele veşminte, cu cântări şi tămâieri, spre întâmpinarea Sfintei icoane; şi aşa, 
ducând-o în sunetul clopotelor, au aşezat-o în sfânta biserică mare, unde se vede 
până azi şi toţi câţi intră 1 se închină cu multă evlavie şi o sărută. După aceasta, cu 
sfatul de obşte, s-a făcut rânduială şi s-a întocmit slujbă, ca să 1 se facă pomenire în 
fiecare an, cu milostenii la toţi câți se vor aduna din toate părțile. 

Se afla pe atunci în Schit un monah topit de boală, cu numele Inochentie, care 
numai prin suflare se cunoştea că este viu, de trei săptămâni nemâncat, şi nu mai 
putea vorbi nicidecum. Dar cum a intrat Sfânta icoană în Monastire, ca dintr-un 
somn s-a trezit şi a cunoscut că a venit icoana Maicii Domnului, cu care împreună 
darul şi îndurările sale. Deci a cerut ca să-l ducă în biserică şi, închinându-se, 
acestea a grăit către Sfânta icoană: „Maica lui Dumnezeu, de-mi este de folos să 
mai trăiesc, însănătoşeşte-mă, căci cred că poți, iar de nu, fie voia ta; cum voieşti, 
Stăpâna mea, şi cum cunoşti, aşa fă cu mine!” 


Acestea zicându-le, s-a întors la chilia sa, vesel şi plin de duhovnicească bucurie; 
însă nu a spus nimic, ci îndată a cerut cămaşă curată, ca să se schimbe, apoi a cerut 
să se îmbrace în toată rânduiala monahicească, că era schimnic, şi să se împăr- 
tăşească cu preacuratele Taine. 


După aceea, trecând ca un ceas de când se închinase la Sfânta icoană, şi-a dat du- 
hul şi s-a dus să stea înaintea înfricoşatului Judecător, având drept protectoare pe 
însăşi Maica lui Hristos Dumnezeu, spre a-i mijloci fericirea veşnicei Împărăţii 
Cereşti. 

Un alt monah din Schit, anume Serghie, crezându-şi minţii sale şi bizuindu-se în 
sineşi, a ieşit din Schit, nespunând nimănui, şi a intrat într-o peşteră pustie, soco- 
tind să se apuce de o nevoinţă călugărească mai mare. Odată, rugându-se el după 
obicei, s-a pogorât deasupra capului său un luceafăr; şi sta aşa în vederea ochilor 
lui, însă el îşi făcea canonul său, încurajându-se; apoi acel luceafăr atât de tare a 
trăsnit încât monahul, plin de spaimă, a căzut la pământ ca un mort; şi tocmai după 
trei zile s-a deşteptat, însă surd cu desăvârşire şi de tot slăbit; şi cum a putut, a 
venit la Schit şi a mărturisit întâmplarea ispitei drăceşti, dar nu auzea nicidecum, ci 
numai prin scris se înţelegea cu ceilalți. 


Văzându-l părinţii şi făcându-li-se milă de el, l-au dus în biserică, la Sfânta icoană 
a Maicii Domnului, şi înălțând cu dinadinsul rugăciuni de umilinţă pentru el, l-a 
vindecat Maica lui Dumnezeu, redându-i auzul. 

Altădată, pe un meşter dintre cei ce lucrau în Monastire, după neîncercate jude- 
cățile lui Dumnezeu, l-a apucat un duh necurat, care foarte rău îl muncea; şi adu- 
cându-l frații dinaintea Sfintei icoane, citindu-i Acatistul şi Paraclisul, grabnic s-a 
izbăvit omul de acea bântuială drăcească. 

În Moldova s-au făcut multe minuni de la Maica Domnului prin această Sfântă 
icoană, pe care, precum am zis mai sus, Părinţii nu s-au gândit să le însemneze cu 
de-amănuntul, fiind cuprinşi de mare bucurie şi îndestulaţi că au câştigat un 
asemenea nepreţuit şi scump odor pentru Sfânta Monastire din nou întemeiată, care 
nu avea cu ce să se proslăvească; iar cele spuse sunt numai care s-au văzut cu ochii 
de părinţii noştri şi le-au ţinut minte, iar altele ni le-au spus cei care s-au folosit de 
la această Sfântă icoană. 


S-au pus în scris aceste puţine lucruri, întru slava Maicii lui Dumnezeu şi spre 
folosul celor care nu cunosc minunea zugrăvirii acestei Sfinte icoane, împlinind 
din parte datoria pe cât am putut. Şi mărturisim şi credem cu toată inima că Maica 
lui Dumnezeu, pentru bunătatea sa, spre folosul celor ce cred şi o cinstesc cu cre- 
dință şi cu dragoste, pururea a săvârşit şi săvârşeşte minuni, până la sfârşitul 
veacului. 

Sfinţii mucenici Proclu şi Ilarie 


Sfinţii mucenici Proclu și Ilarie ( ţ100; sau începutul sec. II) erau originari din 
orașul Calipta, aproape de Ancira (Galatia - Asia Mică). 


Sfinţii mucenici au pătimit în vremea împăratului Traian (98-117), din porunca 
guvernatorului Maxim. 


Sfântul Mucenic Proclu a fost prins şi supus supliciilor deoarece a mărturisit cu 
mult curaj pe Hristos şi a refuzat să se lepede de dreapta credinţă. In cele din urmă 
a suferit moarte martirică fiind ucis cu săgeți, în afara oraşului. 


În drum spre locul martirajului, i-a ieşit în cale Sfântul Ilarie, nepotul său de frate. 
Acesta l-a îmbrățișat şi a mărturisit că şi el este creştin, fapt pentru care a fost 


întemnițat. 


După trei zile, Sfântul Ilarie refuzând să se lepede de dreapta credinţă a fost ucis 
prin decapitare din porunca guvernatorului Maxim. 


Creştinii din oraşul Calipta au luat trupurile mucenicilor și i-au îngropat noaptea, în 
taină, în acelaşi mormânt. 


Sfânta Veronica 


Sfânta Veronica (sec. 1) - Era originară din Cezareea lui Filip - Paneas (în apro- 
piere de Muntele Hermon, în nordul Tării Sfinte). 


Potrivit unei vechi tradiţii Sfânta Veronica este femeia pe care Mântuitorul lisus 
Hristos a vindecat-o de boală grea, aşa cum ne spune şi Evanghelia după Matei: 
„lată o femeie cu scurgere de sânge de doisprezece ani, apropiindu-se de EI pe la 
spate, s-a atins de poala hainei Lui. Căci zicea în gândul ei: Numai să mă ating de 


haina Lui şi mă voi face sănătoasă; lar lisus, întorcându-Se şi văzând-o, i-a zis: 
Indrăzneşte, fiică, credinţa ta te-a mântuit. Și s-a tămăduit femeia din ceasul acela” 
(Mt. cap. 9, vs. 20) 


De asemenea, se pare că Sfânta Veronica a fost femeia care I-a şters fața Mân- 
tuitorului lisus Hristos, în timpul patimilor Sale, pe drumul Golgotei. Pe această 
pânză s-a imprimat chipul Mântuitorului, rămânând cunoscută în istorie ca Sfânta 
Mahramă - prima icoană a Mântuitorului, una nefăcută de o mână omenească. 


Sfântul cuvios Paisie Aghioritul 


Sfântul cuvios Paisie Aghioritul este unul dintre cei mai iubiţi părinţi care au 
vieţuit la Sfântul Munte Athos. 


Starețul Paisie s-a născut în Farasa Capadociei - Asia Mică, în 25 iulie 1924. A 
intrat în obştea Mănăstirii Esfigmenu din Sfântul Munte Athos în 1953, iar în anul 
următor a fost făcut rasofor, primind numele Averchie. 


În 1956, a plecat la Mănăstirea Filotheu, urmând ca la 3 martie 1957 să fie făcut 
stavrofor, primind schima mică şi luând numele Paisie. În 1958 se mută la 
Mănăstirea Naşterii Maicii Domnului, la Stomio - Koniţa, unde a rămas până în 
1962, când a plecat în peninsula Sinai şi a locuit la Chilia Sfinţilor Galaction şi 


Epistimia. În 1964, a revenit la Sfântul Munte ŞI s-a stabilit la Schitul Ivironului, la 
Chiha Sfinților Arhangheli. 


A primit schima mare în ll ianuarie 1966. De numele său este legată şi istoria 
Mănăstirii Sfântului loan Evanghelistul şi Teologul din Suroti, căreia 1-a pus teme- 
lule de zid şi cele duhovnicești. 


Pe la sfârşitul lui 1967, s-a dus la Katunakia (Muntele Athos) şi s-a stabilit la Chi- 
ha Sfântului Ipatie a Mănăstirii Marea Lavră. 


În 1968, a mers la Mănăstirea Stavronikita, unde a ajutat la trecerea acesteia de la 
viaţa idioritmică la cea chinovială, precum şi la punerea bazelor duhovniceşti ale 
noii obşti. 


În data de 1 martie 1969 s-a mutat la Chilia „Sfânta Cruce“, unde a rămas până în 
1979, când s-a înscris ca monah aparţinând de Mănăstirea Kutlumuş şi a preluat 
Chilia Naşterii Maicii Domnului la Panaguda, locul unde au primit ajutor mii de 
suflete. 


Pe 4 noiembrie 1993, a ieşit pentru ultima oară din Sfântul Munte, pentru a fi 
prezent, ca de obicei, la privegherea sărbătoru Sfântului Arsenie (10 noiembrie), la 
Mănăstirea „Sfântul loan Evanghelistul“ din Suroti. 


La scurt timp, i s-a descoperit o tumoare canceroasă la intestinul gros şi s-a luat 
hotărârea de a fi operat pe data de 4 februarie 1994. A stat internat la Spitalul 
Theaghenio (Tesalonic) timp de 10 zile, după care a fost adus să se refacă la 
Mănăstirea Suroti. Însă starea sănătăţii sale s-a înrăutățit şi mai mult. 


În 12 iulie 1994, şi-a dat sufletul în mâinile Domnului, fiind înmormântat la 
mănăstirea din Suroti, lângă Tesalonic, potrivit dorinţei sale. 


Arhim. Antipa Dinescu - Minunile Sfintei icoane Prodromiţa 


Între anii 1852 şi 1866, s-a întemeiat din nou Sfânta Monastire Românească 
Prodromu, în Sfântul Munte Athos, unde s-au făcut multe cheltuieli, cu inițiativa 
primului Stareţ, a Prea Cuvioşiei Sale Părintelui Nifon leroschimonahul, însoțit de 
primii săi ucenici, Nectarie leroschimonahul şi ceilalţi ostenitori, vrednici de toată 
pomenirea şi lauda, şi cu ajutorul cheltuielilor principalilor fondatori, Măria Sa 
Grigorie Ghica Voievod, Domnitorul Moldovei, şi al Măriei Sale Alexandru Ghica, 
Caimacamul Munteniei, şi al Mitropoliţilor Sofronie al Moldovei şi Nifon al 
Munteniei, precum şi cu concursul întregii naţiuni române, după cum se vede 
lămurit în istoricul acestei Sfinte Monastiri, intitulat Istoria Sfintei Monastiri 
Române Prodromu din Sfântul Munte Athos. 


În cursul zidirii acestei Sfinte Chinovii, Părintele Stareţ Nifon, plin de râvnă 
duhovnicească şi dragoste către Maica Domnului, întotdeauna se gândea în ce chip 
ar putea dobândi o sfântă icoană a Maicii Domnului făcătoare de minuni, care să 
fie spre mângâiere confrățimii şi a vizitatorilor, şi totodată protectoare şi de grijă 
purtătoare acestei sfinte noi monastiri, precum se află şi la celelalte sfinte mari 
locaşuri din Sfântul Munte. 


Și fiindcă alt mijloc nu era, ca să poată din altă parte a-şi satisface dorinţa, a alergat 
cu fierbinţi lacrimi către însăşi Maica Domnului şi prea iubitul ei Fiu, dulcele lisus 


Hristos, adevăratul Dumnezeul nostru, cerând mila şi ajutorul Său, ca zugrăvind o 
icoană nouă a Maicii Domnului, să o proslăvească cu faceri de minuni. 


Aşa arzând cu inima, neliniștit zi şi noapte, împins fiind de o putere nevăzută, îşi 
făcea feluri de idei, cum ar putea pune în lucrare o aşa sfântă hotărâre. În cele din 
urmă, vorbind cu mai mulți zugravi [pictori de icoane] din cei de la Sfântul Munte, 
le propuse să zugrăvească pe scândură de chiparos icoana Maicii Domnului cu 
Pruncul în braţe pe stânga, punându-le şi oarecare condiţii, să le păzească în timpul 
cât vor lucra la zugrăvirea icoanei; dar fiindcă nu prea erau nici meşteri buni, 
deoarece în timpurile acelea nu se găseau zugravi iscusiți în Sfântul Munte, şi 
părându-li-se că nu o să poată păzi condiţiile propuse, nu se învoi cu nici unul, şi 
astfel rămase iar în nelinişte. 


În anul 1863, pentru neapăratele necesităţi ale Sfintei Monastiri, mergând în 
România, Părintele Nifon, însoțit de Părintele Nectarie leroschimonahul, tovarăşul 
său şi împreună-ostenitor la noua fundaţie, şi ajungând în laşi, unde a stat mai mult 
timp, nu încetă cercetând vreun bun zugrav, care ar fi primit să zugrăvească icoana 
Maicii Domnului, în condiţiile ce-şi închipuise a-l obliga să le păzească în timpul 
Zugrăvirii. 


În sfârşit, din Pronia lui Dumnezeu, Care hotărâse ca sfântul nou locaş românesc să 
fie înzestrat cu un nepreţuit odor sfânt, cu această sfântă, prea strălucită şi 
neasemănată icoană a Maicii Domnului, făcătoare de minuni, plină de dar şi de 
toată frumuseţea, Protectoarea şi de grijă purtătoarea noastră, iconomisi a afla de 
un bătrân şi bun zugrav român, anume Iordache Nicolau, proprietar în oraşul laşi, 
cu care intră în vorbă pentru zugrăvirea icoanei Maicii Domnului, arătându-i şi 
condițiile următoare: să zugrăvească Icoana Maicii Domnului, cu Domnul lisus 
Hristos prunc în braţe pe stânga, cât va putea mai bine şi mai frumos, în mărime de 
1 m şi 10 cm, pe scândură de lemn de tei; şi în tot timpul cât va lucra, să facă 
rugăciune către Maica Domnului, citind Acatistul sau Paraclisul în toate zilele, şi 
să nu mănânce, nici să bea mai înainte de lucru, iar după mâncare să nu mai 
lucreze, şi să se păzească în curăţenie trupească până la terminare, să fie mărturisit 
la duhovnic şi să nu aibă ceartă şi urâciune cu nimeni. 


Evlaviosul zugrav primi cu bucurie zisele condiţii, dar se umilea, zicând că-i 
tremură mâinile de bătrâneţe şi că nu mai poate zugrăvi aşa bine şi curat ca 
altădată; Părinţii îl încurajau însă să aibă credinţă şi să se silească, că-i va ajuta 
Maica Domnului. Şi aşa, bunul şi cucernicul bătrân zugrav a început cu multă 
evlavie a lucra frumos şi cu bună sporire, astfel că, în câtva timp, a terminat 
veşmintele şi celelalte părţi ale icoanei, lăsând ca Sfintele Feţe să le facă pe urmă, 


după cum este sistemul artei zugrăvirii. După ce a terminat de zugrăvit, cum s-a 
priceput mai bine, veşmintele şi câmpul, a început a lucra la Sfintele Feţe a Maicii 
Domnului şi a lui Dumnezeu Pruncul, Domnul lisus Hristos, silindu-se cu toată 
punerea ca să le facă pe cât va putea mai bine; însă în ziua aceea, după multă 
osteneală, îl apucă seara fără vreun rezultat, şi astfel lăsă lucrul cam mâhnit. 


A doua zi, plin de zel, se apucă de dimineaţă a lucra cu toată silinţa, că doar ar 
putea reuşi să îndrepte Sfintele Feţe şi să le termine; căci ardea cu sufletul de 
dragostea duhovnicească pe care avea să vadă Sfânta Icoană făcută aşa precum 
doreau şi Părinţii. Cu toată punerea lui şi cu tot zelul ce avea, lucrul ieşea din 
contra; că nu numai că n-a putut să le îndrepte, ci şi mai rău le-a schimonosit, încât 
au rămas cu totul fără de chip, strâmbe şi urâte, ieşite din cuviincioasele măsuri, 
având o înfăţişare întru totul neplăcută. 


Văzând bietul zugrav că după atâta osteneală, trecându-i mai toată ziua, nu putu 
face nimic, se mâhni din adâncul inimii şi, nepricepându-se ce să mai facă, încetă 
de a mai lucra, văitându-se în sine şi zicând: „Păcat de osteneala mea şi de postul 
pe care l-am suferit atâtea zile, în zadar lucrând fără nici un folos duhovnicesc la 
această icoană! Dumnezeu să mă ierte, nu ştiu, poate nu este voința Maicii 
Domnului să fac eu icoana aceasta, pe care cu atâta evlavie o cere Părintele Nifon; 
nu ştiu ce să zic! Că eu cu rugăciuni şi post, cu toată punerea şi dragostea, de atâta 
timp mă muncesc şi nu pot face nimic! De atâta vreme mă ostenesc să îndrept 
Sfintele Feţe, şi parcă mi-am ieşit din minte, căci mai rău le-am mâzgălit; ori că 
mi-am uitat meşteşugul...” 


Pe de altă parte, Părintele Nifon, arzând cu dorul să vadă Sfânta Icoană terminată, 
se duse în ziua aceea, împreună cu Părintele Nectarie, să vadă cum lucrează 
zugravul la icoană, dacă o face bine şi frumoasă, şi găsi pe zugrav mâhnit, că nu 
putea isprăvi nimic; şi văzând icoana, rămaseră întristaţi şi în mirare, socotind în 
sine, ca nişte oameni, că nu este voia lui Dumnezeu şi a Maicii Domnului ca 
Sfântul nou Locaş Românesc Prodromu să se întărească prin această Sfântă 
Icoană şi să aibă un dar şi mângâiere duhovnicească şi ocrotire pentru cei ce cu 
frica lui Dumnezeu şi cu dragoste se vor nevoi într-însul, precum şi ajutor şi 
răsplătire binefăcătorilor şi miluitorilor Sfintei Monastir. 


Insă nu fu după mica lor părere, ci Maica Domnului pregătea un mai mare dar şi 
mângâiere decât socoteau ei; căci cerea cu umilință mila lui Dumnezeu. 


Apoi le povesti şi bătrânul zugrav ce a suferit şi câtă osteneală şi-a dat, ca să poată 
face o lucrare bună şi plăcută, şi cum n-a putut reuşi întru nimic. Părinţii îl mai 


încurajară însă cu cuvinte duhovniceşti, ca să nu-şi piardă evlavia, ci să mai încerce 
o dată a îndrepta şi săvârşi Sfintele Feţe; şi de nu va putea face nimic, să o lase aşa 
precum va ieşi, că noi, zice, îţi vom plăti osteneala şi o vom lua; mai roagă-te şi 
dumneata cu fierbinţeală, ca să-ți ajute Maica Domnului să isprăveşti bine şi 
frumos. 


Se întâmplase să vină acolo şi Părintele Grigorie Ieromonahul, ucenicul Prea 
Sfinţitului Arhiereu Nil Pentapoleos din Sfântul Munte şi văzând icoana în aşa 
stare, zise: „Păcat de osteneala şi cheltuiala ce faceţi cu această icoană. Ce, voiţi să 
o duceţi la Sfântul Munte? Dar nu găsiţi acolo zugravi mai buni, să faceţi o icoană 
frumoasă, cum se cuvine şi după cum doriţi?!”. 


Părinţii îi răspunseră că nu pot lăsa pe zugrav în pagubă, ci că, plătindu-i acestuia 
ce se înţeleseseră, o vor dărui la vreo Biserică săracă din laşi. 


După aceea, Părinţii au plecat la Metoc, iar zugravul a acoperit icoana cu o pânză 
curată şi, încuind cu cheia uşa camerei unde lucra, s-a retras foarte scârbit, 
nemâncând nimic în ziua aceea, ci tot închinându-se să-i lumineze Dumnezeu 
mintea şi rugându-se să-i ajute a termina frumos Feţele Sfintei Icoane. 


A doua zi, sculându-se mai de dimineaţă şi luând cheia, a deschis uşa camerei unde 
lucra Sfânta Icoană şi a început a găti cele trebuincioase pentru zugrăvit, având 
multă dorinţă şi râvnă să se apuce de lucru; şi, făcând câteva metanii, se închină şi 
se rugă Maicii Domnului să-i ajute ca să nu pătimească precum ieri. 


Și aşa, mergând să înceapă lucrul, a ridicat pânza de pe Sfânta Icoană; şi - o, 
minunile Maicii lui Dumnezeu! - văzu, înspăimântat, că Sfintele Feţe sunt cu 
desăvârşire îndreptate şi bine încuviinţate, pline de dumnezeiesc har şi veselie, 
după cum se vede şi până acum la această Sfântă Icoană a Prea Curatei Maici a lui 
Dumnezeu, care nu altfel, ci în adevăr cu dumnezeiască minune sunt săvârşite! 


Această prea slăvită minune văzând-o bătrânul zugrav şi ucenicii săi, foarte se 
minunară şi proslăviră pe Maica Domnului, că Sfinţia sa singură cu minune 
dumnezeiască şi-a proslăvit Sfânta sa Icoană, în Prea Curata şi Sfânta sa Faţă şi a 
Prea lubitului său Fiu. 


Această minune, spre mai bună încredințare, a întărit-o [zugravul] prin act sigilat şi 
iscălit cu propria sa mână, pe care l-a dat Părinților şi care se păstrează în arhiva 
Monastirii Prodromu din Sfântul Munte, unde se află şi Sfânta Icoană; iar cuprinsul 
lui este acesta: „Eu, Iordache Nicolau, zugrav din oraşul laşi, am zugrăvit această 


Sfântă Icoană a Maicii lui Dumnezeu, cu însăşi mâna mea, la care a urmat o 
minune prea slăvită, în modul următor: după ce am isprăvit veşmintele, după 
meşteşugul zugrăvirei mele, m-am apucat să lucrez Feţele Maicii Domnului şi a 
Domnului nostru lisus Christos; după ce am dat mâna întâia şi a doua, de noapte 
apucându-mă ca să o zugrăvesc desăvârşit, privind eu la chipuri, cu totul a eşit 
dimpotrivă, pentru care foarte mult m-am mâhnit, socotind că mi-am uitat 
meşteşugul; şi aşa, fiind seară, m-am culcat scârbit, nemâncând nimic în ziua 
aceea, socotind că a doua zi, sculându-mă, să mă apuc mai cu dinadinsul. 


După ce m-am sculat a doua zi, mai întâi am făcut trei metanii Maicii lui 
Dumnezeu, rugându-mă ca să-mi lumineze mintea, să pot isprăvi Sfânta ei Icoană, 
şi când m-am dus să mă apuc de lucru - o, preaslăvite minunile Maicii lui 
Dumnezeu! - s-au aflat chipurile drese desăvârşit precum se vede; şi eu văzând 
această minune, n-am mai adaos a-mi mai pune condeiul, fără numai am dat lustrul 
Cuviincios, deşi cu greşeală am făcut aceasta, ca să dau lustru la o asemenea 
minune. Aceasta este povestirea acestei Sfinte Icoane. 


Iordache Nicolau, 1563, Iunie 29, laşi” 


Minunea aceasta s-a întâmplat noaptea, spre 28 iunie; iară pomenirea minunatei 
zugrăviri a acestei Sfinte Icoane s-a pus la 12 iulie, fiindcă la 13 avem Soborul 
Arhanghelului Gavriil, care, ca unul ce întotdeauna este slujitor de aproape al 
Maicii Domnului, credem că tot prin el s-a săvârşit şi această minune. Pe lângă 
aceasta, era cu greu să se pună două praznice cu privegheri de toată noaptea unul 
după altul, adică la 28 şi 29 iunie, când se prăznuiesc şi Sfinții Apostoli Petru şi 
Pavel. Şi s-a aşezat să se facă praznic mare, cu privegheri de toată noaptea, care se 
numeşte şi cel de-al doilea praznic al Monastirii Române Prodromu, adică al 
Sfintei Icoane a Maicii Domnului „Prodromiţa”. 


Minunea aceasta, după cum am zis, văzând-o zugravul, s-a minunat şi, cu spaimă 
privind, nu se pricepea cum s-a făcut aceasta. Asemenea şi ucenicii lui, văzând, i-a 
cuprins mirarea şi au început a chema prietenii şi vecinii de prin preajmă ca să 
vadă, şi îndată s-a umplut casa zugravului de lume multă, care se minuna de 
proslăvirea Sfintei Icoane, şi toţi se închinau, aprinzând lumânări, îndulcindu-se 
duhovniceşte de privirea Sfintelor Feţe, aşa de bine încuviinţate şi minunate, pline 
de har şi o frumuseţe neasemănată, care deodată impune evlavie şi respect oricărui 
privitor. 


Părinţii Nifon şi Nectarie cu ceilalți, fiind la Metocul Monastirii din oraşul laşi, 
îngrijoraţi şi întristaţi, neștiind nimic de această minune, fără de veste văd că vine 


unul din ucenicii zugravului foarte repede, zicând în gura mare: „Să trimiteţi 
curând să ia Sfânta Icoană, fiindcă în noaptea aceasta singură s-a zugrăvit, şi s-a 
adunat lume multă, încât nu mai încape, privind la minunea Sfintei Icoane!”. 


Deocamdată Părinţii nu credeau cele zise de vestitor şi cu gândul acesta au trimis 
pe Părintele Dositei Schimonahul, îngrijitorul Metocului, şi ajungând ei la casa 
zugravului, nu puteau intra să vadă Sfânta Icoană de îmbulzeala poporului; deci 
îndată, luând o trăsură şi învelind Sfânta Icoană cu o pânză curată, au adus-o la 
Metoc, urmând şi poporul. lar în Metoc venind, au închis porțile curții şi n-au mai 
lăsat pe nimeni să intre, până se vor sfătui ce este de făcut. 


Apoi grabnic au făcut cunoscut Sfintei Mitropolii de această minune; şi venind 
însuşi Prea Sfinţitul Mitropolit Calinic Miclescu, cu câţiva clerici, fiind aproape 
Metocul de Sfânta Mitropolie, au văzut cu toţii Sfânta Icoană şi crezând, s-au 
închinat cu toată evlavia, minunându-se şi zicând: „Cu adevărat mare dar ne-a 
dăruit Maica Domnului prin această minunată şi proslăvită Icoană a Sa!”. Apoi 
[Mitropolitul] a dat binecuvântare ca să se sfințească apa; şi îndată a năvălit lume 
multă la Metoc, spre închinarea Sfintei Icoane, cerând a se citi acatiste şi a se face 
aghesmuire, stropindu-se şi bând cu credinţă şi evlavie. 


Şi îndată a început darul Maicii lui Dumnezeu a lucra prin Sfânta Icoană şi a face 
minuni pe care, din cele multe, puţine le vom spune aici, câte s-au putut ţine minte 
cu de-amănuntul, spre slava lui Dumnezeu şi a Prea Curatei Maicii Sale, şi pentru 
ca să nu mâniem pe Dumnezeu, tăcând adevărul; că pe unele le-au văzut cu ochii 
lor Părinţii Nifon şi Nectarie, împreună cu alţi fraţi ai noştri, cât timp au stat cu 
Sfânta Icoană în ţară, iar altele s-au văzut de toți Părinţii, când s-a dus Sfânta 
Icoană la Monastire, în Sfântul Munte, şi s-a pus în Biserica mare. 


2 5 e 


Un om avea albeaţă pe amândoi ochii, încât se vedeau luminile ochilor lui ca 
laptele de albe; şi aducându-l, s-a închinat la Sfânta Icoană; şi stropindu-l şi 
spălându-i ochii cu agheasmă, i-au dat de a şi băut, luând şi acasă ca să bea şi să se 
mai spele, spunându-i să aibă credinţă la Maica Domnului; şi aşa făcând, peste trei 
zile a venit ca să mulţumească Maicii lui Dumnezeu, arătându-şi ochii că s-au 
curăţit şi vedeau luminat. 


2 ok e 


Un alt om avea lepră peste tot trupul, încât era numai bube şi închinându-se cu 
credinţă, bând şi stropindu-se cu agheasmă, a căzut lepra de pe trupul său ca nişte 
solzi şi s-a curăţit. 


2 5 e 


Un boier a venit şi a spus că fiul său, acum de trei zile, numai pentru că suflă se 
mai cunoaşte cum că este viu, şi zace în pat cu totul mort. Deci, rugându-se Maicii 
Domnului la Sfânta Icoană, cu credinţă, cu lacrimi şi cu evlavie, a luat agheasmă 
şi, stropind copilul, dându-i şi în gură puţină ca să bea, îndată s-a deşteptat şi s-a 
sculat cu totul sănătos. Apoi, de bucurie, l-a adus tatăl său de s-a închinat la Sfânta 
Icoană şi a mulţumit Maicii lui Dumnezeu cu lacrimi şi cu daruri. 


Acestea şi altele multe: bolnavi de friguri, surzi, cu dureri de cap şi de măsele, de 
ochi, de vătămături, îndrăciţi, care suferă de boala copiilor şi alte multe feluri de 
boli s-au tămăduit prin această Sfântă Icoană, pe care minuni Părinţii de la Metoc 
nu le-au mai însemnat, fiind prea ocupați şi obosiţi de îmbulzeala poporului, care 
cerea neîncetat a le citi paraclise, acatiste şi agheasme, încât nu puteau să ţină cont 
de cine cu ce se foloseşte, şi mai ales că erau ameninţaţi de orăşeni a le opri Icoana 
acolo, zicând că lor li se cuvine, fundcă în laşi s-a făcut minunea cu zugrăvirea 
Dumnezeieştilor Feţe. Acestea înțelegând Părinţii Nifon şi Nectarie, şi văzând că 
se înmulţeşte poporul, venind ne-încetat, s-au temut să nu se facă prea mare zvon, 
să se intereseze autorităţile şi să le oprească Sfânta Icoană, astfel că, luând-o cu 
grăbire, au plecat spre Sfântul Munte. 


Plecând din laşi, au venit cu Sfânta Icoană în oraşul Huşi. Dar şi acolo, mare 
minune! Cum a simţit poporul? Căci seara târziu au sosit la Episcopie, şi a doua zi, 
când s-a luminat, tot oraşul a prins de veste, ca şi cum le-ar fi vestit cineva, şi 
îndată s-a umplut Episcopia de popor. Însă Părinţii şi de aci îndată au plecat, 
temându-se ca nu cumva să-i urmărească de la Mitropolie, că acum se înştiințase şi 
Domnitorul loan Cuza şi zicea: „Să se oprească Sfânta Icoană, fiindcă s-a făcut 
minunea în ţară!”. 


De acolo au mers în oraşul Bârlad, şi au dus Sfânta Icoană în casa Doamnei 
Ecaterina Şuţu, care cu multă dragoste şi cucernicie a primit-o. Aci, aflând 
Protoiereul, a poftit pre Părinți să aducă Sfânta Icoană în catedrala oraşului, ca să 
se închine lumea mai cu înlesnire. Mergând cu Sfânta Icoană în Biserică, şi 
începând a se închina mulţimea din acel oraş, iarăşi a săvârşit şi acolo multe 
minuni, dintre care vom spune pe una mai însemnată. 


2 o ae 


Era în oraş un învăţător şi înţelept bine pregătit în ştiinţele profane, care avea la 
şcoala lui pe fiii celor mai însemnate persoane de acolo, şi spuneau despre dânsul 
bârlădenii că este foarte de treabă şi cinstit, însă nu are evlavie la cele sfinte, şi la 
Biserică nu merge, fără numai la Sfintele Paşti. Acela, auzind de venirea Sfintei 


Icoane, a trimis trăsura sa, rugând pe Părinţi să facă osteneală să meargă cu Sfânta 
Icoană la casa lui; dar Părinţii nu au voit, trimiţându-i răspuns că mai cuviincios 
este să vie el la Sfânta Icoană. Astfel, a trimis trăsura în trei rânduri, ca să meargă 
părinţii cu Icoana la el; şi mai rugându-i pe Părinţi şi alte persoane de vază, s-au 
îndemnat aceştia a merge cu Icoana la dânsul, pentru folosul sufletului lui. Deci, 
când au voit să ia Părinţii Sfânta Icoană şi să o pună în trăsură, aşa de grea s-a făcut 
încât abia patru oameni cu mare greutate au dus-o până la trăsură, iar când au voit 
să o pună în trăsură, a trosnit aşa de tare tocul în care era Sfânta Icoană încât toţi s- 
au spăimântat, şi caii de la trăsură au tresărit, iar tocul Icoanei s-a desfăcut din 
toate încheieturile lui. Atunci au cunoscut toţi că nu voieşte Maica lui Dumnezeu 
să meargă acolo unde nu era evlavie şi credinţă, ci numai o iscodire şi defăimare; 
iară înapoi întorcând-o, doi oameni au adus-o prea uşor. 

Asemenea, o cucoană evlavioasă greu bolnavă, fiind afară la moşie, auzind de 
Sfânta Icoană şi de minunile pe care le face, voia să meargă în oraş ca să 1 se 
închine şi să ceară sănătate la Maica Domnului, dar se temea să se suie în trăsură, 
ca să nu moară pe drum, până în oraş. ] s-a arătat Maica Domnului în chipul acestei 
Sfinte Icoane în vis, poruncindu-i să se scoale curând şi să vie la Bârlad, ca să se 
închine Maicii Domnului şi să se binecuvânteze de la Sfânta Icoană; şi cum s-a suit 
în trăsură, îndată s-a simţit sănătoasă, şi venind la Părinţi, a mărturisit, zicând: „Cu 
adevărat, pe această Sfântă Icoană o am văzut astă-noapte în vis, care mi-a zis să 
viu cât mai degrabă la Bârlad, să apuc închinarea ei, şi acum iată-mă cât sunt de 
sănătoasă!”. Şi ea dădu slavă Maicii Domnului. 

De acolo au venit Părinţii cu Sfânta Icoană la Galaţi şi au pus-o în Biserica 
Sfinților Împărați. La această biserică, un zugrav lucra meşteşugul său şi, văzând el 
îmbulzeala poporului care se închina şi admira Sfânta Icoană, i s-a părut ceva 
străin şi a început a-i ocărî pe oameni, făcându-i înşelaţi şi proşti, care nu cunosc 
Nimic. „Au doară nu credeţi voi basmelor călugărești! Nu vă amăgiţi, că greşiţi; un 
bun pictor poate să zugrăvească o icoană mult mai frumoasă ca aceasta” — şi altele 
mai multe zicea. 


Acestea bârfind, însuşi se uita cu obrăznicie la faţa Sfintei Icoane, ocărând poporul 
în gura mare. Şi iată că, deodată, Maica lui Dumnezeu, prin schimbarea feţei sale 
atât l-a îngrozit, încât s-a înfricoşat cu totul, şi apoi el singur s-a făcut 
propovăduitor poporului, zicându-le să creadă că într-adevăr Sfânta Icoană cu 
minune dumnezeiască este zugrăvită, că face semne mai presus de fire şi este 
făcătoare de minuni. 


După plecarea Sfintei Icoane din laşi, a urmat o prea slăvită minune, de mare 


mirare în acel ţinut. 
ee e 


Un evreu cu soţia şi copiii ţinea un han la drum; acel evreu, ducându-se după 
negoţul său, a lăsat în han pe soţia sa cu copiii şi o slugă. S-a întâmplat însă şi a 
murit evreul acolo unde s-a dus, şi un alt prieten al lui, asemenea evreu, 
îngropându-l, a luat marfa şi banii rămaşi, aducându-le evreicei, soției mortului, 
spunându-i de întâmplarea morţii bărbatului ei. lară după ce s-a dus acel evreu 
străin, vrăjmaşul a pus în mintea slugii ca să omoare pe evreică şi, luându-i averea, 
să se ducă de acolo. Deci pândind o noapte când evreica era singură numai cu 
copiii, a intrat la dânsa pe când dormea şi a început a o ameninţa că o va omori de 
nu-i va da banii pe care-i are; ea, văzând primejdia, şi după toate rugăminţile 
nefolosind nimica, a scos tot ce avea şi i-a dat, numai să-şi scape viaţa. Luând 
sluga aceea banii şi lucrurile date, a intrat în altă grijă, socotind că evreica are să 
spună oricui va veni în han, şi va fi vădit. Deci, ca să fie fără de grijă, a socotit în 
gândul său să o spânzure; şi, gătind acela spânzurătoarea, evreica se ruga către 
dânsul ca să o lase cu viaţă; el însă îşi căuta de planul său. 


Intre acestea şi-a adus aminte evreica de această Sfântă Icoană şi de minunile ei, 


precum auzise de pe la trecători, fiindcă străbătuse această veste pretutindeni, şi la 
acea nevoie a început cu lacrimi a se ruga ca o creştină, zicând: „Maica Domnului, 
dacă Chipul Tău cu adevărat s-a zugrăvit cu dumnezeiască minune, precum am 
auzit, şi tu eşti adevărată Născătoare de Dumnezeu, izbăveşte-mă de această 
primejdie, şi atunci voi crede şi mă voi boteza cu toată casa mea!”. Acestea şi alte 
mai multe zicându-le femeia, cu mare plângere, sluga s-a apropiat de ea, gata să-i 
pună laţul de gât, dar, socotind el că este prea sus şi nu o va putea ridica, l-a lăsat 
puţin mai jos şi apoi, suindu-se pe scaun, a pus laţul în gâtul său, să vadă de este 
potrivit; şi, cu slobozirea lui Dumnezeu, a călcat strâmb pe scaun şi îndată a sărit 
[scaunul] de sub picioarele lui, rămânând singur spânzurat. Văzând evreica această 
minune, a rămas încremenită de frică şi, socotind minunea, a crezut cu toată casa ei 
şI s-a botezat după cum făgăduise. 


La plecarea Părinților Nifon şi Nectarie din Galaţi cu Sfânta Icoană, aproape de 
pornire fiind, s-a făcut chipul Sfintei Icoane „ca ghermesit”, adică valuri de-a 
curmezişul obrazului, ca asudată; apoi, intrând într-un vapor austriac, „Loid”, se 
mirau toţi cei de acolo de chipul cel minunat al Maicii Domnului, nu numai 
pasagerii creştini ortodocşi, dar şi matrozii, cinstindu-l şi închinându-i-se. 


Ajungând Părinţii cu Sfânta Icoană în Sfântul Munte, la schela Monasturii 
româneşti, au trimis veste sus, la Monastire, ca să se pogoare preoţii îmbrăcaţi în 
sfintele veşminte, cu cântări şi tămâieri, spre întâmpinarea Sfintei Icoane; şi aşa, 
ducând-o cu mare pompă în sunetul clopotelor, au aşezat-o în Sfânta Biserică 
Catedrală, unde se vede până azi şi toţi câţi intră i se închină cu multă evlavie şi o 
sărută. După aceasta, cu sfatul de obşte, s-a făcut rânduială şi s-a întocmit slujbă, 
ca să 1 se facă pomenire în fiecare an cu multă pompă şi milostenii, la toţi câţi se 
vor aduna din toate părțile. 

Se afla pe atunci în Monastire un monah topit de boală, cu numele Inochentie, care 
numai prin suflare se cunoştea că este viu, de trei săptămâni nemâncat şi nu mai 
putea vorbi nicidecum. Dar cum a intrat Sfânta Icoană în Monastire, ca dintr-un 
somn s-a trezit şi a cunoscut că a venit Icoana Maicii Domnului, cu care împreună 
darul şi îndurările sale. Deci a cerut ca să-l ducă în Biserică şi închinându-se, 
acestea a grăit către Sfânta Icoană: „Maica lui Dumnezeu, de-mi este de folos să 
mai trăiesc, însănătoşeşte-mă, căci cred că poţi, iar de nu, fie voia ta; cum voieşti, 
Stăpâna mea, şi cum cunoşti, aşa fă cu mine!”. Acestea zicându-le, s-a întors la 
chilia sa, vesel şi plin de duhovnicească bucurie; însă nu a spus nimic, ci îndată a 
cerut cămașă curată, ca să se schimbe, apoi a cerut să se îmbrace în toată rânduiala 
monahicească, că era schimnic, şi să se împărtăşească cu preacuratele Taine. După 
aceea, trecând ca un ceas de când se închinase la Sfânta Icoană, şi-a dat duhul şi s-a 
dus să stea înaintea înfricoşatului Judecător, având drept protectoare pe însăşi 
Mama lui Hristos Dumnezeu, spre a-i mijloci fericirea veşnice Împărăţii Cereşti. 

Un alt monah din Monastire, anume Serghie, crezându-şi minţii sale şi bizuindu-se 
în sineşi, a ieşit din Monastire, nespunând nimănui, şi a intrat într-o peşteră pustie, 
cu socoteală ca să se apuce de o nevoinţă călugărească mai mare. Odată, rugându- 
se el după obicei, s-a pogorât deasupra capului său un luceafăr; şi sta aşa în 
vederea ochilor lui, însă el îşi făcea canonul său, încurajându-se; apoi acel luceafăr 
atât de tare a trăsnit încât monahul, plin de spaimă, a căzut la pământ ca un mort; şi 
tocmai după trei zile s-a deşteptat, însă surd cu desăvârşire şi de tot slăbit; şi cum a 
putut, a venit la Monastire şi a mărturisit întâmplarea ispitei drăceşti, dar nu auzea 
nicidecum, ci numai prin scrisoare se înţelegea cu ceilalți. Văzându-l părinţii şi 
făcându-li-se milă de el, l-au dus în Biserică, la Sfânta Icoană a Maicii Domnului, 
şi înălţând cu dinadinsul rugăciuni de umilinţă pentru el, l-a vindecat Maica lui 
Dumnezeu, redându-i auzul ca şi dintâi. 


Altădată, [pe] un meşter dintre cei ce lucrau în Monastire, după neîncercate 
judecăţile lui Dumnezeu, l-a apucat un duh necurat, care foarte rău îl muncea şi 
aducându-l frații dinaintea Sfintei Icoane, citindu-i Acatistul şi Paraclisul, grabnic 
s-a izbăvit omul de acea bântuială drăcească. 


În Moldova s-au făcut multe minuni de la Maica Domnului prin această Sfântă 
Icoană, |pe] care, precum am zis mai sus, Părinţii nu s-au gândit să le însemneze cu 
de-amănuntul, fiind cuprinşi de mare bucurie şi îndestulați că au câştigat un 
asemenea nepreţuit şi scump odor pentru Sfânta Monastire din nou întemeiată, care 
nu avea cu ce să se proslăvească; iar cele spuse sunt numai care s-au văzut cu ochii 
de Părinţii noştri şi le-au ţinut minte, iar altele ni le-au spus cei care s-au folosit de 
la această Sfântă Icoană. 


Am dat scrierii aceste puţine, întru slava Maicii lui Dumnezeu şi spre folosul celor 
care nu cunosc minunea zugrăvirii acestei Sfinte Icoane, împlinind din parte 
datoria pe cât am putut. Şi mărturisim şi credem cu toată inima că Maica lui 
Dumnezeu, pentru bunătatea sa, spre folosul celor ce cred şi o cinstesc cu credință 
şi cu dragoste, pururea a săvârşit şi săvârşeşte minuni, până la sfârşitul veacului. 

Într-un an, la 10 iulie, călugării Monastirii rânduiţi a pescui pentru a întâmpina pe 
musafirii ce vin în ziua de 12 iulie, la serbarea Sfintei Icoane a Maicii Domnului, s- 
au pogorât la mare, unde au schela, ca să pună mrejele în mare pentru pescuit, deşi 
în timpul verii nimeni dintre pescari nu pune mreje în mare, fiindcă apa este caldă 
şi peştele umblă prin apă pe deasupra, iar mrejele se depun pe fundul mării, şi de 
aceea nu se prinde; însă călugării, fund trei la număr, au zis: „Noi să cercăm şi să 
punem mrejele, şi Maica Domnului puternică este a-şi procura peşte la sărbătoarea 
Icoanei Sfinţiei sale”. 


Iar unul dintre aceşti trei monahi, fiind cam cu îndoială, a îndrăznit a zice în sinea 
sa: „Dacă icoana aceasta a Maicii Domnului s-a zugrăvit cu minune, după cum 
spun Părinţii, apoi să facă să se prindă peşte la sărbătoarea ei, în timpul acesta de 
vară”. 


Și aşa au pus în mare cinci bucăţi de mreji, câte şaizeci de stânjeni bucata, şi le-au 
lăsat nu trei ceasuri, după obicei, ci cinci, ca să pescuiască bine; apoi începură a le 
scoate, şi nu găseau într-o bucată de mreajă decât patru sau cinci peştişori mici; aşa 
au urmat la toate bucăţile de mreji; atunci au scos bucata cea mai de pe urmă şi, 
văzând că nu scoseseră peştele trebuincios în celelalte, se mâhniră că Maica 


Domnului nu a voit să le ajute a prinde peşte la sărbătoarea sa; iar când scoaseră 
acum mreaja mai mult de jumătate, iată că Maica Domnului, deşi îşi pierduseră 
orice nădejde, nu i-a lăsat împuţinaţi, ci le arătă minunile Sfinţiei sale spre bucuria 
lor şi întărirea în credinţă, că dintr-un capăt de mreajă au scos 30 oca de peşte! Şi 
văzând aceasta, s-au bucurat şi au slăvit pe Maica Domnului, cerându-şi iertare de 
îndoiala şi încercarea lor. 


Mărimea acestei Sfinte Icoane este de | m şi 10 cm în lungime, iar lăţimea după 
proporţie. Nu este făcută după asemănarea vreuneia dintre icoanele făcătoare de 
minuni, ci după un nou model al zugravului, precum l-a inspirat Dumnezeu. Faţa 
Maicii Domnului şi [cea] a Domnului sunt în culoarea grâului, nasul, gura şi bărbia 
sunt foarte potrivite la măsuri, iar ochii atâta dar au, ca [şi] cum ar sorbi inima 
privitorilor; cu toate acestea, căutătura este cu stăpânire. Privind cu înţelepciune şi 
cu luare-aminte la această Sfântă Icoană, se va vedea caracter împărătesc de mare 
neam, amestecat cu stăpânire şi cu blândeţe, de unde se arată că este închipuită 
prea după asemănare Maica lui Dumnezeu, şi plină de dar dumnezeiesc, la care 


nimeni nu poate privi fără să simtă în inima sa dulceaţă duhovnicească, bucurie şi 
umilinţă, fără numai de nu va fi vreun om prea împietrit la inimă şi întunecat la 
minte, ca să nu simtă nimica dintru acestea; că numai din privirea ei se 
încredințează fiecare cum că nu este săvârşită de mână omenească, precum 
mărturisesc şi străinii care vin de o văd. Şi nu stă numai într-un chip Sfânta ei Faţă, 
ci uneori se cam smoleşte, iar alteori se cam îngălbeneşte, luminând; iar la 
sărbătorile cele împărăteşti, când se face priveghere de toată noaptea, şi mai ales la 
serbarea Sfintei Icoane, atât este de veselă şi strălucită încât privitorilor nu li se 
pare că văd chip, ci ca [şi] cum ar privi pe însăşi adevărata Maica lui Dumnezeu. 


Este aşezată în strana mare, bine şi împodobit lucrată, pusă lângă sfeşnicul 
împărătesc din partea stângă, bine şi frumos gătită, cu salbă de galbeni mari şi alte 
monede, cruci şi ace de aur cu diamante şi mărgăritare, şi alte multe feluri de 
podoabe, date de evlavioşi şi de bunii creştini, care aşteaptă de la Maica Domnului 
mare dar şi plată, atât în lumea aceasta, cât şi în cea viitoare. Stă maiestuos şi 
veselă privirilor tuturor, atrăgându-i cu nesaţ, precum odinioară a văzut-o Sfântul 
Dionisie Areopagitul în Sfântul Sion; asemenea şi aci, în Sfântul Munte, a văzut-o, 
deştept [treaz] fiind, în dumnezeiască vedenie, cuviosul Marcu, ucenicul Sfântului 
Grigorie Sinaitul, şezând pe scaun ca o Împărăteasă, înconjurată de îngeri şi de 
arhangheli şi de toţi cuvioşii Sfântului Munte, slăvind-o şi închinându-i-se, care 
avea palate de aur înalte, către partea ce se zice Vigla, în care loc acum, cu ajutorul 
său, s-a făcut Sfânta Monastire Românească din temelie, întru slava Fiului Său, 
pentru mântuirea monahilor români şi a tuturor credincioşilor ortodocşi creştini ce 
viețuiesc într-însa cu frica lui Dumnezeu şi dragoste creştinească. 


Binecuvântaţi creştini, fu ai Sfintei Biserici a Răsăritului, de voiţi a vă încredința 
despre neisprăvitele de mână omenească chipuri ale Maicii Domnului nostru lisus 
Hristos, vă veţi încredința din înseşi adeveririle şi vrednicele de credinţă dovezi 
desluşite şi întărite de cele mai însemnate şi de bun neam persoane ale locului. Nu 
este cu putinţă de a mărgini pe Cel nemărginit şi a cuprinde pe Cel ce toate le 
cuprinde; noi numai aceasta putem cunoaşte şi înţelege, că dreapta Domnului nu 
încetează de a revărsa darurile Sale cele dumnezeieşti şi preţioase asupra noastră, a 
românilor, spre adeverirea şi întărirea credinţei. Să vină înţelepţii lumii, care cu 
agerimea cea ascuţită a minţii lor au descoperit adâncurile firii. Să vină teologii 
Bisericii, care, cu povăţuirea Duhului Sfânt, urmăresc adâncimile dumnezeieştilor 
Scripturi. Veniţi toţi împotriva grăitorilor de rău şi vedeţi că, pe câte sunt razele 
soarelui, pe atâtea sunt şi nenumăratele dovezi ce adeveresc cum că această Sfântă 
şi de minuni făcătoare Icoană este cu adevărat neisprăvită de mână omenească; şi 
oricum ar fi făcut Dumnezeu această minune, sau ori în ce scop, nu este omului 
slobod a ispiti, ca nu cumva să se mânie pe el Domnul şi să piară din calea cea 


dreaptă. De este întru acest chip, sau într-un alt chip minunea aceasta, este a lui 
Dumnezeu faptă. 


„Dreapta Domnului a făcut putere.” 


Nu vă minunaţi, iubiți ascultători, că dovezile, pe cât încape mintea omului, se 
înfăţişează celor ce voiţi a lua o mică desluşire; iar dacă cineva va fi mai mult 
iscoditor, acela să ia aminte ce se zice prin gura proorocului: „A Mea este izbânda, 
zice Domnul”. Credeţi şi nu ispitiţi, că Dumnezeu e Cel ce a făcut de a înfrunzit 
toiagul lui Aaron; Cel ce a făcut de a izvorât apa răcoroasă din piatra seacă în 
pustie, şi a făcut de s-au aflat scrise fără mână de om tablele Legii; tot Acela a 
isprăvit şi chipul Prea Curatei Maicii Lui şi al Său. Chiar însuşi prea iscusitul 
zugrav nu se putea dumiri, că ar fi avut oarecare prevestire, că această sfințită 
Icoană are a se săvârşi nevăzut de dumnezeiască putere, iar nu de stricăcioasele 
mâini ale omului muritor. Şi dacă prin umbrele Apostolilor se făceau multe minuni 
în popoare, mai presus de firea omenească, cu atât mai mult se cuvine a crede că 
Icoanele Prea Curatei Fecioare, Maica lui Dumnezeu, fac şi mai presus de fire 
minunate minuni. Că de multe ori mir îndestulat izvorăşte din ele, iar uneori 
lacrimi curg din ochii lor, şi de multe ori pe mări călătoresc, după cum şi Sfântul 
Munte Athos are nu puţine Sfinte Icoane de astfel de minuni făcătoare, nu numai a 
Prea Curatei Maici a lui Dumnezeu, ci şi ale plăcuților lui Dumnezeu Sfinţi, ce stau 
ca nişte turnuri şi slăvite monumente, spre apărarea acestui de Dumnezeu păzit 
loc. Şi cine poate spune nenumăratele minuni ale Sfintelor Icoane în toată lumea, 
nu numai la creştini, ci şi chiar la păgâni? Acestea n-au încetat a da să înţeleagă că 
Biserica Răsăritului învaţă drept cuvântul adevărului. Şi precum nenumăratele 
minuni ale Sfintelor Icoane sunt scrise, aşijderea înmiite sunt cele care n-au fost 
însemnate de condeiul omenesc. Că precum soarele nu poate împrăştia razele sale 
în tot locul, de asemenea nici omul nu poate aşa lesne a afla despre toate minunile 
făcute de Dumnezeu pe pământ. Numai cei ce cunosc şi se îndeletnicesc cu citirea 
şi cercetarea Sfintei şi Dumnezeieştii Scripturi le pot afla din parte. 


Citim că-n zilele dreptslăvitorilor împărați greci [bizantini] Leon [VI] înțeleptul şi 
Alexandru, fratele lui, fiii împăratului Machedon | Vasile macedoneanul], era o 
asemenea Sfântă Icoană la una dintre monastirile Constantinopolului. 


În vremea domniei Iaroslavului, în zilele lui Petru Movilă, Mitropolitul Kievului 
[sec. XVII], s-a aflat o asemenea Sfântă Icoană la Volga, iar până astăzi se vede la 
Tolga, în vechea catedrală. 


Vedem, în Lavra Pecerska, că şapte icoane cu asemenea dar şi nevăzută mână s-au 
zugrăvit, pe care văzându-le egumenul că pentru rugăciunile Sfântului Alpie 
(zugravul din a lor monastire) s-au făcut, a dat laudă lui Dumnezeu, închinându-se 
toți acelor Sfinte Icoane nefăcute de mână, a Domnului şi a Prea Curatei Maicii 
Lui, şi ale Sfinţilor din vechime; iar dintre aceste şapte Sfinte Icoane, pe aceea a 
Prea Curatei Maici a lui Dumnezeu a luat-o Voievodul Vladimir şi o a trimis la 
Rostov, şi stă acolo până astăzi. 


La acelaşi Sfânt Alpie vedem că a venit îngerul Domnului, întru a sa casă, şi a 
zugrăvit icoana Adormirii Maicii lui Dumnezeu; şi întrebând îngerul pe Sfântul 
Alhpie de mai lipseşte ceva icoanei, el 1-a răspuns că este desăvârşită, ca una ce s-a 
făcut cu minune dumnezeiască. 


De asemenea, şi cuvântătorul de Dumnezeu loan a zugrăvit o icoană a sa, învățând 
pe un copil, anume Gusar, care zugrăvea în palatul împărătesc din Constantinopol, 
şi s-a mirat împăratul şi toţi ai săi de meşteşugul cel iscusit. 


În Lida, satul ce este ca la 18 mile de Ierusalim, au făcut o biserică Apostolii lui 
Hristos Petru şi loan; acolo s-a aflat o icoană a Prea Curatei Fecioare ţinând în 
braţe pe lisus, făcută din darul Sfântului Duh, în viaţă fiind Prea Sfânta Stăpână, şi 
pe care văzând-o aceasta, a binecuvântat-o, ca să fie darul Fiului său cu acea Sfântă 
Icoană, care, până în zilele lui Iulian paravatul [apostatul? — sec. IV], a făcut 
nenumărate minuni. 


Iarăşi la Lida, în biserica făcută de Eneia şi de cei şaptezeci de apostoli, care s-a 
ridicat în numele Născătoarei de Dumnezeu, încă în viaţă fiind Stăpâna, şi pe care, 
din pizmă, evreii voiau să o risipească, iar împreună cu ei şi închinătorii de idoli. 
Dar, după porunca stăpânitorului cetăţii aceleia, s-a pecetluit uşa bisericii; şi după 
trei zile deschizând-o, au aflat zugrăvită — dar nefăcută de mână — icoana Maicii lui 
Dumnezeu, de trei coți înaltă, haina având-o albastră, iar deasupra acelei haine, alta 
de porfiră; fiind scrise deasupra ei aceste vorbe: „Maria, Maica Împăratului Hristos 
din Nazaret”. Şi nenumărate minuni s-au săvârşit de această Sfântă Icoană. 


În zilele Împăratului Tiberie şi ale Patriarhului Serghie [sec. VII], s-a zugrăvit 
nevăzut pe pânză chipul lui lisus Hristos, în casa unei văduve, Maria din Meletin, 
unde şi nenumărate minuni s-au făcut de la această Sfântă Icoană. 


În zilele vieţuirii Sale pe pământ, Împăratul Împăraţilor, Domnul nostru Iisus 
Hristos, rugându-Se în Muntele Măslinilor, a asudat cinstită Faţa Lui; şi luând o 
basma de la unul dintre ucenicii Săi şi ştergându-Se, îndată nevăzut s-a întipărit 


cinstită Faţa Lui pe acea basma; şi cine poate spune cu amănuntul minunile câte le- 
a săvârşit acel chip dumnezeiesc? 


Şi ca să nu vă îngreunez, nu am adus mărturii cu de-amănuntul; dar văzând că, față 
de cele pomenite mai sus, mulți stau nedumerindu-se şi zic că nu s-a mai auzit de 
icoane nezugrăvite de mâini omeneşti, de aceea am fost silit să mai aduc o mică 
încredințare; iar voind cineva mai mult a cerceta, gata sunt mii de dovezi despre 
Sfintele Icoane, şi lesne a le aduce înainte. Însă nouă ni se cuvine a zice, cu Sfânta 
lui Hristos Biserică: „Mută să fie gura păgânilor, care nu se închină cinstitei 
Icoanei Tale, celei zugrăvite şi săvârşite cu darul Duhului Sfânt, dat Prea Curatei 
Fecioare, Maicii lui Dumnezeu!”. 


Să se minuneze tot auzul omenirii, şi glasuri de bucurie şi de mulțămire cu dorire 
să se înalțe prea dulcelui nostru Ziditor, Care ne-a dăruit astfel de mijlocitori şi 
veşnice monumente pe pământ. Pentru aceea şi noi toți împreună, popoare, 
seminţii şi limbi, laudă Împărătesei Cerului să-i aducem, în ziua aceasta prea 
vestită a praznicului nostru; că astăzi puterile cele nevăzute ale cerurilor din cer au 
căutat şi cu noi nevăzut prăznuiesc. Astăzi s-a împlinit proorocia lui David, care 
zI-ce: „Să se veselească cerurile şi pământul să se bucure”, că iată, pe amândouă le- 
a primit cea cu dar dăruită, şi spre cântarea acestei Sfinte Icoane poftesc astăzi 
ochii evlaviosului vostru cuget, o, prea iubitoare de serbare adunare. 


Aşadar, îndrăznesc a vă ruga, în numele Celui pe Care-L vedem pe această Sfântă 
Icoană, ţinându-Se de Prea Curata Sa Maică în sfintele ei braţe, ca să răspundă 
oricui se bizuieşte a zice ceva împotriva dumnezeieştilor minuni!... Dumnezeu, 
pentru îndurările milei Sale, ne-a dăruit luminare nouă, celor ce eram întru 
întunericul puţinei credințe sau mai bine-zis, ne-a dăruit mântuire nouă, celor 
păcătoşi, chiar dinaintea ochilor noştri. 


Veniţi dar şi vă apropiaţi, iubiților bine credincioşi, şi mai ales voi, care sunteţi de 
faţă în această Sfântă Biserică; şi vă rog, luaţi bine seama la această Sfântă Icoană 
şi vedeţi cât este de plină de daruri! Şi toți veţi zice că este chip de Dumnezeu 
lucrat, al frumuseţii cerului, şi aleasă săvârşire a atotţiitoarei mâini a lui 
Dumnezeu. Au nu se pare că cerul a închis în faţa ei tot seninul şi toată frumuseţea 
stelelor? Şi cine poate tâlcui însuşirile acestei Sfinte Feţe, când a văzut pe al ei 
binevestitor Arhanghel hotărând-o a fi plină de daruri? Şi ce nu are acest fecioresc 
chip, care să nu fie plin de curăţenie, de respect şi sfinţenie? 


Se pare că în această Sfântă şi de minuni făcătoare Icoană, a făcut Proma cea 
dumnezeiască o minunată adunare a tuturor harurilor şi o însuflețită alcătuire a 
tuturor frumuseţilor cereşti şi pământeşti. 


Fiindcă, după cum mărturisesc Sfinţii Părinţi şi vrednicii de credinţă istoriografi, 
Epifame şi Nichifor, despre chipul cel trupesc al Prea Curatei Fecioare Maria, 
Maica lui Dumnezeu, era Prea Sfântă încă de când vieţuia pe pământ, întru acest 
fel: era vederea feţei ei ca vederea grăuntelui de grâu, părul galben, ochiu ascuţiţi la 
vedere, întru care luminile erau asemenea rodului de măslin; sprâncenele ei erau 
plecate şi ales de negre, nasul potrivit, buzele ca floarea trandafirului, faţa nu 
rotundă, nici scurtă, ci puţin alungită, mâinile şi degetele lungi, hainele pe care le 
purta erau simple şi puţin mai lungi decât măsura corpului, cu trupul gingaş, având 
părul bine şi cu multă cuviinţă legat. 


Asemenea şi prea dulcele ei Fiu, Domnul lisus, avea unele asemănări cu trăsăturile 
celei ce L-a născut. 


Acum, prea iubiți ascultători ai Maicii lui Dumnezeu, vedeți împlinirea trăsăturilor 
chipului ei în Sfântă Icoana sa. Duhul Sfânt a încununat-o pe Prea Curata Fecioară 
cu mulțimea darurilor, precum Solomon o vesteşte în Cântarea Cântărilor, numind- 


o Mireasă şi aşa zicându-i: „lată, frumoasă eşti, iubita mea. Părul tău ca turmele 
caprelor care s-au suit din Galaad. Capul tău precum Carmilul; cosiţele capului tău 
ca mohorâtul împărătesc legat în călătorii; ochii tăi ca nişte bălți ale râului Esevon; 
buzele tale ca o funie roşie. Miere şi lapte am văzut sub limba ta. Dinţii tăi ca nişte 
turme din cele tunse, gâtlejul tău ca nişte vin bun, obrazul tău ca al unei turturele 
frumoase, grumajii tăi şi umerii tăi ca nişte gherdanuri, sânul tău mult mai frumos 
decât grâul şi vinul, ca doi iezi de căprioară gemeni, care pasc în crini; pântecele 
tău stog de grâu îngrădit cu crin”. 


Acestea toate sunt semne ale dumnezeieştilor dăruiri şi cunoştinţe date de către 
Duhul Sfânt Fecioarei Maria. Şi Acelaşi Sfânt Duh a încununat cu o mulţime de 
daruri şi Sfânta Icoană a Prea Curatei Maici a lui Dumnezeu. Și vă rog, creştinilor 
dreptslăvitori, credeţi numai ceea ce vedeţi şi vă veţi mântui, că greu este a lovi cu 
piciorul împotriva boldurilor! Şi cu bucurie privind, să ne închinăm Sfintei Icoane 
a Maicii lui Dumnezeu şi a Fiului ei, celei cu dumnezeiască minune săvârşite, care 
are feţele vesele ca nişte labirinturi întru care rătăceşte toată cugetarea omenească, 
de care şi Duhul Sfânt se minunează, văzând măririle Fecioarei, şi zice: „Lu, iubita 
mea, frumoasa mea, porumbiţa mea, care eşti întru acoperământul pietrei, arată-mi 
faţa ta şi mă fă să aud glasul tău; că dulce este glasul tău şi faţa ta frumoasă”. 


Apoi noi, nevrednicii, noi, necărturarii şi neînvăţaţii, ce vom putea zice, când şi pe 
ritori ca pe nişte peşti îi lasă fără de glas, numai prin tăcere lăudând-o?! 


O, negrăită milostivire şi adânc de bunătate a Atotputernicului Dumnezeu, cum şi 
în cele mai de pe urmă veacuri lucrează minuni mai presus de fire, pentru folosul 
şi mântuirea neamului creştinesc! Cum, cu nepomenire de rău pentru păcatele 
noastre, ne iubeşte aşa de mult, iconomisind chipul mântuirii noastre, cu atâtea 
feluri de binefaceri, şi dăruindu-ne cu aşa mari şi nepreţuite daruri sfinte, prin care 
cu înlesnire şi îndrăzneală să mijlocim cele de folos şi iertarea păcatelor, de la 
milostivirea Sa cea iubitoare de oameni! 


Mare dar şi de multă însemnătate şi adâncă cugetare duhovnicească este, socotind 
harul cu care Dumnezeu a înzestrat şi a întărit acest Sfânt Locaş, cu această Sfântă 
şi plină de daruri Icoană a Maicii Domnului, spre mângâierea şi fericirea neamului 
românesc, pe care niciodată nu l-a părăsit, ci din veci l-a iubit, l-a ocrotit, l-a înălţat 
şi cu multe şi mari bunătăţi şi binefaceri l-a dăruit şi l-a proslăvit; pentru care toți 
cei ce cunosc istoria strămoşească se vor minuna, cum prin atâtea nebiruite şi 
nesuferite nevoi trecând, pe toate cu bărbăţie, prin darul şi ajutorul lui Dumnezeu 
le-a biruit, păstrând libertatea şi autonomia în cele de aici, iar în cele viitoare 
răsplătirea faptelor celor bune, cu veşnica fericire întru Împărăţia Cerurilor. 


Pentru multa dragoste şi datornicul respect pe care se cuvine a le avea şi a le da 
PreaSfintei Născătoare de Dumnezeu, mijlocirea şi nădejdea mântuirii noastre, şi 
ca să nu rămână în uitare şi în nebăgare de seamă această Sfântă Icoană cu minune 
zugrăvită şi făcătoare de minuni a Maicii Domnului, Prea Cuvioşia Sa, Părintele 
Nifon, superiorul [stareţul], în înţelegere cu Părinţii din Sfânta Chinovie, a hotărât 
ca în toți anii, în ziua de 12 iulie, să se facă serbare mare cu priveghere de toată 
noaptea, în cinstea şi amintirea minunatei zugrăviri a Sfintelor Feţe, a Maicii lui 
Dumnezeu şi a Domnului nostru lisus Hristos, cele închipuite în această Sfântă 
Icoană, împodobind serbarea cu cântări şi laude, cu mulţumiri şi cereri către Prea 
Sfânta Născătoare de Dumnezeu, întâmpinând cu dragoste pe toţi câţi se vor aduna 
din toate părțile, ospătându-i şi împărțind milostenie la cei săraci. 


Mulțumită dar, fraţilor, să dăm lui Dumnezeu, pentru această prea slăvită şi nouă 
minune, că la Dumnezeu toate sunt cu putință, precum vedem prin Sfintele 
Scripturi; drept aceea, noi toți câți ne-am adunat la această sfântă şi veselitoare 
serbare a Maicii lui Dumnezeu, căzând înaintea acestei Sfinte Icoane a ei, ce-şi are 
închipuite feţele cu minune, să strigăm credincioşi: Prea Sfântă Stăpână de 
Dumnezeu Născătoare şi pururea Fecioară Marie, protectoarea şi apărătoarea 
noastră, cerem a ta nebiruită apărare; Împărăteasa Cerului şi a pământului, ceea ce 


ai cu dreptate numele de Prodromiţa, adică Înaintemergătoare, întăreşte-ne întru 
lucrarea faptelor bune şi ne du de mână întru împărăţia cea cerească; povăţuieşte- 
ne pe toţi drepteredincioşii creştini, spre a vedea şi veşnic a ne îndulci de mărirea 
Fiului Tău şi Dumnezeului nostru, că binecuvântată şi prea slăvită eşti în vecii 
vecilor. Amin. [*] 


[*] Textul a fost preluat din volumul Prodomu — Schitul românesc din Sfântul 
Munte Athos şi icoanele sale făcătoare de minuni, Editura Christiana, Bucureşti, 
2004, pp. 49-78. Volumul respectiv a fost îngrijit de Răzvan Codrescu. Titlul 
original complet: Minunile Maicei Domnului „Prodromiţa” sau Minunea ce s-a 
făcut cu zugrăvirea Sfintei Icoane a Maicei Dom-nului de la Monastirea română 
„Prodromul” din S-tu Munte Athos şi alte multe minuni ce s-au făcut după 
zugrăvire. Istorisirea minunilor şi a altor Sfinte Icoane ce se află în Sfânta 
Monastire, adunate şi lucrate de Arhimandritul Antipa Dinescu, superiorul Sfintei 
Monastiri. Textul inițial — Luna iulie, în 12 zile: Istorisire pentru minunata 
zugrăvire a Sfintei Făcătoare de minuni Icoane a Prea Sfintei, Prea Curatei, 
binecuvântatei, slăvitei Stăpânei noastre, de Dumnezeu Născătoarei şi pururea 
Fecioarei Maria, care s-a săvârşit cu dumnezeiască minune, pronumită 
„Prodromiţa” a fost tipărit în volumul Slujba praznicului sfintei şi de minuni 
făcătoarei icoane a Maicii Domnului numită Prodromiţa, Tiparniţa Gutenberg, 
Bucureşti, 1900. 


Sursa: Danion Vasile 


Prodomiţa - icoana Maicii Domnului nefăcută de mână omenească - 150 de 
ani de la zugrăvirea minunată 


Anul acesta (2013) se împlinesc 150 de ani de la zugrăvirea în chip minunat a 
icoanei Prodromiţa de la Muntele Athos, a cărei cinstire este pomenită, vineri, 12 
iulie, în calendarul ortodox. 


Icoana Maicii Domnului Prodromiţa (adică Înaintemergătoarea) este o icoană 
făcătoare de minuni „nefăcută de mână omenească”, comoara Schitului Sfântul 
loan Botezătorul — Prodromu de la Sfântul Muntele Athos din Grecia, pentru că 
icoane nefăcute de mână omenească sunt puţine în toată lumea ortodoxă.[,, În 
istoria Ortodoxiei se cunosc icoane făcătoare de minuni, al căror mister rămâne 
învăluit. Fie că au fost pictate de Sfinţi, fie din cauza credinţei puternice a celui 
care le cinsteşte, fie că au fost alese ca instrumente în iconomia dumnezeiască, 
aceste icoane sunt patrimoniul cel mai de preț al evlaviei ortodoxe ” — Pr. Prof. Dr. 
Ion Bria, Dicţionar de teologie ortodoxă AZ, Ed. IBMBOR, Bucureşti, 1981] 


În anul 1863, în timpul lucrărilor de ridicare ale schitului Prodromu, 
ieroschimonahul Nifon căuta un iconar care să zugrăvească pe lemn de tei o icoană 
a Maicii Domnului care să fie pictată potrivit rânduielilor bisericeşti: citirea zilnică 
a Acatistului Maicii Domnului, post negru cu o singură masă pe zi la sfârşitul 
lucrului, înfrânarea de la mânie, mândrie şi păcate trupeşti, precum şi celelalte 


rânduieli.| Maica Domnului Prodromita, în revista Epifania, iulie-august 1999, p. 
15] 


Cuvioşii Nifon şi Nectarie l-au găsit pe iconarul Iordache Nicolau, om evlavios şi 
cu frica lui Dumnezeu lucra frumos şi cu bună sporire, s-a încumetat să picteze 
icoana şi s-a apucat imediat de lucru la mănăstirea Bucium din laşi. 


Astfel că, în câtva timp, a terminat veşmintele şi celelalte părţi ale icoanei, lăsând 
ca Sfintele Feţe să le facă pe urmă, după cum este sistemul artei zugrăvirii. După 
ce a terminat de zugrăvit, cum s-a priceput mai bine, veşmintele şi câmpul, a 
început a lucra la Sfintele Feţe a Maicii Domnului şi a lui Dumnezeu Pruncul, 
Domnul lisus Hristos, silindu-se cu toată punerea ca să le facă pe cât va putea mai 
bine. 


Deşi era un pictor priceput, se poticneşte inexplicabil la zugrăvirea Sfintelor Feţe 
ale Fecioarei Maria şi a Pruncului lisus din braţele ei. Speriat şi mâhnit că poate şi- 
a uitat meşteşugul său o voință mai puternică se opune, acoperă icoana, încuie 
atelierul şi amână totul pentru a doua zi. În dimineaţa următoare, rămâne uimit că 
icoana era desăvârşită, fără să înţeleagă cum se petrecuse această minune. Pentru a 
da mai multă credibilitate minunii, iconarul a lăsat şi o mărturie scrisă. 


La schitul Prodromul se găseşte un document datat 29 iunie 1863 care reprezintă 
mărturia iconarului Nicolau Iordache şi iscălită cu propria sa mână: “Eu, Iordache 
Nicolau, zugrav din târgul laşi, am zugrăvit această sfântă icoană a Maici 
Domnului cu însăşi mâna mea, la care a venit o minune: după ce am isprăvit 
veşmintele, după meşteşugul zugrăvirii mele, m-am apucat să lucrez feţele Maicii 
Domnului şi a lui lisus Hristos. Privind eu la chipuri, cu totul a ieşit dimpotrivă, 
pentru care foarte mult m-am mâhnit, socotind că mi-am uitat meşteşugul. A doua 
zi, după ce m-am sculat, am făcut trei metanii înaintea Maicii Domnului, rugându- 
mă să-mi lumineze mintea, să pot isprăvi sfânta ei icoană. Când m-am dus să mă 
apuc de lucru, am aflat chipurile drese desăvârşit, precum se vede. Văzând această 
minune, n-am mai adaos a-mi pune condeiul, fără numai am dat lustrul cuviincios, 
deşi o greşeală a fost aceasta că am dat lustru la o asemenea minune”. | Arhim. 
Chiril Lovin, Icoana Maicii Domnului Prodromiţa. Istoria, minunile şi acatistul] 


Dimensiunile icoanei sunt de 100 / 70 cm. Chipul Maicii Domnului şi al Pruncului 
lisus au culoarea galbenă, nuanţa de galben a grâului. Există mărturii cum că 
Sfintele Feţe se schimbă, uneori întunecându-se, alteori luminându-se.| Ierod. 
Cleopa Paraschiv, Icoana nefăcută de mâna omenească Prodromiţa, Editura 
Panaghia] 


O altă caracteristică este aceea că icoana, cercetată la microscop, nu prezintă urme 
de pensulă, acest lucru întărind credința cum că Sfintele Feţe au fost pictate 
miraculos de mână nepământească.| Prodomu — Schitul românesc din Sfântul 
Munte Athos şi icoanele sale făcătoare de minuni, Editura Christiana, Bucureşti, 
2004] 


Se apreciază că portretele zugrăvite pe icoană sunt identice cu portretele reale ale 
Fecioarei şi Pruncului lisus aşa cum au fost consemnate de martorii oculari 
contemporani. Există o descriere rămasă de la Sfinţii Epifanie şi Nichifor: 


“Încă de când vieţuia pe pământ era faţa ei ca vederea bobului de grâu, păr galben, 
ochi ascuţiţi la vedere, întru care luminile erau asemenea rodului de măslin, 
sprâncenele ei erau plecate şi ales de negru, nasul potrivit, buzele ca floarea 
trandafirului, faţa nu rotundă, nici scurtă, ci puţin alungită, mâinile şi degetele 
lungi, hainele pe care le purta erau simple şi puţin mai lungi decât măsura corpului, 
cu trupul gingaş, având părul bine şi cu multă cuviinţă legat“ [ lerod. Cleopa 
Paraschiv, op.cât.] 


De-a lungul vremii au fost făcute câteva copii, dintre care unele au rămas în 
Sfântul Munte, iar altele au fost trimise în România, toate fiind făcătoare de 
minuni. 


Mărturii despre Icoana Maicii Domnului Prodromiţa 


De-a lungul timpului au fost consemnate nenumărate minuni săvârşite cu cei care 
au cerut ajutor de la Născătoarea de Dumnezeu închinându-se cu credinţă icoanei 
Prodromiţa, atât în Muntele Athos, cât şi în pelerinajele din ţara noastră. 


La Schitul Prodromu se găseşte un document datat 29 iunie 1863 care cuprinde 
mărturia zugravului lordache Nicolau despre minunea săvârşită cu pictarea sfintei 
icoane a Maicii Domnului Prodromiţa. 


De asemenea, în urma analizei ştiinţifice a icoanei, prin cercetare la microscop, nu 
s-au depistat urme de pensulă, probându-se astfel originea nepământească a 
picturii. 


Sunt mărturii cum că Sfintele feţe din icoana Prodromiţa se schimbă miraculos, 
uneori întunecându-se, alteori luminându-se. 


Există dovezi cum că şi copiile icoanei săvârşesc minuni. Astfel, un credincios din 
Atena, care avea o reproducere a icoanei Maicii Domnului Prodromiţa a declarat că 
în urma rugăciunilor la această Sfântă icoană, în familia sa s-a petrecut o 
schimbare. 


În ţara noastră, o copie foarte reuşită a icoanei Prodromiţa se află într-o biserică de 
lemn din Vatra Dornei. Aceasta a fost pictată în anul 1922 după originalul din 
Muntele Athos.Una dintre cele mai mari minuni făcute de această copie fidelă a 
Icoanei Maicii Domnului Prodromiţa a avut loc în anul 1954, când biserica în care 
ea a fost depusă a ars în întregime, fiind incendiată de o mână criminală (deoarece 
împiedica constucția unei şosele). Au existat mărturii conform cărora acţiunea de 
stingere a incendiului a fost sabotată. Dar, deşi biserica a ars în întregime, icoana a 
rămas intactă. 


Icoana Maicii Domnului „Prodromiţa” (Inaintemergătoarea) este o icoană cu totul 
aparte, cu o mare putere făcătoare de minuni, fiind considerată între cele mai 
valoroase icoane, ea nefiind pictată de mână omenească. 


Această icoană pune în evidenţă şi o altă trăsătură a Maicii Domnului, aceea de 
călăuză pentru noi — prin faptul că Maica Domnului ni se oferă călăuzitoare pe 
calea vieţii la vreme de încercare. Amin. 


“Timpul meu este aşa de puţin, încât nu pot să-l pierd în altă parte”, interviu 
cu avva Petroniu Tănase ( 2011), stareţul Schitului românesc Prodromu 


A venit clipa îndelung aşteptată să ajungem la Schitul românesc Prodromu cu 
hramul Sfântului loan Botezătorul, aflat pe teritoriul Marii Lavre, cam la o oră 
distanță de aceasta. În faţa pelerinului apare o imagine tulburătoare: un aşezământ 
monahal unic în felul lui pe tot cuprinsul Athonului, deoarece biserica şi chiliile 
sunt albe, iar cerul albastru le învăluie ca într-o apoteoză. Însăşi Maica Domnului a 
proorocit, că „spre sfârşitul vremurilor”, se va ridica în acest loc — numit Vigla — 
un locaş bine plăcut ei. Este chiar Schitul românesc Prodromu. 


În zilele senine, navigatorii de pe Marea Egee văd de la mare distanță muntele 
Athos şi această minune diafană a lui Dumnezeu. În sfânta biserică se află comoara 
cea mai de preţ a schitului: sfânta icoană a Maicii Domnului, „Prodromiţa”. Pe 
icoană se găsesc multe lănțişoare şi cruciulițe, lăsate de credincioşi drept 
recunoştinţă pentru ajutorul primit. După câteva zile de slujbe în limba greacă (0 
limbă liturgică perfectă), când auzim slujba în binecuvântata limbă românească, 
parcă am ajuns acasă. 


În biserică se desluşeşte, aproape de altar, silueta părintelui Petroniu, starețul, stând 
gânditor şi smerit, cu capul uşor aplecat. Părinţii sunt plini de iubire, ascultători de 
Dumnezeu şi foarte primitori. Prin mila Preacuratei, am ajuns la schit chiar de ziua 
cinstirii Maicii Domnului Prodromiţa şi suntem adânc impresionați de mulțimea de 
închinători care au venit s-o cinstească pe Stăpâna lumii. 


„Grădina Maicii Domnului” e loc prin excelenţă sfințitor, dar aici se poate vedea 
că şi „omul sfințeşte locul”. Ne-am reîntâlnit cu părintele Petroniu Tănase, în 
vârstă de 92 de ani. La această vârstă, Cuvioşia sa poate încă sluji ca preot o 
priveghere de toată noaptea. A intrat din 1930 în viaţa monahală, iar din 1978 s-a 
retras în Sfântul Munte, la Prodromu, unde din 1985 este stareț. Răspunde cu 
răbdare şi smerenie la întrebările pelerinilor. 


— Vă rugăm, Părinte, să ne vorbiţi despre prezenţa vie şi minunată a Sfintei 
icoane Prodromiţa, în acest sfânt lăcaş. 


— Această sfântă icoană a Maicii Domnului se află de aproape un veac şi jumătate 
în Sfântul Munte Athos, la Schitul românesc Prodromu, de unde şi-a luat numele 
de Prodromiţa. Este una din puţinele icoane din Ortodoxie „nefăcută de mână”, 
pictată în chip minunat. În cazul icoanei noastre minunea s-a petrecut în 1863. 
Ctitorii Schitului Prodromu, monahii Nifon şi Nectarie, dorind să aibă în noua lor 
ctitorie o icoană frumoasă a Maicii Domnului, aşa cum au toate mănăstirile din 
Sfântul Munte, au găsit un pictor priceput şi evlavios din oraşul laşi, pe nume 
Iordache Nicolau, căruia i-au comandat icoana cu înţelegerea ca aceasta să fie 
pictată potrivit rânduielii Sfintei Biserici Ortodoxe, „cu rugăciune şi post”. În 
timpul pictării, să citească zilnic Acatistul Maicii Domnului şi masa să o servească 
după încetarea lucrului din acea zi. 


Cu această rânduială, pictorul s-a apucat îndată de lucru cu bun rezultat, dar când a 
ajuns să picteze Sfintele Feţe a Maicii Domnului şi a Domnului Hristos, nu reuşea 
deloc să le picteze după cuviinţă. Mâhnit, pictorul a întrerupt lucrul, a acoperit cu o 
pânză icoana, a încuiat atelierul şi s-a încuiat în camera lui, unde s-a rugat fierbinte 
Maicii Domnului ca să-i ajute să desăvârşească Sfânta Icoană. A doua zi, dorind să 
înceapă din nou lucrul, pictorul a intrat în atelier, a aprins candela la Maica 
Domnului şi făcând metanii înaintea Icoanei, a dat la o parte pânza şi minune, 
Icoana era terminată şi frumos pictată, aşa cum se vede şi astăzi. În urma acestei 
minuni, icoana a fost dusă cu deosebită cinste la Sfântul Munte Athos, iar în timpul 
transportării ea a săvârşit mai multe minuni, continuând să fie făcătoare de minuni 
până în ziua de astăzi. 


— Știm că există un Acatist al icoanei Prodromiţa. 


— Aici la Sfântul Munte nu există multe acatiste. În ţară ştiu că sunt multe acatiste 
şi apar într-una. În muntele Athos, există numai vechiul acatist al Bunei Vestiri, 
compus de Sfântul Cosma Melodul. Unii spun că nu e compus de el, ci e născut din 
evlavia poporului. 


— S-au mai petrecut întâmplări minunate la Prodromu? 


— Minuni se petrec necontenit şi pretutindeni, numai că nu avem noi ochi să le 
vedem. O minune e şi cea a venirii şi a petrecerii noastre aici. În anul 1976, când 
am venit la Prodromu, erau vreo 7-8 bătrâni bolnavi, doar doi erau mai sănătoși. În 
1963 fusese sărbătoarea Mileniul Sfântului Munte Athos; venise patriarhul 
Atenagora şi patriarhul lustinian, care a aflat că aici situația nu era deloc 
încurajatoare, fiind sărăcie mare. Când am venit noi, un grup de 5 inşi, ne-a 


întâmpinat un părinte de la Chilia Colciu, părintele loan care ne-a spus: „nu vă 
duceţi la Prodromu, că acolo nu e nici de mâncare”. 


Mai târziu, un scriitor, care fusese aici în 1963, mi-a trimis din ţară o pagină dintr- 
o carte despre Sfântul Munte Athos, cu minunea de la Prodromu. Venind el la 
Prodromu, de departe schitul i s-a părut frumos, cu mulți chiparoşi, dar de aproape 
era părăginit şi ploua în biserică. A întrebat pe un călugăr din schit dacă la 
Prodromu e ceva care să facă minuni, aşa cum se află la toate mănăstirile din 
Athos: icoane făcătoare de minuni, sfinte moaşte, etc. „Avem şi noi o icoană care 
face minuni”, a răspuns monahul. „Şi ce minuni a făcut?”, întrebă curios călătorul. 
„Oare nu-i aceasta o minune, i-a răspuns monahul, că noi aici suntem 19 călugări, 
că nu avem nimic şi totuşi nu murim de foame?” 


Avva Petroniu împreună cu Pr. Cleopa Ilie şi mireanul Leonida Plămădeală 
(viitorul mitropolit al Ardealului, IPS Antonie), anii '60 


În ultimii ani, această minune se petrece tot timpul la Prodromu. S-au cheltuit sute 
de milioane de drahme, făcându-se din nou acoperişurile putrede şi lăsate în jos. S- 
a folosit o pădure întreagă de lemn de castan care se vinde, aici, la kilogram, ca să 
repare acoperişurile. S-au folosit sute de bârne, care costau mult. Nu aveam nici un 
ban, cu toate acestea s-au început lucrările, au venit bani de ici, de colo şi nu ştiu 
cum s-au făcut lucrările acestea, schitul neavând nici un venit propriu. Aceasta-i o 
minune. Lucrul s-a făcut cu ajutoarele venite din diverse părţi, cu călugării care se 
pricep şi lucrează în atelierul de tâmplărie şi în atelierul de pictură. Nu s-au 
terminat lucrările, mai sunt atâtea de făcut, dar principalul s-a făcut. Vreo 20 de ani 
s-a lucrat mereu. Multe lucrări sunt făcute chiar de călugări, uşi, ferestre şi altele, 


sunt făcute în atelierul de tâmplărie, dar şi tencuieli exterioare şi interioare la 
biserică. Biserica trebuia consolidată şi turlele erau crăpate, gata să cadă. 


— Pictura este cea originală? 


— Pictura s-a refăcut cu meşteri veniţi din ţară: pictorii Carp Vasile şi Chiriac Ion, 
dar au lucrat alături de ei şi părinţi din Schit. O parte din vechea pictură, care era 
mai bine conservată, a fost restaurată, iar partea de nord, mai stricată, s-a făcut din 
nou. Vreo doi ani de zile a durat refacerea picturii. 


— Se pot observa diferenţe între specificul Ortodoxiei greceşti şi celei româneşti? 


— Sigur că există. Fiecare popor are sensibilitatea lui. Poporul român este situat 
într-o zonă continentală, poporul grec într-una maritimă. Grecii socoteau Vlahia 
raiul pe pământ, datorită abundenței ei mari. În Grecia, subsolul este sărac, 
deasupra sunt puţine bogății naturale, încât poporul a trebuit, încă din Antichitate, 
să navigheze şi să înfiinţeze colonii greceşti până la Ierusalim. Duceau în corăbu 
măsline, amfore cu vin şi untdelemn şi aduceau ce aveau nevoie. De aceea, timp de 
vreo 500 de ani Ţările române au dăruit spre folosinţă o cincime din teritoriul lor 
mănăstirilor din Sfântul Munte şi Patriarhiilor Ortodoxe, pentru ajutorarea Bisericii 
şi a monahismului lor. Cu veniturile produse, aici s-au ridicat şi şcoli şi s-au făcut 
multe alte lucruri. Domnitorul Cuza a secularizat averile mănăstirilor şi a dat 
pământul înapoi ţării. 


— In zilele noastre a scăzut evlavia poporului român? 


— A scăzut şi din întâlnirea cu Occidentul. Din acest contact, românii s-au păgubit 
mereu. Prima pagubă a fost cea din vremea lui Kogălniceanu, când tineretul a făcut 
studii în Occident. Aceştia au suferit influenţele Revoluţiei franceze, ateismul, 
răzvrătirea şi necredinţa cultivate de aceasta şi au început să aibă atitudine 
necuviincioasă, nerespectuoasă faţă de Biserică. Poporul român, ţăranul şi-a păstrat 
evlavia față de Biserică. De aici s-a pornit deodată o spărtură. Intelectualitatea nu 
mai era alături de poporul credincios, ea avea o viziune şi poporul simplu alta. 


— Cei 54) de ani de comunism au produs o distrugere în bună măsură a satului 
românesc, care era sursă de evlavie şi de rezistenţă spirituală. 


— Pe de o parte, intelectualitatea murdărită în Occident a cultivat o atitudine urâtă, 
necreştină, neevlavioasă, care a influenţat şi poporul simplu, prin copii lor duşi la 
studii. Din păcate, această atitudine se propagă şi acum prin influenţa directă a noii 


stăpâniri, care vrea să facă parte din Uniunea Europeană, lepădată de credinţa în 
Dumnezeu şi voit militant ateistă. Aceasta consideră creştinismul şi viaţa creştină 
ca fiind una retrogradă, înapoiată, care nu se împacă cu principiile ei civilizatoare. 


Aici se vede direct lucrarea diavolească, lupta împotriva lui Dumnezeu, până într- 
acolo încât diavolul nu e mulţumit că omul nu ascultă pe Dumnezeu, vrea să-l vadă 
convins până în adâncul sufletului, ca să fie sigur că e sub stăpânirea sa. Aşa a fost 
cazul lui luda. L-a îndemnat vrăjmaşul să-l vândă pe bani pe Mântuitorul, s-a dus 
obraznic, L-a sărutat şi L-au prins. Pe urmă s-a căt, dar căinţa lui n-a fost 
adevărată, iar vrăjmaşul n-a pierdut ocazia să-l convingă să se spânzure. Prin 
sinucidere, vrăjmaşul a fost sigur că e al lui. A murit făcând voia vrăjmaşului. 


Aşa este şi acum. Vrăjmaşul îndeamnă pe om să facă rău, dar nu e mulţumit numai 
cu atât, ci doreşte ca omul să se murdărească în adâncul sufletului, să ajungă până 
la sinucidere, ca să fie sigur că e în ghearele lui şi că sigur nu-i scapă. ÎL învaţă să 
facă greşeli, să facă păcate care pe om nu-l satisfac. Omul le face cu intenţia ca să- 
şi împlinească plăcerile, să fie fericit, dar această fericire prin satisfacerea păcatelor 
nu-i mulţumeşte sufletul. 


Un profesor de filosofie din Occident, care a fost pe aici spunea: „Occidentul şi-a 
pus toată nădejdea în civilizaţie, în traiul bun, în confort, în tehnică, iar acum 
constată că acestea nu-l satisfac. Nu e mulțumit să aibă bogății, sufleteşte nu e 
împăcat, suferă, are nevoie de altceva şi în această suferință filosoful vedea o 
posibilitate de schimbare a Occidentului; să se întoarcă ca fiul risipitor, care, dacă 
îşi dă seama de răul făcut şi de care suferă, se întoarce la casa părintească. Dacă nu 
se trezeşte, ajunge la sinucidere”. În lume s-au înmulţit enorm sinuciderile. 


— Pilda fiului risipitor este mereu actuală, pentru că, de fapt, e povestea multor 
oameni. 


— Dacă nu se trezesc, păţesc ca Iuda. Petru s-a trezit şi 1-a părut rău, a plâns cu 
amar, s-a căit şi Dumnezeu l-a repus în drepturile lui, deşi făcuse acelaşi mare 


păcat. Se lepădaseră amândoi de Hristos. 


— Care este menirea Bisericii? 


— Invăţătura Bisericii trebuie bine ştiută pentru ca omul să trăiască creştineşte. 
Dacă n-o ştie, se rătăceşte. Cu ajutorul Bisericii, tot creştinul poate ajunge din 
putere în putere, să se sfinţească, până la măsura unirii cu Hristos. Dar el trebuie să 


ştie învățătura dreaptă a Bisericii şi să o trăiască personal, practic, nu doar teoretic. 
Aceasta e lucrarea cea mare a Bisericii. 


— Ce credeţi că ar trebui să facă Biserica spre a fi mai activă? 


— Biserica e făcută să facă ceea ce trebuie să facă. Dacă nu face şi închide ochii, 
vrăjmaşul lucrează cu putere. Poate aţi citit pastorala de Paşti a Î.P.S. Bartolomeu 
de la Cluj, în care spune că, de o bucată de vreme, s-a instaurat un duh perfid care 
răstoarnă valorile şi perverteşte limbajul: „Anormalul devine normal, viciul devine 
virtute, minciuna devine adevăr, furtul inteligent devine profesie onorabilă, 
sodomia se cheamă orientare comportamentală, cuvinte nobile precum prietenie, 
prieten se degradează în conotaţii dubioase, pervertirea tineretului se intitulează 
program de sănătate anti SIDA, destrămarea familiei se numeşte planificare 
familială, crimele ingineriei genetice se fac în numele vindecărilor miraculoase, 
prostituţia se legitimează prin libertatea femeii de a face ce vrea cu propriul ei 
trup, proxenetismul se reclamă de meditaţia transcedentală, sărăcirea spiritului e 
ascunsă sub numele de globalizare, invadarea unei ţări se numeşte război 
preventiv, terorismul îşi reclamă valenţe divine, înfeudarea economică se numeşte 
credit bancar, pomana politică devine act de caritate. Și multe altele”. 


Știm foarte bine ce trebuie să facem, devreme ce mărturisim, credem în Dumnezeu 
şi devreme ce ştim că am prăznuit Învierea, Înălțarea, Pogorârea Duhului Sfânt. 
Toate aceste lucruri ne spun şi ele câte ceva din iconomia mântuirii, nu suntem cu 
ochii legaţi. Însă s-a împuţinat credința simplă şi mântuitoare a Sfinţilor din 
primele veacuri, care au dărâmat cu ea păgânismul. S-a diluat credinţa, nu se mai 
crede simplu şi aprins în învăţătura sfântă; nu mai vedem credinţa ca dumnezeiască 
şi infailibilă, ci o corectăm cu nişte învățături lumeşti, ale înțelepților lumii de azi. 
Chiar aşa zişii teologi vorbesc de multe ori din prisosul inimii lor, nu din inspirația 
şi sălăşluirea Duhului Sfânt în ei printr-o viaţă autentică creştină plină de rugăciune 
necontenită. Uniunea Europeană promite membrilor ei fericirea pământească, însă 
Dumnezeu, Creatorul pământului, de care depinde această fericire pământească, a 
spus: fără Mine nu puteți face nimic. 


E o mare amăgire a celor ce conduc popoarele fără Dumnezeu. Credinţa noastră 
este slăbită şi asurzită de aceste chemări la fericiri neadevărate şi de aceea, poporul 
nu mai crede cu tărie în învățăturile dumnezeieşti. Doar omul simplu, care ştie că 
cuvântul dumnezeiesc este sfânt, le crede. 


— Vorbiţi-ne mai pe larg despre rugăciunea necontenită. 


Sfinţii Părinți numesc rugăciunea „respiraţia sufletului”. Aşa cum trupul nu poate 
trăi fără aer, ci trebuie să respire mereu, tot aşa şi sufletul nu poate trăi, o clipă, fără 
legătura cu Dumnezeu, ci trebuie să stea neîntrerupt în legătură cu EI, să se roage 
necontenit. De aceea, Sfântul Pavel îi îndeamnă pe tesaloniceni şi prin ei, pe toți 
creştinii: „Rugaţi-vă, necontenit!” De-a lungul veacurilor, creştinii s-au străduit să 
împlinească porunca Apostolului. Şi fiindcă lucrul nu e prea simplu, Părinţii 
Bisericii 1-au învăţat cum să se roage necontenit. 


Sfântul Maxim Mărturisitorul ne spune, evocând convorbirea unui frate cu 
părintele lui duhovnicesc: Şi zise fratele: „Cum poate mintea să se roage 
necontenit? Căci cântând şi citind, întâlnindu-ne mai mulţi şi slujind, o tragem spre 
multe gânduri şi vederi”. Și răspunse bătrânul: „Dumnezeiasca Scriptură nu 
porunceşte nimic din cele cu neputinţă, căci şi Apostolul cânta, citea şi slujea şi 
totuşi se ruga neîncetat. Rugăciunea neîntreruptă stă în a avea mintea alipită de 
Dumnezeu cu evlavie multă şi cu dor, a atârna pururi cu nădejdea de EI şi a te 
încrede în El în toate, orice ai face şi ţi s-ar întâmpla”. Rugăciunea adevărată, 
necontenită constă mai ales în această „atârnare continuă a nădejdii sufletului în 
Dumnezeu”, nu în multa vorbă. 


Prin această rugăciune plină de nădejde simplă se împlineşte şi credinţa adevărată 
în Dumnezeu. Aflându-se în această dispoziție, Apostolul Pavel zicea: „Cine ne va 
despărți pe noi de dragostea lui Hristos? Necazul sau strâmtorarea?” şi „sunt 
încredinţat că nici moartea, nici viaţa, nici îngerii”. Sau: „În toate obijduiţi, dar nu 
striviţi, în mare cumpănă, dar nu deznădăjduiţi, prigoniţi, dar nu năpăstuiţi, trântiţi 
Jos, dar nu nimiciţi. Totdeauna purtăm în trup moartea Domnului lisus, ca şi viaţa 
lui Iisus să se arate în trupul nostru muritor”. În această stare, Apostolul se ruga 
neîncetat, căci în tot ceea ce făcea şi 1 se întâmpla, el atârna cu nădejdea de 
Dumnezeu. 


Sfântul Vasile cel Mare, în Omiliile şi Cuvântările sale, ne învaţă cum putem 
ajunge la rugăciunea necontenită: „Rugăciunea este o cerere făcută lui 
Dumnezeu de credincioşi pentru dobândirea unui bine. Nu e nevoie negreşit ca 
cererea să se facă numai prin cuvinte şi nici nu socotesc că Dumnezeu are 
trebuinţă să-l amintim prin cuvinte de dorinţele noastre, pentru că EI ştie cele ce 
ne sunt de folos, chiar dacă noi nu-l cerem”. 


Nu trebuie să facem rugăciunile rostind silabele cuvintelor, ci mai bine împlinind 
puterea rugăciunii prin libera voinţă a sufletului nostru şi prin fapte de virtute, care 
să se întindă pe tot cursul vieţii noastre. „Ori de mâncaţi, spune apostolul, ori de 
beţi, ori altceva de faceţi, toate spre slava lui Dumnezeu să le faceţi”. Când te aşezi 


la masă, roagă-te; când iei pâinea să o mănânci, înalță mulţumiri către Cel Ce ţi-a 
dat-o; când întăreşti cu vin slăbiciunea trupului, adu-ţi aminte de Cel Ce ţi-a dat 
darul spre veselia inimii şi mângâierea bolilor. Când te-ai săturat, să nu uiţi de 
Binefăcătorul tău; când îți pui cămaşa, mulţumeşte Celui Ce ţi-a dat-o, când te 
îmbraci cu haina, să ţi se mărească dragostea către Dumnezeu, Care ne-a dăruit 
îmbrăcăminte potrivită, pentru iarnă şi pentru vară, îmbrăcăminte care ne păstrează 
ŞI viaţa, dar ne acoperă şi ruşinea. 


A trecut ziua, să mulțumim Celui Ce ne-a dăruit soarele spre slujba lucrurilor celor 
din timpul zilei, Celui Ce ne-a dat focul ca să lumineze noaptea şi să slujească 
celorlalte nevoi ale vieţii. Noaptea să-ți dea alte pricini de rugăciune. Când ridici 
ochii la cer şi priveşti frumuseţea stelelor, roagă-te Stăpânului celor văzute şi 
închină-te lui Dumnezeu, prea bunul meşter al universului, Care a făcut pe toate cu 
înţelepciune. Când vezi că toate vieţuitoarele sunt cuprinse de somn, închină-te 
iarăşi Celui Ce ne-a slobozit, fără voia noastră, să încetăm lucrul datorită somnului, 
şi prin puţină odihnă să ne reînnoim puterile de muncă. 


Să nu-ţi fie întreaga noapte sortită somnului şi nici să accepţi să-ţi faci 
nefolositoare jumătatea din viaţă, lăsându-te în voia somnului, ci împarte-ţi timpul 
nopții între somn şi rugăciune. Chiar şi visurile să-ţi dea prilej de gândire cu privire 
la credinţă. De cele mai multe ori închipuirile din vis sunt ecouri ale preocupărilor 
din timpul zilei. Ce preocupări avem ziua, pe acelea le avem şi în vis. Aşa făcând 
„te vei ruga neîncetat”. Nu-ţi faci rugăciunea cu cuvinte, dar unindu-te tot timpul 
vieţii tale cu Dumnezeu prin purtarea ta, viaţa ta va fi o rugăciune continuă şi 
neîntreruptă». 


— Spuneţi-ne despre rugăciunea neîncetată, săvârşită prin formula „Doamne 
Iisuse Hristoase, miluieşte-mă pe mine, păcătosul”. 


— Aceasta este rugăciunea isihastă sau pustnicească, pentru că, în chip deosebit, cu 
repetarea ei s-au îndeletnicit monahii care s-au lepădat şi au fugit de lume, pentru a 
se afla necontenit în legătură cu Dumnezeu prin rugăciune. În acest scop, ei au 
găsit o rugăciune simplă: „Doamne Iisuse Hristoase, Fiul lui Dumnezeu, miluieşte- 
mă pe mine, păcătosul”. Fiecare monah, când intră în cinul monahicesc primeşte 
poruncă să o rostească neîncetat, primind pentru aceasta metaniile, cu care trebuie 
să o rostească. 


Insă în viaţa de mănăstire, monahii mai au şi viaţa liturgică, slujbele bisericeşti 
zilnice şi activităţile pentru buna chivernisire a obştii, de aceea rugăciunea 
necontenită desăvârşită a rămas în seama pustnicilor retraşi în viaţa singuratică, de 


simplitate şi osteneală, îndeletnicirea lor principală fiind rugăciunea neîncetată. 
Practicând această rugăciune, pustnicii au întâlnit unele obstacole nu uşor de trecut 
şi de aceea, unii părinți sporiţi în rugăciune au găsit un meşteşug duhovnicesc, o 
metodă, pentru a birui aceste obstacole. 


În Filocalie găsim mai multe astfel de metode: a Sfântului Nichifor Pustnicul, a 
Sfântului Grigore Sinaitul, a Sfântului Simeon Noul Teolog. Cine vrea să se 
îndeletnicească cu rugăciunea necontenită, trebuie mai întâi să-şi agonisească 
aşezarea sa lăuntrică: să aibă conştiinţa curată faţă de Dumnezeu, faţă de aproapele 
şi faţă de lucruri. Faţă de Dumnezeu să nu facă nimic din cele ce nu plac lui 
Dumnezeu; față de aproapele, supraveghindu-se ca cele ce el le urăşte, să nu le facă 
altuia; faţă de lucrurile materiale, înfrânându-se de la toate: hrană, băutură, 
îmbrăcăminte, afară de ceea ce e de trebuinţă. Pe toate să le faci ca înaintea lui 
Dumnezeu şi apoi să mai adaugi nepătimirea, adică să fii slobod de toată patima. 
Numai după ce ai agonisit cele de mai sus, să te apuci de rugăciunea neîncetată. 


Practicarea rugăciunii neîncetate nu este un lucru prea uşor nici chiar pentru 
pustnici, cu atât mai mult pentru omul din lume. Şi omul din lume se poate ruga cu 
rugăciunea pustnicească: „Doamne lisuse Hristoase, Fiul lui Dumnezeu, miluieşte- 
mă pe mine păcătosul”. Dar, prin aceasta nu înseamnă că el a devenit pustnic, 
isihast sau că isihasmul a coborât în lume, că ar fi calea cea mai uşoară pentru 
lumea de astăzi, aşa cum au spus unii. Se roagă şi creştinii din lume cu rugăciunea 
pustnicească, dar în măsura posibilităților din lume şi cu rezultatul corespunzător. 
În această privinţă, în lumea duhovnicească circulă acest cuvânt: „Cele mari pentru 
cei mici nu sunt şi mari, iar cele mici pentru cei mari nu sunt mici”. Înţelesul este 
evident. Rugăciunea isihastă este simplă, scurtă, dar pentru pustnici nu este mică şi 
invers, rugăciunea pustnicească nu e mare pentru pustnici, ci este mică pentru omul 
din lume. 


— Cum putem avea conştiinţa împăcată faţă de lucruri? 


— Dumnezeu a creat lucrurile şi fără de ele nu putem trăi. Unele sunt pentru hrană, 
altele pentru alte trebuinţe. Toată viaţa ne folosim de lucruri, dar ele au fost făcute 
nu numai pentru folos trupesc, ci şi sufletesc. Lucrurile au un limbaj propriu şi 
dacă îl înţelegem învăţăm cum să trăim corect duhovniceşte. Sfântul Maxim 
Mărturisitorul, în Filocalia a III-a, explică pe larg cum trebuie înţeles acest lucru. A 
făcut Dumnezeu pe om cu trebuinţă de mâncare, deşi putea să-l facă să nu aibă 
nevoie de ea. Dumnezeu l-a făcut pe om ca să trăiască din lucrurile inferioare, ca să 
înțeleagă că nu este o ființă autonomă, nu trăieşte prin sine însăşi. Nu el s-a făcut, 
pentru că trăieşte cu lucrurile inferioare lui. Atunci trebuinţa de mâncare trupească 


îl face să se smerească şi să vadă că el nu este aşa cum socotea Lucifer, pe care 
mândria l-a făcut să creadă că se poate urca, prin el însuşi în cer, ca să fie mai sus 
decât Dumnezeu. Omul nu este numai trup, ci şi suflet şi precum trupul are nevoie 
de mâncare, aşa şi sufletul are nevoie de Dumnezeu şi trebuie să se îngrijească de 
hrana sa duhovnicească. 


Mâncarea sufletului e rugăciunea, este cugetare dumnezeiască. Pentru că aşa cum 
omul nu poate trăi fără aer şi mâncare pentru trup, la fel nu poate trăi fără de cele 
dumnezeieşti pentru suflet. Trebuie să fie mereu în legătură cu Dumnezeu printr-o 
rugăciune necontenită. L-a făcut Dumnezeu cu un rost oarecare. Dacă înţelegem de 
ce l-a făcut Dumnezeu aşa, învăţăm cum să ducem viaţa spirituală. Nevăzând şi 
partea duhovnicească, omul a oropsit natura. Nu a folosit-o cum trebuie, a abuzat 
de ea, de drepturile pe care le are asupra ei, iar acum natura se răzbună. Neavând 
înțelegerea dreaptă, a folosit-o abuziv numai pentru trup şi atunci toate greşelile se 
sparg în capul omului. 


Permanent, omul trebuie să fie în rânduială cu folosirea cumpătată a hranei, a 
lucrurilor. De pildă: televizorul nu-i foloseşte omului, că nu este o trebuinţă a 
omului. Dacă de două mii de ani n-a avut televizor şi a trăit fără el, înseamnă că nu 
este o trebuință adevărată, ci una inventată, falsă. O trebuinţă este să-mi acopăr 
trupul, dar mi-l acopăr cu o haină simplă, nu cu una făcută din mătase foarte 
scumpă. E foarte importantă cumpătarea. Folosesc una mai ieftină, pentru că alerg 
mai puţin, cheltuiesc mai puţin şi astfel rămâne cât mai mult timp pentru cele 
duhovniceşti. Oamenii care trăiesc cu cumpătare sunt mai sănătoşi decât cei care 
trăiesc în îmbuibare. 


— Cum putem scăpa de patimi? 


— Nepătimirea este lucrul cel mai important şi cel mai greu de realizat, spun Sfinţii 
Părinţi. Omul nu poate să cultive în grădină, dacă n-a săpat şi dacă n-a îngrăşat 
pământul. Dacă sunt bolovani şi rădăcini, trebuiesc mai întâi înlăturate ca să poţi 
cultiva ceva. Tot aşa este şi cu virtutea. Omul trebuie să se curețe de păcate, ca să 
poată sădi virtuțile, ca să se poată ruga, să aibă dragoste de aproapele şi celelalte. 
Dacă e împătimit, nu poate face acestea. Trebuie să înlăture păcatele grosiere care 
îl fac prizonier nesimţirii spirituale. Sfinţii Părinţi spun că virtuțile se sădesc în 
pământul inimii sau în suflet, după ce acesta este subțiat sau sensibilizat prin 
lepădarea de lucrurile lumeşti deşarte, prin răbdarea ostenelilor şi a necazurilor, 
prin rugăciune şi viaţă curată. 


Omul vrea să fie şi una şi alta, să fie şi bogat, în lux şi strălucire, dar să 
dobândească şi mântuirea şi slava lui Hristos. Să fie lipit de lucrurile lumii şi 
împreună cu Dumnezeu. Ori aceasta e imposibil. E în duşmănie cu cineva şi vrea 
după aceea să se roage cu rugăciunea minţii. În viaţa noastră, suntem foarte străini 
de viaţa adevărată. În primele veacuri creştine era cu totul altfel. Creştinii de atunci 
au înţeles chemarea la viaţa duhovnicească şi s-au lepădat de strălucirea şi slava 
lumii, pentru a dobândi slava veşnică a lui Hristos. Acum omul se lasă prins de 
vrăjmaşul, care îl momeşte cu lucruri deşarte lumeşti; nu vrea să se lase de păcatele 
care-l fac sclav şi dependent de această lume înrobită materiei; vrea să aibă o viaţă 
fericită prin ea, prin materie, ceea ce e un lucru imposibil, pentru că omul e o fiinţă 
spirituală şi nu-şi poate afla fericirea şi împlinirea decât prin Dumnezeu, Care l-a 
creat. 


— Cum trebui să fie viaţa creştinului în Hristos? 


— Dacă omul e tot timpul cu gândul la porunca iubirii lăsată de Hristos: „Poruncă 
nouă vă las, să vă iubiţi unul pe altul”, atunci viaţa sa devine viaţa lui Hristos; dacă 
pe toate le face cu binecuvântarea lui Dumnezeu, cu darul Lui şi vede în toate 
lucrurile darul lui Dumnezeu, atunci iese din împătimirea de lume şi intră în 
iubirea lui Hristos. Viaţa adevărată e iubire, iar nu împătimire, care este o iubire 
bolnavă. Viaţa creştină e întoarcerea omului la adevărata sa sănătate, pe care o 
simte ca bucurie, ca o revărsare de viaţă, pentru că Hristos se revarsă în acel om ca 
să trăiască în el. 


Pentru a-ţi dărui voinţa lui Hristos şi ca viaţa lui Hristos să fie în tine în fiecare zi 
trebuie să te supui rânduielilor ascetice ale Bisericii, care fac sufletul sensibil şi 
capabil ca să intre în comuniune cu Hristos. Postul, rugăciunea, smerenia, acestea 
sunt uneltele de care se folosesc Cuvioşii Părinţi. Pe acestea le avem fără 
cheltuială, dimpotrivă cu bucuria pe care o aduce sufletului comuniunea cu Hristos. 
Stăpânind trupul, punând mintea stăpână peste pornirile păcătoase ale trupului te-ai 
despătimit, te-ai făcut locaş al Sfântului Duh, punând stăpân pe cel mai bun peste 
cel mai rău. Astfel ajungi la înduhovnicirea la care au ajuns şi Sfinţii, făcând să 
crească omul lăuntric din putere în putere până la măsura dumnezeirii lui Hristos. 


Acesta este idealul, o viaţă creştină şi dacă vrei una veşnică. Trebuie să pui trupul 
la respect, să-l subțiezi prin asceză şi să-l înduhovniceşti. Astfel împlineşti 
adevăratul scop al vieţii: dobândirea şi sălăşluirea deplină a Duhului Sfânt în 
sufletul şi în trupul omului, care e adevărata viaţă creştină. Binele acesta, la care e 
chemat omul, nu e nici datorie, nici constrângere, ci este interesul lui să-l facă. 


Dumnezeu ne cheamă: „Fiţi sfinţi!” Pentru aceasta l-a făcut pe om, ca să ne 
împărtăşim din Duhul lui şi astfel să ne sfințim. Aceasta este rațiunea existenţei 
omului pe pământ, să se sfinţească şi să intre în sfințenia desăvârşită, în sănătatea 
adevărată a vieţii lui. Viaţa creştină trebuie să fie o continuă pregătire pentru 
aceasta, nu numai o robie chinuitoare pentru mâncare şi băutură, cum e viaţa lumii 
de azi. 


— Cum putem trăi o zi în sfinţenie după un program de viaţă duhovnicească, cum 
putem spori credinţa şi iubirea în această lume plină de ură şi fără iubire faţă de 
semeni? 


— Program de viaţă duhovnicească? Iubirea nu se face cu program. PI 

spune că omul duhovnicesc nu-şi programează gândul, ci se îngrijeşte 
de suflet permanent; e neîmpătimit tot timpul de cele pământeşti şi alipit tot 
timpul cu sufletul de cele duhovniceşti şi dumnezeieşti. lubirea e continuă, pentru 
că e veşnică şi de aceea nu se face cu program, ci în mod firesc pune rânduială în 
toată viaţa omul. Dacă este vorba de program, atunci el se rezumă în cuvintele 
apostolului: „Rugaţi-vă neîncetat!” Iubirea este adevărata natură a sufletului 
nostru, iar rugăciunea e modul de dobândire a ei şi programul continuu de viaţă 
al creştinului. Fără formule! Cel care crede, sporeşte credinţa, care vine de la 
Dumnezeu pentru că îşi deschide sufletul spre comorile duhovniceşti, aflate în 
Dumnezeu. 


Cea mai mare poruncă este să Îl iubeşti pe Dumnezeu și pe aproapele ca pe tine 
însuţi, cele două feţe ale aceleiaşi monede. Dumnezeu dă aceeaşi valoare iubirii de 
El şi de aproapele. Omul e chipul lui Dumnezeu şi are o mare valoare. Părinţii 
spun: „Ai văzut un om, ai văzut pe Dumnezeu”. Omul poartă chipul lui Dumnezeu. 
Dacă simţi că Dumnezeu s-a îndepărtat de tine, atunci trebuie să înţelegi că eul tău 
s-a îndepărtat, s-a înstrăinat de el însuşi şi trebuie să se readune din risipire printr-o 
închinare şi o evlavie mai fierbinte. Chiar şi în încercările venite cu îngăduinţa lui 
Dumnezeu, când simţim că harul s-a îndepărtat de noi, tot prin aprinderea râvnei şi 
a credinţei putem să-l redobândim pe Dumnezeu în suflet. 


Pe măsură ce credinţa în Dumnezeu slăbeşte, omul îşi pierde valoarea. Dacă 
credinţa se întăreşte în suflet, omul se înnobilează prin unitatea lăuntrică pe care 1- 
o dă credinţa. Acum mulţi nu mai cred în nimic, nici măcar în €1 şi nici în om. 
Dacă omul dă randament şi produce bani este bun, dacă nu e rău. E un utilitarism, 
în care omul este transformat în obiect al muncii şi al consumului, consumându-se 
pe sine însuşi. Apostolii spun că nu iubeşti pe Dumnezeu dacă nu-ţi iubeşti 
aproapele. Dacă pe aproapele, pe care-l vezi nu-l iubeşti, cum să-l iubeşti pe 


Dumnezeu pe care nu-l vezi? Probabil de aceea cei ce conduc lumea l-au 
transformat pe om într-un obiect, pentru că în idolatria lor pentru ban nu reuşesc 
să-l iubească pe Dumnezeu, în locul Căruia se cred stăpâni ai lumu şi peste 
destinul omului. 


— Părinte, vorbiţi-ne despre unitatea lăuntrică pe care i-o dă omului credinţa şi 
evlavia. 


— La modul general, Apostolul spune că omul ieşit bun din mâna Creatorului, după 
cădere e înclinat spre rău. Deci trebuie să ducă o luptă împotriva acestei înclinări, 
s-o dirijeze spre bine ca s-o vindece. Deşi răscumpăraţi şi mântuiţi de Hristos, nu 
suntem în starea paradisiacă, unde nu exista răul şi omul nu era înclinat spre rău. 
După cum spun Sfinţii Părinți, omul are „firea povârnită”, este căzut cu firea, 
având mintea oarbă şi voinţa slăbită. Acestea îl călăuzesc şi îl împing spre rău, spre 
care îl momeşte vrăjmaşul nevăzut, aşa cum a făcut-o şi în Rai. Cel rău tot timpul îl 
momeşte, iar omul trebuie să lupte permanent. De aceea Sfântul Pavel ne îndeamnă 
„Să ne încingem cu virtutea dreptăţii, cu pavăza credinţei, prin care ochiul minţii 
vede de înainte aceste momeli, să ne îmbrăcăm cu toate armele luptei împotriva 
răului” (Efeseni 6,14-17), cu toată platoşa dreptății, pentru a se exersa şi a 
îmbrăca toate virtuțile şi voinţa lui Dumnezeu. Viaţa creştină este o viaţă de luptă 
permanentă; ca să meargă bine, omul trebuie să biruiască această înclinare a firii 
căzute şi să se străduiască să meargă pe calea cea bună, adevărată. 


— Insă, Părinte, există situaţii în care omul e biruit, chiar omul duhovnicesc cade 
în ispită. 


— Acestea nu sunt la întâmplare. Dacă pe toate le ştie Dumnezeu, EI le îngăduie cu 
rost, încât nu trebuie socotite o fatalitate. A făcut ceva pentru care 1 s-a dat acest 
lucru, iar dacă nu a greşit nimic, trebuie să înţeleagă căderea momentană ca un 
prilej de a se ridica mai sus, de a se mobiliza după această cădere pentru a se înălța 
mai mult în har. Oricum, cel care a căzut nu a avut cu adevărat starea de trezvie. 
Știm multe lucruri bune, suntem creştini, auzim Sfânta Evanghelie, însă credința 
noastră a slăbit, pentru că ne mănâncă păsările cerului sămânţa cuvântului 
credinţei, semănată de Hristos şi atunci nu mai avem în noi sănătoase puterile 
fireşti pentru a împlini binele. Pământul inimii devine neroditor şi sterp. 


Dumnezeu este la îndemână, e aproape de fiecare dintre noi, aşa cum spune şi 
Sfântul Apostol Pavel, însă nu ne folosim de harul Său datorită risipirui, 
compromisurilor pe care le facem, datorită televiziunii, datorită intrării în asociaţii 
şi organizaţii fără de Dumnezeu. Omul trebuie să se trezească, să meargă pe calea 


cea bună şi sfântă şi să împlinească învăţătura dumnezeiască a Bisericii care n-are 
nevoie de corectare, căci înţelepciunea lumii e ca o cârpă lepădată înaintea lui 
Dumnezeu. 


— Nimeni nu ne poate face ceva rău din afară, ci toată răutatea din lume provine 
din această înstrăinare a omului de Dumnezeu. 


= Sfântul loan Gură de Aur ne Spune că nimeni nu ne poate face rău fără voia 


noastră, nici diavolul care este complet pornit împotriva noastră şi vrea să ne 
facă rău, fără voia noastră nu ne poate face nimic. Deci, nu ne poate face rău 
cineva din afară. Sfântul loan Gură de Aur a dat ca pildă persecuțiile împotriva 
creştinilor. Ighemonii şi călăi care îi chinuiau pe creştini pentru a se lepăda de 
credinţa adevărată, deşi făceau lucrarea diavolului, totuşi îi încununau pe creştini 
prin suferinţele la care îi supuneau. Creştinii nu s-au lepădat, au suferit, au murit şi 
s-au încununat. 


Era vrăjmaşul diavol în spatele celor care îi chinuiau pe creştini pentru a se lepăda 
de credinţa lor, ameninţându-i cu moartea pentru a-i face să-şi piardă sufletul. Ce s- 
a întâmplat din toate acestea? Aceia au avut putere şi au rezistat, iar intenţia rea a 
vrăjmaşului contra lor s-a transformat în slavă, ei devenind mucenici, mari 
mărturisitori, Sfinţi pentru Biserică. Deşi intenția era negativă, vrând să facă rău 
oamenilor, intenţia rea s-a întors înspre lauda şi cinstea celor împotriva cărora era 
îndreptată. 


Aşa şi acum. Stăpânirile de acum, conduse de diavol, vor să facă rău Bisericii, 
promovând perfid tot felul de doctrine şi sminteli, care demoralizează pe om şi 
societatea în ansamblu. Intenţia e rea, vicleană, diavolească, necerând direct 
lepădarea credinţei în Dumnezeu, ci dictând-o subtil în conştiinţa omului prin toate 
mijloacele de propagandă. Cu toate acestea, diavolul şi toate slugile lui nu pot să-i 
facă rău creştinului adevărat, pentru că, necrezând în Dumnezeu şi în cele 
duhovniceşti, ei văd răul numai în cele exterioare, în suferință, sărăcie, boală. Cu 
unele ca acestea vrăjmaşul vrând să facă rău, îi încununează pe creştinii adevăraţi, 
care rabdă până la sfârşit. 


În general, Ortodoxia nu a excelat prin fericiri pământeşti. Creştinul trebuie să 
trăiască în credință şi în cele duhovniceşti, numai astfel va surpa stăpânirea 
diavolului. Noi suferim intenţiile şi acţiunile lui negative, venite asupra noastră 
prin lucrurile lumii. Poate să ne creeze suferinţe, noi le suferim şi el crede că ne-a 
făcut rău. În fond nu ne-a făcut rău, ne-a făcut bine pentru că noi, suferindu-le, ne 
dovedim mai mult credinţa în Dumnezeu şi primim răsplată. 


Dumnezeu răsplăteşte pe fiecare după faptele sale. Întristat pentru cele materiale, 
omul se află, în mod vădit, în puterea diavolului. Acum este mare puterea 
diavolului în lume, pentru că i-a năucit pe bieţii oameni cu atâtea făgăduinţe şi 
reclame pentru o fericire pământească. După atâta materialism şi idolatrie a 
banului, oameni, fără bogății, se simt nefericiţi şi nu mai ştiu să se mulţumească cu 
puţin şi să trăiască în mulțumire. La înfricoşătoarea Judecată, fiecare va da 
socoteală de faptele, de cuvintele şi gândurile sale, iar dacă acestea sunt bolnave de 
dorinţe materiale, sunt vădit sub stăpânirea diavolului. 


— Buletinele de identitate cu cip ne pot afecta trăirea noastră? 


— Buletinul sau cartea de identitate nu ne poate împiedica de la rugăciune, de a fi 
cinstit sau a face o faptă bună. Nu poate face nimic împotriva voinţei personale, 
deşi nominal mă ataşează îngust de un popor sau unui grup. În Grecia, de exemplu, 
ţară cu popor creştin ortodox, stăpânirea dorea excluderea menţionării confesiunii 
religioase din buletin. În primul rând, omul e cetăţean al Împărăției harului lui 
Dumnezeu, care depăşeşte toate națiunile şi popoarele şi imperiile care au fost şi 
există pe pământ. Revoluţile moderne au distrus stăpânirea Bisericii în lume, a 
Împărăției harului lui Dumnezeu. Doar harul poate oferi omului adevărata libertate, 
pentru că, după ce a sfărâmat popoarele în lupte naţionaliste, acum încearcă să le 
unească în uniuni şi globalizări fără de Dumnezeu. lar pentru a gestiona aceste 
uniuni artificiale, diavolul şi slujitorii lui au inventat acest buletin sau carte de 
identitate modernă. 


Cu mijloace tehnice moderne, electronice sunt puse date ce ţin de viaţa intimă, 
personală a omului, fapt care răneşte grav demnitatea umană. Dar atât timp cât pe 
ele e doar o iscălitură şi sunt exterioare omului, nu pot fi considerate periculoase 
pentru libertatea omului, pentru mântuirea lui. Deşi nu e normal ca prin acest 
buletin sau card de identitate, dotat cu emițătoare prin satelit, să se ştie tot timpul 
unde sunt, ce şi când am cumpărat sau cu cine m-am întâlnit. 


Cine crede în această identitate artificială, în locul celei construită prin relaţie 
liberă cu harul divin, se recunoaşte că e sclav al împărăției diavolului. Repet, 
buletinul nu este rău atât timp cât este exterior omului, lăsându-i libertatea 
personală de alegere. O bucată de hârtie sau de plastic nu poate să-mi facă rău prin 
ea însăşi, deşi poate mă declară ceea ce nu sunt sau nu vreau să fiu. Dacă lăuntric 
nu-l primesc pe cel rău, nu sunt de partea diavolului. Dacă nu mă lepăd de 
Dumnezeu şi nu fac păcate, sunt cinstit şi cu frică de Dumnezeu, o bucată de hârtie 
sau de plastic nu-mi poate face rău. Dacă emite despre mine unde sunt, îmi 


limitează poate libertatea şi intimitatea, în acelaşi timp mă încununează mai mult 
dacă nu păcătuiesc. 


Este intenția rea a diavolului prin care vrea să intervină chiar asupra conştiinţei 
mele prin mijloace tehnice moderne. Ele pot să aibă un efect direct asupra voinţei 
mele, să-mi tulbure sistemul nervos, conştiinţa mea şi să mă determine să fac răul. 
Atunci nu trebuie să primesc aşa ceva, să nu permit, cu preţul acestei vieți să nu 
primesc să introducă în ființa mea lucruri străine, pentru că, astfel, nu mă mai 
recunosc ca chip al lui Dumnezeu, restaurat prin har, pecetluit cu pecetea Duhului 
Sfânt şi chemat să cresc liber în har. Un cip nu poate face parte din ființa mea, 
chiar dacă, aşa cum promite ştiinţa acestui veac, acest prooroc mincinos al lumii 
mi-ar îmbunătăţi fiinţa şi viaţa, pentru că astfel nu aş mai fi considerat om după 
chipul şi asemănarea lui Dumnezeu. Aş fi o furnică, o fuință comunizată în 
muşuroiul lumii acesteia, însemnat nu cu pecetea harului, ci cu pecetea diavolului 
care vrea să organizeze oamenii în împărăţia robiei. 


— Trăim cu adevărat timpuri apocaliptice, în care diavolul luptă puternic 
împotriva creştinilor şi acuză Biserica că e retrogradă. Se afirmă că suferinţa şi 
înapoierea din lumea modernă se datorează Bisericii, dar diavolul este trecut sub 
tăcere, ca şi când n-ar exista. 


— Una din marile rele din viaţa creştină este faptul că nu cunoaştem învăţătura 
dreaptă a Bisericii şi de aceea, diavolul înşeală pe creştini foarte uşor ca să facă 
voia lui rea. Făcând voia vrăjmaşului, ne închipuim că este voia noastră şi facem 
cu libertate răul cel mai mare. Aşa sunt păcatele pe care le vedem că se fac şi în loc 
să asculte de învăţătura Bisericii, oamenii acuză Biserica că a pus restricții, că ne 
constrânge să facem sau nu cutare lucru. Omul consideră îndrumările Bisericii 
pentru binele său că sunt nişte restricţii, nişte constrângeri împotriva voii sale şi se 
revoltă. Atât este de înstrăinat de înţelegerea dreaptă a lucrurilor, deşi Biserica nu 
constrânge, nu pune restricții, ea este povăţuitoare şi îndrumătoare. Maica noastră 
Biserica ne-a dat Calea Adevărul şi Viaţa, învățături prin care, făcându-le, ne 
mântuim. 


Noi socotim pe dos restricțiile şi facem ce ne îndeamnă vrăjmaşul. Cum le-a spus 
protopărinților: „Nu veţi muri! Dar Dumnezeu ştie că în ziua în care veţi mânca din 
el, vi se vor deschide ochii şi veţi fi ca Dumnezeu, cunoscând binele şi răul”. 
Adică, diavolul îl face pe Dumnezeu mincinos şi pe om prost, iar acesta, împotriva 
fiinţei lui, îşi face răul de care sufletul şi conştiinţa lui îl îndeamnă să fugă. Omul 
nu caută răul prin firea lucrurilor pentru că el vrea totuşi binele, dar răul şi binele 
sunt pervertite. Sunt schimbate în societatea modernă, când omul s-a instaurat ca 


valoare absolută în lume. Omul a ajuns să creadă că binele este rău şi răul este 
bine, exact aşa cum l-a învăţat vrăjmaşul la început pe Adam, când l-a amăgit. 


Oamenii trebuie să cunoască învățătura Bisericii, să nu piardă ceasuri întregi cu 
emisiunile şi ştirile televizate, în loc să citească o pagină din Sfânta Scriptură, care 
e cuvântul lui Dumnezeu. Ce este mai sfânt în lumea aceasta, decât că a venit 
Dumnezeu din cer pe pământ şi ne-a adus învăţătură dumnezeiască şi sfântă. 
Lucrul cel mai Sfânt este învăţătura Mântuitorului Hristos, la ea trebuie să 
cugetăm ziua şi noaptea. Toate învăţăturile de pe lumea aceasta, cât de mari ar 
fi, sunt nimic faţă de învăţătura dumnezeiască. 


Nu numai că pierdem timpul, dar ne şi murdărim, vedem atâtea lucruri urâte care 
ne rănesc sufletul, ne încarcă cu vederi şi auziri spurcate, de care nu ne putem 
elibera toată viaţa. Vederile şi auzirile lasă nişte urme în fiinţa omului. Mântuitorul 
ne spune: „Că oricine se uită la femeie, poftind-o, a şi săvârşit adulter cu ea în 
inima lui” (Matei 5, 28). Aceste vederi ne sufocă cu o încărcătură bolnavă, care ne 
alterează mintea, fiinţa şi simţirea şi omul nu mai este cel făcut de Dumnezeu, ci 
este bântuit de patimi şi de rele. 


Dumnezeu l-a făcut pe om cu o minte clară, cu voinţă liberă, dar mintea şi voinţa 
sunt acum stricate de păcat, iar voinţa este slăbănogită şi infectată de terorisme, 
hoţii, desfrânări, pe care el le vede vrând-nevrând şi înclină spre ele, participă chiar 
la ele. Văzându-le azi, mâine şi poimâine, fiinţa omului se perverteşte, se strică. 
Spun Sfinţii Părinţi, că omul, devenit idol al păcatului, nu mai este cel pe care-l 
vedem noi pe dinafară, mintea, simţirea şi voia lui nu funcţionează după legea lui 
Dumnezeu, ci după legile păcatelor. Aceasta e o moarte înainte de moarte. Vedem 
patima desfrânării, despre care peste tot se vorbeşte şi se scrie. O lume întreagă se 
murdăreşte, se desfrânează, nu numai cu trupul dar şi cu sufletul prin păcatele pe 
care le face. Acum înţelegem ce înseamnă desfrânata care murdăreşte o lume 
întreagă. 


În cartea Apocalipsei este scris: „Și i s-a dat ei să insufle duh chipului fiarei, ca 
chipul fiarei să şi grăiască şi să omoare pe toţi câţi nu se vor închina chipului 
fiarei. Şi ea îi sileşte pe toţi, pe cei mici şi pe cei mari şi pe cei bogaţi şi pe cei 
săraci şi pe cei slobozi şi pe cei robi, ca să-şi pună semn pe mâna lor cea dreaptă 
sau pe frunte” (cap. 13, 15-16). Inscripţia de pe mâna dreaptă sau de pe frunte se 
tâlcuieşte astfel: fruntea e puterea de cugetare a omului, iar mâna dreaptă este 
activitatea faptelor bune. 


Dacă omul îşi păstrează mintea şi activitatea curată, înseamnă că e liber. Când este 
pecetluită şi una şi alta, înseamnă că ele sunt sub stăpânirea altcuiva, iar faptele şi 
cugetarea nu sunt cele normale, sunt stricate de cel care a pus pecetea pe mână sau 
pe frunte. Punând pecetea pe un document oarecare, acest lucru îți dă un drept 
asupra lui. Aici pecetea înseamnă că, de acum înainte, am intrat sub stăpânirea 
celui care mi-a dat certificatul şi i-am dat putere asupra minţii, faptelor şi cugetări 
mele. 


În acest caz, omul nu mai cugetă la cele dumnezeieşti, ci la cele rele, are faptele 
bune pervertite spre rău şi cugetarea creştinească este stricată spre cele rele. 
Constatăm că o lume întreagă judecă strâmb, sucit şi se laudă cu faptele rele pe 
care le face. Acela este pecetluit fără pecete. Pecete nu înseamnă că, pusă cu sila pe 
frunte sau pe mână fără voia noastră, noi suntem sub stăpânirea vrăjmaşului. 
Doamne fereşte! O materie colorată pe frunte şi pe mâna dreaptă, pusă în batjocură 
ca să râdă de noi, nu are asupra noastră nici o putere. Nu trebuie înţelese lucrurile 
ad literam, că pecetea 666 este un număr. Dacă îl iei astfel, are înţelesuri nelogice, 
absurde, în neconcordanţă cu modelul normal de desfăşurare al lucrurilor. 


Toată Scriptura are înţelesuri duhovniceşti, pe care le descoperă omului pe măsură 
ce sporeşte duhovniceşte. Sfinţii Părinți ai Bisericii tâlcuiesc Scripturile şi ajung la 
un orizont mai larg şi văd şi alte înţelesuri ale lucrurilor decât acelea care par, la 
prima vedere, înţelesuri elementare. 


Cu mintea ieşită din cadrul mărginirii omeneşti, Sfinţii Părinţi vorbesc şi despre 
rațiunile lucrurilor. Toate lucrurile: copaci, iarbă, etc. au o rațiune, ele nu sunt 
făcute de Dumnezeu la întâmplare. Noi le luăm numai în Sens materialist, 
utilitar, ca trebuinţe imediate: copacul ne dă lemn pentru foc sau pentru mobilă, 
roşia din grădină este bună de mâncat ş.a.m.d. Toată mulțimea şi variaţia 
aceasta a lui Dumnezeu este făcută cu un rost duhovnicesc, pe lângă trebuinţa 
trupească. Aşa cum ne folosim de ea trupeşte, trebuie să ne folosim şi 
duhovniceşte, fiind făcută şi pentru suflet, nu numai pentru trup. Noi o folosim 
numai pentru trup, dar când omul se eliberează de patimi, începe să vadă 
rațiunile lucrurilor. Dumnezeu a făcut toate ale lumii, copacul, soarele, luna, 
anotimpurile, fiinţa umană etc. cu nişte sensuri duhovniceşti. 


Când omul începe să le înţeleagă, vede în ele ajutoare foarte importante care îl 
învaţă cum trebuie să trăiască creştineşte. Dacă vedem raţiunea lucrurilor, învăţăm 
modul de vieţuire, adică ne dăm seama că Dumnezeu a făcut lucrurile ca să ne 
folosim sufleteşte de ele, să învăţăm să trăim virtuos. Noi am pierdut această 
perspectivă şi lucrurile nu mai au decât un scop utilitar, materialist. Dacă suntem 


împătimiţi şi trăim în lumea strictă a materiei nu le vedem, doar omul duhovnicesc 
vede văzduhul plin de draci şi de îngeri. Pe îngeri nu-i vedem, pentru că ochii 
noştri nu pot să-i vadă, iar existenţa e plină de înţelesuri duhovniceşti, dar noi nu 
suntem pregătiți pentru ele. 


— Revenind la cartea Apocalipsei: ce înseamnă chipul desfrânatei celei mari, cu 
care păcătuiesc împărații popoarelor? 


— Să ne gândim logic. Acolo vorbeşte de desfrânata cea mare. Logic vorbind, o 
desfrânată undeva pe globul pământesc nu poate să facă nimic rău omenirii. Poate 
să facă păcatul desfrânării, dar nu are nici o influenţă asupra mea. Acolo este vorba 
de un rău care vatămă lumea întreagă, desfrânata aceea păcătuieşte cu toată lumea 
şi o murdăreşte cu păcatele ei. Dacă o iei ad literam, acuza pare lipsită de sens. În 
realitate, vina există aşa cum nu ne închipuiam altădată. 


O lume întreagă este murdărită de acest păcat, e silită să-l facă; unii o fac cu 
plăcere, peste tot se stăruie asupra acestui păcat. Cel care îşi murdăreşte mintea, 
păcătuieşte prin desfrânare. Aceasta este desfrânata cea mare: conştiinţa lumii 
înstrăinată de Dumnezeu, care iubeşte libertatea şi plăcerea păcatelor curviei, care 
urăşte sfinţenia şi curăția sufletului şi a minţii. Acolo este prezentată în chip tainic, 
în chip simbolic, o femeie desfrânată. Sfinţi Părinți spun că toate cărțile trebuie 
înţelese în chip duhovnicesc. La fel şi chipul acestei femei. 


Scriptura este cuvântul lui Dumnezeu. Dumnezeu-Cuvântul este Fiul lui 
Dumnezeu şi e nesfârşit, cu mulțime de înţelesuri. Ca în pilda semănătorului: un 
om semăna seminţe. Sunt prezentate lucruri concrete, după aceea Mântuitorul vine 
cu un înţeles duhovnicesc şi arată că semănătorul este Dumnezeu, seminţele sunt 
cuvântul lui Dumnezeu. În afară de înţelesul materialist, există şi înţelesuri adânci, 
duhovniceşti, la care nu se ridică decât omul duhovnicesc. Aşa şi cu cartea 
Apocalipsa: „Aici este înţelepciunea. Cine are pricepere să socotească numărul 
fiarei; căci este număr de om. Și numărul ei este şase sute şaizeci şi şase” (Apoc. 
13, 18). Apocalipsa e o carte pecetluită. Sfinţii Părinţi s-au ferit s-o tâlcuiască, cum 
au tâlcuit Noul Testament şi celelalte cărți sfinte, pentru că are multe lucruri 
tainice, pe care nu le înţelegi. Acum începem totuşi să înţelegem anumite lucruri. 


— Părinte, cum Să înţelegem numărul 666? 


— Unul din înțelesurile duhovniceşti e omul, persoana pervertită cu suflet şi trup cu 
toate puterile spre rău. Astăzi există acel om, care s-a lepădat de Dumnezeu. Sfinții 
Părinţi spun că dacă nu îţi laşi voia în mâna lui Dumnezeu, pune stăpânire 


vrăjmaşul pe ea. Lepădaţi de Dumnezeu, oamenii nu-şi dau seama că sunt sub 
stăpânirea vrăjmaşului şi fac voia lui. El întunecă mintea omului, care nu 
funcționează normal şi corect aşa cum a făcut-o Dumnezeu. Puterile sale sufleteşti 
sunt stricate de diavol, de prezenţa lui care le întunecă. Sfântul Isaac spune că 
primul lucru pe care îl face diavolul când intră în om, îi întunecă ochiul minţii, 
conştiinţa şi îl pune să facă toate păcatele, pentru care primeşte pedeapsă de la 
Dumnezeu. 


— Omul are libertate, dar ispitele sunt atât de subtile. 


— Dacă este duhovnicesc, omul vede de unde vin şi unde îl târăsc ispitele. Îşi dă 
seama imediat ce se întâmplă cu el când este ispitit, dacă e creştin care se roagă şi 
se adună la rugăciune în fiecare seară. Vine tentația să furi, să curveşti, să-ţi 
însuşeşti lucrul altuia şi nu-ţi dai seama că faptele acestea sunt rele, dăunătoare 
pentru suflet. Acestea sunt tentaţii, încercări ale diavolului de a te trage spre păcat. 
Ne dăm seama căci conştiinţa trăieşte când suntem ispitiţi, avem un sentiment de 
îndoială, de plăcere perversă. 


Numai binele nu-i tentaţie, ci e putere dumnezeiască, este harul Sfântului Duh care 
unifică mintea şi sufletul şi de aceea, când sunt invitat de Duhul Sfânt să săvârşesc 
binele, conştiinţa trăieşte un sentiment de unire, de încredințare şi întărire. Cel care 
mă atrage să fac altceva decât binele e diavolul. Dacă sunt creştin şi luminat la 
minte, cu trăire şi cu rugăciune, îmi dau seama imediat. Dacă ştii că cineva te 
pândeşte să îți facă rău şi îl vezi într-o zi cu ciomagul, nu te duci spre el, ci îl 
ocoleşti, fugi de el. Creştinul adevărat îşi dă imediat seama, fiindcă el nu face 
compromisuri cu viaţa sa morală. 


Fiecare păcat este o cale deschisă, o libertate, o putere pusă la dispoziţia 
vrăjmaşului să ne facă rău nouă şi altora. Îi dăm voie să ne facă rău pentru că nu 
ştie decât acest lucru, el fiind duhul răutăţii. Dumnezeu e izvorul binelui, al 
darurilor Sfântului Duh şi dacă omul se îndepărtează de Dumnezeu cu greu face 
binele, nu poate să facă decât răul pe care îl face vrăjmaşul, care s-a rupt de 
Dumnezeu, de principiul binelui. Aşa şi vrăjmaşul, el îţi propune fericirea, îți oferă 
şi tu crezi că propunerile sale sunt bune şi faci ceea ce îţi zice el, dar în realitate te 
înşeală, îți prezintă lucrurile pe dos, răsturnate. Şi nepriceput şi neştiutor, le 
primeşti, iar după aceea te-a prins bine. luda a fost prietenul lui Hristos, n-a ştiut să 
se pocăiască după greşeala făcută, s-a lăsat stăpânit de diavol şi acesta i-a făcut 
ultimul rău îndemnându-l la sinucidere, ca să fie sigur că îl are în ghearele lui. 


— Cele mai multe ispite şi tentaţii ajung la om prin mijloacele mass-media. 
Consideraţi că televizorul poate fi folositor? 


— Televizorul este una dintre uneltele principale ale răului, prin întrebuinţarea lui 
rea şi în general, a mesajelor imorale şi demoralizante pe care le transmite. Este 
plină lumea de ele. Din păcate, nu prea există om fără televizor, deşi nu este un 
lucru necesar. Părinţii Bisericii, Sfinţii cei mulți de care este plin calendarul, n-au 
avut televizor şi s-au făcut sfinţi, mucenici, cuvioşi, ierarhi. Înseamnă că te poţi 
face sfânt şi fără televizor. 


Cu siguranţă, te poţi sfinţi mai uşor fără televizor, deoarece Sfinţii Părinţi spun că 
Dumnezeu este fără chip, iar mintea este chemată, prin natura ei, să-L contemple 
pe Dumnezeu pentru ca astfel, golindu-se de chipurile care o fragmentează, să se 
unifice şi să se sfinţească. Ori televizorul îl năuceşte pe om cu un potop de chipuri 
şi de forme şi îi distruge unitatea lăuntrică a minţii. Idealul cel mai înalt este să 
ajung şi eu sfânt, să mă sfinţesc şi să merg pe drumul sfinţeniei. N-am nevoie de 
alte mijloace exterioare, care să mă ajute să mă sfinţesc. De televizor nu avem 
nevoie, că nu ne ajută, ci ne păgubeşte, ne umple de tulburarea lumii şi ne 
îndepărtează de Dumnezeu. 


Sfântul Apostol Pavel spune creştinilor: „rugaţi-vă neîncetat” — care nu e o simplă 
expresie literară. Creştinul trebuie să aibă mintea legată tot timpul de lisus, capul 
trupului-Bisericii din care face parte prin rugăciune. Neîncetat înseamnă să fim 
permanent cu gândul la Dumnezeu, în legătură cu El. Toţi Sfinţii spun să respiri pe 
Dumnezeu cum respiri aerul; dacă Dumnezeu este pretutindeni, atunci să avem 
sentimentul că ne găsim permanent în prezenţa Lui. În prezenţa Sa, rugăciunile ni 
le aude şi tot ce facem se derulează în faţa Sa. Dacă sunt pe drumul înţelegerii, nu 
mai am timp de televizor. 


Timpul meu este aşa de puţin, încât nu pot să-l pierd în altă parte. Lumea nu 
foloseşte timpul pentru drumul cel bun şi pierde orele în faţa televizorului. 
Vrăjmaşul ne fură timpul, nu avem timp să ne rugăm, să ne gândim şi să facem 
cele bune, pierdem lucrul cel bun. Rugăciunea mă duce la Dumnezeu, la o 
înțelegere duhovnicească. Televizorul mă îndepărtează de gândurile dorite de 
suflet şi mă murdăreşte cu vederile şi cu auzirile pe care le aud acolo. Nu numai că 
îmi ia posibilitatea rugăciunii, ci, mai mult, mă murdăreşte şi mă îndepărtează de 
Dumnezeu cu tot şi cu toate. Nu este nevoie de multă filosofie ca să ne dăm seama 
ce trebuie să alegem. 


— Părinte, dacă este atât de importantă Sfinţirea minţii prin evitarea risipirii şi 
întinării ei cu tot felul de chipuri, atunci cum trebuie să privim, de exemplu, 
manifestaţiile homosexualilor permise şi organizate în România după anul 1989 
de către anumite cercuri care apără drepturile minorităţilor? 


Drept o provocare şi o 1spitire conştientă de către unii oameni căzuţi din toate 
facultățile mintale sănătoase, ce se mândresc în chip drăcesc cu păcatul. Ei 
seamănă în conştiinţa noastră, în sufletul nostru, faptul că şi homosexualii sunt 
oameni şi au drepturi de minoritari, au dreptul lor la viaţă în societate, fără a se 
pocăi de acest păcat groaznic, ci, dimpotrivă, făcând paradă cu el. Face parte din 
aceeaşi uneltire ce ţinteşte pervertirea firii umane răscumpărată de Hristos, ca şi 
cea privind implantul cipurilor şi a buletinelor de identitate electronice. Este exact 
acelaşi plan de a duce lume în iad, prin propuneri şi susţineri ale modurilor 
păcătoase de viaţă ce tind, datorită presiunii slujitorilor diavolului din lume, să fie 
legalizate. 


Noi nu trăim într-o lume aiurită, a nimănui; nu ne-am făcut singuri, nu Suntem 
autonomi Să facem ce vrem în lumea aceasta. Ea este făcută de Cineva, există un 
Stăpân, care este Făcătorul ei. Mărturisim permanent: „Cred întru unul 
Dumnezeu, Tatăl Atotţiitorul, Făcătorul cerului şi al pământului, văzutelor tuturor 
şi nevăzutelor”. El ne-a făcut pe noi, toate lucrurile acestea şi a pus în ele porunci. 
Dumnezeu n-a făcut lumea la voia întâmplării, ci cu un scop bine limpezit, 
luminat. Ca să ajungi la un scop, trebuie să ai mijloace de a-l atinge. Au făcut 
maşina ca să ajungi mai repede într-un loc oarecare şi drumurile ca să ajungi sigur 
într-un anume loc. Toate sunt făcute cu un scop şi omul, atunci când face un lucru, 
are o rațiune. 


Văzând toate cele ce există, înţelegem că nu suntem autonomi, că nu ne-am făcut 
noi. Constatăm că fiinţa noastră funcționează fără ştiinţa noastră: ochii văd fără să 
întrebe, urechea aude şi inima bate fără să ne întrebe, mâncarea se transformă în 
organismul nostru în substanţe nutritive fără să întrebe. Eu n-am nici o putere 
asupra acestor lucruri, fiind făcute de altcineva şi funcționează după legea pusă de 
Dumnezeu de la început în ele. Când judec un fapt oarecare, nu-l judec abstract 
extras din cadrul acesta. Nu este liber homosexualul să facă ce vrea, că nu s-a făcut 
singur ca să facă ce vrea, ci altcineva L-a făcut ca să fie fericitul fericiților şi el se 
prosteşte, se murdăreşte ca să fie nefericitul nefericiților. De aceea, nu are nici o 
justificare sau scuză pentru păcatele sale. Se arată în Vechiul Testament că 
Dumnezeu a făcut înmulțirea omului prin legi biologice, pentru viaţă. 


Homosexualitatea e păcatul morții. Omul nu se mai înmulţeşte după legile lui 
Dumnezeu şi nu mai trăieşte după legile divine. De aceea, în Vechiul Testament 
Dumnezeu a pedepsit acest păcat cu moarte totală, a ars cetăţile de acolo cu foc şi 
pucioasă coborâte din cer; lacul Marea Moartă, formată în urma pedepsirii 
Sodomei şi Gomorei, este mort şi nu trăieşte nici o vietate în el. În jurul lui nu 
creşte nici o buruiană, ca să se arate că păcatul acesta e cel mai grav şi urât înaintea 
lui Dumnezeu, pentru că perverteşte iubirea şi omul. Spunând că homosexualul are 
drepturi, el se răzvrăteşte şi face exact ce a făcut Lucifer, îl corectează pe 
Dumnezeu. 


Homosexualul are dreptul să se pocăiască, să plângă şi să se căiască pentru a se 
vindeca de devierea şi pervertirea firii lui, iar nu să se laude în manifestații de 
stradă. Omul a devenit obraznic, scârbos şi necurat, ca dracul încornorat şi afirmă 
că ce a făcut Dumnezeu nu a făcut bine, el face mai bine decât a făcut Dumnezeu. 
Ar trebui ca homosexualii să fie scoşi din localităţi şi să li se creeze, undeva 
departe, o rezervaţie pentru ei. Să facă ce vor acolo, dar să nu-i ţinem în mijlocul 
nostru, că ne trezim cu foc din cer peste capetele noastre. 


Parada homosexualilor din Bucureşti a batjocorit ţara noastră cu biserici şi cu 
Sfinți şi Dumnezeu va da puhoaie de apă ca să spele murdăria. Nu-i fără legătură 
cu acest fapt. Au fost şi înainte puhoaie, însă după acea manifestare au venit iar 
ploi nesfârşite care au inundat mii de hectare. Dumnezeu a îngăduit ca apele să 
spele murdăria aceasta, acest păcat atât de urât îngăduit de creştini şi să înţeleagă 
oamenii acest fapt. Creştinii trebuiau să fie mai tari, să nu îngăduie aşa ceva, să 
protesteze şi să apeleze la stăpânire ca să împiedice un fapt ce murdăreşte 
conştiinţa noastră, care răstoarnă valorile acceptate de conştiinţa umană. Biserica 
ar fi trebuit să apeleze la preoţi şi aceştia la credincioşi, ca să nu se facă parada 
homosexualilor. Suntem o ţară creştină şi nu trebuia să fie spurcată de păcatul cel 
mai grav. Preşedintele Poloniei a interzis aşa ceva în ţara sa. 


— În anul 1993, Biserica Ortodoxă Română a făcut un referendum, pentru a 
strânge semnături împotriva aprobării acestor drepturi în Constituţie. La 
început, în Parlament au încercat să aprobe această lege, iar, după aceea, pe uşa 
din dos s-a aprobat fără să ştie nimeni. A mai fost odată o situaţie, a venit din 
Anglia o echipă care trăia murdăria în familiile lor şi voiau să facă reprezentaţie 
la teatru, ca să-i înveţe pe români treaba aceasta. Știu că au fost proteste şi nu s- 
a făcut. 


— Lumea discută despre ploile şi uraganele acestea şi se întreabă de ce îngăduie 
Dumnezeu ca oraşe şi sate să fie inundate, copii morţi, dacă EI este bun, milostiv şi 


iubitor de oameni. Îl învinuiesc pe Dumnezeu cel bun că a făcut pe diavol, iadul în 
care să se chinuiască omul pentru vecie pentru nişte lucruri făcute un timp. Omul 
nu vede ce face, nu vede că murdăreşte creaţia lui Dumnezeu, ci, dimpotrivă îl 
învinuieşte zicând că nu este bun. Însă, El nu l-a făcut pe om ca acesta să facă 
răutăți şi ticăloşii. 


O lume întreagă stăruie în această înţelegerea strâmbă, socotind necazurile, 
suferințele şi bolile drept suferințe aduse de Dumnezeu. Lumea ar vrea ca 
Dumnezeu să împiedice aceste catastrofe, căci nu le consideră consecinţa păcatelor 
desfrâului, avorturilor, homosexualității şi ale altor blestemăţii. Vrea ca Dumnezeu 
să-i lase pe oameni să facă desfrâu şi homosexualitate şi să nu aibă nici o urmare 
negativă. Dar Dumnezeu nu face aceste suferinţe, ci omul îşi taie craca de sub 
picioare, blestemându-se prin faptele sale imorale. 


În Sfânta Scriptură ni se spune că diavolul a venit în timpul lui lov la Dumnezeu. 
Și Domnul 1-a zis Satanei: „Te-ai uitat la robul Meu lov, că nu este nici unul ca 
el pe pământ, fără prihană şi drept şi temător de Dumnezeu şi care să se ferească 
de ce este rău?” Acesta îi răspunde: „n-ai făcut Tu gard în jurul lui şi în jurul 
casei lui şi în jurul a tot ce este al lui, în toate părțile şi ai binecuvântat lucrul 
mâinilor lui şi turmele lui au umplut pământul? Dar ia întinde mâna Ta şi 
atinge- Te de tot ce este al lui, să vedem dacă nu Te va blestema în faţă”. Atunci 
Domnul a zis către Satan: „lată, tot ce are el este în puterea ta; numai asupra lui 
să nu întinzi mâna ta”. Şi Satan a pierit de la faţa lui Dumnezeu. După aceasta, a 
căzut casa peste copii lui lov care au murit, a căzut foc din cer şi au ars turmele de 
01, au venit sabeenii şi caldeii şi au luat vitele şi cămilele, o boală rea a venit peste 
lov, care rămas sărac şi bolnav pe gunoi. Toate relele şi suferințele le-a făcut 
diavolul, nu Dumnezeu, Care i-a îngăduit diavolului ca lucrurile lui lov să fie în 
puterea lui. 


Diavolul poate să îmbolnăvească pe om, să aducă nenorociri, să aducă ploi şi 
trăznete şi are putere să-i facă orice rău, dacă îi îngăduie Dumnezeu. Permanent 
diavolul ar face toate aceste lucruri. Omul n-ar putea trăi, dacă diavolul ar avea 
libertatea să facă răul dorit. În scurtă vreme, lumea aceasta ar dispărea, dacă 
Dumnezeu ar îngădui diavolului să lucreze atât cât îl provoacă omul prin păcatele 
lui. N-are putere să o facă, pentru că nu îi îngăduie Dumnezeu. Totuşi, chiar cu 
atâtea necazuri şi suferinţe, omul modern trebuie să ştie că Dumnezeu îl îngrădeșşte 
pe diavol ca să nu facă răul pe care l-ar putea face. Lumea este şi va fi proniată 
până la sfârşit. 


Sunt şi împrejurări în care Dumnezeu îi îngăduie diavolului să facă rău. Una din 
împrejurări este cea cu lov, în care omul e tare sufleteşte, întărit duhovniceşte şi 
ispitele din afară nu-l mai clatină încât diavolul n-are ce să-i facă. Necazurile n-au 
putut să-l clatine din credinţa lui. Căzând la pământ, lov s-a închinat şi a spus: 
; Domnul a dat, Domnul a luat; fie numele Domnului binecuvântat!” Atunci 
nevasta lui i-a zis: „Te ţii mereu în statornicia ta? Blesteamă pe Dumnezeu şi 
mori!” Dar lov i-a răspuns: „Vorbeşti cum ar vorbi una din femeile nebune! 
Ce? Dacă am primit de la Dumnezeu cele bune, nu vom primi oare şi pe cele 
rele?” În toate acestea, Iov n-a păcătuit deloc cu buzele sale, n-a putut vrăjmaşul 
să-l clatine cu nimic şi relele, îngăduite de Dumnezeu asupra lui lov, s-au întors 
spre cinstea lui. Dumnezeu i-a dat şi mai multă avere, copii şi celelalte. 


Dumnezeu îngăduie ca vrăjmaşul să ispitească pe om, când îl ştie tare să reziste şi 
când nu poate fi biruit. Din această rezistență, omul îşi dovedeşte şi mai mult 
credinţa în Dumnezeu şi primeşte mai multă răsplată, cum a fost cazul cu Iov. 


Mai este şi altă situaţie; când omul calcă conştient voia lui Dumnezeu şi nu mai 
împlineşte voia divină. Atunci Dumnezeu vrând să-l trezească, să-şi dea seama că 
nu-i este prieten cel căruia îi face voia, ci vrăjmaş, îi lasă diavolului libertatea să-i 
facă omului ce vrea. Atunci se porneşte vrăjmaşul cu necazuri, cu cataclisme, cu 
toate relele posibile asupra omului. Dumnezeu îngăduie pe diavol să facă acestea 
ca oamenii să se trezească, să-şi dea seama că cel căruia îi fac voia este duşman, nu 
prieten şi astfel, să fugă de el şi să se întoarcă la credinţa bună. Dumnezeu nu 
permite aceasta ca să se uite cum vrăjmaşul chinuieşte pe oameni. Dacă omul face 
voia vrăjmaşului, în mod firesc suferă urmările acţiunilor „prietenului” căruia el îi 
slujeşte. 


Dumnezeu respectă libertatea omului. Dacă face voia Sa, omul se bucură de 
binecuvântare divină, de sănătate, de toate darurile care au binecuvântarea divină. 
Dacă face voia diavolului se trezeşte numai cu rele şi necazuri care vin de la el. 
Omul este inconştient, nu-şi dă seama că, nefăcând voia lui Dumnezeu, îşi face rău 
lui, fuge de cele bune şi face voia vrăjmaşului care de abia aşteaptă să-l înrobească. 
A căpătat diavolul putere de a face rău mare, fapte murdare omeneşti şi a dat 
drumul la potop. El a văzut că distruge casele, recoltele, îi ia omului pâinea, casa şi 
se bucură. Dumnezeu îi dă voie vrăjmaşului să le facă, ca omul să se trezească şi să 
nu mai facă rău. 


Omenirea întunecată la minte se tânguie că nu ştie cu ce a supărat pe Dumnezeu de 
i-a dat aşa necazuri, aşa se jeleşte şi biata femeie revoltată, când îşi vede copilul 
mort sau bolnav. Ea a făcut zece avorturi şi o să mai facă, dar aşteaptă să îi meargă 


bine în casă. Nu o dată femeia are tulburare în casă, bătăi, scandaluri, copii bolnavi 
şi se revoltă: „cu ce-am supărat pe Dumnezeu, de mă pedepseşte în halul acesta!” 
Răbufneşte împotriva lui Dumnezeu că este nedrept, nemilostiv şi că se bucură de 
suferinţele ei. Înţelegere strâmbă şi sucită, necreştină. Aceasta o întâlnim peste tot, 
din cauza ignoranței mari a poporului nostru. Neavând credinţa bună, el este 
murdărit permanent. La televizor vede numai omoruri, nu cunoaşte învăţătura 
Bisericii şi puţinul pe care-l mai ştie i se pare că este o constrângere care vine din 
afară. 


Nu sunt destule necazurile oamenilor, mai vine şi Biserica cu canoane. Foarte mare 
misiune are Biserica să-i lămurească pe creştini, să înţeleagă lucrurile acestea spre 
binele şi mântuirea lor. Oamenii îşi fac rău singuri, întunecați de vrăjmaş şi le pun 
pe seama lui Dumnezeu. Fac rău şi consideră că sunt nevinovaţi. Creştinul este da- 
tor să nu piardă timpul, ci să se roage. Ceasurile pierdute la televizor trebuie să fie 
ceasuri de rugăciune, de lectură şi hrănire cu cuvântul dumnezeiesc, atunci nu va fi 
bulversat şi tulburat sufleteşte de cele văzute şi auzite la televizor. În Evanghelie se 
spune că în vremurile din urmă vor veni mari rele, necazuri, anotimpurile se 
schimbă, toate provin din greşelile mari făcute de unii inconştienţi. 


— Credeţi că este folositoare pentru românul ortodox intrarea în Uniunea 
Europeană? 


Dacă românii ortodocşi vor putea să convingă să creadă pe cei care nu cred în 
Dumnezeu, atunci le este folositor, dacă, dimpotrivă, se vor molipsi şi vor primi 
darurile pe care le dă Uniunea Europeană, atunci este vai de ei. O să auzim că sunt 
prea multe biserici, prea multe şcoli bisericeşti, că la facultăţi sunt prea multe ore 
de cutare şi cutare, că religia este antisocială şi să se dea deoparte, că este plină 
Biserica de formele trecutului ş.a.m.d. Dacă o să înceapă să primească darurile 
diavolului, precum desfrânarea, atunci ţara se transformă într-un bordel. Sodoma şi 
Gomora nu sunt departe. 


Filosoful francez Andre Malraux a spus că mileniul trei va fi creştin sau nu va fi 
deloc. Adică răul a ajuns la o aşa de mare întindere, încât este la maxim. A 
nesocotit şi nesocoteşte legile fundamentale, pe care Creatorul le-a pus în univers. 
Civilizaţia europeană este pe malul prăpastiei. Dacă omul nu se trezeşte, nu poate 
să meargă mai departe, nu îngăduie Dumnezeu. Răul este aşa de mare, încât 
Dumnezeu scurtează timpurile. Aşa de tare s-au stricat lucrurile, încât o lume 
întreagă este prinsă de val şi târâtă la vale, inconştientă de lucrurile rele pe care le 
face şi îşi pierde sufletul. Dumnezeu nu poate fi indiferent de mulţimea care îşi 


pierde sufletul, din cauza aşa zisei civilizaţii, şi îi va pune capăt, cum a pus capăt 
comunismului. 


— Putem asemăna vremurile de acum cu vremurile de la plinirea vremii, când 
Iisus Hristos a venit Să răscumpere lumea? 


— Atunci era altceva, era plinirea pentru mântuirea lumii, acum este plinirea pentru 
sfârşitul lumii. 


— Mai vedeţi o regenerare a neamului omenesc? 


— Depinde de om. Dumnezeu a zis: „Dacă mă veţi vrea şi mă veţi asculta, 
bunătăţile pământului veţi lua”. E. în mâna omului acest fapt. Dacă se trezeşte şi 
se întoarce la Dumnezeu, lucrurile se schimbă, însă dacă omul continuă să-şi facă 
rău singur, va avea ceea ce-şi face. Depinde de noi. Noi avem tot ce ne trebuie, 
avem Sfinți Părinţi, avem o mulțime de cărți, avem şi învăţătura Bisericii şi în loc 
să apelăm la ea, apelăm la celelalte. În loc să folosim bunurile pe care le avem, ne 
pierdem timpul să vedem ce ne dă vrăjmaşul, televiziunea. 


— Aceasta poate fi considerată o autodistrugere lentă? 


— Aşa e. Omul nu crede că aici este greşeala cea mare, nu ştie că-i face rău 
televizorul, i se pare folositor. În ziare s-a scris de un apel, făcut la credincioşi de 
un preot pentru un bătrân căruia i se stricase televizorul. Bătrânul, căruia 1 se 
apropia sfârşitul, se tânguia că nu mai are televizor. În loc să fie bucuros că nu mai 
are televizor şi să se pregătească sufleteşte că venea sfârşitul vieţii lui, el se 
plângea că 1 s-a stricat televizorul şi cerea să i se dea bani, ca să-şi cumpere altul. 
Este o înţelegere greşită. 


— Cei care Sunt beţivi, cei care se droghează sau fumează pot fi consideraţi 
sinucigaşi? 


— Mai rău decât sinucigaşii, ei s-au dat răului de bună voie. Insă, sunt şi ei victime 
ale acestei năuciri a societăţii în ansamblul ei, trebuie ajutaţi să se vindece de 
patimile lor. 


— Drogurile atacă tot mai mult România. 


-— Toate patimile, spun Sfinţii Părinţi, deteriorează starea firească a omului, mintea 
lui normală şi voinţa lui, aşa cum le-a făcut Dumnezeu. Patimile îi dau minţii şi 


voinţei rațiuni false, adică face lucruri părute bune, care, în fond, îi fac rău. În mod 
firesc, dacă văd un câine periculos, fug de el, că mă poate ataca. Dimpotrivă, văd 
că vine, mă duc la el, sare asupra mea şi mă rupe. Cel care a fumat o viaţă întreagă, 
ştie că tuşeşte din cauza fumatului şi şi-a stricat plămânii şi ficatul, nu mai vorbesc 
că a cheltuit atâţia bani aruncaţi pe foc. În mod normal, omul fuge de rău, nu bagă 
mâna în foc că ştie că focul îl arde; dacă vede un şarpe, nu pune mâna pe el că ştie 
că, dacă îl muşcă, moare. În general, omul fuge de rău, că aşa e făcut de Dumnezeu 
ca să-şi salveze existenţa. În loc să-şi facă bine, omul îşi face rău singur, scoate 
mereu ţigara şi o aprinde; nu mai vrea s-o lase fiindcă voinţa s-a stricat aşa de tare 
că a devenit a doua fire stricată. 


Omul, care este făcut de Dumnezeu să fugă de rău, inconştient acum caută să-şi 
facă singur rău. Aşa sunt toate patimile, ele pervertesc ființa bună şi înţelegerea 
omului. Fără să vrea omul face păcatul, deşi firea lui îl îndeamnă să nu-şi mai facă 
rău. Omul n-ar mai vrea să-şi facă rău cu gândul, dar mintea sa funcționează din 
obişnuinţă pentru că s-a creat firea pervertită spre rău, astfel încât firea, ce în mod 
normal îl duce la bine, acum s-a stricat şi îl duce la rău. Omul este pervertit 
împotriva voinţei lui şi împotriva existenţei lui; el face mereu răul pe care n-ar vrea 
şi nu trebuie să-l facă. Este stăpânit, e robit de păcat, adică el nu mai face voia lui 
Dumnezeu, ci face voia unei puteri străine, a diavolului care îl stăpâneşte. 


— In primele secole după Hristos au existat mulţi mărturisitori, acum nu se mai 
mărturiseşte, cu atâta tărie, credinţa în lisus. 


— Atunci era altă situație, era puternic păgânismul şi creştinii erau socotiți duşmani 
ai imperiului şi de aceea erau urmăriţi şi persecutați. Nu mai sunt acele situaţii, 
acum a slăbit mult credinţa. Deşi în vremea comunismului au fost mulţi 
mărturisitori ai credinţei. 


— Credeţi că în viitor creştinii vor fi prigoniţi? 


— S-ar putea. Creştinismul nu mai are conducători de talia Sfinților Părinţi. Se evită 
o opoziție făţişă şi tranşantă a ierarhiei împotriva celor care pervertesc societatea şi 
mintea oamenilor. Persecuţie a fost şi în timpul comunismului. Creştinii nu aveau 
voie să poarte crucea la gât. Cineva spunea că nu vroiau să dea voie ca preoţii să 
meargă pe stradă în rasă, ci numai îmbrăcaţi civil. Erau măsuri restrictive care 
făceau să sufere sensibilitatea credincioşilor: să nu mai înveţe copii în şcoală 
credinţa cea dreaptă şi să nu se dea voie să tipăreşti carte religioasă. 


— În ţara noastră a fost o revigorare duhovnicească monahală, datorată 
Sfântului Paisie Velicicovki. 


Se vorbeşte de refacerea monahismului prin paisianism. Dar de ce a venit Paisie în 
România, de ce nu a stat în Sfântul Munte? Firesc era, ca rus, să se ducă în Rusia 
cu ucenici cu tot, să facă o mănăstire mare. Nu s-a dus acolo. Între viaţa 
duhovnicească sporită de la noi şi cea din Rusia era o distanță ca de la cer la 
pământ. Documentele ne spun că la Poiana Mărului se stabilise tot un ucrainean — 
Vasile de la Poiana Mărului, acum canonizat. La noi era o înaltă viaţă 
duhovnicească, iar în Rusia era slăbănogită din cauza influențelor tătare şi turceşti. 


Se vorbeşte despre reînființarea monahismului în ţara noastră de ucenicii lui 
Nicodim. În secolul al IV-lea au trăit ca monahi Sfinţii loan Casian şi Gherman. 
Călugării sciți, care au luat parte la Sinoadele Ecumenice, erau din Ţările 
Româneşti. Sfântul loan Casian a rămas mare părinte bisericesc şi a scris 
„Regulile” vieţii călugăreşti pentru cei din Apus. Înseamnă că în primele veacuri 
creştine monahismul nostru ajunsese la un nivel ridicat. El nu s-a stins, 
creştinismul nu a dispărut, chiar dacă au năvălit popoarele migratoare. Nu s-a putut 
dezvolta la un anumit nivel, dar s-a menţinut permanent. 


Nicolae Iorga a spus că o mie de ani creştinismul a fost în schituri, în mănăstiri, în 
sihăstrii, s-a menţinut sub formă sihăstrească. Nu s-a putut organiza sub formă 
chinovială, dar s-a menţinut în forma sihăstrească care este cea mai înaltă şi 
sublimă. Sunt sihăstrii şi azi: Sihăstria Putnei, Sihăstria Neamţului, Sihăstria 
Voronei şi alte sihăstrii. Când s-a organizat sub influenţa bizantină în formă de 
biserici mari, sihăstria s-a păstrat şi călugării au continuat viaţa predominant în 
sihăstrii izolate. Paisie nu a organizat monahismul, el s-a înduhovnicit de 
monahismul găsit aici în care s-a format. 


Era un înalt nivel al creştinismului la noi în ţară. La domnitorul Matei Basarab a 
venit patriarhul Macarie al Antiohiei, însoțit de Paul de Alep. Acesta a consemnat 
cu câtă evlavie şi rigoare era ţinut Postul Mare la Curtea Domnească. În duminica 
înainte de Postul mare, domnitorul a convocat boierimea şi a dat o masă oficială la 
care a fost invitat patriarhul. Seara, în biserica mare toți au participat la Vecernie şi 
în săptămâna următoare, care era prima din Postul Mare, toate pieţele şi târgurile 
erau închise şi se postea. Miercurea au luat parte domnitorul şi patriarhul la 
Liturghia Darurilor mai înainte sfinţite şi apoi s-a dat masă de post. Până atunci a 
fost post total. Se ținea aşa cum se făcea la mănăstiri. 


În Descrierea Moldovei, Dimitrie Cantemir spune cum erau mesele domneşti. Erau 
chemaţi la masa domnească mitropolitul şi stareţi de la marile mănăstiri, dar 
clericilor li se servea mâncare călugărească fără carne. Nu a înființat aceasta 
Cantemir, exista demult această rânduială, care dovedeşte viaţa aleasă 
călugărească. Şi viaţa creştină ortodoxă se menținea cu stricteţe. În vremea lui 
Cantemir, în Moldova erau 400 de mănăstiri, schituri şi sihăstru, la fel în 
Muntenia. Deci Paisie a făcut doar o rânduială la mănăstirile unde a stat, aici fiind 
o înaltă viaţă monahală. 


La mănăstirea Neamţ a ieşit, în anul 1987, un sfânt din pământ. Înainte de 
întemeierea mănăstirii exista o aşezare călugărească, era o biserică şi în apropierea 
ei cimitirul, unde erau îngropați cuvioşii părinţi. Sfântul acela a avut o viaţă înaltă 
ŞI câţi vor mai fi încă. 


Mult înainte de a veni ucenicii lui Nicodim, a fost la noi o viaţă mănăstirească 
aleasă. La mănăstirea Secu a trăit Varlaam, mare mitropolit care a scris Cazania. 
La Mănăstirea Neamţ s-au păstrat de la Paisie doar manuscrisele, dar mai nimic din 
lucrurile lui. Mormântul lui din biserică este gol. Trupul lui l-au luat ruşii. 


În general, românii şi cu ruşii nu s-au asortat deloc, sunt diferiţi prin stilul lor de 


viaţă, felul de a fi şi prin credinţă. Una este credinţa rusească, sentimentală şi alta e 
cea românească. Am observat lucrurile acestea după ce a început primul război 
mondial. S-au refugiat în Moldova călugări din Basarabia, pe care au ocupat-o 
ruşii. Un grup mai mare de călugări au ajuns la Mănăstirea Neamţ. Au stat un timp, 
dar nu s-au împăcat deloc. Erau români, dar erau sub influenţă rusească. N-au putut 
să stea. Nu se potrivesc. Români de la Mănăstirea Neamţ nu aveau o amintire prea 
bună despre Paisie. 


— L-aţi cunoscut pe părintele Dometie Trehenea? 


A fost un român bun şi un duhovnic iscusit. Prin tot ce a făcut, el a lăsat mărturia 
unei prezențe româneşti frumoase în Sfântul Munte. A făcut aceasta, în primul 
rând, cu pilda vieţii lui. A fost şi stareţ la mănăstirea Zografu. Au fost mulți 
călugări români în Sfântul Munte împreună cu dânsul. În anul 1963, o delegaţie 
românească s-a interesat îndeaproape de prezența românilor în Sfântul Munte 
Athos. Erau atunci 70 de chilii româneşti în Sfântul Munte; la fiecare chilie erau 2- 
3 călugări. Erau câteva sute de călugări români. 


În acel an, 1963, a fost sărbătorit un mileniu de existenţă a Sfântului Munte Athos. 
Au venit toți patriarhii, printre care patriarhul Atenagora şi patriarhul Iustinian. 


Atunci s-a îngăduit să mai vină călugări din ţările ortodoxe, căci multă vreme a fost 
întreruptă această legătură. Din acei părinți vechi nu mai este nici unul. Ultimul a 
fost părintele Dionisie Ignat, care a plecat şi el la Domnul. Din anul 1974 s-a dat 
drumul şi s-a îngăduit să mai vină părinţi români în Sfântul Munte. Marele neajuns 
era faptul că cei care veneau nu aveau o experiență mănăstirească, fiind formaţi în 
perioada comunistă, fără viaţă creştină autentică şi cu resurse duhovniceşti foarte 
sărace. 


— În ţară s-au făcut milioane de avorturi. 


— Despre milioanele de avorturi făcute nu se vorbeşte deloc. Sunt ființe umane 
ucise, toată lumea îl aprobă. În Biserică se vorbeşte mereu, dar nu de aceasta. 
Suntem ţară cu record. Cum este posibil? Este o ignoranță fantastică în înţelegerea 
creştină a oamenilor. Omul nu ştie ce face, ce urmează după acest păcat. Dacă s-ar 
gândi bieţii oameni ce îi aşteaptă la sfârşitul vieţii, ca de foc ar fugi. N-au 
conştiinţa a ceea ce se va întâmpla. Nu mai cred în Dumnezeu, nu mai cred în viaţa 
veşnică. Au auzit, cred despre viaţa veacului ce va să fie, dar credinţa este aşa slabă 
şi searbădă ca şi cum n-ar exista. Sunt grijulii să trăiască bine, să mănânce bine. Ei 
spun: o mai fi dincolo ceva, dar măcar aici să fie bine. Sunt indiferenți, nu-i doare 
capul. Ei vreau să fie bine aici, că aici este sigur. Sunt inconştienţi nu-şi dau seama, 
nu înţeleg, nu cred. 


— Dar politica interesează? 


— Dacă politicienii fac rău, eu de ce nu zic nimic bun? Aici este greşit. Dacă sunt 
creştini, unde văd că e rău trebuie să spun că e rău. 


— Sărbătorile au ajuns motive de distracţii. S-a dus în bună măsură duhul 
sărbătorii de care vorbea Vasile Băncilă. 


— Aici e greşeala mare, oamenii văd sărbătoarea în satisfacerea trebuinţelor 
pământeşti nu cea spirituală, căci aceea este propriu zis sărbătoarea. Se îngrijesc de 
pântece, de consum ca în Occident şi să facă păcate. Vedem cum se bălăcesc în 
noroi, în păcate şi consideră că acesta este idealul şi marea fericire. Oamenii nu 
ştiu, nu sunt lămuriţi. În marea ignoranță în care trăiesc, îşi irosesc timpul cu 
televizorul, cu alte distracții şi nu le mai rămâne timp pentru suflet, să citească 
cărţi, să se informeze. În necunoştință, omul nu a înţeles că ionoranţa este una 
din proptelele păcatelor, aşa cum spune că neştiinţa, 
uitarea, nepăsarea sunt cei trei mari duşmani ai mântuirii. Omul nu ştie ce e bine 
ŞI ce este rău şi îşi caută satisfacția la nivelul acesta. 


— Cum poate veni parohia mai bine în întâmpinarea tinerilor? 


— Preotul să facă slujire că aceasta este chemarea lui, nu să facă comerţ, turism sau 
alte afaceri. Aceasta este datoria preotului: să se dăruiască cu tot sufletul pentru 
slujirea preoţiei. Dacă vrea să facă ceva, trebuie să fie el întâi convins şi să facă, nu 
numai aşa de formă, ci cu tragere de inimă, cu entuziasm, cu tărie. Dacă apare 
lăcomia, ai terminat cu slujirea. Virgil Gheorghiu a scris despre un preot de ţară, 
dăruit din toată inima slujbei şi poporului. Aceasta este chemarea preotului. Lumea 
aleargă pe la mănăstiri, dar nu se foloseşte prea mult. Te duci o dată, de două ori pe 
la mănăstire, te-ai spovedit o dată, n-ai făcut nimic. În parohie, preotul este 
permanent în mijlocul lor, la îndemână şi se poate apela tot timpul la el. 


— Pe tineri foarte greu îi duci să se spovedească. 


— Ei nu ştiu ce este spovedania, n-au credinţă, sunt marcați de stilul de viaţă în care 
trăiesc, de cele pământeşti şi nu-i simt nevoia. 


— Se vorbeşte mai mult despre antihrist decât despre Hristos. 


— Aceasta e diversiunea, înşelăciunea cea mare. Când oamenii ar trebui să 
vorbească mai mult despre Hristos, de învăţătura Lui, de credința în EI, de 
dragostea de Hristos, ei vorbesc despre pecetluire, antihrist. Oamenii trăiesc 
creştinismul la niveluri foarte diferite. 


— Vă mulțumim pentru cele duhovniceşti. 


— Vorba multă nu-i bună, ştim o mulţime de lucruri, dar nu le facem, suntem 
curioşi să ştim, să auzim, dar ducem acelaşi fel de viață cu pogorăminte, cu 
compromisuri şi rămân lucrurile importante de făcut. Nu numai că rămân, ci se 
strică şi mai tare. Preoţii ar trebui să strige împotriva diferitelor aspecte ale 
civilizaţiei, să ferească oamenii de pericole şi să le arate cât de dăunător e 
televizorul. Dar ca s-o facă, trebuie să fie convinşi că este o unealtă foarte 
păgubitoare şi că trebuie să nu-l folosească nici ei. De la televizor nu luăm 
învățătura noastră creştinească, ci din Sfânta Scriptură şi de la Sfinţi Părinţi, care 
ne folosesc şi ne îndrumă. 


Toate civilizațiile sunt atee, materialiste, ele nu pot să-mi dea nici un gram de 
învăţătură, nu pot să mă facă mai bun, mai creştin, ele nu au posibilitatea să mă 
înveţe. Acceptăm voluntar să ne facem rău: pierdem timpul, auzim o mulțime de 


lucruri rele, ne murdărim conştiinţa, viaţa. După ce urmăreşti un ceas la televizor 
nu te mai poţi ruga, este nefolositoare rugăciunea după ce ai stat la televizor. 


Nu poţi să te rogi, pentru că eşti încărcat cu ce ai văzut şi ai auzit. Când spui 
„Doamne lisuse” sau „Tatăl nostru”, în mintea ta se derulează secvenţe văzute pe 
micul ecran. Nu mai este rugăciune, e batjocură. Rugăciunea înseamnă înălţarea 
minţii la Dumnezeu, să rupi orice legătură cu cele pământeşti. Nu poţi avea o 
convorbire cu Dumnezeu când eşti plin de imagini, vorbe şi simţiri lumeşti. Un 
creştin adevărat nu renunţă la convorbirea cu Dumnezeu, sfântă şi folositoare, ca să 
privească murdăriile vătămătoare ce-i fac rău. Numai o minte bolnavă este în stare 


de aşa ceva. 
(A trecut la Domnul la 22 februarie 2011.) 


(Sursa: George Căbaş, „Părinţi contemporani din Sfântul Munte Athos”, Ediţia 
a doua, îmbogăţită, Editura Anastasis, 2014) 


Părintele Petroniu de la Prodromu - Mirosul de smirnă de la Icoana Maicii 
Domnului Prodromiţa de la Muntele Athos 


Icoana Maicii Domnului „Prodromiţa” 


A trecut şi anul acesta slujba Prodromiţei cu bună rânduială, slujbă frumoasă, masă 
aleasă. După plecarea oaspeţilor, merg în Biserica mare şi rostesc o scurtă rugă- 
ciune înaintea Sfintei icoane a Prodromiţei, de smerită mulţumire pentru ajutor. 
Deodată simt un puternic miros de smirnă. M-am ridicat de la sfânta icoană, am 
mers în Sfântul Altar să văd dacă nu cumva vine mireasma de la cădelniță. Nu era 
NIMIC, iar smirnă nu aveam deloc pentru tămâiere. „Bucură-te trandafir cu bună 
mireasmă, bucură-te, crin cu dulce miros!” (12 iulie 1990) 


(Părintele Petroniu de la Prodromu, ediţie îngrijită de preot Constantin Coman 
şi Costion Nicolescu, Editura Bizantină, p. 343) 


Ips Timotei Prahoveanul - Prodromiţa şi lucrarea minunată a Preacuratei 


+ Timotei Prahoveanul, 
episcop-vicar al Arhiepiscopiei Bucureştilor 
- 19 iul, 2018 


Cu mulţi ani în urmă, în apropiere de cetatea Iaşilor, la Schitul, de atunci, Bucium, 
astăzi mănăstire, era o frumoasă tradiţie, care în zilele noastre a fost aprobată de 
Sfântul Sinod şi transformată într-o sărbătoare închinată icoanei Prodromiţa a prea 
curatei Născătoare de Dumnezeu, aflată în cea mai importantă aşezare călugărească 
românească din Muntele Athos. 


În cadrul tradiţiei despre care am amintit, la Schitul Bucium de lângă laşi, se 
cinstea icoana Prodromiţa, în amintirea faptului că în acest loc a început pictarea ei 
de către un zugrav priceput de altădată al Cetăţii Iaşilor, la rugămintea părinţilor 
din Muntele Athos, Nifon şi Nectarie, care veneau adeseori după ajutoare în Ţările 
Române. Aceştia l-au găsit pe iconarul Iordache Nicolau, un om cuviincios şi vâr- 
stnic, şi i-au cerut să picteze, cu post și rugăciune, sub atenta îndrumare a 


duhovnicului şi a părinților din Metocul Schitului Prodromu, care se numea în 
vremea aceea la lași tot Prodromu, icoana prea curatei Născătoare de Dumnezeu. 


Sărbătoarea aduna în jurul bisericuţei Schitului Bucium mulți credincioşi care 
aveau duhovnici pe părinţii ce se nevoiau acolo, unde era încă prezentă amintirea 
arhimandritului Hrisostom Postolache, marele duhovnic care făcuse legătura cu 
părinții atoniți vieţuitori la Bucium până la instaurarea regimului comunist, atunci 
când Metocul de altădată al Schitului Prodromu a devenit schit al Arhiepiscopiei 
Iaşilor. 


Prăznuirea icoanei Prodromiţa ne aduce aminte de marile binefaceri revărsate de 
prea curata Născătoare de Dumnezeu asupra celor care o cinstesc cu adevărat. 


Sunt foarte multe mănăstiri ce păstrează icoane minunate, despre care noi măr- 
turisim că, încă din momentul sfințirii lor, primesc puterea şi darul facerii de 
minuni. Nu doar pentru mulțimea minunilor, ci pentru darul cel mare al iertării pe 
care îl primim prin rugăciune sinceră către Maica Domnului și pentru dragostea pe 
care ea o are faţă de noi ne apropiem întotdeauna cu evlavie de aceste icoane. 


Cu puţine zile în urmă, am prăznuit în întreaga Biserică Ortodoxă Română, icoana 
Prodromiţa, care, mai ales în ultima perioadă, s-a bucurat de foarte largă cinstire. 


În ultimii ani, numeroase alte icoane s-au zugrăvit după chipul celei care ocroteşte 
aşezarea românească de la Muntele Athos, de sub Vârful Vigla, acolo unde, cu 
veacuri în urmă, mulți monahi din toate provinciile românești, neunite încă în pe- 
rioada aceea, s-au aşezat să-L slăvească pe Dumnezeu. 


După cum am amintit deja, istoria acestei icoane își are începutul în Cetatea Iașilor, 
unde veneau adeseori părinții de la Schitul Prodromu, căutând sprijin pentru lucre- 
rea lor. Aceştia mergeau și la Bucureşti, dar şi în Transilvania, întrucât la Prodro- 
mu au fost dintru început călugări din toate zonele de astăzi ale României. Uneori 
erau mai mulți moldoveni, alteori mai mulţi ardeleni, toți însă se osteneau pentru a 
restaura chilia pe care au cumpărat-o şi au transformat-o mai apoi, la jumătatea 
veacului al XIX-lea, într-o adevărată mănăstire, deşi denumirea oficială a rămas de 
schit. 


Dintre aceşti călugări atoniţi, cuvioşii Nifon şi Nectarie veneau adeseori, căutând 
ajutor şi bună-voinţă de la oamenii mari şi de la cei de rând, de la credincioşii 
simpli şi de la cei care aveau posibilități deosebite. Aceştia s-au gândit să zugră- 
vească tocmai în ţara lor de obârşie o icoană a Maicii Domnului, aşa cum au 


aproape toate marile mănăstiri de la Muntele Athos. Amintim aici de icoana Axion 
Estin (Axioniţa) ori de Icoana Portăriţa, de Icoana Dulcea Îmbrăţişare (Dulcea 
sărutare - Glykophilousa), Paramitia, Gherontisa, Cucuzeliţa sau de alte icoane 
care se află în cele mai importante Lavre ale Muntelui Athos. 


Călugării atoniți căutau un zugrav înduhovnicit, un om ales şi atent pentru a picta 
icoana în rugăciune şi cu post, rugând-o pe Maica Domnului să trimită dintru 
Împărăţia Fiului ei daruri bogate asupra tuturor celor care o vor cinsti după cu- 
viinţă. 


Astfel, au găsit un iconar vârstnic din laşi, având bună mărturie de la părinţii care 
vieţuiau la Bucium, numindu-se pe atunci Schitul Prodromu (acelaşi nume cu cel 
din Muntele Athos), și de la alţi oameni din cetate, pe care l-au rugat să împli- 
nească cerinţele lor, făgăduindu-i că la terminarea lucrului aveau să îl răsplătească, 
după cum se şi cuvenea, cu arginţii pe care îi datorau. Zugravul a lucrat o vreme la 
Schitul Bucium, iar apoi, după ce a pictat mai multe părți ale icoanei, s-a străduit 
mult să zugrăvească chipul Maicii Domnului. Aşa fac de obicei pictorii, lăsând la 
urmă tocmai chipul, pe care îl consideră deosebit de important, ca încununare a lu- 
crării pentru care s-au ostenit îndelung. 


Această dragoste a iconarului ieşean mi-a amintit de istorisirile pline de tâlc ale 
părintelui Cleopa, dar şi de scrierile ieroschimonahului Paisie Olaru de la Sihăstria, 
care mărturiseau că, în anii 40 ai veacului XX, au adus la mănăstire un pictor 
pribeag, loan Irineu Protcenco, care nu picta decât cu post şi rugăciune. Din 
momentul în care mânca, nu mai picta în ziua aceea. La fel se va fi ostenit şi 
iconarul din laşi, însă, cu toate acestea, chipul Maicii Domnului nu ieşea cum ar fi 
dorit. 


Istoria păstrată la Schitul Bucium, dar și la Prodromu, ne spune că s-a ostenit mult, 
o dată, de două ori, chiar de mai multe ori, dar nu a reuşit să zugrăvească aşa cum 
şi-ar fi dorit chipul celei Preasfinte, celei mai curate decât strălucirile soarelui, 
după cum o numesc cântările din tezaurul de cult al Bisericii. Cu toată experiența 
lui, bătrânul a abandonat lucrul, lăsând icoana pe şevalet, şi, mâhnit, se ruga per- 
manent ca să poată trece peste această încercare a sfârşi-tului vieţii sale. Într-o zi, 
în chip minunat, a descoperit în atelierul său modest, aflat nu prea departe de 
schitul unde își începuse lucrarea, prea frumoasa zugrăvire a chipului Maicii 
Domnului. A fost uimit, dar şi înfricoşat de cele văzute şi a mărturisit tuturor, în 
special părinților atoniți de la Bucium şi celor pe care îi cunoştea, această minune a 
Maicii Domnului. 


El avea să şi scrie această întâmplare: „Eu, Iordache Nicolau, zugrav din târgul 
Iaşilor, am zugrăvit această icoană a Maicii Domnului, cu mâna mea, la care a 
venit o minune: după ce am isprăvit veșmin-tele, după meșteșugul zugrăvirii mele, 
m-am apucat să lucrez fața Maicii Domnului și a Domnului nostru lisus Hristos, 
privind eu la chipuri, cu toate a ieşit dimpotrivă, pentru care foarte m-am mâhnit, 
socotind că mi-am uitat meşteşugul. Și așa, făcându-se seară, m-am culcat mâhnit, 
nemâncând nimic în ziua aceea, dar socotind că a doua zi sculându-mă, să mă 
apuc mai cu dinadinsul de lucru. După ce m-am sculat a doua zi, mai întâi am 
făcut trei metanii Maicii lui Dumnezeu, rugându-mă să-mi lumineze mintea, ca să 
pot isprăvi Sfânta Icoană, când m-am dus să mă apuc de lucru, O! prea slăvite 
minunile Maicii lui Dumnezeu! S-au aflat chipurile terminate desăvârşit, precum 
se vede. Eu vă-zând această minune, n-am mai adaos a-mi pune condeiul pe ea, 
fără numai am dat lustrul cuviincios, deşi greșeală am făcut aceasta, ca să mai 
dau lustru la o ase-menea minune. Aceasta este povestirea acestei Sfinte icoane. ” 


Icoana Maicii Domnului a fost dusă în Muntele Athos în a doua jumătate a vea- 
cului al XIX-lea, făcându-se un popas la Galaţi, cu rugăciune şi priveghere înainte 
de a se urca monahii atoniţi pe o corabie care i-a dus până aproape de schitul lor. 


Am asistat de multe ori, la Schitul Prodromu, la slujbe făcute înaintea acestei 
icoane, unde în fiecare zi la Liturghie, în locul pricesnei din momentul împărtășirii 
lturghisitorului din Altar, se citeşte Acatistul Maicii Domnului, iar la Pavecerniţă 
se citeşte Canonul închinat prea curatei Născătoare de Dumnezeu sau Paraclisul. 


Evlavia faţă de această icoană i-a adus pe mulți călugări împrejurul ei, vieţuind ani 
mulți în nevoinţe grele, rugându-se pentru ei şi pentru ţara lor, pentru rudenii, 
cunoscuţi şi binefăcători. 


În anii de după 1990, obştea Schitului Prodromu din Muntele Athos, condusă cu 
destoinicie de părintele Petroniu Tănase, ajutat de câțiva monahi râvnitori şi 
harnici, au refăcut biserica schitului şi au împodobit după cuviinţă Icoana Născă- 
toarei de Dumnezeu, căreia 1 s-au făcut mai multe copii, una dintre acestea ajun- 
gând şi la Paraclisul Catedralei Naţionale, unde a fost primită cu bucurie de cre- 
dincioşii Capitalei şi de numeroşii pelerini care ajung în acest sfânt locaş. 


De asemenea, mai multe biserici şi mănăstiri din Patriarhia Română au ca hram 
sărbătoarea icoanei Prodromiţa, rugând-o pe Maica Domnului să ducă rugăciunile 
lor înaintea Impăratului Celui fără de moarte. 


Părintele Petroniu le spunea adeseori pelerinilor români care ajungeau la Muntele 
Athos istoria acestei icoane. Le vorbea despre zugravul ieşean care, ostenindu-se 
mult, cu evlavie și dragoste faţă de Preasfânta Fecioară, avea să primească mare 
dar de la Dumnezeu, ca pe o icoană începută de el să se zugrăvească chipul Maicii 
Domnului, nefăcut de mână omenească. 


Aceste icoane se numesc achiropiite şi ne fac să înţelegem că sunt semne ale 
milostivirii lui Dumnezeu. Uimindu-ne de faptele minunate pe care Domnul le 
lucrează, spunem și noi, împreună cu psalmistul: Cât de minunat este numele Tău 
în tot pământul, Doamne, toate cu înţelepciune le-ai făcut(!). 


Pr. Ciprian Florin Apetrei - Icoana „Prodromiţa” 


La schitul românesc Prodromu din Muntele Athos se află icoana Maicii Domnului 
numită „Prodromiţa”, sărbătorită în data de 12 iulie. Această icoană „nefăcută de 

mână omenească” este făcătoare de minuni. 


Istoria icoanei începe în anul 1863, când cuvioşii Nifon şi Nectarie, ctitorii Schi- 
tului Prodromu de la Muntele Athos, au dat în lucru pictarea unei icoane a Maicii 
Domnului zugravului ieșean lordache Nicolau. El a început să picteze icoana la 
Mănăstirea Bucium din laşi, care era pe atunci metoc al Schitului Prodromu. După 
ce a terminat de pictat veşmintele şi celelalte părți ale icoanei, a lăsat ca sfintele 
feţe, cea a Maicii Domnului şi cea a Pruncului lisus, să le picteze la final. Când a 
dorit să picteze chipurile din icoană, a constatat că nu poate să facă acest lucru. El 
a lăsat lucrarea aşa, iar a doua zi a descoperit icoana pictată în chip minunat. 


lată ce scria pictorul despre această zugrăvire minunată:,Eu, Iordache Nicolau, 
zugrav din oraşul laşi, am zugrăvit această Sfântă icoană a Maicii lui Dumnezeu cu 
însăşi mâna mea şi, în vremea lucrului, a urmat o minune preaslăvită, în modul 


următor: după ce am terminat veşmintele, după meşteşugul zugrăvirii mele, m-am 
apucat să lucrez faţa Maicii Domnului şi a Domnului nostru lisus Hristos; iar după 
ce am dat gata mâna întâia şi a doua, apucându-mă de noaptea ca să termin de 
zugrăvit, privind eu la chipuri, am văzut că totul a ieşit dimpotrivă, pentru care 
foarte m-am mâhnit, socotind că mi-am uitat meşteşugul. Şi aşa, făcându-se seară, 
m-am culcat mâhnit, nemâncând nimic în ziua aceea, dar socotind ca a doua zi, 
sculându-mă, să mă apuc mai cu dinadinsul de lucru. După ce m-am sculat a doua 
zi, mal întâi am făcut trei metanii Maicii lui Dumnezeu, rugându-mă să-mi lumi- 
neze mintea, ca să pot isprăvi Sfânta icoană; şi când m-am dus să mă apuc de 
lucru: O! prea slăvite minunile Maicu lui Dumnezeu! S-au aflat chipurile terminate 
desăvârşit, precum se vede. Eu, văzând această minune, n-am mai îndrăznit a-mi 
pune condeiul pe ea, fără numai, am dat lustrul cuviincios, deşi greşeală am făcut 
ca să mai dau lustru la o asemenea icoană. Aceasta este povestirea acestei Sfinte 
icoane”. 


Icoana „Prodromiţa” a făcut multe minuni de-a lungul vremii. Maica Domnului a 
vindecat în chip minunat pe mulţi bolnavi care i-au cerut ajutorul. 


Duminică, credincioşii merg cu evlavie la sărbătoarea hramului de vară al Para- 
clisului Catedralei Naţionale din Bucureşti, unde se pot închina la icoana Maicii 


Domnului „Prodromiţa”, o copie a icoanei istorice de la schitul românesc Pro- 
dromu din Muntele Athos. 


Ciprian Voicilă - Prodromiţa, darul Maicii Domnului pentru închinătorii ei 


Pelerinul care a poposit pentru prima dată în Sfântul Munte simte fizic, îndrăznesc 
să spun, că a ajuns în „grădina Maicii Domnului”. Păşeşte pe drumurile care leagă 
între ele chiliile, schiturile, mănăstirile, bucurându-se de aerul sfințit care parcă îi 
preschimbă simţurile. Un aer care, paradoxal, îmbină rarefierea crestelor muntoase 
cu mireasma sărată a mării cu sclipiri diamantine. Văzduhul palpită de prezenţa 
tainică a Împărătesei cerurilor, iar pământul care poartă pașii pelerinului măr- 
turisește, în felul său, aceeași stare de prezenţă. În Sfântul Munte, toate câte ţi se 
petrec se întâmplă cu ştirea ei. lar inima ta înţelege, până în străfundurile ei, asta. 


Acoperământul înrourat, dulce protector al Preasfintei Născătoare de Dumnezeu, i 
se face cunoscut pelerinului şi altfel: prin zecile, poate sutele de icoane făcătoare 
de minuni ale ei. "Toate au nume fascinante - Pantanassa, Glykofilousa, Galakto- 
filousa, Ivironita, Trikerousa - toate ascund în spatele înfățișării lor născătoare de 
evlavie câte o întâmplare minunată. Și aproape că nu există mănăstire care să nu 
adăpostească un astfel de preţios odor. 


Primul imbold pe care pelerinul român îl simte, odată ajuns în schitul românesc 
Prodromu, este să pătrundă în sfântul locaș, să îngenuncheze înaintea vestitei 
icoane de aici - Prodromiţa - și să-și deșarte dinaintea ei prea plinul inimii - grijile 
apăsătoare, durerile sufocante, nădejdea în mai bine. Această mărturisire nu ar fi 
posibilă fără credința profundă că Stăpâna cerului şi a pământului este acolo, 
dinaintea sufletului creştin, că îi ascultă durerile, gata fiind să i le aline, să îi ușu- 
reze sufletul, revigorându-i puterile lăuntrice. 


Truda omului şi darul Stăpânei cerurilor 


Cum a fost izvodită icoana Maicii Domnului „Prodromiţa”? Ctitorii schitului, 
ieroschimonahii Nifon şi Nectarie, în 1863, au pornit spre patria-mamă pentru a 
strânge ajutoare necesare traiului de zi cu zi, având în suflete şi dorința arzătoare 
de a afla, dacă Domnul va îngădui, o icoană tămăduitoare a Maicii Sale, la care 
pelerinii care ar poposi în schitul lor să primească alinarea suferințelor sufletești și 
trupeşti. 

Căutând un iconar care să fie nu doar înzestrat cu har artistic, ci şi trăitor al cre- 
dinţei în Hristos, care să împletească osteneala picturii cu aceea a postului şi 
rugăciunii, au găsit în laşi pe bătrânul lordache Nicolae. Acesta a acceptat să le 
picteze icoana Maicii Domnului, deşi le-a mărturisit că „el nu poate lucra acum ca 
mai înainte, pentru că a îmbătrânit și îi tremură mâinile ”. leroschimonahii Nifon 


şi Nectarie însă l-au sfătuit „să se silească și să aibă credința că îi va ajuta Maica 
lui Dumnezeu”. 


Urmând tradiţia iconarilor, bătrânul Iordache a isprăvit mai întâi, destul de repede, 
fondul şi veşmintele, apoi a pictat chipul Maicii Domnului şi al Fiului ei iubit. Mai 
rămânea să le finiseze și icoana ar fi fost gata. O zi întreagă, de la ivirea primelor 
raze ale soarelui până în amurg, a încercat el să desăvârșească sfintele chipuri, 
zadarnic însă: „Nu numai că n-a putut să le îndrepteze, ci mai mult le-a stricat, 
încât au rămas cu totul fără de chip, strâmbe, urâte și nepotrivite”. Fiind cuprins 
de amarnică deznădejde, a abandonat lucrul la icoană, gândind în sinea sa: 
„Păcat de osteneală și de postul ce am dus atâtea zile lucrând la această icoană în 
zadar. Dumnezeu să mă ierte, nu ştiu ce să mai zic, că de astă-noapte cu toată 
silința mă chinuiesc și nu pot să le îndreptez, ba încă acum chiar desăvârșit le-am 
stricat, făcându-mă ca un ieșit din minţi și ca și cum mi-aş fi uitat tainele artei 
mele”. 


S-a întâmplat ca în acea zi să îl viziteze pe bătrânul iconar părinții Nifon şi Nec- 
tarie, care, observând cum se urâţiseră chipurile, deşi s-au gândit în sinea lor că nu 
sunt vrednici de un asemenea dar din partea Maicii Domnului, l-au încurajat pe 
iconar să continue icoana cum îi va sta în puteri, iar ei i-o vor plăti şi o vor duce în 


Sfântul Munte. Seara lăsându-se peste capitala Moldovei, bătrânul iconar a așternut 
o pânză peste icoană, a încuiat odaia de lucru şi s-a culcat mâhnit şi flămând, nu 
înainte de a-şi înălța către cer rugăciunile. 


laşiul e cuprins de freamăt şi de evlavie 


In zorii zilei de 28 iunie, s-a petrecut ceva care depășește limitele înţelegerii minții 
omenești. 


lată cum descrie încercatul iconar minunea negrăită, potrivit propriei mărturii 
datate 29 iunie 1863: „După ce m-am sculat a doua zi, mai întâi am făcut 3 
metanii Maicii lui Dumnezeu ca să-mi lumineze mintea spre a isprăvi sfânta ei 
icoană. Și când m-am dus ca să pornesc lucrul: O! Prea slăvite minunile Maicii lui 
Dumnezeu! Am aflat chipurile îndreptate desăvârşit precum se vede. Și văzând eu 
această minune, n-am mai adăugat nimic cu condeiul meu, ci numai am așternut 
lustrul ce se cuvenea, deşi cu greșeală am făcut eu aceasta, a aşterne lustrul peste 
O asemenea minune. Aceasta este povestirea acestei sfinte icoane”. 


Ducându-se vestea, mult popor s-a strâns în casa pictorului Nicolae. În cele din 
urmă, schimonahul Dositei (îngrijitorul metocului schitului din laşi, unde îşi găsi- 
seră găzduire părinții Nifon şi Nectarie) a acoperit cu o pânză icoana şi a dus-o 
acolo. În metoc a ajuns mitropolitul Calinic Miclescu, urmat de preoţi şi monahi. 
Văzând minunea, s-a închinat dinaintea icoanei şi a mărturisit: ,„, Cu adevărat mare 
dar ne-a dăruit Maica lui Dumnezeu prin această minunată şi prea slăvită icoană 
a sa”. Preasfinţitul a binecuvântat să se sfinţească apa, iar „mulțimea de afară a 
năvălit în metoc spre a se închina sfintei icoane, cerând a i se citi paraclise şi i se 
da agheasmă, cu care stropindu-se oamenii, a început darul Maicii lui Dumnezeu 

a lucra prin această sfântă icoană şi a face minuni ”. 


Ajutorul primit de cei care se roagă ei nu a secat niciodată 


Multe tămăduiri avea să săvârşească icoana Maicii Domnului „Prodromiţa” atât în 
România, cât şi în Sfântul Munte. 


Astfel, în Iaşi, un om ai cărui ochi erau bolnavi de albeaţă, închinându-se plin de 
credință la icoană, după ce a băut agheasmă și şi-a spălat cu apă sfințită ochii, după 
trei zile şi-a recăpătat vederea curată. 


La fel, un om bolnav de lepră, care s-a închinat la icoană şi a fost spălat cu aghea- 
smă și-a redobândit sănătatea trupului. 


Fiul unui boier, aflat pe moarte, s-a vindecat prin rugăciunile părintelui său la icoa- 
na „Prodromiţa”, după ce a fost stropit cu agheasmă și a băut din ea. 


Pe drumul spre Sfântul Munte, în Bârlad icoana i s-a arătat în vedenie unei doamne 
credincioase, înstărite, care suferea de o boală grea, dar care ezita să se urce în 
trăsură şi să vină să se închine la icoană, gândind că moartea o va găsi pe drum. 
Făcând ascultare, cinstita doamnă şi-a aflat vindecarea chiar în clipa în care s-a 
urcat în trăsură. Povestea mai apoi: „Cu adevărat pe această sfântă icoană am 
văzut astă noapte în vis, zicându-mi Să vin cât mai degrabă la Bârlad să mă închin 
ei înainte să plece şi acum, iată, sunt sănătoasă”. 


In Sfântul Munte, icoana „Prodromiţa” avea să săvârşească multe minuni. 


Spre exemplu, prin ea Maica Domnului l-a vindecat pe un pustnic care-şi pierduse 
simţul auzului ca urmare a unei înșelări demonice căreia îi căzuse pradă: fugise, 
fără binecuvântare, din schit, într-o peşteră, cu gândul să se nevoiască în viaţa sihă- 
strească. Cum se ruga el odată, s-a ivit pe cerul înnoptat un luceafăr care un timp a 
stat în raza vederii sale, apoi a trăsnit, aruncându-l la pământ. Fratele Serghie şi-a 
venit în fire după trei zile, dar nu deplin: îi pierise simţul auzului. 


Pe 12 iulie, an de an, vieţuitorii schitului, laolaltă cu pelerinii, prăznuiesc minunata 
izvodire a icoanei „Prodromiţa”. O icoană din care Maica Domnului izvorăşte viață 
şi tămăduiri. O icoană care le redă și astăzi sufletelor cinstitoare de Hristos şi de 
Maica Sa bucuria, nădejdea, seninătatea. 


O copie a icoanei „Prodromiţa” se află și la Bucureşti, la Paraclisul Catedralei 
Naţionale, iar mulți din cei care s-au rugat acolo au primit împlinirea cererilor lor. 


Maica Domnului "'Prodromiţa”" de la mănăstirea "Prodromu" din Sfântul 
Munte Athos - Icoana care s-a pictat singură 


"Oricine reuşeşte să ajungă pe Sfântul Munte Athos este protejat de Maica 
Domnului. Să te închini şi să săruţi cu evlavie icoana făcătoare de minuni a Maicii 
Domnului care se află în biserica noastră!"Sunt cuvintele pe care le-a spus 
părintele Petroniu Tănase, stareţul celui mai mare aşezământ românesc athonit - 
Mănăstirea "Prodromu", când am păşit în curtea lăcaşului. Mi-a dăruit o cărticică, 
tipărită în 1906, despre icoana deosebită, numită "Prodromiţa” (Înainte-Mergă- 
toarea) 


Istorisirea minunatei zugrăviri şi a minunilor ce a săvârşit PreaSfânta Născătoare 
de Dumnezeu prin Sfânta sa icoană, scrise în cinstea Maicii Domnului de 
arhimandritul Antipa Dinescu, superiorul mănăstirii "Prodromu": În timpul 
ridicării sfântului lăcaş românesc pe muntele Athos (1852-1866), părintele stareţ 
Nifon era preocupat de "dobândirea unei sfinte icoane a Maicii Domnului, care să 
fie spre mângâierea confratimei şi a vizitatorilor, totodată protectoare şi de grije 
purtătoare acestei sfinte noi Monastiri”. 


Cu toate că a vorbit cu mulți zugravi de pe Athos, părintele nu a găsit nici un 
meşter într-atâta de icusit încât să zugrăvească, pe scândura de tei, icoana Maicii 
Domnului, purtându-L pe lisus în partea stângă a braţelor. Părintele impusese nişte 
condiţii:în timpul lucrului, pictorul trebuia să se roage la Maica Domnului, să 


citească Acatistul sau Paraclisul în toate zilele, să nu mănânce nici să bea înainte 
de lucru, iar după mâncare, să nu mai lucreze, să se păzească în curăţenie trupească 
până la terminare, să fie mărturisit la duhovnic, să nu se certe sau să nu se urască 
cu nimeni. 


În anul 1863, părintele Nifon, însoţit de părintele ieromonah Nectarie, veni în 
România. Într-o bună zi, ajunseră cu cu treaba şi prin târgul Ieşilor. Aici, aflară de 
un anume Iordache Nicolau, zugrav evlavios. Acesta primi cu bucurie condițiile 
impuse, dar "se umilea, zicând că-i tremură mâinile de bătrâneţe şi nu mai poate 
zugrăvi aşa de bine şi de curat ca altădată".Cei doi călugări îl încurajară şi lordache 
se puse pe lucru. 


În câteva zile, a terminat de zugrăvit, cum s-a priceput de bine, veşmintele şi cele- 
lalte părți ale icoanei, lăsând la urmă Sfintele Feţe, după cum este arta zugrăvirii 
icoanelor. S-a apucat şi de reprezentarea chipurilor Maicii Domnului şi al lui lisus, 
dar degeaba se străduia, nu reuşea să le zugrăvească bine.Mâhnit, lăsa lucrul până a 
doua zi. Dis de dimineaţă, se apucă de lucru, dar în loc să repare, mai rău schi- 
monosea chipurile. Atunci i-a chemat pe cei doi părinți. Aceştia, văzând lucrarea, 
se întristară, crezând că nu este voia lui Dumnezeu şi a Maicii Domnului ca noul 
lăcaş, "Prodromu", să aibă un dar şi o mângâiere duhovnicească. 


Zugravul acoperi icoana cu o pânză şi se duse la culcare.A doua zi, după câteva 
metanii, intră în camera de lucru.A dezvelit icoana, iar văzând-o, a căzut în ge- 
nunchi, proslăvind pe Maica Domnului; chipurile erau îndreptate şi bine încu- 
viinţate, pline de har dumnezeiesc şi de veselie! Peste noapte, se săvârşise minu- 
nea! 


lată ce a scris, chiar atunci, Iordache Nicolau, în prezenţa ucenicilor săi: "Eu, 
Iordache Nicolau, zugrav din oraşul laşi, am zugrăvit această Sfântă icoană a 
Maicei Domnului, cu însăşi mâna mea, la care a urmat o minune - după ce am 
isprăvit veşmintele, după meşteşugul zugrăvirei mele, m-am apucat să lucrez 
Feţele Maicei Domnului şi a Domnului lisus Cristos. Privind eu la chipuri, cu totul 
a ieşit dimpotrivă, pentru care foarte mult m-am mâhnit, socotind că mi-am uitat 
meşteşugul. Seara, m-am culcat scârbit, nemâncând nimic ziua aceea. A doua zi, 
după ce m-am sculat, am făcut trei metanii Maicei Domnului, rugându-mă să-mi 
lumineze mintea, să pot isprăvi Sfânta ei icoană. Când m-am dus să mă apuc de 
lucru, am aflat chipurile drese desăvârşit, precum se vede.Văzând această minune, 
n-am mai adaos a-mi pune condeiul, fără numai am dat lustrul cuviincios, deşi cu 
greşeală am făcut aceasta, ca să dau lustru la o asemenea minune". 


Aceasta este povestea sfintei icoane, scrisă pe 29 iunie 1863; manuscrisul se află în 
arhiva Mănăstirii "Prodromu". 


Iordache a trimis un ucenic să-i înştiinţeze pe cei doi părinţi - Nifon şi Nectarie. 
Vestea zugrăvirii divine a icoanei s-a răspândit cu iuţeală, întreg târgul Ieşilor 
adunându-se la poarta zugravului să vadă minunea. 


Veni însuşi mitropolitul Calinic Miclescu, care, văzând icoana, se închină până la 
pământ în faţa el. 


Vindecarea părintelui Inochentie 


Istoria consemnează multe minuni săvârşite de icoană:"Tot felul suferinzi au venit 
a se închina în fața Maicu Domnului şi a se stropi cu agheasmă. S-au tămăduit prin 
această sfântă icoană bolnavi de friguri, surzi, cu dureri de cap sau de măsele, de 
ochi, de vătămături, îndrăciţi care suferă de boala copiilor şi alte multe feluri de 
boale." 


Părinţii Nifon şi Nectarie plecară din laşi cu icoană, însoțiți de mare alai.Au ajuns 
la Huşi, la Bârlad, apoi la Galaţi. Din Galaţi, cu vaporul austriac "Loid", se 
îndreptară spre Athos.Ajunşi la schelele Mănăstirii româneşti "Prodromu", cei doi 
părinţi au trimis veste să coboare toți preoții, îmbrăcați în veşminte, să întâmpine 
sfânta icoană cu cântări şi tămâlieri. 


În mănăstire se afla un monah topit de boală, care numai prin faptul că respiră se 
cunoştea că e viu. Inochentie, căci aşa se numea el, s-a trezit la intrarea icoanei în 
biserică.S-a îmbrăcat şi a cerut să fie însoțit până la icoană; a îngenunchiat şi a 
grăit: Maica lui Dumnezeu, de-mi este cu folos să mai trăiesc, însănătoşează-mă, 
căci cred că poţi, iar de nu, fie voia Ta, cum voieşti, Stăpâna mea, şi cum mă 
cunoşti, aşa fă cu mine". Inochentie s-a întors pe picioare la chilia sa. A cerut 
cămaşa curată să se schimbe, apoi s-a împărtăşit. 


Icoana Maicii Domnului este cinstită în fiecare an, în ziua de 12 iulie când se face 
serbare mare, cu priveghi toată noaptea. 


Rugăciunea pe care o spun preoţii este următoarea: "PreaSfântă Stăpână, de 
Dumnezeu Născătoare, pururea Fecioară Marie, protectoarea şi apărătoarea 
noastră, cerem a ta nebiruită apărare. Împărăteasa Cerului şi a pământului, ceea ce 
ai cu dreptate numele de "Prodromiţa”, adică Înainte-Mergătoare, întăreşte-ne întru 
lucrarea faptelor bune şi ne du de mână întru Împărăţia cea cerească; povăţuieşte- 


ne pe noi, toți drept credincioşii creştini, spre a vedea şi veşnic a ne îndulci de 
mărirea Fiului tău şi Dumnezeului nostru, că binecuvântată şi prea proslăvită eşti, 
în vecii vecilor, Amin". 


Sursă: Formula AS - Anul XIV, nr. 629, august 2004, autor: Claudiu Ionescu 


Icoana Maicii Domnului Prodromiţa — hramul Paraclisului Catedralei 
Mântuirii Neamului 


Vineri, 12 iulie 2013, Paraclisul Catedralei Mântuirii Neamului îşi serbează unul 
dintre cele trei hramuri şi anume Icoana Maicii Domnului Prodromiţa de la 
Muntele Athos. 


La iniţiativa şi cu binecuvântarea Preafericitului Părinte Daniel, Patriarhul Bisericii 
Ortodoxe Române, în Paraclisul Catedralei Mântuirii Neamului a fost aşezată spre 
închinare o copie a icoanei făcătoare de minuni a Maicii Domnului — Prodromiţa 
de la Schitul românesc Prodrumu din Sfântul Munte Athos. 


Copia Icoanei Maicii Domnului — Prodromiţa de la Paraclisul Catedralei Mântuirii 
Neamului este o reproduce fidelă, în mărime naturală, a celei de la Sfântul Munte 
Athos, atât în ceea ce priveşte reprezentarea, cât şi ferecătura ei, spre deosebire de 
alte copii ale acestei icoane. Astfel, după modelul original al icoanei Maicii 
Domnului — Prodromiţa, ferecătura icoanei de la Paraclisul Catedralei Mântuirii 
Neamului este din argint, aurită pe alocuri, iar coroanele Maicii Domnului şi 
Mântuitorului Hristos sunt ornamentate cu pietre semiprețioase. Icoana a fost 


realiză în Grecia, în anul 2011 şi a fost sfinţită de Preafericitul Părinte Patriarh 
Daniel în data de 24 octombrie 2011, la sfinţirea Paraclisului, cu prilejul aducerii la 


Bucureşti a cinstitului cap al Sfântului Apostol Andrei cel întâi chemat, ocrotitorul 
României (24-28 octombrie 2011). 

Icoana Maicii Domnului Prodromiţa - Paraclisul Catedralei Mântuirii 
Neamului (Bucureşti) 


Precizăm faptul că anul acesta, 2013, se împlinesc 150 de ani de la pictarea icoanei 


Maicii Domnului — Prodromiţa, aflată la Schitul românesc Prodromu din Sfântul 
Munte Athos. 


12 iul, 2020 


Paraclisul Catedralei Naţionale şi-a sărbătorit duminică, 12 iulie, hramul de vară, 
cinstirea Sfintei icoane a Maicii Domnului „Prodromiţa” de la Muntele Athos. 
Sfânta Liturghie a fost oficiată cu acest prilej de Preasfinţitul părinte Timotei Pra- 
hoveanul, episcop-vicar al Arhiepiscopiei Bucureştilor. 


La finalul slujbei, prea fericitul părinte Daniel, patriarhul Bisericii Ortodoxe 
Române, a rostit un cuvânt de învăţătură, în care a vorbit despre înțelesurile 
duhovniceşti ce se desprind din Evanghelia vindecării celor doi demonizaţi din 
ținutul Gadarei (Matei 8, 28-34), precum şi despre istoricul Sfintei icoane a Maicii 
Domnului „Prodromiţa”. 


Credincioşi bucureşteni, dar şi din alte părţi ale ţării au participat duminică, 12 
iulie, la sfintele slujbe închinate sărbătorii cinstirii Sfintei icoane a Maicii 
Domnului „Prodromiţa” de la Muntele Athos, oficiate la Paraclisul Catedralei 


Mântuirii Neamului din Capitală, unde se află o copie fidelă a acestei icoane 
făcătoare de minuni. 


Făcând referire la pasajul evanghelic din Duminica a S-a după Rusalii, patriarhul 
României a precizat faptul că acesta ne arată în esenţă că bunătatea lui Hristos îi 
eliberează pe oameni de răutatea demonilor. „În mod surprinzător, demonii cu- 
noşteau că lisus este Fiul lui Dumnezeu, că este Judecătorul lumii, dar se întrebau 
de ce a venit să îi chinuiască inainte de Judecata de Apoi. De fapt, când 
Mântuitorul a început să-i alunge pe demoni din oameni, a exercitat un fel de 
judecată anticipată a lor. Mântuitorul lisus Hristos nu intră în dialog cu demonii, 
nu le răspunde nimic. De ce? Pentru că ştia că sunt vicleni şi necuraţi şi nu cobora 
la nivelul lor, ca să le explice de ce a venit EI acolo.” 


Preafericirea sa a subliniat că Mântuitorul lisus Hristos nu face minuni ca să fie 
lăudat de oameni sau pentru a Se afirma în mod egoist, ci El face minuni din iubire 
smerită şi milostivă faţă de cei care suferă. 


În continuare, părintele patriarh Daniel a subliniat că Mântuitorul lisus Hristos, 
prin faptul că nu a adresat nici un cuvânt demonilor şi nici locuitorilor din ţinutul 
Gadarei, ne învață prin ceea ce face, nu doar prin ceea ce spune. „Aceasta 
înseamnă că-i putem adesea învăţa pe cei din jurul nostru nu doar prin cuvânt, ci 
mai ales prin fapte. ” 


De asemenea, prea fericirea sa a precizat că uneori Dumnezeu poate îngădui în 
viaţa oamenilor unele pagube materiale, mai ales atunci când ei s-au legat prea 
mult de lucrurile materiale şi au uitat de viaţa duhovnicească, de iubirea milostivă 
faţă de semeni. „Evanghelia de astăzi este o Evanghelie a eliberării omului de 
puterile demonice. 


Y Ea ne arată că Mântuitorul lisus Hristos a îngăduit demonilor să intre în 
turma de porci, în primul rând pentru a ne învăţa că demonii nu au putere 
nelimitată asupra oamenilor şi că oamenii pot fi eliberaţi de demoni cu 
ajutorul lui Hristos. Duhurile rele pot fi alungate prin puterea Duhului 
Sfânt. 

V În al doilea rând, Mântuitorul, îngăduind demonilor să intre în turma de 
porci, ne arată că demonii, la sfârşitul veacurilor, la Judecata de Apoi, vor 
fi pedepsiți şi trimişi în adânc. 


În viaţa creştinului, lupta cu duhurile rele se duce mai ales prin rugăciune, prin 
post, prin spovedanie, prin participare la Sfântul Maslu şi prin împărtăşirea cu 
Sfânta Euharistie.” 


Întâistătătorul Bisericii noastre a vorbit apoi despre istoria icoanei Maicii Domnu- 
lui „Prodromiţa”. „Această icoană a fost pictată în 1863 la Iaşi de un bătrân pictor, 
Iordache Nicolau. Mai întâi a făcut veşmintele şi urma ca la sfârşit să picteze faţa 
Maicii Domnului şi a Pruncului lisus. 1 s-a cerut de către părinți Nifon 
ieroschimonahul de la Muntele Athos şi Nectarie Protopsaltul să picteze această 
icoană în stare de post. Și aşa a făcut bătrânul pictor, dar, când a ajuns să 
zugrăvească chipurile Maicii Domnului şi Pruncului lisus, nu a reuşit să le dea 
frumuseţea pe care o dorea el. Fiind foarte mâhnit, s-a rugat Maicii Domnului şi s- 
a făcut o minune pentru că în dimineaţa următoare, când să continue lucrarea de 
îmbunătățire a chipului Maicii Domnului şi al Pruncului lisus, a constatat că ele 
erau deja pictate. Această minune s-a răspândit repede în oraşul laşi şi o mulțime 
de oameni au început să vină la metocul pe care îl avea schitul Prodromu de la 
Athos, lângă Iaşi, şi anume Schitul Bucium (...). Au fost făcute mai multe copii 
după această icoană. 


În 1922 a fost realizată o copie care a fost dusă la Schitul Darvari, care o vreme a 


ținut de schitul Prodromu. La acest paraclis, copia în mărime naturală a icoanei 
Maicii Domnului «Prodromiţa» a fost zugrăvită în anul 2011 de echipa de iconari 
Panselinos din Iaşi, iar ferecătura de argint aurit şi cu pietre prețioase a fost făcută 
în Grecia prin grija ierodiaconului Iustinian Stoica din Sfântul Munte Athos”, a 
spus prea fericirea Sa. 


Preafericitul părinte patriarh Daniel a vorbit şi de simbolismul Sfintei icoane a 
Maicii Domnului „Prodromiţa”. „Aceasta leagă între ele două grădini ale Maicii 
Domnului: Muntele Athos, numit Grădina Maicii Domnului, pentru că Maica 
Domnului a ales locul acela pentru a fi sălaş pentru monahi şi România, numită 
tot grădină a Maicii Domnului. De unde ştim aceasta? Din viaţa Sfântului Iosif de 
la Bisericani, care a trăit în secolul al 15-lea. După ce turcii au năvălit şi au 
incendiat biserica, Sfântul Iosif şi ucenicii lui au voit să plece la Muntele Athos, 
dar la puţin timp Maica Domnului s-a arătat lor într-un stejar şi le-a spus: 
Întoarceţi-vă în mănăstire şi refaceţi biserica, pentru că şi aici este grădina mea, 
adică în România. De aceea, icoana Maicii Domnului «Prodromiţa» leagă între 
ele Muntele Athos ca o grădină veche a Maicii Domnului şi una mai nouă, 
România ”, a explicat patriarhul României. 


La final, prea fericirea sa a oferit arhim. Ciprian Grădinaru, eclesiarhul Paraclisului 
Catedralei Naţionale, lui Dănuţ Viorel Prună, coordonatorul voluntarilor Para- 
clisului Catedralei Mântuirii Neamului, precum şi tuturor voluntarilor care au 
desfăşurat acţiuni de ajutorare în perioada stării de urgenţă, în contextul pandemiei 
de COVID-19, Diploma omagială a anului 2020 - „Anul omagial al pastoraţiei 
părinților şi copiilor” şi „Anul comemorativ al filantropilor ortodocşi români”. 


e Be EC | 


De asemenea, a oferit pentru Paraclisul Catedralei Naţionale mai multe cărți apă- 
rute recent la Editurile Patriarhiei Române şi tămâie naturală din Oman. 


La rândul său, arhim. Paisie Teodorescu, vicar patriarhal, i-a mulţumit prea ferici- 
tului părinte Daniel pentru cuvântul de învăţătură, pentru binecuvântare şi pentru 
darurile oferite. 


Ștefana Totorcea - Icoana „Prodromiţa”, mărturie a credinţei şi a evlaviei 
poporului român 


Hramul de vară al Paraclisului Catedralei Mântuirii Neamului este sărbătoarea 
cinstirii Sfintei icoane a Maicii Domnului „Prodromiţa” de la Muntele Athos, 
pomenită în calendarul ortodox la data de 12 iulie, în fiecare an. 


Icoana Maicii Domnului „Prodromiţa”, adică „Înaintemergătoarea”, este făcătoare 
de minuni, „nefăcută de mână omenească”, din tezaurul schitului românesc 
„Sfântul loan Botezătorul” - Prodromu de la Sfântul Muntele Athos, supranumit 
Grădina Maicii Domnului. Este cea mai importantă icoană a comunităţii româneşti 
de la Muntele Athos, pentru că icoane nefăcute de mână omenească sunt puține în 
toată lumea ortodoxă. 


Despre hramul de vară al Paraclisului Catedralei Mântuirii Neamului ne-a vorbit 
arhim. Paisie Teodorescu, vicar patriarhal. 


Părinte arhimandrit, care este istoricul acestui locaș şi de ce a fost pus sub 
ocrotirea Maicii Domnului „Prodromița”? 


Paraclisul Catedralei Mântuirii Neamului a fost construit în anul 2011, cu bine- 
cuvântarea prea fericitului părinte Daniel, patriarhul Bisericii Ortodoxe Române, 
pe amplasamentul Catedralei Mântuirii Neamului, prin grija părintelui arhimandrit 
Ciprian Grădinaru, venit de la Mănăstirea Sihăstria, judeţul Neamţ. 


Hramul principal al paraclisului este „Învierea Domnului” şi a fost fixat de prea 
fericitul părinte patriarh Daniel, după cum a spus la sfinţirea locaşului, „ca o 
reparație morală sau ca „o lumină de Înviere” pentru cele cinci biserici „răstignite” 
de către regimul comunist ateu, trei demolate: Alba Postăvari, Spirea Veche şi 
„Izvorul Tămăduirii”, şi două translate: Schitul Maicilor şi Mihai Vodă, pentru a 
face loc Casei Republicii sau Palatului Poporului. 


Hramul de vară, sau al doilea hram al Paraclisului Catedralei Mântuirii Neamului, 
este sărbătoarea anuală din 12 iulie, închinată cinstirii Sfintei icoane a Maicii 
Domnului „Prodromiţa”. Aşezarea paraclisului sub ocrotirea Maicii Domnului 
„Prodromiţa” a fost preferată, având în vedere legătura care există între România, 
numită „Grădina Maicii Domnului”, şi evlavia românilor pentru Muntele Athos, 
pentru spiritualitatea isihastă, monahală, de tip athonit. 


Icoana Maicii Domnului „Prodromiţa” este o mărturie a credinţei şi a evlaviei 
poporului român, pentru că a fost pictată în ţara noastră, la laşi, prin post şi 
rugăciune, de către un credincios român, iar chipul Maicii Domnului şi al Prun- 
cului lisus s-au pictat singure, în mod minunat. Această icoană este, totodată, şi o 
mărturie a prezenţei româneşti la Muntele Athos, precum şi a deosebitei contribuţii 
româneşti la acest centru de spiritualitate ortodoxă. 


„Nici un alt popor pravoslavnic nu a făcut atâta bine pentru Athos cât au făcut 
românii”, spunea cu admiraţie cercetătorul rus Porfir Uspenski. 


În compensație, călugării Muntelui Athos au influenţat spiritualitatea, cultura şi 
arta Ţărilor Române. A fost un fel de ajutor reciproc, o colaborare fructuoasă între 
români şi Locurile Sfinte. 


De aceea, prin grija prea fericitului părinte patriarh Daniel, la Paraclisul Catedralei 
Mântuirii Neamului se află o reproducere fidelă a icoanei originale a Maicii 
Domnului „Prodromiţa”, de la Schitul Prodromu din Sfântul Munte Athos. Icoana 
a fost pictată la atelierul PANSELINOS din laşi, iar ferecătura a fost realizată în 
Grecia, în anul 2011. 


Cum vedeţi, pe scurt, rolul Paraclisului Catedralei Mântuirii Neamului? 


Din punct de vedere duhovnicesc, paraclisul este locul unde se înalță zilnic rugă- 
ciuni către Preamilostivul Dumnezeu, pentru ajutor în buna desfășurare a lucrănilor 
de construire a Catedralei Mântuirii Neamului, pentru ziditorii şi lucrătorii care 
muncesc pe şantier, dar şi pentru ctitorii şi donatorii care contribuie la înălţarea 
acesteia. 


În acelaşi timp, paraclisul, prin faptul că este plasat chiar pe terenul Catedralei 
Naţionale, are şi rolul de a oferi o înţelegere, în sensul de cunoaştere a istoriei 
acestui edificiu simbol, precum şi a istoriei acestui loc din care au fost demolate 
atâtea biserici în perioada comunistă. 


Povestea bisericilor dispărute din această parte a Capitalei, povestea străzilor şi a 
clădirilor care au fost demolate, trebuie spusă şi cunoscută, pentru a reface astfel 
legătura generațiilor noi cu trecutul. Paraclisul, ca loc al comuniunii între 
credincioşi, lucrează la acest aspect. 


Noile generații au uitat, din păcate, rolul imens al Bisericii Ortodoxe Române la 
formarea şi cultivarea identității naţionale, spirituale şi culturale a poporului ro- 


mân. Memoria colectivă, după cum se ştie, este scurtă, mai ales atunci când un po- 
por traversează traume colective: războaie, regimuri opresive totalitare, perioade 
critice, aşa cum a fost perioada comunistă, care a manipulat conștiințe nenumărate 
prin propaganda ateistă agresivă, care a încercat ştergerea identității noastre 
spirituale ortodoxe, demolarea credinţei şi a istoriei, ori ascunderea altarelor sfinte 
ale neamului în spatele unor cortine gri de blocuri fără identitate. 


În Bucureşti există puţine „locuri ale memoriei”, legate de trecutul istoric, în gene- 
ral, precum au alte capitale europene. Catedrala Mântuirii Neamului este unul 
dintre aceste locuri. Edificarea Catedralei Naţionale în acest spațiu încărcat de 
istorie şi de spiritualitate are meritul de a suplini în mod fericit această pierdere, 
această hpsă a unui reper cu încărcătură simbolică. Catedrala este, astfel, un loc al 
memoriei, un reper vizibil, tangibil, care îşi propune să reînvie în memoria noastră 
şi a urmaşilor noştri prețuirea şi recunoştinţa faţă de sacrificiul înaintaşilor care ne- 
au călăuzit în împlinirea idealurilor de libertate, de unitate. 


De aceea, considerăm că paraclisul, până la momentul în care slujbele liturgice se 
vor desfășura în Catedrala Naţională, are menirea ca, pe lângă sfintele slujbe, să 
contribuie la completarea cunoaşterii istoriei acestui spaţiu şi la educarea modului 
cum ne raportăm la memoria şi istoria noastră. 


Cu ce căutări sau necazuri vin oamenii la paraclis? 
Ca şi la alte biserici sau mănăstiri, oamenii vin din evlavie pentru Dumnezeu, pen- 


tru Maica Domnului sau, în cazul nostru, pentru Sfântul ierarh loan Gură de Aur, 
întrucât un fragment din cinstitele sale moaşte sunt adăpostite aici. 


În aceste vremuri pline de greutăţi şi confuzie, Biserica este pentru mulţi credin- 
c1oşi unul dintre puţinele locuri de liman, de pace, de ajutor. Unii credincioşi vin să 
mulțumească lui Dumnezeu pentru anumite binefaceri primite de la EI, alții vin să 
ceară ajutorul lui Dumnezeu în realizarea unor lucrări importante sau pentru a 
primi vindecare sufletească sau trupească. Este locul în care oamenii frământaţi, 
însinguraţi, risipiţi pot întâlni ajutorul lui Dumnezeu, care le pacifică sufletele. 


Aici pot întâlni un părinte care se roagă pentru ei şi împreună cu ei găsesc pe 
cineva care îşi face timp să le asculte problemele, să le spună un cuvânt de folos şi, 
astfel, se întorc la casele lor mai întăriți duhovniceşte, mai liniștiți, ducând şi în 
familiile lor o fărâmă din pacea interioară care le-a cuprins sufletul. Cu siguranţă, 
cei care L-au întâlnit pe Dumnezeu într-un astfel de loc binecuvântat se vor 
întoarce, împărtăşind şi altora din experienţa lor minunată. 


Dacă ar fi să facem o comparație, ce reprezintă Catedrala Patriarhală istorică de 
pe Colina Bucuriei și ce reprezintă noua Catedrală Naţională din Dealul Spirii? 
Cum se completează ele în plan simbolic sau chiar duhovnicesc? 


După cum se ştie, cuvântul „catedrală” provine din cuvântul latin „cathedra” şi se 
referă la prezența scaunului sau tronului episcopului locului în interiorul catedralei. 
În înţelesul general, catedrală este o biserică de mari dimensiuni, fiind locul unde 
serviciul divin este oficiat de episcopul locului. Dacă ne referim la dimensiuni, 
Catedrala Patriarhală istorică de pe Colina Bucuriei nu este tocmai o catedrală, 
având dimensiuni reduse. Însă această clădire străveche, cu o istorie de peste trei 
secole şi jumătate, şi-a îndeplinit de la întemeiere şi până în zilele noastre rostul de 
a fi catedrala întâistătătorului Bisericii Ortodoxe Române, de a fi păstrătoarea unui 
trecut istoric, a unui patrimoniu valoros, precum şi spațiu ospitalier pentru perso- 
nalități bisericeşti şi laice care i-au trecut pragul. 


= As 


În acelaşi timp, noua Catedrală Naţională înălțată pe Dealul Spirii sau Dealul Arse- 
nalului reprezintă împlinirea unui ideal. Catedrala Mântuirii Neamului este un 
simbol naţional care a traversat istoria. Simbolurile naţionale, în general, rămân 
constante în timp, de multe ori pentru secole întregi. Acest adevăr se aplică şi Cate- 
dralei Mântuirii Neamului. Istoria acestui proiect, cu o vechime de aproape 140 de 


ani, păstrează în sine actualitatea simbolului. 


Aşadar, ambele edificii sunt purtătoare ale unei istorii străvechi şi valoroase, care 
marchează hărți invizibile ale trecutului nostru, sunt puncte de reper pentru valorile 
spirituale şi morale ale neamului, despre care societatea de azi are multe de învăţat. 
După cum se cunoaşte, vechea Catedrală Patriarhală de pe Dealul Mitropoliei din 
Bucureşti a fost construită ca biserică de mănăstire, între anii 1656 şi 1658, de 
către domnitorul Constantin Şerban Basarab. 


După 10 ani de la sfințire, în anul 1668, prin Hrisovul emis de domnitorul Radu 
Leon, mănăstirea de pe Dealul Podgorenilor a fost ridicată la rangul de Catedrală 
Mitropolitană. Ea a devenit martora multor evenimente importante din istoria ţării 
noastre: Unirea Principatelor Române din anul 1859, Proclamarea Independenţei 
de Stat a României (1877), Proclamarea Regatului României (1881). De asemenea, 
vechea Catedrală Mitropolitană este legată de cele mai importante evenimente din 
viaţa Bisericii noastre: dobândirea Autocefaliei Bisericii Ortodoxe Române (1885) 
şi ridicarea ei la rang de Patriarhie, în anul 1925, când, în mod provizoriu, a 
devenit Catedrală Patriarhală. Însă faptul că este o biserică de dimensiuni reduse a 
fost dovedit de multe ori în istorie. Încă din vremea regilor României, din pricina 


dimensiunilor ei mici, s-a luat hotărârea construirii unei catedrale care să cores- 
pundă noii demnități la care se ridicaseră Țara şi Biserica. 


Au fost cazuri în istorie, evocate şi în presa vremii, când s-au creat supărări pentru 
că în interiorul acestei catedrale, importantă ca istorie, dar mică în dimensiuni, nu 
încăpeau toţi invitaţii oficiali cu prilejul marilor sărbători bisericeşti sau naționale, 
precum şi la alte momente solemne. 


Astfel încât, în urma Războiului din 1877-1878, românii, mândri că au reuşit să-şi 
câştige independenţa după 400 de ani de stăpânire otomană, au dorit construirea 
unei Catedrale a Mântuirii Neamului, ca recunoştinţă adusă lui Dumnezeu pentru 
izbăvirea sau eliberarea neamului românesc de asuprire străină. 


Mai târziu, după Războiul pentru întregirea Neamului Românesc (1916-1918) şi, 
mai ales, după Unirea cea mare din 1918, acest proiect, precum şi numele de Cate- 
drala Mântuirii Neamului au căpătat noi valenţe, adăugând mulţumirea adusă lui 
Dumnezeu „pentru întregirea ţării în hotarele sale fireşti”. Chiar şi după 45 de ani 
de comunism, proiectul construirii Catedralei Mântuirii Neamului a prins din nou 
viaţă. 


Astfel, după Revoluţia din 1989, când românii s-au ridicat pentru apărarea libertăţi 
şi a demnităţii lor grav încălcate, când pe străzile din orașele ţării răsunau „Cu noi 
este Dumnezeu” şi imnul „Deşteaptă-te, române”, punând la loc meritat credinţa şi 
Biserica, dispreţuite de comuniştii atei, proiectul-simbol al Catedralei Mântuirii 
Neamului a fost din nou adus în actualitate, ceea ce a însemnat că el exprimă încă 
idealurile poporului român, în ciuda tuturor opreliştilor şi a campaniilor agresive 
de denigrare. O asemenea credinţă transcende istoria! 


Deci, noua Catedrală Naţională este un simbol, un ideal sfânt transmis din gene- 
raţie în generaţie, şi are deja istorie pentru că se referă la trecut, la eroii care au 
murit pentru ţară, dar are, în acelaşi timp, şi o puternică actualitate şi orientare spre 
viitor. Trecutul glorios trebuie să ajute la schimbarea prezentului, care de multe ori 
este mediocru sau nevrednic, şi trebuie să ne conducă spre un viitor mai bun, din 
care să nu lipsească Dumnezeu. 


Ce putem face pentru a propaga mai mult cultul eroilor în rândul tinerilor? 


In primul rând, pe tineri îi putem ajuta să cunoască mai bine istoria poporului din 
care fac parte. Cât despre a le transmite modul de cinstire a eroilor, aceasta trebuie 
să o facem prin exemplul nostru personal, prin modul cum ne raportăm noi faţă de 


memoria eroilor neamului. Din păcate, azi s-a pierdut mult din această practică a 
românilor, încât copiii din tinerele generaţii, când aud de eroi, se gândesc mai întâi 
la personaje din filme de animaţie! În cursa pentru alinierea noastră la anumite 
standarde, s-a pierdut recunoştinţa față de eroii care ne-au apărat ţara, credinţa, 
libertatea şi demnitatea poporului român. Biserica, însă, prin acest altar al naţiunii, 
care este Catedrala Naţională, a ridicat un monument memorial în cinstea eroilor 
români. 


ŞI tot spre cinstirea lor, patriarhul Daniel a așezat numele eroilor români, din tim- 
puri şi locuri diferite, sub Sfânta Masă a Altarului Catedralei Naţionale, cu ocazia 
sfințirii acesteia, simbolizând, pe lângă semnul neuitării şi prețuirii noastre pentru 
jertfa lor, şi speranţa comuniunii lor veşnice cu Hristos Domnul, în nădejdea 
învierii şi a vieții veşnice. De aceea, hramul principal al Catedralei Mântuirii Nea- 
mului este sărbătoarea Înălţării Domnului, zi de pomenire a eroilor. 


În lupta pentru stăpânirea istoriei, un loc semnificativ revine simbolurilor. De 
aceea, în perioada comunistă, memoria colectivă a fost adeseori instrumentalizată, 
manipulată ideologic. S-a spus despre perioada comunistă că a fost ca o gaură 
neagră pentru cultura şi istoria națională. Din păcate, şi pentru societatea prezentă, 
istoria, spiritualitatea, raportarea la trecut, la eroi, joacă un rol marginal în discur- 
sul public. Ştim că memoria culturală se transmite prin educaţie, de aceea este 
necesar un efort susținut pentru explicarea şi înţelegerea istoriei. Despre eroi noi nu 
trebuie să vorbim la trecut! Erou noştri nu sunt morți, sunt vii în comuniunea lor cu 
Dumnezeu, prin Hristos-Domnul pe care L-au mărturisit, şi sunt vii în amintirea 
noastră, prin rugăciune şi pomenire, căci iubirea este mai tare decât moartea. De 
aceea este importantă pomenirea eroilor. lar fără repere simbolice concrete, care să 
cuprindă şi să evoce memoria unor generaţii întregi şi idealurile lor, tinerilor le este 
foarte greu să înțeleagă complexitatea acelor vremuri. Aşadar, pe tineri trebuie să-i 
învăţăm despre cinstirea eroilor prin exemplul personal. (Interviu realizat pentru 
Agenţia de ştiri Basillica a Patriarhiei Române) 


Pr. loniţă Apostolache - Cinstirea icoanei Maicii Domnului „Prodromiţa” la 
Râmnicu Vâlcea 


Înaltpreasfinţitul părinte Varsanufie, arhiepiscopul Râmnicului, a săvârşit Sfânta 
Liturghie duminică, 12 iulie, la Catedrala Arhiepiscopală din Râmnicu Vâlcea, 
unde a fost cinstită în mod special icoana Maicii Domnului „Prodromiţa”. 


La iniţiativa ierarhului locului, icoana Maicii Domnului „Prodromiţa” a devenit 
ocrotitoare a municipiului Râmnicu Vâlcea începând cu anul 2015. 


În cuvântul de învățătură, Înaltpreasfinţitul părinte arhiepiscop Varsanufie a arătat 
că Dumnezeu Îşi descoperă, pentru mijlocirea Maicii Domnului, nemărginita Sa 
iubire, dar şi chemarea omului la sfinţenie: „Prin cinstirea icoanelor făcătoare de 
minuni ale Maicii Domnului conștiința omului rămâne trează și devine lucrătoare. 
Mulţi pelerini vin la icoanele Maicii Domnului, atestând credința în minunile 
petrecute prin acestea, precum şi faptul că ele sunt în continuare izvoare de har. 
Harul izvorât prin ele pune început al credinţei şi o menţine în oameni”. 


Pr. Robert Kovacs - [foto] Sfânta Elisabeta, mănăstirea din metropola 
Clujului 


În anul 2011, la iniţiativa Înaltpreasfnţitului părinte Andrei, arhiepiscopul şi 
mitropolitul Clujului, a fost reînființată Mănăstirea „Sfânta Elisabeta”, ctitorie a 
vrednicului de pomenire episcop Nicolae Ivan. După deschiderea ei, eveniment 
petrecut în 1934, mănăstirea a funcţionat o perioada în clădirea „vechii teologii” de 
pe strada Avram Iancu, nr. 6, punându-se astfel, bazele unui Institut al surorilor de 
caritate. Odată cu instaurarea regimului comunist, mănăstirea a fost închisă pentru 
o perioadă de peste 60 de ani. 


În inima Clujului, metropolă a Transilvaniei, Mănăstirea Sfânta Elisabeta își re- 
câştigă statutul de odinioară, de oază de linişte, mângâiere și spiritualitate. Pro- 
iectul de rectitorire a ansamblului monahal a fost asumat de Călin Chifăr, arhitect 
preocupat de înţelegerea şi tâlcuirea edificiului bizantin. 


Obştea monahală este formată din șapte maici, aflate sub ascultarea maicii stareţe 
stavrofora Maria Asaftei. Programul liturgic este specific mănăstirilor. Slujbele 
încep zilnic la ora 7:00, cu Ceasurile monahale şi se încheie cu Vecernia, Pave- 
cerniţa, iar miercurea, Taina Sfântului Maslu. Aproape zilnic, maicile alături de 
părintele duhovnic protos. Siluan Popescu participă la Sfânta Liturghie. 


De câţiva ani, în patrimoniul mănăstirii se află o icoană a Maicii Domnului „Pro- 
dromiţa”, copie a icoanei din schitul athonit Prodromu, despre care se spune că este 
nefăcută de mână omenească, ci zugrăvită in chip minunat, în anul 1863, în Țara 
Românească. 


Icoana Prodromiţa a făcut multe minuni de-a lungul vremii. În Biserica Ortodoxă 
este cinstită anual pe data de 12 iulie. 


„Ora et labora”. Pe lângă programul liturgic de fiecare zi şi ascultările personale 
împlinite de fiecare vieţuitor al mănăstirii, din mâinile maicilor ies zilnic veşminte 
şi acoperăminte bisericeşti, necesare slujirii preoţilor din eparhie. Chiar dacă pre- 
supune o muncă de perfecţionare continuă, croitoria şi broderia în atelierul de 
veşminte este una din preocupările zilnice ale maicilor de la „Sfânta Elisabeta”. 


r 


Potrivit dorinței întemeietorului ei, mănăstirea clujeană din cartierul Bună Ziua, are 
în vedere, pe lângă celelalte construcții necesare desfăşurării activităţii de zi cu zi, 
reinfiinţarea vechii şcoli a surorilor de caritate prin implementarea proiectului şco- 
lu postliceale. 


Mănăstirea clujeană „Sfânta Elisabeta”, situată pe stra. Arţarului, din cartierul 
Bună Ziua, îşi sărbătoreşte anual patronul spiritual pe data de 24 aprilie. 

Sursa: 
https://radiorenasterea.ro/foto-sfanta-elisabeta-manastirea-din-metropola- 

Teodor Danalache - Icoana Maicii Domnului de la Schitul Prodromu - 
Prodromiţa 


Icoana Maicii Domnului numită "Prodromiţa" este una dintre icoanele făcătoare de 
minuni, păstrate în Schitul românesc Prodromu, în Sfântul Munte Athos. 
Prăznuirea acestei icoane are loc în fiecare an, pe data de 12 iulie, cu priveghere de 
întreaga noapte. Schitul Prodromu mai păstrează şi alte icoane făcătoare de minuni, 
printre care: icoana Sfântului loan Botezătorul şi icoana Maicii Domnului 
Apărătoarea de foc. 


Schitul Prodromu a fost întemeiat în anul 1820, sub arhipăstorirea Mitropolitului 
Veniamin Costachi al Moldovei. Ctitoria schitului a fost recunoscută prin 
hrisoavele domneşti semnate de Grigorie Alexandru Ghica al Moldovei, în data de 
7 iulie 1853 şi de Carol l al României, în data de 19 iulie 1871. 


Zidirea ansamblului monahal de la Prodromu a avut loc între anii 1852-1866, drept 
ctitor al vremii fiind ieroschimonahul Nifon Ionescu, ajutat de ucenicul său, 
ieroschimonahul Nectarie. Schitul ţine de Mănăstirea Marea Lavră. 


"Istoria Manăstirilor Athonite”, carte în zece volume, scrisă de schimonahul 
Irinarh, menţionează: "Pe la anul 1337, cuviosul Marcu, ucenicul Sfântului 
Grigorie Sinaitul, avându-și locuința deasupra Mănăstirii Lavra, pe dealul ce se 
numeşte Palama, iată că într-o noapte, ieşind din chilie şi stând la rugăciune, văzu 


în partea dinspre răsărit, la locul ce se numeşte Vigla, o doamnă şezând pe un tron 
precum cele împărăteşti, înconjurată de îngeri şi sfinţi, care tămâiau împrejur, 
cântând şi închinându-se Împărătesei a toate. Și întrebând cuviosul Marcu pe 
Sfântul Grigorie, stareţul său, ce va fi însemnând oare aceasta, i s-a tălcuit că 
Maica Domnului voieşte ca în timpurile mai de pe urmă să se ridice în acele părți 
un locaş dumnezeiesc, spre slava Sfinţiei sale." Pe locul amintit va fi ridicat Schitul 
Prodromu. 


Icoana Maicii Domnului de la Schitul Prodromu - Prodromiţa 


Prodromiţa este una dintre icoanele nefăcute de mână omenească, ci anume 
zugrăvite în chip minunat, prin dumnezeiasca rânduire. Icoana a fost zugrăvită în 
chip minunat, în anul 1863, în Țara Românească. 


În acel an, Părinţii Nifon şi Nectarie, ctitorii Schitului Prodromu, din Sfântul 
Munte Athos, mergând în ţară pentru trebuinţele schitului, aveau în inima lor o 
mare dorinţă pentru o icoană făcătoare de minuni a Maicii Domnului, care să fie 
aşezată în biserica cea nouă, după cum mai toate mănăstirile Sfântului Munte au 
câte o icoană făcătoare de minuni. 


Deci aflându-se Părinţii Nifon şi Nectarie în laşi, au început a cerceta acolo pentru 
a afla un zugrav mai iscusit şi cu viață plăcută lui Dumnezeu, care să le 
zugrăvească o icoană a Născătoarei de Dumnezeu. Și au găsit un zugrav bătrân, 
Iordache Nicolau, cu care s-au învoit să le facă această icoană, după modelul primit 
de la părinţi. Însă s-au tocmit ca să lucreze numai cu post şi aspră rânduială. 


Rânduiala implica următoarele nevoinţe: de dimineaţă până când va flămânzi să nu 
ia nimic în gură, iar după-masa să nu mai picteze, ci alt lucru să facă până a doua 
zi, urmând această rânduială până la terminarea ei. Bătrânul zugrav primi învoiala 
cu toată evlavia şi mulțumirea. 


lată ce scria el, în data de 29 mai 1863, despre zugrăvirea icoanei cea cu 
dumnezeiasca minune săvârşită, într-o scrisoare păstrată în arhiva Schitului 
Prodromu: "Eu, Iordache Nicolau, zugrav din oraşul laşi, am zugrăvit această 
Sfântă Icoană a Maicii lui Dumnezeu, cu însăşi mâna mea şi în vremea lucrului a 
urmat o minune prea Slăvită, în modul următor: După ce am terminat veșmintele, 
după meşteşugul zugrăvirii mele, m-am apucat să lucrez faţa Maicii Domnului şi a 
Domnului nostru lisus Hristos; iar după ce am dat gata mâna întâia şi a doua, 
apucându-mă de noapte ca să termin de zugrăvit, privind eu la chipuri am văzut că 
totul a ieşit dimpotrivă, pentru care foarte m-am mâhnit, socotind că mi-am uitat 
meşteşugul. Şi aşa, făcându-se seara, m-am culcat mâhnit, nemâncând nimic în 
ziua aceea, dar socotind că a doua zi sculându-mă, să mă apuc mai cu dinadinsul 
de lucru. 

După ce m-am sculat a doua zi, mai întâi am făcut trei metanii Maicii lui 
Dumnezeu, rugându-mă Să-mi lumineze mintea, ca să pot isprăvi Sfânta Icoană şi 
când m-am dus să mă apuc de lucru, o, preaslăvite minunile Maicii lui Dumnezeu! 
S-au aflat chipurile terminate desăvârşit, precum se vede. Eu văzând această 
minune, n-am mai îndrăznit a-mi pune condeiul pe ea, fără numai am dat lustrul 
cuviincios, deşi greşeală am făcut aceasta, ca să mai dau lustru la o asemenea 
| icoană. Aceasta este povestirea acestei Sfinte Icoane." 

Icoana este zugrăvită pe lemn de tei, ea având un metru înălţime şi 0.70 metri 
lățime. Zugravul a lucrat icoana în Mănăstirea Bucium, judeţul laşi. O 
caracteristică a acesteia este faptul că icoana, cercetată la microscop, nu prezintă 
urme de pensulă, acest lucru întărind credinţa cum că Sfintele Feţe au fost pictate 
în chip minunat de mână nepământească. Prăznuirea acestei icoane are loc în 
fiecare an, pe data de 12 iulie, cu priveghere de întreaga noapte. 


Icoana Prodromiţa a făcut multe minuni, de-a lungul vremii. Maica Domnului a 
vindecat în chip minunat bolnavi de friguri, oameni surzi, pe cei care aveau dureri 
de cap şi măsele, bolnavi de ochi şi alte feluri de suferințe. 


Rugăciune la icoana Maicii Domnului Prodromiţa 


Rugăciunea pe care preoţii o rostesc înaintea acestei icoane este următoarea: "Prea 
Sfântă Stăpână, de Dumnezeu Născătoare, pururea Fecioară Marie, protectoarea şi 
apărătoarea noastră, cerem a Ta nebiruită apărare. Împărăteasa Cerului şi a 
pământului, ceea ce ai cu dreptate numele de "Prodromiţa”, adică înainte- 
mergătoare, întăreşte-ne întru lucrarea faptelor bune şi ne du de mână întru 


Împărăţia cea cerească. Povăţuieşte-ne pe noi, toţi drept credincioşii creştini, spre a 
vedea şi veşnic a ne îndulci de mărirea Fiului Tău şi Dumnezeul nostru, că 
binecuvântată şi prea proslăvită eşti, în vecii vecilor. Amin." 


Acatistul Maicii Domnului Prodomiţa — fragment: 
Bucură-te, că Prodromița eşti cu dreptate numită, 
Bucură-te, a schitului Înainte-mergătoare smerită, 
Bucură-te, roadă pe care Sfântul Munte o a cules, 
Bucură-te, al Schitului Prodromu chivot ales. 


Pr. Silviu Cluci 

Schitul Prodromu — vedere de ansamblu dinspre sud-vest (Foto: pr. Silviu Cluci) 

Biserica centrală (Foto: pr. Silviu Cluci) 


Interiorul bisericii centrale (Foto: Irinel Cirlanaru) 


Pe la anul 1337, cuviosul Marcu, ucenicul Sfântului Grigorie Sinaitul, ce se nevoia 
mai sus de Marea Lavră, pe dealul ce se numeşte Palama, a avut o vedenie minu- 
nată într-o noapte: „leşind din chilie şi stând la rugăciune, văzu în partea dinspre 
răsărit, la locul ce se numeşte Vigla, o doamnă şezând pe un tron precum cele 
împărăteşti, înconjurată de îngeri şi sfinţi, care tămâiau împrejur, cântând şi 
închinându-se Împărătesei a toate. Şi întrebând cuviosul Marcu pe Sfântul 
Grigorie, starețul său, ce va fi însemnând oare aceasta, i s-a tâlcuit că Maica 
Domnului voieşte ca în timpurile mai de pe urmă să se ridice în acele părți un locaş 
dumnezeiesc, spre slava Sfinţiei sale” |. Pe locul acesta se află astăzi Schitul 
Românesc Prodromu. 


Încă din secolul al XIV-lea, aici au sihăstrit călugări români. În a doua jumătate a 
secolului al XVIII-lea, în peşterile de aici se nevoiau vreo zece sihaştri din "Țările 
Române, care şi-au construit câteva colibe şi o mică biserică de piatră având 
hramul „Tăierea capului Sfântului loan Botezătorul”. 


La începutul secolului al XIX-lea, aşezământul se numea Chilia Sfântului loan 


Botezătorul, Chilia Românească de la Vigla lanicopoli sau, mai apoi, Chilia 
Prodromu (Inaintemergătorul). 


* schimonahul Irinarh Şiman, Istoria Mănăstirilor Athonite 


În anul 1820, pe când vlădica Veniamin Costachi era mitropolit al Moldovei, 
vechiul loc de nevoinţă al monahilor români a fost ridicat la rangul de schit. 
Represiunile turcilor de după Revoluţia Greacă din 1821 au făcut ca vieţuitorii să 
se risipească, iar biserica şi chiliile să ajungă în ruină după 20 de ani de la înfun- 
țarea aşezământului. 


Refacerea schitului Prodromu s-a făcut între anii 1852-1866, de către iero- 
schimonahii Nifon şi Nectarie. Aceştia erau de metanie de la mănăstirea nemţeană 
Horaiţa. Cu ajutoare aduse din ţară, ei au ridicat noua biserică şi trei corpuri de 
chili. Sfinţirea bisericii cu hramul Botezul Domnului s-a făcut în anul 1860 de 
către arhiereul român Isaia Vicol, episcop de Roman. Primul stareţ al schitului a 
fost chiar ctitorul schitului - părintele Nifon Ionescu - care a adunat în jurul său 60 
de ucenici. 


Ctitoria schitului a fost recunoscută prin hrisoavele domneşti semnate de Grigorie 
Alexandru Ghica al Moldovei, în data de 7 iulie 1853 şi de Carol 1 al României, în 
data de 19 iulie 1871. 


Cel mai de preţ odor al Schitului Prodromu este icoana făcătoare de minuni a 
Maicii Domnului „Prodromiţa”, a cărei prăznuire se face pe 12 iulie. Deşi icoana 
este atribuită iconarului român Iordache Nicolau din Iaşi, chipul Maicu Domnului 
şi al pruncului lisus au fost zugrăvite în urma unei minuni. Îmbrăcată în argint, 
icoana Maicii Domnului este așezată în biserica mare a schitului dinaintea catape- 
tesmei, în partea stângă. De-a lungul timpului, au fost consemnate numeroase 
minuni datorate icoanei Maicii Domnului „Prodromiţa”. 


La Schitul Prodromu se mai află şi alte icoane făcătoare de minuni. Icoana Maicii 
Domnului „Apărătoarea de foc” a scăpat de multe ori schitul de incendiu. In 
fiecare an se face agheasmă și procesiune cu această sfântă icoană. 


In vistieria schitului se mai află şi icoana Maicii Domnului „Inainte Vestitoarea”, 
apoi icoana Maicii Domnului „Ctitoriţa”. 


În vechiul Paraclis al schitului cu hramul „Sfântul loan Botezătorul” se găsesc 
icoana Sfintei Treimi şi icoana Sfântului loan Botezătorul, ce a fost îmbrăcată în 
argint în anul 1853 de către Grigorie Al. Ghica, domnitorul Moldovei. 
Dintre sfintele moaşte care se află în biserica schitului amintim pe cele de la: 

— Sfinţii ierarhi loan Gură de Aur, 

— Grigorie Teologul și 

— Modest, patriarhul Ierusalimului, 


Sfântul apostol Matei, 

Sfânta mare muceniță Varvara, 

Sfinţii 40 de mucenici din Sevastia, 

Sfântul mucenic Trifon, 

Sfinţii doctori fără de arginți Cosma şi Damian și 
Cuviosul Antipa de la Calapodeșşti. 


In prezent, în acest sfânt locaş se nevoiesc 25 de călugări români, iar egumenul 
schitului este prea cuviosul ieromonah Atanasie (Floroiu), care urmează vene- 
rabilului protosinghel Petroniu (Tănase). 


(Foto) Schitul românesc Prodromu din Sfântul Munte Athos 
foto: Pr. Silviu Cluci 
Schitul Prodromu (adică al Înaintemergătorului) se află la capătul răsăritean al 


peninsulei Athos, în zona pustnicească numită Vigla, între Marea Egee, la răsărit, 
şi vârful Athonului, la apus. 

Icoana făcătoare de minuni a Maicii Domnului Prodromita alături de cea a 
Sfantului loan Botezătorul de la Mănăstirea (Schitul) Prodromu din Sfântul 
Munte 

Reproducerea Icoanei Maicii Domnului Prodromiţa de la Sfântul Munte Athos 
realizată de Mănăstirea (Schitul) Prodromu 

Cinstirea Sfintei 
Icoane Prodromiţa 
de la 
Muntele Athos 


| video acatist 
icoane rugăciuni articole 


Troparul Născătoarei de Dumnezeu şi Pururea 
Fecioarei Maria la pomenirea cinstitei sale icoane, 
cea numită „Prodromiţa”, de la Muntele Athos 


îi Născătoare de Dumnezeu, pururea 
Fecioară, sfintei şi dumnezeieştii 
icoanei tale cu dragoste şi cu 
credinţă închinându-ne, o sărutăm 
mulţumind; căci prin ea celor 
credincioşi dăruieşti cu adevărat 
tămăduiri sufletelor şi trupurilor. 
1 Pentru aceasta, grăim către tine: 
| Slavă fecioriei tale, slavă milostivirii 
| tale, slavă purtării tale de grijă, 
Ceea ce eşti Una Binecuvântată. 

